
XIV. VAEATLAN FORDULAT. 

Egy hónap multán ismét Pozsonyban találjuk Kárpátky 
Jánost, most már haragszik érte, ha Jancsi úrnak szólítják. 

Mind kívül, mind belül nagy változásokon ment át a 
Nábob ; termete annyira megcsappant ez idő alatt, hogy 
előbbi öltönyeit nem viselheti a nagy bőség miatt, arczárói 
elminlt a lázas vörösség, szemei körül a mámoros pöffedés ; 
az emberekkel komolyan beszél, közügyek, nemzeti válla- 
latok után tudakozódik, jószágaira tanult, becsületes tiszt- 
viselőketkeres, a dorbézoló mulatságokat kerüli, az ország- 
gyűlésen okos, értelmes beszédeket tart : senki sem tudta 
elképzelni, mi lelhette őt egyszerre ? 

Egy kedves embere van, Eass Miska, ezzel jár minden 
nyilvános helyre ; sokszor találkoznak Abellineval, s ilyen- 
kor a Nábob és a pünkösdi király egymásra néznek, elmo- 
solyodnak, összesúgnak, valami tervök lehet Abellino ellen, 
valami mulatságos, dicsőséges tromf a koporsó-küldésre ; 
még most a fiatal rouék az ő rovására nevetnek, bár az 
öregek nem mindenütt találják is mulatságosnak az unoka- 
öccs ötletét, de majd mindjárt nevetni fog minden ember 
Abellinón, ifja, véne kaczagva fog rámutatni, mert számára 
olyan szerep készül a saját maga szerzetté vaudevilleban, 
mely nagy mértékben képes leend a közönség jó kedvét 
fölgerjeszteni. 

Abellino két heti távollét után kétszeres hévvel látott 
félbenmaradt terve után. Értjük alatta a szép polgárleány 
ellen intézett hajszát. 

A meghiúsult kísérletek csak növel ik bz ingert s mint- 

hogy a czél megközelítése nehézségekkel járt, elnyerése 
sokkal becsesebbnek látszott. Végre az őrjöngésig szerel- 
mes kezdett lenni a leányba; nem a fogadás, nem a hiúság, 
nem a kérkedés ösztönzé csupán, hogy őt elcsábítsa, hanem 
a legmakacsabb szenvedély, mely játszószerül hivatott fel 
s azalatt egészen urává tette magát. Erzé, hogy ha utána 
vész is, ha vagyona, jövője, semmivé lesz miatta, bimia 
kell e hölgyet, s tán boldogítni? oh nem, ez nem szoká- 
sunk, hanem megittasodni szerelmétől s azután látni őt 
elhervadni és mondhatni : én hervasztottam el ! 

Ha lelke üdvét kellett volna cserébe adni e gondolatért, 
odavetette volna ! 



♦ * * 



Boltay mester épen kinn állt a kapujában s hátratett 
kezében épen úgy tartott egy kurta botot, mint a ki valami 
kutyára les, hogy azt meghajítsa. 

A jámbor férfiúnak nagyon meggyűlt a fejfájása, a mióta 
Fanny ügyébe avatta magát. A patvarba ! szép provincziát 
választott magának. Egy filiszter, a ki leányt őriz ! Lehet-e 
ennél nevetségesebb figurát képzelni? Mindig azt hiszi, 
hogy rászedik, és épen akkor szedik rá, mikor nem hiszi ; 
sem éjjele, sem nappala, felébred minden zörgésre; ha 
éjjel megmozdul az ablakredőny, már azt hiszi, a szerel- 
mes csábító mászik be rajta, pedig az ugyanakkor kényel- 
mesen sétál ki s be az ajtón, mely aranyai előtt megnyílik ; 
minden virágbokrétát kifürkész : nem lopnak-e abban áruló 
jelt házába? s ugyanakkor saját kaputja zsebében viszi 
haza a szerelmes-levelet; minden cselédje áruló, fű, fa 
ellene esküdött, mindig néz és soha sem lát ; oh ezek a 
legmulatságosabb gúnytárgyai a divat-költészetnek, ha 
olvassátok a vidám Boccaccio Decameroneját, Lafontaine 
novelláit, akár de Kock Pált, számtalan ily mulatságos 
alakokkal fogtok találkozhatni, megcsalt, rászedett fér- 
jekkel, bolonddá tett apákkal és gyámapákkal, kik őrt 
állanak az ajtó előtt, míg őrizetök tárgya kedvesével ott 



Digitized by 



Google 



benn mulat, kik árnyék után futnak, míg a szerencsés 
kéjelgő furfangos terveinek kettős sikere van: őket meg- 
lophatni és kinevethetni; s egyúttal megtanulhatjátok azon 
általános előszeretetből, melylyel hasonló mulatságos ol- 
vasmányok fogadtatnak, hogy a költő sokkal háládatosabb 
szerepet választa magának, ha a könnyelműség és az édes 
bűnök körítőjévé szegődött, mintha hosszú pofát ölt, hogy 
morált prédikáljon s a társadalom fenéit gyógyítgassa. 

Boltay mesternek volt egy kis falusi jószága valahol a 
hegyek között; az első ijedtségben oda vivé el Fannyt s 
nagjTiénjével együtt ott rejté el. 

Ér is az valamit. 

Árgusnak száz szeme volt, Danaé sziklatoronyba volt 
zárva ; azért a korhelység gavallér istene, Jupiter, mégis 
meglopta az őrizőket s ha egyszer e nemes utánzói a görög 
isteneknek kitűzének egy nőt áldozatul, hiába töröd rajta 
a fejedet édes poétám, miként szabadítsd azt meg? hiába 
adsz neki aczélból jellemet, gyémántból erényt, valótlan- 
ságokat fogsz mondani és nem segítesz rajta. Lődd le, 
vágd le, akaszd fel, pusztítsd el a csábítót, mert meg nem 
menekülsz tőle különben. 

Már az első hétben megtudta Abellino, hogy hová rejtek 
előle a leányt s néhány nap múlva már egy a házhoz tar- 
tozó cselédet kapott rajta Teréz, a mint bizonyos gyanús • 
külsejű levelet akart Fánny olvasókönyvébe lopni. Azt a 
cselédet rögtön elkergette Boltay mester. De azután min- 
den nap új meg új hírre virradt; divatos urak jártak 
vadászni falusi laka körül, s ezerféle furfangot gondoltak 
ki, hogy oda bejuthassanak ; majd átöltözött úri inasok 
ajánlkoztak egyszerű képpel kertésznek, majorosnak, de 
szerencsére Teréz kiismerte ravasz képeiket s odacsukta 
az ajtóhoz sarkaikat; vén czigányasszonyok lopóztak az 
udvarra, ha észre nem vették, s mulatságképen kivetek a 
kártyán a tapasztalatlan leánynak, hogy belé egy rettentő 
nagy úr szerelmes, a ki őt el is fogja venni. 

Boltay mester ilyen dolgokat hallva naponkint, dühös 

1* 

kezde lenni, mint kánikulában a bivaly. Dúlt, fúlt, szörnyű 
dologra készült, leüti a derekát, a kit megkap ! igen, de 
nem lehet senkit megkapni. Az ellenség könnyű, mozgé- 
kony, tapasztalt, furfangos lény, ki nem fogy ki a lelemé- 
nyességből, kinek nincs egyéb dolga, mint az ő rászedésén 
tömi a fejét, míg ő ostoba legényével, Sándorral együtt 
buta, mozdulatlan állat, kik szarvakat növesztenek, hogy 
öklelhessenek velők. Oh a szarvak nagyra fognak nőni; ha 
egyéb ok nem volná is, mely Kárpáthyt tervében kitartásra 
ösztönözze, magában elég leend az, hogy e parasztbüszke 
kézművesnek, ki elég szemtelen volt golyót cserélni vele, 
mely nriatt ő most is nagyot hall, legérzékenyebb Tészére, 
épen a szíve kellő közepére gázolhasson. Ez jobban fog a 
ficzkónak fájni, mintha odalőtt volna; azt mondhatni 
neki : nyomorult deszkafaragó ! ime, a kit te bálványképül 
tartogattál magadnak, nekem mosoíyköteles rabnőm, ki 
téged meg sem lát, midőn előtte térdelsz, midőn az idves- 
séget Ígéred neki, nekem lábaimhoz borul s kezemet csó- 
kolja, hogy emeljem őt keblemre, s engedjem elkárhozni 
ott ! Jó lesz neked akkor, majd ha ráuntam én. 

Nem ez-e az élet? 

Boltay mester tehát nagy mogorván állt künn az ajtó- 
ban, midőn díszes úri hintó áll meg háza előtt, melyből 
•éltes magyar urat segít leszállani a hajdú. 

Az öreg úr nyájasan közelít Boltay mester felé, s hajdú- 
jának intve, hogy maradjon hátra, megszólítja a kézművest. 

— Ez itt Boltay mester háza, uram ? 

A megszólított annyira el volt gondolkozva, hogy felelet 
helyett csak a fejével bólintott. 

— Tán épen magával az érdemes mesterrel vagyok sze- 
rencsés szólhatni ? 

Boltay mester még nem jött egészen helyre gondola- 
taiból s abban a képzeletben volt, hogy ez az úr most őt 
birkózni hívja. 

— Igenis, én vagyok az, nem tagadom. 

Az éltes úr mosolygott, karját a mesterébe ölté s kitűnő 

szívességgel szólítá fel, hogy menjen be vele a házba, mert 
hosszú beszedők leend egymással. 

A mester engedett a szónak, bevitte az urat legbelső szobá- 
jába, leültette, s maga eléje állt, hogy már most beszéljen. 

— Legelőbb is, kezdé az éltes úr, furcsa mosolygással 
tekintve a mesterre, legelőbb is essünk át azon, hogy ma- 
gamat bemutassam. Azon kell kezdenem, hogy egy ön 
előtt nem egészen jó hangzású nevet mondjak ki: én va- 
gyok Kárpáthy János . . . Csak tessék bátran fenhangon 
elmondani azt a szedte vettet, a mi már szájára akadt. 
Tudom én azt, hogy az nem engem illet, hanem az unoka- 
öcsémet, a kit Bélának hívtíak s a ki magát, a tolond, 
Abellinonak keresztelte el. Önnek méltó oka van őt szidal- 
mazni, mert szerencsétlenséget hozott önnek házába. 

— Még nem hozott, uram, szólt Boltay, s hiszem Iste- 
nemet, hogy nem is fog hozni. 

— Én is azt kivánom, de hiába, az ördög nem alszik, 
kivált ha szép leányról van szó. Az én öcsém azon dicsé- 
retes szándékot hordozza magában, hogy az ön gyám- 
leányát elcsábítsa. 

— Tudom, uram, de én is vigyázok. 

— Ön, jó uram, felét sem ismeri azon ravasz módsze- 
reknek, mikkel e nagy világban kitanult derék ifjak ha- 
sonló vállalatokhoz fognak. 

— Megálljon ön uram, egyet tudok: azt, hogy ez a 
leány ön úröcscse miatt zárdai életre van kárhoztatva és 
soha nálam nélkül egy lépést az utczára nem teend, és ha 
végre megsokallom az üldöztetést, itt hagyom gyáramat, 
elmegyek másik világrészbe, elhagyom hazámat, a mit úgy 
szeretek, a mit jobban szeretek, mint sokan, a kik haza 
atyjainak nevezik magukat, de addig uram : . . addig . . . 
meg ne kapjak itt a közelemben egyet azok közül a hímes 
pillangók közül, mert én nemes ember nem vagyok, én 
párbajt nem fogok víni, hanem összetöröm, a ki utamba 
áll, összetöröm, mint egy rossz üveget; mondja meg ön 
drága úröcscsének. 

— Megbocsásson jó barátom, én nem szoktam unoka- 
öcsémnek izeneteket hordani, nem is csupa pletykázás 
végett jöttem én ide, hanem erre engem jól kigondolt, ki- 
számított terv vezérelt. Én jobban gyűlölöm ezt az embert, 
mint ön. Nem szükség önnek tagadólag rázni a fejét, mert 
úgy van. Bizonyára ön itt lakhatott volna holtig és én nem 
háborgattam volna önt, ha eme kellemetlen viszony kap- 
csolatba nem hozza önnek viszonyait Abellinoéval, a ki 
nekem halálos ellenségem, — én is az vagyok neki. Ez 
atyafiságos viszonyt könnyen megértheti ön, ha megtudja, 
hogy ö apja szép vagyonát eltékozolva, most már az én 
bőrömre is szedett föl egy pár milliót párisi üzértől. így 
én neki láb alatt vagyok, ő pedig nekem a nyakamon 
van. 

Ö azt akarja, hogy meghaljak, én pedig nem egyezem 
bele : lássa, ez elégséges ok arra, hogy halálos ellenségek 
legyünk, s minthogy nekem valószínűleg rövidebb utam 
van a halálig, mint neki, a küzdés nagyon egyenlőtlen 
fegyverekkel történik. nekem a minap nevemnapjára 
egy koporsót küldött ajándékba, . azon óhajtással^ hogy 
használjam azt minél elébb. Most közelget az ő nevenapja, 
én pedig egy koldusbotot fogok neki ajándékba küldeni, s 
kívánom, hogy használja azt sokáig. 

— Jól van uram, ez az ön dolga, nem az enyim, én 
asztalosmester vagyok, nem fabrikálok botokat, ha koldus- 
botot akar ajándékozni, itt lakik a szomszédban az esz- 
tergályos. 

— Boltay mester, ne legyen ön türelmetlen ; az a bot 
csak embléma. Nekem, mint mondám, egy tervem van, 
melyet önnek meg kell ismerni. Jobb lesz, ha leül mellém 
és megérti végig ; így ni. Én azt akarom, hogy Abellíno 
hiába váljon halálom órájára és ha én meghaltam, ne ő 
rá szálljanak vagyonaim, hanem valaki másra. Érti ön? 

— Hogyne érteném. Tagadja ki ! 

— Semmit sem ért ön. A jószág ősi, azt senkire hagyni 
nem lehet, mert az a törvényes örökösre marad, és ed- 

digeló ő a törvényes örökös. Szép örökség ! megérdemli, 
hogy róla beszéljünk. Évi jövedelme fölmegy másfél mil- 
lióra. 

— Másfél millió ! kiálta fel elszörnyedve a kézműves, s 
rábámult a főúrra, mintha alig hihetné, hogy ez ember 
legyen az, kinek másfél millió évi jövedelme van. 

— Úgy van, másfél millió vár arra, a ki engem örökölni 
fog és engem még a föld alatt is üldözni fogna azon gon- 
dolat, hogy őseim vagyonát, melyért nálamnál jobb elő- 
deim vére hullott, egy méltatlan utód szórja a szelekbe, 
oszsza darabokra, juttassa idegenek, tőzsérek, uzsorások 
kezeibe és épen ugyanaz, a ki halálom fölött nem sírni, 
hanem tombolni fog ! En meg akarom őt fosztani ettől az 
örömtől. 

— Én adjak tanácsot-, uram? 

— Nem szükség. Ön csak hallgassa, a mit én beszélek.' 
— : Másfél millió ! sóhajta fel a kézműves, alig hallva, 

a mit a főúr azután mondott. Nem a vágy, nem a kívánás 
sóhaja volt az, hanem a rémületé, az elszömyedésé ! Ha 
ez elképzelhetlen összeg azon ember kezére jut, mennyi 
rosszat lesz hatalma elkövetni! ily lesújtó mennyiségű 
kincs ellenében mit nyomhat az erény, a szegény ember 
akarata, becsületessége ? hisz a kinek sok pénze van, az 
mindent megvehet, az előtt semmi sincs lehetetlen ! Ezért 
sóhajta a kézműves oly önkény telén : másfél millió forint! 

Kárpáthy megfogá a kézműves karját, hogy jobban rá- . 
figyeljen. 

— Egy mód van, mely Abellino számadásain veres 
keresztet fog végig húzni, mert én őt a vérig, a szívig aka- 
rom sérteni, a hogy bántott ő engemet, és ez nem lesz 
egyéb, mint hogy én megházasodom . . . 

Itt megállt Eárpáthy beszédében s hátraveté a karszék- 
ben magát, mintha várná, hogy mit fog reá mondani a 
kézműves? Az csak fejével bólintott rá, mintha tökéletesen 
értené a dolgot. 

' — Ha énnekem gyermekem talál születni .... foljrtat^ 

Kárpáthy, halk elnyomott hangon, s azzal egyszerre kitörő 
vidámsággal csapott az asztalra ; hah ! ennél a gondolatnál 
újra kezdek élni ! Én nem vagyok bigott ember uram, dé 
midőn halálos ágyamon feküdtem, égből megjelent tüne- 
mény adta nekem e biztatást és hogy visszatértem, embe- 
rek csodájára a halál országából, midőn már mindenki 
hitte halálomat, és magamhoz tértem, erőt, kedvet kaptam 
az élethez, bizonyítja, hogy nem volt e jelenés hiú álom. 
Meg fogok házasodni, és most hallja ön, a mi e részben 
önt érdekli. 

A kézműves agyában merő zavar volt, ennyi szokatlan 
fogalom és sejtés következtére. 

— Önnek fiatal gyámleánya van, kit Abellino üldöz, 
kire kortársai fogadásokat tesznek, mint lóversenyeken 
szoktak, hogy ki nyeri el hamarább ? ki ellen finom össze- 
esküvések vannak forralva, láthatlan tőrök kivetve minden 
lépten-nyomon. Én meg akarom hiúsítani e léha üldözést, 
oly menhelyt akarok neki adni, a hol őt AbelUno öcsém, 
bárha nyitott ajtó ablak várna is reá, nem fogja felkereöni, 
s ez az én házam. 

: — Hogyan, uram ! 

— Én nőül kérem öntől gyámleányát. 

— Mit? 

— Törvényes hitestársamul. Engem hosszú éveken át 
«jó bolond)) czímmel ismert a világ, a még hátralevő na- 
pokat szeretném arra fordítani, hogy a bolond czímet 
kiköszörüljem nevemből. 

Boltay mester lassan felállt az asztaltól. 

— Uram, nagyságod ajánlata engem megtisztel és meg- 
led; ön másfél millió évi jövedelem ura, ön megérthetlen 
gazdagságú úr, ön a bibliai Nábob. De én tudom, uram, 
hogy a gazdagság nem boldogság. Én ismertem egy sze- 
gény leányt, kit szülei az idén gazdag úrhoz adtak nőül, s 
tegnap a Dunából vonták ki mint öngyilkost, és gyám- 
leányomat boldoggá akarom tenni, de kincsért, gazdag- 
ságért el nem ^dom. 

Kárpáthy ülve maradt, s nyájasan fógá meg a kézműves 
kezét. 

-^ Üljön vissza helyére, derék Boltay mester. A mint 
ön arc^át megláttam, már készen voltam ezen feleletére. 
Ön bizonyosan boldog, nyugodalmas sorsot készite előre 
gyámleánya számára, s az dicséretes öntől. Ön rá akarja 
hagyni nem megvetendő birtokát, üzletét, tán egy derók, 
becsületes, mmikatudó, józan fiatal embert is szemelt ki 
számára, kinek karján az élet csendes ösvényén végig 
vándoroljon; de a sors nincs töhbé az ön hatalmában. 
A leány szerencsétlen család]3Ól eredett, véribe van oltva 
születése óta a könnyelműség ; nevelése nagjrravágyás, 
élvhaj hászat, fényleni törekvés iskolájában történt, a szi- 
gorúbb évek csak elnyomák, de el nem feledtetek vele az 
emléket, az indulatokat, mikét magával hozott. A bűnt 
ünnepelve, a szigorúságot kinevetve látta ; ez rossz tapasz- 
talás, uram, s nagyon erős szív kell hozzá, hogy az édesre 
valaki azt mondja, hogy ez a keserű és a keserűre, hogy 
ez az édes. Talán meglehet, hogy ha ön gyenge gyermek- 
ségétől fogva szigorú elveiben nevelheté a gyermeket, akkor 
jót állhatna erényei, szegény sorsával elégültsége felől; de 
hisz ön oly korban vette őt gyámsága alá, midőn a szív 
már ismer ! s nincs a világnak oly bűvésze, a ki őt ez 
ismerettől többé megfoszthassa. A leány lelkében már 
gyökeret vert a nagyravágyás, a fényleni, kitűnni törekvés. 
- Nem vette ön észre, mint hidegült el egyszerre a választott 
szegény ifjú iránt, a mint e gondolatot fejébe vette, hogy 
ő világtól irigyelt, ünnepelt szépség lehet ; eleinte azt hivé, 
hogy ezt önmaga, művészete által fogja elérni, most már 
alkalmasint nem hiszi, mert valaki tudtára adta, hogy 
hangja alig tartozik a tűrhetőbbek közé, de az ösztön ott 
maradt lelkében, fényleni, pompa, kényelem közt élni. 
Még most visszaborzad az úttól, melyen azt el lehet érni, 
de majd eljönnek az unalom, a szenvedély, a vér követe- 
lései, néha az elkeseredés, egy önfeledő pillanat, mely- 
ben a szív rossz tanácsadóira hallgat, s ki fog akkor egy 

leányt megőrizhetni az eséstől, a ki maga is akarja, hogy 
elessék? 

— Nem hiszem, uram, nem hiszek semmit, a mit ön 
mondott. Érzem, hogy igazat mondott, de mégis tagadom. 
Való ! úgy van az általánosan, a hogy ön monda, de az én 
védenczem kivétel leend. 

— Nem vitatkozom. Ön tudni fogja, hogy védenczének 
legtöbben sietnek alkalmat nyújtani a bukásra, mert szép- 
ségének híre a legmagasabb körökig felhatott és egyúttal 
erényeié. A patvarba ! az erény a legingerlőbb csalétek ! 
soha se beszéljetek egy leány erényeüről, ha azt nem akar- 
játok, hogy a tolvajok fölkeressék és ellopják azt tőle. íme, 
én nem kivánom, hogy gyámleányát akarata ellen hozzám 
nőül adja, sem hogy biztassa rá, csupán egyszerűen adja 
tudtára ajánlatomat így : egy gazdag főúr kér tégedet nőül ; 
a kérő nem fiatal, nem szép, nem szeretetreméltó, bátran 
lehetne nagyapád, azonban iránta semmi egyéb kötelessé- 
get nem vállalsz magadra, mint hogy nejévé esküszöl, és 
őt tisztelni fogod. Ha kívánod, két külön vármegyében 
lakhattok egymástól, s egyébkor akár ne is lássad, mint 
mikor te keresed őt fel. Hiszed-e, hogy az úri név fénye, 
a gazdagság hatalma boldogítni fog? Akarod-e ez ajánlatot 
•elfogadni? Ha a leány azt mondja rá: «nem!» úgy én 
megnyugszom válaszában, elhallgatunk e dologról, én nem 
fogok vele többet alkalmatlankodni. Ennyit megtenni 
önnek gyámapai kötelessége. A válaszadásra egy heti ha- 
táridőt hagyok. Egy hét múlva ezt a bizalmas emberemet, 
ki itt a hintó mellett ácsorog, fogom ide küldeni, mert a 
netaláni kosarat mégsem szeretném magam hazavinni, 
azon kérdéssel, hogy ezen brillíant gyűrűmet nem feled- 
tem-e itten? Ha a válasz tagadó, akkor ön visszaküldi 
tőle a gyűrűt, ha pedig ajánlatom elfogadtatik, akkor azt 
válaszolja, hogy jöjjek érte magam. 

Ezzel fölkelt a főúr, s barátságosan megszorítván Boltay 
mester kezét, ott hagyá öt összevissza zavart gondolatai 
ma^títlékául. 

Boltay nyugtalanul kezde el alá s fel járkálni. Mit cse- 
lekedjék? Erzé magában, hogy Kárpáthy igazat uiondott. 
A leány a csábító képnek nem fog ellentállhatni, és az 
ajánlatot bizonyosan elfogadja. És nem leend boldog. Mi 
által lenne az? Ha férje sokáig él, s ő hű marad, szomorú 
hervadás fogja megölni ; azon körben, melybe csak a vak 
szerencse emelte, le fogják nézni, megvetik, mint kinek 
szépségén kívül semmi érdeme ; ha elfogadja azt a hódo- 
latot, a mivel a szépségének áldoznak, mennyit veszít? 
lelke öntudatát adja érte, a gazdagság nem fogja kárpó- 
tolni azt, meg fogja bánni, hogy eladta azt, mit újra meg- 
venni nem lehet, élte nyugodalmát; pedig el fogja adni, 
ha az ajánlatot megtudja; — egy gyermek lelke még el- 
kábul ennyi fény előtt és azután az ajánlat tiszteletre- 
méltó, egyike a leggazdagabb főuraknak kinál meg egy 
szegény családhagyott polgárleányt ősi nagy nevével : ki 
nem tartaná azt szerencséjének? Bizonyára a világ őrült- 
nek fogná mondani, a ki ezt visszautasítaná. 

Már azon gondolatra kezde jőni, hogy eltitkolja azt egé- 
szen a leány elől. De nem, az méltatlan dolog volna, ha- 
zudni emberséges ember nem szokott. 

Hirtelen jó gondolata jött. Úgy van, ez elejét veszi a 
bajnak. Sietett Sándort felkeresni. 

A derék ifjú épen remekét végzé be, egy pompás író- 
asztalt, gyönyörű faragványokkal, meglelhetlen rejtek fió- 
kokkal. Egészen el volt művébe merülve. 

— Sándor, szólítá meg az ifjút a mester, remeked való- 
ban remek. 

— Büszke vagyok rá. Éjjel-nappal erről gondolkozom. 

— Éjjel-nappal? És semmiről sem gondolkozol másról? 

— Én? Miről gondolkoznám? 

— No teszem fel arról, hogy holnapután már mester 
leendesz. 

— Arról bizonyos vagyok. 

— Hát ahhoz mit szólsz, hogy ha én neked egész üzle- 
temet át akarnám adjii? 

— Ah uram, ez tréfa. Miért adná ön azt át nekem ? 

— Mert látod, én már meguntam a bajlódást, s szeret- 
ném fiatalabb váUakra rakni a gondokat. Te viszed helyet- 
tem a munkát és azután a jövedelemben osztozunk. Látod, 
ilyen ravasz vagyok én. Fáradság nélkül akarok jutni a 
jövedelemhez. 

— Azt tehetem, mint eddig, azért nem szükség osz- 
toznunk. 

-— De ha én úgy akarom. Látod, nekem nincs fiam és 
te egészen oly fiu vagy, mint a milyet szeretnék, ha volna 
nekem. 

Sándor szeliden vonta ajkaihoz az öreg kezét, melyet az 
fejére tett, mintegy áldásképen. 

— És aztán, folytatá a mester, milyen derék lesz, ha te 
asszonyt hozasz a házhoz és én nekem gyönyörűségem 
lesz házi boldogságban, a milyen soha sem volt. 

Sándor felsóhajtott. 

— Sokáig kellene még akkor élnünk, jó uram, hogy azt 
megérjük. • 

— Eredj no, mit beszélsz, csak nem akarsz nőtlen ma- 
radni örökké ? Ugyan ne csinálj olyan szent pofákat ! Én 
előttem akarsz titkolózni ? én előttem, a ki keresztül látok 
rajtad, mint egy pohár vizén? Hiszen azt is tudom, hogy 
kit szeretsz? No kimondjam? Ne légy hát olyan gyáva. 
Mit sóhajtozol esztendő számra? Neki kell rukkolni egye- 
nesen ! Megmondani a leánynak, hallod-e szívem, én sze- 
retlek, el tudlak tartani, ha hozzám jösz, semmiben sem 
lesz fogyatkozásod. No ! vagy jobban szereted, ha én kérem 
meg helyetted ? En azt sem bánom, leszek szívesen nász- 
nagyod, még ma megkérem a leányt neked s holnap foga- 
dom, olyan kézfogót csapunk, hogy még az angyalok is 
tánczolnak örömükben. 

Mint látjuk, Boltay mester kérdezett és felelt is magá- 
nak. Sándor nem szólt egy szót is, lesüté szemeit, elhal- 
ványult, némán megszorítá Boltay mester kezét, azután 
kifordult a szobából; ki tudja, mi baja lehetett? 

Boltay mester csak víg képet csinált ez ideig, de midőn 
a fiu elment, két könycsepp esett ki a szeméből. Ö is sejté, 
ő is félt a gondolattól, hogy Sándor reménytelenül szeret. 

És mégis ezt tartá mentő gondolat gyanánt. 

Eárpáthy ajánlatát el nem hallgathatja Fanny előtt, de 
mégis, ha egy megelőző kérő ajánlatára a leány igent mon- 
dana, akkor, ugy-e bár, nem volna szükség im e második- 
kal megismertetni? 

Tehát előbb meg fogja Fanny kezét Sándor számára 
kérni, hátha a leány mégis érez iránta valamit? Ha vissza- 
utasítja, mondhatja azt, hogy nem érez semmit az ifjú iránt, 
de akkor a második ajánlatra mit fog mondhatni? lehet-e 
szerelmes egy hatvankilencz éves aggastyánba,, midőn a 
deli ifjú iránt szíve hidegségével védi magát ? 

A terv jól volt fogalmazva. 

Boltay még az nap kiszekerezett falusi tanyájára, mely 
egy kellemes kis völgyben fekvék a Kárpátok között, vé- 
denczét felkeresendő. 

A falusi élet gondjai és élvei egészséges tápot nyiíjtot- 
tak Fanny kedélyének ; erdő, mező látása, az együgyű pa- 
raszt emberek beszéde, a rendes és mégis változatos fog- 
lalkozás enyhébb, tisztultabb gondolatokra szoktaták lel- 
két : a hiúság, nagyravágyás, divatszenvedély, ezek a 
műveltség fattyai, elvesznek, eltörpülnek a szent termé- 
szet ölében. 

Fanny messziről eléje futott Boltay mester szekerének 
8 lehúzva őt kocsijáról, vidám, nevető, gyermeteg tréfá- 
val hordta körül gazdaságán, kertjén, udvarán, szérűin, 
pirospozsgás jó kedvvel mutogatva neki sorra, hogy fel- 
szóratta a gabonát a szérűkön, be is mérte, rovást vágva 
róla, mekkorát nőttek a nemes oltványok a faiskolában, 
hány rajt eresztettek a méhek, befőzött gyümölcsei hogy 
áUnaJí: azép rendben az éléstárba téve, milyen szép len 
termett, hogyan fonatja ezt a télen gyolcsnak, sávolyos 
abrosznak ! 

Boltay megcsipkedé a leányka arczát, mely oly kemény 

volt, hogy alig foghatta meg. Látszik, hogy most keveseb- 
bet szokott ábrándozni. 

— Milyen jó gazdasszony vált belőle. Nézze meg az 
einber, hiszen te mindenhez értesz már a világon. Dejszen 
téged már férjhez lehet adni, 

— Férjhez ám, nevete Panny, pajkosan kapaszkodva 
Boltay mester nyakába, s megcsókolva gömbölyű piros 
ajkaival annak borostás orczáját; vegyen el Boltay bácsi, 
magához mindjárt hozzá megyek. 

— Eredj te golyhó, szólt, alig birva jó kedvével a mes- 
ter. Vénebb vagyok én már, mint az apám. Majd keresünk 
neked valakit, a ki hozzád illik. 

— Jó lesz biz az, Boltay bácsi, mentül előbb, annál 
jobb; hanem menjen be most előbb Teréz nénihez, én 
addig futok a vacsorát elkészíteni. 

Azzal a legcsintalanabb pukerlivel lehajolva, megcsókolá 
a mester kezét, s trallázva, szökdelve tűnt el a konyhában, 
mint egy gyermek, mint egy gondtalan gyermek. 

Boltay mester sietett Terézt felkeresni. Fanny egész a 
terítés idejéig nem jött a szobába, csak akkor jelent meg 
egy perezre, körültekinteni, ha minden rendben van-e az 
asztalon. Boltay mesternek elég ideje volt ez alatt Terézt 
az érdeklő helyzettel megismertetni. 

A főúr ajánlata ezt is le véré. Sokkal fényesebb volt, 
sokkal nagyobb szerencse, mint hogy egy nyugalmas, csen- 
des házi boldogságot el ne lehessen érte hagyni. Ennyi 
ragyogvány, hatalom mellett még a szégyent is lehet felej- 
teni, hát még ha vele együtt a jogos tisztelet ajánltatott. 

Sándor szerelmének kevés sikert mert ő is igémi. Sok- 
szor próbálta Teréz a leány szívét, előhozta előtte véletle- 
nül az ifjú nevét; a leány hidegen maradt, dicsérte, be- 
csülé, de ez nem szerelem. 

Az ízletes vacsora felett Boltay mester váltig köteke- 
dék gyámleányávál, példálózva előtte tréfás czélzatokkal, 
mikre a lányka hasonló tréfával tudott megfelelni. Végre 
a cselédek elhordták az asztalt s hárman maradtak együtt. 

Boltay mester eddigi víg kedélyéből komoly ünnepé- 
lyesre vált. Megfogá a lányka két kezét, s oda voná öt 
maga elé. 

— Neked kérőd van ; monda ki egyenesen, nehogy a 
kerülgetéssel valamit sejtessen vele. 

A leány felsóhajtott és nem felelt semmit. 

— A kérő derék fiatal ember, becsületes, tisztalelkű 
ifjú, jómódú, munkás kézműves és a mellett deli, férfias 
alak, s mi legtöbb, téged régóta igazán, híven, forróan 
szeret. 

' — Tudom, Sándor az ; szólt közbe a leány. 
Boltay mester elhallgatott. Nem volt semmi rendkívüli 
• abban, hqgy a leány e titkot tudhassa. 
Vártak mind a ketten Fanny szavára. 

— Szegény Sándor ! sóhajta a leány. 

— Miért sajnálkozol rajta? 

— Azért, hogy engemet szeret. Miért nem inkább egy 
nálamnál jobb, hívebb leánjrt, a ki őt boldogítani tudná. 

— És te nem akarnál hozzá menni? kérdé az öreg el- 
szomorodva. 

— Ha önnek örömet szerezhetek általa, — hozzá megyek. 

— Nekem ? Ne nekem szerezz örömet, hanem magad- 
nak ; a fiu oly derék legény, hogy keresve sem találni kü- 
lönbet, nem is valami otromba ficzkó, a milyen más mun- 
kás ember szokott lenni: ez külső országokon járt, akárki 
előtt megállhat . . s téged mennyire szeret ! 

— Tudom. Ismerem őt. Becsültem mindig; derék ember. 
De nem tudom szeretni. Hozzámegyek, hű leszek hozzá 
holtomig, de boldogtalan lesz ő is, én is. 

Boltay felsóhajtott, s kis idő múlva alig érthető hangon 
monda : 

— Ügy ne menj hozzá. 

A két öreg szemeiben önkénytelen köny csillogott, mind- 
ketten úgy szerették e két ifjút, mint tulajdon gyermekei- 
ket, úgy szerették volna, ha őket együtt boldognak láthat- 
nák. És a sors másképen akarja. 

Fanny megsajnálta könyező gyámjait s térdre omolt 
Boltay előtt, fejét annak durva kezére nyugtatva. 

— Háládatlan vagyok, ugy-e, hogy nem tudom szeretni 
azt, a kit önök szeretnek ? de háládatlanabb volnék, ha 
hazudnám, hogy szeretem s boldogtalanná tenném. 

Mindketten hallgattak. 

Mikor egy fiatal leány ily tömött syllogismusokban tud 
már beszélni szive ügyei felől, az annak a jele, hogy sokat 
kellett már azokról gondolkoznia és semmi se jő neki 
többé véletlenül. 

Boltay végig simítá izzadó homlokát kezével s erőltetett 
nyugalommal szólt : 

— Kelj fel, leányom. A szívet erőltetni nem lehet, nem 
is szabad. Kezedet szerelem nélkül bizonyára ő sem fogadná 
el. Most szóljunk másról. Egy másik kérőd is van. 

— Ne is szóljon róla, atyám ! vágott közbe, Boltay nya- 
kába borulva a leányka. Ha valakit tudnék szeretni, az 
bizonyosan ő volna, ő, kit önök is szeretnek, s a kit annyi 
ok van szeretni. Nem, senkit, senkit. — Engedjék önök, 
hogy ne hagyjam el önöket soha. Én itt akarok örökké 
élni, háládatos lenni jóságukért, éltemet, minden gondo- 
latomat az ön és nagynéném örömére szentelni ; én nem 
óhajtok önöktől megválni, ne űzzenek, ne verjenek el ma- 
guktól. — Engem nem fog senki nőül kérni, a kiért én 
önöket elhagyjam. 

— Mégis, mégis, jó leányom. Ez gyámapai kötelessé- 
gem, téged szerencsédről tudósítani ; mert látod, a világ- 
ban a leány kérőit « szerencsének)) nevezik. Téged nagy, 
gazdag úr kér nőül, fényes nevű, méltóságos czímű férfi, 
kinek egy hétig tart, míg jószágain végig utazik s jöve- 
delme másfél millió. 

Fanny lesüté szemeit s fejét tagadólag csóválta. Aztán 
hidegen, okosan felelt : 

— Az szerencse volna, de nem boldogság. 

— Igaz ugyan, hogy kérőd nem fiatal már, de szerelem 
helyett kényelmet, magas állást ígér. 

— Ki az? 

— Neve nem épen kellemetes hangzású előttünk, mert 
egy ilyen nevű úr okozta legtöbb keserűségeinket, ő ama 
templombeli kisértő nagybátyja: Kárpáthy János. 

Itten épen felkaczagott a leány. 

— Ah, az a kövér pók-termetű ember ! 
— -De — termete megjavult egy idő óta. 

• — A kit olyan nagyon bolondnak tartanak ! 

— Sőt meg is okosodott. 

— Örökké iszik és parasztleányokkal vígad. 

— Megváltoztatta életrendét. 

— Ah, édes gyámapám, ez ugy-e bár, csak tréfa volt? 
vagy ha komoly dolog, akkor ezután akar belőle tréfa lenni. 
Az a derék úr el akar engem venni, hogy egy <(jux»-ot 
csináljon vele a világban. Ah, még erre nem vagyok elég 
olcsó ! 

8 azzal büszkén felegyenesedve járt végig a szobában ; 
a két öreg örömtől ragyogó szemeit legelteté királynői ter- 
metén. 

Utoljára Boltay mester maga is kaczagott, olyan jó kedve 
támadt. 

Fanny csintalanul oda ült a jó öreg ölébe. 

— Lássa Boltay papa, az elébb önnek mondám, hogy 
vegyen el, magához hozzá megyek; akkor azt mondta, 
hiszen én nagyapád lehetnék, s most Jancsi urat mutatja 
be kérő gyanánt. 

Boltay mester kaczagott, hogy a könyei csurogtak bele. 
Tehát még sem igaz, a mit a vén tapasztalás, mint érczből 
öntött valóságot állít fel. Tehát egy gyermek lelke is leJiet 
erős s megvetheti a gazdagság ragyogványát akkor, midőn 
csak kezét kellé kinyújtani, hogy a hatalmat, mint jegy- 
gyűrűt ujjára vonják. 

— Ig^n. E gyűrűt hagyá nálam az érdemes úr, hogy 
azon esetben, ha ajánlatát elutasítanád, ezt neki vissza- 
küldjem. 

— Adjak kosarat hozzá? kérdé a dévaj leányka. 

Jókai: Egy magyar nábob. II. ^ 

— Nem szükség, megérti így is, nevete a mester ; még 
a jó Teréz is nevetett, pedig bizony rég az ideje, hogy azt 
nem próbálta. 

Boltay mester magán kívül volt örömében. Egészen el- 
nyomta benne a Sándor miatti keservet azon öröm, hogy 
gyámleánya ily természet adta lelkierőt tanúsított. Előre 
büszke volt azon gondolatra, mint fogja ö e gazdag úrnak 
elmondhatni : íme te másfél milliót ígértél gyámleányom- 
nak arcza rózsáiért, köszöni, nem adja el! Milyen büszkén 
fogja fejét felemelhetni azon uracsok előtt, kik azt hiszik, 
hogy Fanny szerelmét gyalázatos néhány ezer forintért 
meg fogiák vehetni ! Koldusok ! 

A leányt összecsókolák mind a ketten s jó éjt kívánva 
egymásnak, kiki saját szobájába távozott. 

Az éj előre haladt már. Ideje volt a lefekvésnek. Ah de 
nem volt ideje az alvásnak. Valami háborgató szellem el- 
űzte az álmot mindenki szeméről. 

Boltay mester olyan hosszú beszédeket gondolt ki, mi- 
két itt-amott fog tartani, mintha város szájának készülne. 

Teréz lelke eltévedezett a múlt és jelen eseményei közt, 
látó világot akarva deríteni annyi ellenmondó mozzanat 
közt, melyek egy leány sziv világát vezetik, s nem engedik 
kitanulni, mi ott a rossz, mi ott a jó? mi az ösztön, mi az 
akarat? titkok, miket maga sem ismer, tettetés, melylyel 
önmagát is ámítja és hiú ábránd, mely valónak látszik, 
ki bírna ezek közt kiigazodni? Angyalt, ördögöt megismerni 
könnyű ; embert, férfit, nőt, nehéz ; ifjú leányt lehetetlen. 

Fanny szemeit legmesszebb kerülék az álom tüudérei. 

Ablakán besütött a hold, az ábrándozok csillaga, a vidék 
csendes volt, az ég lanyha; olyan éj, melyben a lidérkék* 
előjönnek berkeikből, s kereket hánynak a harmatos fűben; 
mikor a tündérek szedik a csillagok hamvát, s az a vén 
ember ott a holdban pengeti az ezüst sugárokat ; mikor 

'''' Lidérke = Elf. Lidórcz = Eri. = les Aulnus = alcunae; 
nem alnus, — nem Erle, — nem éger. 

ezüst felhők alakjában jár a büv csillagról csillagra, jár a 
gyermekrém a fekete éji pillangón repkedve ; . . . mikor a 
fiatal leányok nem tudnak aludni és álmodnak ébren. 

Hol jártak a szűz lélek tétova gondolatai ? Jártak-e a 
boldogság, jártak-e a szerelem útján, tévedeztek-e a hal- 
lottak nyomán, követték-e nyomról-nyomra a tudás, az 
emlék száraz, poros nyomait, vagy repkedtek szanaszét a 
csillagos jövőbe? repülve az ég felé, melyről azt hiszi a 
gyermek, hogy az a földre köröskörül lehajlik. 

Csak egy eszme, egy gondolat élt most is szívében. Azon 
férfi arcza, kit szeretett, kinek alakját imádata virágaival 
felkoszorúzá, kit nemesnek, nagynak, dicsőnek képzelt ma- 
gában, kinek emlékével teli volt szíve, kinek mosolygó 
képe mindannyiszor felkérésé, midőn élő arcza nem volt 
körüle, s oly jól esett azon megnyugodni. 

Nem jutott eszébe akkor a gyámapa által tudtul adott 
kettős ajánlat; a magányos órák ihlete kitörölte emléké- 
ből a szomorú ifjú arczát és a bohó vén emberét, kik őt 
nőül akarják venni. 

És ilyen a világ. Egy ifjú szeret egy leányt, de a leány 
másba szerelmes, és azon más tán ismét reménytelenül 
eped, és ez így megy tovább az életen keresztül és senki 
sem tud boldog lenni, és így fut egyik csillag a másik után, 
és soha sem éri el egymást. 

Hol lehet most ő, az ismeretlen, — a megnevezhetlen, — 
az elfelejthetlen ? Bizonyára sejtelme sincs arról, hogy egy 
szív titokban, bánatban utána eped, mint egy holdnak 
nincs tudata a kórosról, ki sugarait követi, s szédítő örvé- 
nyek fölé hág, hogy hozzá közelebb legyen. 

Legalább közel lehetne hozzá ! 

Milyen boldogok azon nagyvilági hölgyek, kik őt min- 
dennap láthatják, vele beszélhetnek, őt bámulhatják, tisz- 
telhetik; tán van közöttük választottja? Nem, senki sem 
szeretheti őt oly igazán, oly igazán ! mint ő tudná sze- 
retni. Nem mondaná azt neki soha, de szeretne meghalni 
bele. 

Csak egy könnyű karczolas a szíven, minő a rózsa tö- 
viséé, s azután mindig az édes fájdalomról gondolkozni, 
míg végre a seb halálossá válik, naponkint jobban elher- 
vadni bele, lehullani, sírba dőlni, hogy csak akkor tudná 
meg, mint volt szeret^^e, s azután ott a csendes hant alatt 
hallgatni a lágy zokogást, mit a szánó méla részvét hoz a 
sírkő vi oltárra? 

Miért nem juthat ő ily közel hozzá soha? 

Soha? 

Egy különös gondolat szállta meg egyszerre lelkét. 

Hát olyan magasan volnának ezen fényes világkörök, s 
annyira zárva minden út, melyen oda jutni lehet, hogj^ az 
imádó vonzalom soha sem lehet egyébbé halandó néma 
vágynál, mely hasonlatos a holdkóri delejhez . . . ? 

Hiszen ő neki csak egy szavába kerühie, hogy az előkelő 
termek legbüszkébb küszöbei megnyissák előtte ajtaikat, s ő 
egy rangban, egy légkörben álljon azon magas, azon iri- 
gyelt delnökkel, kiknek 'szabad látni az arczot, hallani a 
hangot, mely imádott halványáé, kiknek szabad szemeinek 
pillantásaival találkozni, előtte elpirulni, őt tekintettel kí- 
sérni mindenüvé s titokban önelégülten szívni fel a halá- 
los mérget, mely a néma szerelemből támad. 

Végig borzadt. 

Az éji hideg szellő futott tán végig gyöngéd tagjain ? 

E czél el volna érve, ha ő Kárpáthynak nyújtaná kezét. 
Egy lépéssel az elérhetlennek vélt csillagba emelkedhetik. 

Visszataszítá e gondolatot. Csak egy perczig tartott az 
lelkében s kitörölte onnan. 

Mit mondanának jó rokonai, Boltay, Teréz? Ha meg- 
vetve a derék, férfias, nemesszívű ifjú ajánlatát, pénzért, 
ragyogványért egy nem szeretett aggnak nyújtaná kezét. 
Pénzért, nagyravágyásért. 

De mégis. Vannak másfelől rokonai, kiket e lépés bol- 
dogokká tenne, gyalázattól, késő nyomortól, tán kárhozat- 
tól mentene meg: anyja és testvérei. 

Őket, ha gazdag lenne, kimenthetné azon irtózatos sors- 

ból, melybe BŰlyedve vannak . . . így suttogott az ingerlő 
ábra. 

És a bosszú, a megtorlás : találkozhatni azon emberrel 
ott, ki öt meggyalázni, társai nevetségóvé tenni akarta ; ki 
reá fogadást tett, s azt lenézhetni saját világában, — érez- 
tethetni vele mélységes megvetését, olyankor, midőn e 
megvetést, ez utálatot egy vele egyenlő név teszi jogossá 
és egy kezei közül kiragadott hatalom súlyossá, élessé, el- 
tűrhetlenné. 

Okoskodjál, okoskodjál jó hajadon. Fogva vagy már. 

Nem szülői s testvérhajlam, nem bosszúvágy az, a mi 
téged vezet : szerelem viszi előtted a napfáklyát,* az &g 
vezetni jó és rossz világokon keresztül, a többi mind csak 
ámulat. 

Hitesd el magaddal, hogy áldozatból teszed e lépést, 
mondjad azt is, hogy gyámjaidnak nem akarsz terhére 
lenni: képzeld el, hogy oly állásban mennyi jót fogsz majd 
tehetni szükséget szenvedőkkel, boldogtalanokkal, ittasítsd 
meg lelkedet a világ gyönyörképeinek tündér-eszméivel . . . 
Mind ámítás az. Szerelem visz téged arra, hogy szerelem 
nélkül egy gazdag aggastyán kezébe tedd kezedet, s Istent 
kisérteni mégy, midőn az oltár előtt e szót kimondod: 
«szeretem», és akkor másra gondolsz, mint kinek kezében 
remeg kezed . . . 

Menj fátumod után ! 

Valahára alszik az egész ház. Álmodjatok. Az álom jó 
tanáosot ad. 

Te lásd magadat boldog unokákkal játszó örömapának, 
te álmodjál zárdai csendes nyugalomról, te pedig álmodd 
magadat ifjadhoz közel ; egyik az egyik csillagban, másik 
a másikban. Az álom jó tanácsot ad. 

Másnap reggel különös meglepetés várt a két öreg 
gyámra. Fanny megkéré Boltayt, hogy ha Eárpáthy János 
elküldend gyűrűjeért, azt ne küldje neki vissza. 

* így hívja a C8illagá43zat az oly álló csillagokat, melyek vélet- 
lenül jelennek meg, s ismét nyomtalanul eltűnnek. 

XV. A VADASZ A VEREMBEN. 

Boltay és Teréz egy szóval sem mondtak ellent Fanny 
határozatának, nem szóltak soha a férjhezmenetel felől, 
hanem az idő alatt, mint szokás, a kiházasitási czikkek 
után kezdtek látni, miknél ugyan mind fényesebbeket fog 
vehetni, ha majd a főúr neje lesz, de legalább elteheti 
emlékül, s elő veheti, ha néha-néha a nagy világ zajából a 
py^gári csendélet szerény örömeire visszagondol. 

Fanny férjhezkészülödése azonban oly titokban volt 
még tartva, hogy senki sem tudhatott az érdekelteken kivül 
felőle semmit, azoknak pedig természetökben feküdt, nem 
dicsekedni és nem panaszkodni vele. 

•Különös történet adta elő az idő alatt magát. 

Egy napon, midőn Boltay mester épen otthon volt gyári 
házában, berohan hozzá egy szennyesen, csaknem rongyo- 
san öltözött asszonyszemély, kiben Boltay mester alig birt 
valami ismeretes arczot kitalálni. De nem is volt arra 
szükség, mert a szomorú alak sietett megmondani, hogy 
kicsoda? és azután iparkodott, hogy Boltay mester szóhoz 
ne juthasson, a míg ő ki nem beszélte magát. 

— Én vagyok az a szerencsétlen Mayerné, — Fanny- 
nak az anyja ! zokogá megkeseredett szívvel az asszony- 
ság, odavetve magát Boltay úr lábaihoz, elébb a kezeit, 
azután a térdeit, utoljára a csizmáit csókolva össze és 
hullatva tengermennyiségú könyeket. Boltay, ki nem volt 
szokva ilyen tragédiákhoz, csak állt ott, mintha leszegez- 
ték volna, és sem azt nem mondta neki, hogy keljen fel, 
sem azt nem kérdezte, hogy mi baja? 

— Oh uram, oh én kedves uram, maga derék, maga 
mindenekfelett becsületes, nagylelkű Boltay úr, engedje, 
hogy lábai porát csókolhassam, hogy még a másvilágon is 
érte könyöröghessek. Maga a minden igazak őriző angyala, 

védelmezője az ártatlanoknak, hogy Isten éltesse sokáig 
és jutalmazza meg minden égi földi jóval ! Látott-e ilyen 
esetet, mint ez .az enyim, hallott-e ilyet valaha ember ? 
Nem. A szívem megreped, ha el kell mondanom ; de mégis 
elmondom. Meg kell tudni a világnak, de leginkább meg 
kell tudni Boltay úrnak, hogy milyen szerencsétlen anya 
vagyok én. Oh, oh, Boltay úr, maga sem képzelheti azt, 
milyen iszonyatos egy anyának a kínszenvedése, a kinek 
rössz leányai vannak, és az enyimek rosszak; de úgy kell 
nekem, magam vagyok az oka, minek neveltem őket 
kényök szerint; ütni, verni, robotoltatni kellett volna őket, 
akkor majd megbecsültek volna, akkor majd nem hoztak 
volna gyalázatot szegény megőszült fejemre. Oh hogy 
ilyen napokat kellett megérnem ! Én Istenem, én Istenem ! 
Mire hagytál meg engemet ! Szegény lelkem uram jókor 
elköltözött e gyalázat elől a világból, nem birta meg azt, 
beleugrott a Dunába, bár én is utána ugrottam volna 
akkor! de látja uram, az anya szíve csak mindig érez, 
még ha rosszak is a gyermekei, csak szereti őket, csak azt 
hiszi, hogy majd megjavulnak, oh bár vakultam és süke- 
tültem volna meg azóta ! Négy álló esztendeig tűrtem azt 
a szégyent, az Isten csodája, hogy még egy szál hajam 
van, hogy mind el nem ment bele. De a mi sok, végtére 
csakugyan mégis sok. Ha én el akarnám azt az iszonyatot 
mondani, a mi az én házamban naponta történik, így álla- 
nának az ég felé Boltay úr hajai. Végtére tegnap volt a 
napja, hogy megsokaltam a hosszútűrést és kifakadtam és 
kiadtam a mi lelkemen volt. «Hát már ez így fog menni 
mindig? hát ti már sohasem fogjátok magatokat becsüle- 
tesen viselni, hát már énnekem sohasem lehet az utczára 
kimennem, hogy a szemem ki ne égjen, ha becsületes em- 
berrel találkozom ?» Hát uram, e szavakra, mint a meg- 
testesült hárpiák, úgy "támadtak rám egyszerre ; mit leczkéz 
minket az anyánk, mi köze ahhoz, a mit mi csinálunk? 
■ Nem mi tartjuk-e úri módon ? Azt a ruhát is én vettem, a 
mi most rajta van. Azt a fejkötőt is én tőlem kapta, az 



Digitized by 



Google 



egész házban egy szalmaszéke nincs, a mi a saját keres- 
ménye volna, mindent mi vettünk ! Én csak elszörnyed- 
tem, uram. Hát így kell ti nektek bánnotok anyátokkal, ez-e 
az én keserves fáradságaimnak a jutalma? (Itt a fuldoklá- 
sig vitte a zokogást a beszélő, de azért csak folytatta az elő- 
adást.) Ezt érdemeltem én annyi keserves álmatlan éjsza- 
káért, miket beteg ágyaitoknál eltöltöttem, hogy a magam 
szájától elvontam a falatot, csakhogy ti nektek legyen, hogy 
magam czudarkodtam, piszokban, rongyban jártam, csak- 
hogy titeket felczifrázhassalak, hogy cselédet nem tartot- 
tam, magam voltam a szolgáló, csakhogy ti kisasszonyok 
lehessetek ! Ilyeneket kell énnekem azért hallanom, sem- 
mirevaló teremtések ! Ekkor uram, a helyett, hogy meg- 
hunyászkodnék, nekem áll az a legnagyobbik, s nagy pi- 
kántul még azt mondja, hogy ha nem tetszik velők együtt 
laknom és magamat általok tartatnom, hát elég nagy 
Pozsony városa, vegyem elő a kapitálisaimat, fogadjak 
magamnak külön szállást, válaszszam külön a bútoraimat, 
vitessem el a garderobomat és éljek nálok nélkül olyan 
tisztességesen, a hogy nekem tetszik. No várjatok gonosz 
leányok, azért se higyjétek, hogy engemet megcsúfoltatok ; 
mondám és levetem a ruhákat, a miket ők vettek nekem, 
előkerestem azokat, a miket lelkem uram idejében visel- 
tem, mikor a konyhában magam főztem, hogy legyen ezek- 
nek a czuláknak mit enni ; azokat vettem fel s úgy szalad- 
tam ki az utczára. Magam sem tudtam, mit csinálok. 
A Dunának megyek, ez volt a legelső gondolatom. Hanem 
mire oda értem, mintha valami angyal súgta volna a fü- 
lembe : hiszen van még neked egy leányod, a kit ember- 
séges emberek becsületben, virtusokban neveltek fel, eredj 
oda. Azok az emberséges emberek téged sem fognak elta- 
szítani, valahol valamelyik szegletében a háznak adnak 
helyet, a hol élhess meghúzódva, a míg Istennek úgy tet- 
szik és meghalhatsz, ha megeléglette szenvedéseidet a 
mennyei felség. Ezzel jöttem ide, uram. így vagyok, a 
hogyan lát. Semmim sincsen az ég alatt, még ma nem 

ettem egy falatot, s ha az úr kitilt a házából, ha a leányom 
nem akar látni, az utczán kell meghalnom éhen, mert 
inkább elveszek, mint egy falatot elfogadjak többet a gya- 
lázatos háládatlan gyermekektől ; koldulni pedig nem 
tudok, ón csak azt tudom, hogy elébb-utóbb úgyis utána 
megyek lelkem szegény jó uramnak, a kit ezek a rossz 
gyermekek vittek a sírba, a Dunába. 

Boltay mester fejében a sok mindenféle közül az ragadt 
meg legerősebben, hogy a jámbor asszonyság még ma nem 
evett, minélfogva nagy keresztényi kötelességet vélt az 
által elkövetni, hogy a fali szekrényből egy tányér boszor- 
kánypogácsát * s egy pohár bort állíta elé az asztalra és 
kényszeríté, hogy egyék, s a mi legelső, mentse meg magát 
az éhenhalástól. 

— Oh uram, ezer köszönet, hiszen bizony egy cseppet 
sem vagyok éhes, inkább el vagyok keseredve, annyit 
eszem én különben is, mint a madár, csak annyit tesz az 
én evésem az asztalnál, mintha ott sem volnék. Többet 
érne énnekem a világ minden jóságainal az, ha én valaha 
az én lelkem Fanny lányomnak egy jó szavát hallhatnám. 
Nem lehet az, ugy-e bár? Nem nézhet ő az anyjára, sze- 
gy enli magát, ha látja. Talán rám sem ismerne már ? Ilyen 
nyomorúságban . . . ilyen rongyosan, piszkosan, . . . így 
megvénülve, . . . legalább csak én láthatnám őt még egy- 
szer; — nem kívánom én, hogy vele beszélhessek, csak 
hogy valahol, ablakon keresztül, elbújva láthassam őt előt- 
tem elmenni, hallhassam, mikor mással beszél. Nekem 
nincs több kívánságom. 

Boltay mester egészen elérzékenyült e szavakra, eszébe 
jutott, hogy valami német tragédiában látott már hasonló 
jelenetet, milyen jól játszott benne az a Wildner, akkor is 
úgy megríkatta az eset. 

— No no, asszonyom. Ne legyen olyan elkeseredett, 
bi^tatá a siránkozó anyát, a mit ön kíván, ?tz minden két« 

* így hívjak Punam©»tón £t töpörtős pogácsát, 

ség nélkül meg fog történni. Ön meg fogja látni leányát, 
beszélni fog vele. Ott fog lakni ön is. Szépén ellesznek 
együtt és nem lesz semmi baj. 

— Oh uram, ön úgy beszél, mint egy mennyből leszállt 
angyal. De a leányom, oh a leányom nem fog engemet 
szerethetni többé. Ö utálni fog engem. 

— E felől legyen ön megnyugtatva, asszonyom. Önt 
sohasem rágalmazta leánya előtt senki, s Fanny sokkal 
jobblelkű, minthogy anyját a nyomorúságban meg ne is- 
merné. El fogom önt hozzá vinni, mert falura küldtem, 
hogy holmi incselkedésektől megszabadítsam. Ott lakik 
atyja testvérével együtt. Az ugyan kissé szigorú személy, 
de majd kibékítem én őt magával. 

— Oh uram, nem várom én, hogy engem Teréz magá- 
hoz emeljen, elleszek én mellette mint szolgáló, mint 
konyhacseléd, csakhogy leányom körül lehessek. 

— Ugyan asszonyom, mit beszél össze-vissza ! pattant 
fel jámbor nehezteléssel Boltay, van nékem cselédem elég, 
csak nem fogom gyámleányom anyját munkára fogni. Ön 
egy óra múlva velem jön falura, a többit azután bízza 
énrám. 

May érné még egyszer újólag meg akarta ragadni Boltay 
csizmáit, de az emberséges ember elszaladt az érzékeny 
jelenet elől s ott hagyta a szobában a tisztes asszonyságot, 
megígérve neki, hogy egy óra múlva visszakei*ül, addig 
talál ott az ablak hídján mindenféle jámbor könyveket, 
nézegessen belőlök. 

Ezt az egy órai távollétet arra használta Boltay mester, 
hogy elment egy ruha-áruló boltba s összevásárlott min- 
denféle kész öltözetet Mayerné számára, mert átallta őt 
azon kétségbeesett külsővel leánya elé vinni, hogy azt meg 
ne szomorítsa, s egy egész teljes öltözettel tért vissza a 
házba, melylyel Mayernénak minden nemes vonakodása 
daczára át kellett cserélni nagy hatású rongyait. 

Hogy Boltay mesternek az ilynemű vásárlásoknál nem 
volt oly tisztult ízlése, mint megboldogult hazánkfiának 

P. H. Lázárnak, kire a legelegánsabb delnő rábízhatta a 
piperevásárt, az nagyon valószinű ; ö bizony csak azt tartá 
szemei előtt, hogy minden jó bő és meleg legyen, s hogy 
melyik esztendőről való divatú valami, az iránt nem igen 
kérdezősködött; úgy hogy a mint Mayemé teljesen föl- 
equipirozva magát, a tükörbe tekintett, egyedül levén a 
szobában, meg nem állhatta, hogy nagy keseíűsége enged- 
vén, el ne nevesse magát saját figurája felett ! — Hogy 
fognak majd a leányok odahaza és a galant ifjú urak ne- 
vetni, ha őt ilyen staflfage-al meglátják ! 

Mit? 

Igen, igen, a leányok és a galant ifjú urak odahaza. 

Mert ahoz, hogy az imént eljátszott tragédiát valónak 
tartsa valaki, épen oly erős hitének kellene lenni, minővel 
Boltay mester van megáldva. Nem igaz abból az egész 
monológból egy betű sem. Mayerné nem veszett össze a 
leányaival, azok sem kergették őt el maguktól, nem is 
volt neki szüksége a Dunába ugrani, hanem így áll a 
dolog : 

Abellino (ismét ő) az utóbbi idők kudarczai által a 
dühig fokozott szenvedélylyel veté magát sikerületlen terve 
után. — Épen most kérte ki mr. Griffardtól az utolsó száz- 
ezer pengőt a második millióból. Abellino mellett szünte- 
len volt egy kéme a cselédségből az eszélyes bankárnak, ki 
rögtön sietett azt levél által tudósítani Parisban a legelső 
kárpátfalvi eseményekről, mik János úr neve éjszakáján 
történtek. Mr. Griffard megtudva, hogy János úr haldoklik, 
százezer helyett kétszázezret küldött Abellinónak, a mi a 
visszafizetésben természetesen két annyit teende. Az egész 
riiintha tévedésből történt volna. Néhány nap múlva ter- 
mészetesen megérté a másik levélből, hogy a nagybátya 
élve maríidt, de már akkor a pénz útban volt s épen jókor 
érkezek Abellinónak vigasztalásul. 

Százezer forinttal több pénze volt, mint a mennyire 
számított. Ilyenkor az ember elbízott szokott lenni. — 
Ennyi épen elég lesz a sikerre. 



Digitized by 



Google 



28 

Ö maga csinálta ki a tervet, miszerint Mayerné, — (az 
anya !) ravaszul férkőzzék a Boltay-család körébe, utolsó 
leányához, és — tudja a többit. 

Hatvanezer pengőben alkudtak meg, ha a terv sikerül. 

Lehetséges ez ? 

Ne mondjátok, hogy szörnyetegeket festek. Ez az élet. 

Mayerné elgondolta, hogy hatvanezer pengő szép pénz, 
abból ő magának a takarékpénztárba tesz harminczezret, 
a másik harminczezret pedig Fanny számára teszi le s 
mindketten biztosítva vannak holtig a szükséget-látás 
ellen ; s mit kell érte eladni ? úgyszólván semmit, olyan 
chimaerát, a minek addig semmi értéke sincs, míg valaki 
megtartja, csak akkor van, ha eladja : — az erényt. És az 
hatvanezer forinttal jól meg van fizetve. Ö úgyszólván jói- 
tevője lesz ezáltal a leányának. 

Tehát mégis — az a bűnös, a ki vesz. 

Mert ha nem volnának rabszolgatartók, nem volnának 
rabszolga-kereskedők. 

Egy óra múlva előállt a szekér. Boltay mester kérte a 
mélyen megszomorodott Mayernét, hogy szíveskedjék fel- 
ülni és ne mutassa a kocsis előtt, hogy sír, mely kívánat- 
nak eleget tenni nagy megerőltetésébe került a jó asszony- 



Boltay mester azonban nem ült mellé, hanem kiült a 
kocsishoz. Azzal menté magát, hogy ő mindig ott szokott 
ülni, mert fél, hogy a kocsis elalszik, a lovak elragadják 
a szekeret s több efféle ; pedig voltaképen úgy állt a dolog, 
hogy bármily nagy mértékben tisztelte becsülte légyen a 
magát megjavított asszonyságot, de csak mégis szegyeit 
mellette ülni egész Pozsony láttára. 

Vévé is a gyeplőt és ostort a kocsis kezéből, s úgy el- 
hajtott a városból, mintha valami nagy halálos veszedelem 
forogna kérdésben, a miért sietni kell. 

Midőn a falu végére értek, leszállt a szekérről s lesütött 
szemekkel elmondá nagy akadozva Mayernénak, hogy neki 
itt egy kis dolga van, azaz, hogy beszéde van a zsidóval, 

akará mondani a göröggel, csak tessék azért a házához 
hajtatni, azért ő hamarább haza kerül a kertek alatt, s 
mire a szekér oda ér, ő is otthon lesz. 

Alig birta ez együgyű hazugságot elmondani a derék em- 
ber, talán most hazudott először életében, arra is a végső 
szükség kényszeríté ; ő bizony a kertek alatt előbb otthon 
akart lenni, mint a szekér megérkezik, s előre értesíteni 
fogja Terézt és Fannyt Mayemé jöveteléről s megkérni 
őket szépen, hogy a mennyire lehet, bánjanak vele nyája- 
san és ne mutassanak valami rémületes meglepetést, ha 
meglátják. Egyúttal elmondá nekik az okokat is, melyek 
Mayernét e futásra kényszeríték, s mind ezt oly rövidség- 
gel véghez is vivé, hogy mire a kocsizörgés az utcza végén 
hallatszott, már ő kint állt a kapuban vendégét elfoga- 
dandó s fölösleges buzgalommal kiabált a kocsisra : «Erre 
hajts, ne menj neki a sárnak, jól kitéq a kapunak ». 

A két hölgy künn állt a folyosón. Fanny épen akkor 
jővén a kertből, előre leoldá nagy szalmakalapját, mely 
akadályozhatta az anyjával ölelkezésben ; Teréz is letevé 
kezéből azt a perpetuum mobilét, a mit az asszonyok kö- 
tésnek neveznek, nehogy a tűvel kitalálja szúrni testvére 
özvegyének a szemét. 

Mayerné asszonyság meglátva leányát, le sem akart 
szállni, hanem csak úgy leesni a szekérből, a mit azonban 
sem a kocsis, sem Boltay mester egyáltalában meg nem 
engedtek neki, hanem levették szépen, úgy tették le a 
földre ; azt azonban semmiképen meg nem gátolhatták, 
hogy a jeles asszonyság valamennyi cselédek, aratók előtt 
el ne játssza a csodát, a mit a leánya számára tartott fenn. 
Ott előttök térdre esett, úgy csúszott a két nő lábaihoz, a 
kik az által annyira meg voltak lépetve, hogy egyiknek 
sem jutott eszébe, őt felemelni, — végre is Boltay mester 
szedte fel a földről, kit nagyon bosszantani látszók, hogy 
az udvari szájtátók láttára megy véghez ez a scéna. 

— Ugyan Mayemé asszonyom, ne térdepeljen. Magyar 
ember sohasem szokott térdepelni, magyar ember nem 

térdepel senki előtt, még ha koldus is, még ha bűnös is, 
még ha megölik, sem térdel. 

A jó kézműves még a nemzeti büszkeséget is segélyül 
hívta, hogy Mayemét egyenesen állásra biija, de mind nem 
használt az semmit, a mint leányához ért, ott ismét térdre- 
rogyott, Fanny piczi lábacskáit iparkodván meglelni, hogy 
azokat megcsókolja. Fanny ezen csakugyan megijedt, mert 
korán reggeltől kerti munkával levén elfoglalva, arra sem 
ért rá, hogy parányi lábacskáira egj^ebet is húzzon a kis 
házi papucsoknál, s azon veszedelemben forgott, hogy 
Mayerné törekvései napvilágra hozzák, miszerint — nem 
húzott harisnyát. E gondolattól egészen elrémülve, elpi- 
rulva, hirtelen lehajolt May ernéhoz s mielőtt a botrány 
megtörténhetett volna, felemelte öt magához, melyet a 
kegyes anya ölelésnek véve, odaborult leánya keblére, sírt, 
fuldoklott, át(3lelte és csókolta a hol érte. Fanny csak állta, 
csak tartotta, a nélkül, hogy ölelést, zokogást vagy csókot 
vissiia tudna adni. 

Az ember úgy van néha, hogy semmit sem tud érezni, 
az egyik könybe olvad fel a találkozásnál, a másik hideg 
mint a fagy. 

Végre sikerült az egész család egyesült törekvéseinek 
Mayernét a pitvarból a szobába betuszkolni, ott leültetni, s 
megfoghatóvá tenni előtte, hogy itt fog a szobában lakni ; 
erőnek erejével ki akart menni. Elébb a padláson akart 
hálni, azután a konyhában a cselédek között, végtére azon 
könyörgött, hogy ha már a szobában lakásra érdemesítik, 
csak egy akkorka kis szobácskát rendeljenek a számára, a 
hol kezét lábát összehúzva elférhet, ne nagyobbat, mint 
egy pinczegége, csak hogy a leányát láthassa onnan. — 
Szerencsétlenségére Boltay mester házában minden szoba 
akkora volt, mint egy granárium. 

Boltay mester odakinn falusi házában a maga fajtájú 
emberek iránt nagyon vendégszerető ember volt, s ha már 
egyszer valakit házába fogadott, azt akarta, hogy az jól is 
mulassa ott magát. Ö ugyan nem volt az az ember, a ki 

valakit el tudott volna mulattatni, hanem birt^gy jó tulaj- 
donsággal : ha valakinek szenvedélye volt beszélni, ő el- 
hallgatta éjfélig. E szerint Mayerné benne emberére talált : 
Boltay mester csak arra kért engedelmet, hogy pipára 
gyújthasson s azután engedte magának a beszédhez jött 
Mayerné által elmondatni azt a históriát, a mi az ő életé- 
nek története, s melynek előadásában czélszerűen vegyit- 
vén a valót a költészettel, néha annyira belebonyolódott a 
jó asszonyság, hogy önmagával Ion kénytelen disputálni, 
vagy egészen újra kezdte a felvett szöveget, a mi Boltay 
mestert csendes szemlélődéseiben épen nem háborította. 

Fanny és Teréz az alatt a Mayerné lakául szánt szobát 
siettek rendbe hozni. A jó asszonyság csak azon könyör- 
gött, hogy olyan szobába tegyék, a hol kedves leánya 
szavát hallhatja, vagy mikor dalol, sőt arra is vállalkozott, 
hogy egy tolóágyban azon ágy alatt aludjék, melyben 
leánya alszik, mely kivánatát megközelítőleg Teréz egy 
benyílót rendezett el számara, mely Fanny zongora-szobá- 
jával szomszédos, elébb ugyan saját szobáját akarta neki 
átengedni, mely leánya hálószobájába nyílt, de Fanny 
esengve kérte, hogy maradjon ő ott továbbra is. 

— Lássa Teréz, én nem tehetek róla ; örülnöm kellene, 
hogy anyámat látom, sírnom, hogy ilyen szomorú álla- 
potba jutott, és nem tudok sem sírni, sem örülni, igen 
rossz szivemnek kell lenni. Én is szégyenlem, rosszul esik, 
hogy érzéketlen vagyok. 

Teréz tudott volna mit felelni, meg tudta volna iliagya- 
rázni azt az érzést, sőt a magáét elmondva, azt még ki is 
tudta volna egészíteni, de még most jónak látta hallgatni 
és vigyázni. Gyanította, sejtette ő, mi lappang ez álarcz 
alatt? de időt akart neki engedni, hogy azt levethesse, 
alkalmat engedni, hogy csigaházából kiöltse szarvait, úgy 
tenni, mintha nem is ügyelne rá, mintha minden szavát 
elhinné és a mellett mmt az árnyék, úgy követni minden 
lépését. 

Mikor készen voltak a szobarendezéssel, Teréz bizalma- 



Digitized by 



Google 



3á 

san foga meg Fanny két kezét, s nyájasan tekintve sze- 
mébe, monda : 

— Fanny : légy anyád iránt előzékeny, szelid, nyájas. 
Ne kerüld, sőt iparkodjál kivánatait teljesíteni. Úgy látszik, 
hogy téged nagyon szeret. Ezt nem volna ok miért tagadni. 
Szeresd te is. De egyre kérlek : ne szólj előtte semmit 
leendő féqhezmeneteledről. Tarts titkot egy ideig — az én 
kedvemért, 

Fanny megfogadá, hogy eltitkolja azt. Azt hivé, hogy 
érti Teréz czélzatát. Ö ilyen magyarázatot adott anyja meg- 
jelenésének : 

Anyám kétségkívül régóta restelli testvéreim életmódját' 
s csak az alkalmat leste, hogy tőlök megszabadulhasson. 
Most megtudta valahonnan, hogy én gazdag férjet kapok, 
s azért csatlakozott hozzám, tudva, hogy én majd magam- 
mal viszem. Önzés. Nem igen alkalmas arra, hogy a gyer- 
meki szeretetet újra felköltse. 

Hátha még azt sejtette volna, a mit Teréz. 

Azonban nyájasan kellett anyjával bánnia, nehogy azt 
hihesse, miszerint Teréz őt ehdegenítni iparkodott tőle, a 
mit az valóban nem is tett soha. Igaz ugyan, hogy esztendő 
számra sem igen szokott előfordulni közöttük Mayemé 
neve, tehát alkalom sem volt arra, hogy róla leánya előtt 
rosszat beszéljenek. 

A kirendelt napon elküldé Boltayhoz Palkót az öreg 
Kárpáthy (ámbár ezentúl nem igen szabad már őt öregnek 
neveznünk, egy házasulandó vőlegényt) s nagy örvendezé- 
sére hallá a választ, miszerint jöjjön a gyűrűjéért maga. 

Repült ! Nem, ez sok lett volna tőle. De sietett, a hogy 
lábai engedek ; a kik az utczán találkoztak vele, el nem 
tudták gondolni, mi érte ? mert arczán meglátszott, hogy 
valaminek nagyon örül. Ha szegény ember törné magát 
így az utczán, könnyen rá lehetne fogni, hogy lutriba tett 
és quintemót csinált, de mit nyerhetett ez a Nábob, a ki 
egész Pozsony városát, úgy a hogy áll, minden benne levők- 
kel együiiy megvehetné ; minek örül az ? 

Boltay mesterhez érve, aíiüak meg kellett engedni, hogy 
őt össze- vÍ8sza ölelje. Eögtön, azonnal akart menni a 
menyasszonyéri Azon gondolat, hogy a tündér szépségű 
leány kész hozzá nőül menni, valóban szerelmessé tette öt 
belé; kénjrtelen volt Boltay mester figyelmeztetni rá, hogy 
az összekelésnek még néminemű elökésztilési és törvény- 
szabta szertartásai is vannak, a mikről hogy a főúr, mint 
törvényhozó tag elfeledkezett, világosan mutatja^ mennyire 
el kellett neki a házasság eszméje által ragadtatva lennie, 
és viszont, hogy Boltay mesternek ugyanazok eszébe ju- 
tottak, bizonyítja azt, hogy az ö elragadtatása é tárgyban 
sokkal csekélyebb. 

Csupán arra kérte tehát Kárpáthy leendő nászurát (ki 
nálánál, mellesleg mondva, jú húsz évvel fiatalabb lehetett), 
hogy addig is tartsák titokban az egészet, a mire neki 
sajátságos okai vannak. 

Boltay megígérte s csak a főúr búcsúvétele után kezdett 
eszmélkedni felőle, miszerint Teréz és Fanny hasonló 
titoktartásra szólíták fel s ez összevetést közölte Terézzel. 

E körülmény is erosíté Teréz gyanúját. Ha mind a két fél- 
nek érdekében áll, hogy a házasság az esküvő napjáig titok- 
ban maradjon, úgy nem tudhat a felől semmit Mayerné, — 
tehát más oka volt idejönni. Mert valami okának kellett 
lenni, az bizonyos. ' 

Az előkészületek a házon kívül folytak, különben is az 
egész család nagyon ritkán jött úgy össze, hogy mindnyá- 
jan együtt lettek s egymás titkait kémlelhették volna. 

Igen természetes helyzet az, miszerint Teréz és Fanhy 
között is nagyon észrevehető volt az eltávozás. Teréz nem 
feledheté, hogy Fanny már egy milliomos arája, kinek 
szerencséjén nem tud örülni; Fanny pedig önmaga előtt 
szegy enlé bizalmasan közelíteni nagynénjéhez vagy gyám- 
jához. Mit gondolnának azok ? Azt hinnék, hogy mind azt 
csak tettetésből cselekszi ; hisz a ki az oltár «lőtt azt mond- 
hatja valakinek : én szeretlek, a kit nem szeret, mit ér 
annak a hizelgése mások iránt is ? Hazugság, tettetés. 

Jókai : Egy magyar nábob. II. 3 

E miatt oly hideg lehangoltság ült a társalgáson, valami 
egymástól való tartózkodás, hogy néha az egész ebéd felett 
senki sem szólt egy szót is, mintha megnémultak volna. 

A ki ezt a lehangoltságot legélesebb figyelmére méltata, 
az bizonyosan Mayemé volt. A leány nem boldog. Ezt 
gondola. A leányt nagyon szigonian tartják. Teréz hideg 
hozzá és bizalmatlan. A leány unatkozik és szerencsétlen- 
nek érzi magát ebben a nyakig érő falusi boldogságban. 
Egész nap nem lát magához illő ifjút, pedig a szív vágyai 
ilyenkor legerősebbek. Hm. Lesz ebből valami. 

E mellett Mayemé folyvást oly alázatosan viselte ma- 
gát, hogy minden lépten-nyomon utána kellett járni, mit 
csinál? majd azon kapták rajta, hogy kiült a cselédek 
mellé tollat fosztani, majd mikor megtudta, hogy szapul- 
nak, korán reggel kiszökött és segített szappanyozni, ki- 
söpörte a szobákat, mire észrevették; minden ebéd idején 
erővel kellett az asztalhoz hurczolni, erővel rakni tányér-, 
jára az ételt, mert nem akart sem enni sem inni s a har- 
madik tál után mindig felkelt, mintha a negyedik fogásból 
már őt nem illetné semmi. 

Ez együgyű fogásokkal elérte azt, hogy Fanny szám- 
talanszor járt utána, bevitte magához, beszélgetett vele, 
zongorázott neki, — szánta. 

Hinni kezdé, hogy a szegény asszony csakugyan kedvét 
akarja neki keresni. Önzés ugyan, de szánalomra méltó 
önzés. Ha leánya csak felpillantott, már kérdezé, mit pa- 
rancsol? ha kellett neki valami, szaladt éi-te; ha a cseléd 
elkésett valamivel, ő sietett azt felkeresni, olykor lopva 
megcsókolta a ruhája szegélyét, elkérte imakönyvét, s 
midőn visszaadta neki, Fanny a szülőknek gyermekeikért 
való imádságukat tartalmazó lapot találta behajtva és be- 
nedvesítve. Azok bizonyosan könycseppek akartak lenni. 

Olykor nagyokat sóhajtott Fanny hallatára, s ha ez kér- 
dezé, hogy miéi-t sóhajt, azt felelte, hogy van ő neki arra 
oka elég. 

Egy napon Teréz berándult Pozsonyba a menyasszony- 



Digitized by 



Google 



35 

ruhák után nézendő, s minthogy azok nem voltak készen, 
éjszakára is benmaradt, maga helyett ez alatt Boltayt 
küldve ki házőrzőnek. 

Fanny ez ideig még sohasem hált egyedül szobájában, 
nagynénje még mindig ott aludt a benyílóban s a két szoba 
ajtaját nyitva hagyták, s nagy zivataros éjszakákon, mikor 
az eső veri az ablaktáblát, a szél rugdalja az ajtókat, a 
kutyák ugatnak a folyosó alatt, — olyan jól esett arra 
gondolni, hogy hozzá közel egy éber lélek pihen, ki Isten 
után legfigyelmesebb szemmel tekint reá. 

Ez az éjszaka épen oly viharos volt, úgy szakadt az eső, 
úgy zúgott a szél a fák között, ugattak az ebek s futottak, 
mintha valakit kergetnének, a szél rázta az ajtókat, mintha 
valaki nyitogatná kívül. Fanny behívta magához az anyját, 
hogy háljon ott az éjjel. 

Valamivel figyelmesebb szemlélő, mint ő, észrevette 
volna azt a veszedelmes örömet, azt a kapóra jött alkalom 
fölötti meglepetést, mely e pillanatban Mayemé arczára 
szökött. A másik pillanatban már el volt az fedve, elsi- 
mítva. A jó anya örült, hogy gyermekével egy levegőt 
szíhat. 

Hölgyek hölgyek előtt nem igen szoktak óvatosak lenni, 
midőn éjszakai toilettjöket végzik. Fanny egész gyermeki 
gondatlansággal rakta le mindazon öltönyeit anyja jelen- 
létében, miket lefekvéskor nélkülözni szokás, nem gon- 
dolva vele, hogy szűz szépségének szoborszerű idomait 
elárulja az utolsó patyolat öltöny. Ki látja azt? Nő ; — egy 
nő, ki neki édes anyja. Mit rejtené magát, mit óvakodnék 
ez előtt? Tulaj donképen nem is gondolt semmire, egész 
elmélázva ült ágya szélére, s fésűjét kivonva hajából, le- 
bocsátá a hosszú tömött kettős tekercset, mely fekete volt, 
mint a bársony és fényes, mint az aczél, s kibontva annak 
többszörös fonadékát, éjszakára hármas ágra kezdé azt 
újra fonni ; a kibontott gyönyörű haj mint egy varázsfátyol 
ömlött végig szép fehér alakján, természetes göndörödés- 
sel kígyózva le egész térdéig. 

3'- 

Mayerné nézte, sokáig né^te a löányt. Szemeit le nem 
vette róla. Már az ágyban feküdt, ott is felemelkedék, hogy 
tovább láthassa, mint fonja, nagy gondtalanul azt a hosszú 
selyemhajat, még csak a tükörbe sem néz, hogy bámulja, 
csodálja magát; sőt a mint a gömbölyű tükör előtte áU s 
egyszerre véletlenül belepillant, elfordítja azt magától, hogy 
ne lássa magát abban ily pongyolán, s keblén szűkebbre 
hurkolja az ingfodor szalagját. 

Mayerné egyre nézte a leányt. Bámulni, gyönyörködni 
látszók benne. Minden mozdulatánál új szépségben tűntek 
elő szűzi termetének idomai. Ah, ez valóban a legmű- 
értőbb szemek becsülése után sincs drágán eladva hatvan- 
ezer forintért 

— Ah, minő szép vagy te, Fanny ! suttogá végre önkény- 
telén hízelgéssel. 

Fanny hirtelen felrezzent. Ijedten tekinte szét, mintha 
először nem tudná, honnan jött e szó? szemei Mayerné 
szemeivel találkoztak, azután hirtelen felugrott az ágyába, 
félig befonva hagyta haját, magára rántá fehér takaróját 
s elfújta a gyertyát maga előtt és behunyta a szemeit. 

És csak azután lassan merte azokat ismét felnyitni, 
mintha attól tartana, hogy azok a vizsgáló szemek a söté- 
ten keresztül is ránéznek s még most is hallani vélte : 
« milyen szép vagy te, Fanny I» ... Ez a kerítőné sutto- 
gása volt. 

Fanny reszketve várta : fog-e még valamit szólani ez 
asszony ? 

Oh igen .... 

Éjszaka, sötétben, mikor a gyertyát eloltják, az öreg 
asszonyságok akkor legerősebbek a beszélgetésben, kivált 
ha akadnak valakire, a ki hamar el nem alszik, a ki tü- 
relmesen hallgatja mit beszélnek, s legfeljebb csodálkozó, 
szörnyűködő, helybenhagyó s más efféle buzdító interjec- 
tiókkal mozdítja előre svádájokat. Ilyenkor van a legalkal- 
masabb idő elmondani tiz-, húsz év, ötven év alatt történt 
dolgokat, elkezdeni születésen, keresztelésen, keresztül 

menni férjhezmenésen, halálozáson, míg végre egyik vagy 
másik fél horkolása véget nem vet a discursusnak. 

Mayeménak is sok mondanivalója lehetett a leányához 
és soha jobb alkalma nem volt rá, mint ilyenkor, mind- 
kettő ágyban fekve ; senki, semmi nem zavarhatja a be- 
szédet, nem lehet előle elmenni semmi ürügy alatt, a 
tárgyat százszor lehet változtatni s a sötétben semmi mó- 
don nem vehetni észre, ha az ember elpirul. 

— Oh, oh, lelkem jó leányom, édes szép leányom te ; 
így kezdé a beszédet Mayemé ; de nem hittem volna soha, 
hogy még olyan boldog lehessek valaha, hogy te veled egy 
szobában aludjam. De sokszor elmondtam magamban, 
bár ne lett volna több leányom, mint te, vagy bár vette 
volna el az Isten amazokat tőlem, hogy csak te maradtál 
volna, akkor tudom, nem jutottam volna ilyen sorsra. 
Milyen sors, milyen sors. Négy esztelen leány, egyik bo- 
londabb, mint a másik, mert ha bolondok nem volnának, 
nem úgy kellett volna magukat viselniök, mint a hogy ők 
viselték. Mindeniknek volt tisztességes viszonya, a mi mel- 
lett meglehetett volna, de nem becsülte meg, mindegyik 
az egész világé akart lenni. Majd úgy veszik hasznát. 

.... Ez volt az első roham. Lepiszkolni egy dísztelen 
életmód alsóbb fokát, hogy a kevésbbé alacsony némi 
tetsző színben tűnhessék fel. Megszólni azokat, kik világ 
leányaivá lettek, miért nem voltak elég okosak maguknak 
tisztességes viszonyt biztosítani. 

Tisztességes viszonynak nevezik a finom társaságok 
nyelvén azt, mikor egy hölgynek van egy bevallott szere- 
tője és több nincs, s ez aztán életszükségeiről illően gon- 
doskodik. 

Fanny egy szót sem válaszolt. Mayemé abban hagyta e 
rohamot, egyet ásított, azután kezdett más beszédet. 

— Te ugyan boldog vagy ennél a háznál. Látom, hogy 
mindenki szeret, egy kicsit szigorúak ugyan, de jó, becsü- 
letes emberek. Milyen ezer szerencse rád nézve, hogy ide 
kerültél ; mindened van, a mit csak megkívánsz. Itt már 

csak nyugodtan ellehetsz, a míg az öreg Boltay él ; bár az 
Isten éltesse sokáig, pedig attól félek, hogy egyszer hirte- 
len fog meghalni, mert nagyon sűrű a vére, az apja is 
gutaütésben halt meg, meg a két testvére, épen az ő ko- 
rában. Ámbár még akkor is tudom, hogy nem hagyna ő 
tégedet ■ nyomoníságban, gondoskodnék rólad, ha nem 
volna neki egy unokaöcscse, a ki prókátor, arra akar 
hagyni mindent. Természetes is, az a család büszkesége. 
Hiába, a vér csak a vérhez szít, kiki azt pártolja, a mi 9, 
magáé. 

Ez volt a második roham. Döbbenjen meg a leány arra 
a gondolatra, hogy mi lesz belőle, ha Boltay meghal? 
Addig, míg Boltay él, tán kárba vész drága ifjúsága s akkor 
késő lesz azután sóhajtozni, hogy mennyivel jobb lett volna 
azt — eladni! 

Az volt a borzasztó, hogy Fanny mind értette, tudta: az 
anyja miért beszél? hová czéloz? mit kisértget? mit tapo- 
gat? A sötétségen keresztül vélte látni ravasz arczát és 
ez arczon keresjitül ravasz lelkét, s szemeit lehunyta és 
füleit eltakarta, hogy ne lásson, hogy ne halljon. 

Mégis látott, mégis hallott. 

. — Hja — jah! sóhaj ta fel Mayemé, mintegy hangolá- 
sul, hogy ismét beszélni fog. 

— Alszol már Fanny ? 

— Nem. Eebegé a leány. Nem birt annyi ravaszsággal, 
hogy felelet nélkül hagyta volna e kérdést ; akkor tán azt 
hitte volna Mayerné, hogy elaludt s nem beszélt volna 
többé. 

— Haragszol rám, hogy beszélek? Szólj, ha nem sze- 
reted. 

Fanny erőt vett önkénytelen reszketésén és alig hallha- 
tólag rebegé : 

— Tessék? 

— Alig ismertem volna rád, hogy megláttalak. Ha az 
utczán találkozunk, bizonyosan elmegyek melletted és 
meg nem szólítalak. Igaz is. Milyen kicsiny gyerekleány 

voltál, mikor tőlem elvettek. Miért is nem maradnak a leá- 
nyok mindig olyan kicsinyek ! 

Ezen együgyű és számtalanszor hallható óhajtás rende- 
sen olyankor szokott kiszalasztódni a jámbor anyák aj- 
kain, midőn felnőtt leányaik sorsán elkezdenek aggódni, 
töprenkedni. 

— Haj, haj ! mire is nőnek fel mai világban szegény 
ember leányai? Bár valahányszor szegény embernek leánya 
születik, gyászolnának a helyett, hogy vigadnak. Mi lesz 
belőlük, ki veszi el őket ? Mai világban már senkinek sincs 
kedve házasodni. A kereset mindig gyérül, a háztartás 
költsége szaporodik, s ha férjhez is megy egyik-másik, mit 
nyer vele? korhely, részeges férjet kap, egész élete nyomo- 
rúság, gond, aggodalom, egyik bajból a másikba esik, dol- 
gozik, mint a szolgáló, a sok rossz gyerek a nyakára nő, s 
ha megvénül, kidobják az utczára. Héj bizony jobban tenné 
minden anya, mikor leánya születik, ha előre megsiratná, 

íme elmondá leánya előtt a férjhezjuthatás nehéz voltát 
s a házas élet kellemetlen oldalait. Es a leány mind jól 
tudta, hogy miért mondja ezt neki, mert azon szónál : 
minő szép vagy te ! egyszerre világ derült gondolatai közt 
s ő is megtalálta a gyanút, melyet Teréz nem mert vele 
közlői, hogy anyja lélek-kisértőül jött hozzá. 

— Fázol te Fanny ? 

— Nem én. Eebegé a leány, összehúzódva takarója alatt. 

— Ugy tetszik, mintha reszketni hallanálak. 

— Nem. 

— Ugy-e bár ismerted te Halm Eézit ? 

— Ismertem, viszonzá Fanny halkan s rettegve várta, 
mi új fordulat, mi új támadás vár ismét reá ? 

— Ugy-e milyen büszke lány volt az ? tudhatod, szom- 
szédban laktunk, milyen büszkék voltak valamennyien ? 
szóba nem álltak velünk. Mikor nénéddel az a szerecsétlen- 
ség történt, még csak ránk sem néztek többé, sőt még ve- 
led sem hagyták beszélni a leányukat. És most, tudod mi 
történt a leányukkal ? Egy gazdag földesúr megszerette, 

elszöktette ; ők elébb kiátkozták, kitagadták, később a föl- 
desúr vett a leánynak egy szép jószágot, akkor kibékültek 
vele, s most valamennyien ott laknak ő nála. A büszkék, a 
kik más embert olyan hamar el tudtak itélni. És most ők 
mondják azt : hiszen nincs abban semmi kárhoztatni való, 
a leány boldogabb mint akárhány asszony, s az ember hű- 
ségesebb hozzá, mint sok férj a feleségéhez, minden ki- 
vánságát teljesíti, a mi a legjobb, legszebb, azt mind meg- 
szerzi neki, a cselédek nagyságos asszonynak hívják, s 
akármely úri társaságban szívesen látják, s nem kérdik, ki 
éa mi ? a promenádon karonfogva sétál vele s minde^ em- 
ber köszön neki ; úgy bizony, így beszélnek most azok a 
büszke, dölyfös Halmék, a kik olyan könfiyen pálczát tör- 
tek más ember leánya fölött, s ha egyszer-másszor valaki 
mégis pletykázik róluk, akkor azt mondják, hogy az az 
ember még az idén elfogja venni Eézit ; csak arra vár, míg 
az anyja meghal, azután meg, míg egy nagybátyját kien- 
geszteli, s az emberek elhiszik és keresik a barátságukat. 
Ilyen bolond a világ. 

Itt megállt egy perezre Mayemé, hogy időt engedjen 
Fannynak a mondottakon végig gondolni. 

A leány hirtelen, vágyó, ösztönszerű sugallattal, a mint 
anyja elhallgatott, a támadt csendben egy úr imáját* «kezde 
elmondani magában, kezei már régen össze voltak téve 
reszkető keblén, sietett azt elmondani s úgy örült, hogy 
elébb kimondhatá az áment, mint anyja beleszólt volna. 

Mayerné kis idő múlva ott kezdé el, a hol elhagyta. 

— Ilyen bolond a világ. Ha tisztességesen férjhez ment 
volna, a kutya sem ugatná meg, így meg az egész világ 
beszél róla, és irigykednek rá. Persze, hogy irigykednek. 
Az meg csak neveti őket a kastélyból. Beszéljetek, bolon- 
dok. Árt is az neki. Egyébiránt ki tudja, nem jobban tör- 
tént-e ez így ránézve. Lám, ha ahhoz a polgáremberhez 
ment volna, a kihez a szülői akarták erővel adni, most 

* A « Miatyánk* igen helyes czíme a hitformákban. 

milyen keserves élete volna ! Az később más leányt vett el, 
B még alig három esztendős házasok, már is elválni ké- 
szülnek ; ha három gyerek nem volna a nyakukon, régen 
el is váltak volna; az ember iszik, kártyázik, mindenét 
elkölti, 8 mindennap megveri a feleségét. Ha Eézi megy 
hozzá, ott van ni, ő lelt volna vele a szerencsétlen. Csak 
hiába, sokszor jót akarnak a szülék és a legrosszabb lesz 
belőle, sokszor meg azt hiszik, hogy a legnagyobb szeren- 
csétlenség történt a gyermekükkel, s abból lesz a legna- 
gyobb szerencse. Fanny ! Te fázol? 

— Nem, nem, suttogá a leány és reszketett, mintha láz- 
ban volna. 

— De fázol, én hallom, a fogaid is vaczognak bele. 
Várj, egy vánkost teszek reád, vagy megdörzsölöm a 
lábaidat? 

— Ne ! nem, nem fázom, rebegé Fanny. Irtózott azon 
gondolattól, hogy anyja e perczben testéhez érjen. 

Mayemé megnyugodott benne, hogy leánya nem fázik. 
És aztán jó hosszú ideig elhallgatott. Fanny azt hivé, hogy 
már aludni fog. 

— Te Fanny, szólalt meg egyszerre, újra kezdve a beszé- 
det, alszol már ? 

— Nem ! szólt a leány. Kíváncsi volt hallani, mi követ- 
kezik még? Van az emberben néha olyan merész kíváncsi- 
ság: tudja, hogy félni, rettegni fog attól, a mit megtud és 
mégis meg akarja azt tudni. 

— En nem tudom, mi lelt ! szólt Mayemé, én sem tudok 
aludni, egy cseppet sem vagyok álmos. Tán hogy ismeret- 
lén vagyok a szobában. Mindig oda képzelem az ablakot, 
a hol a tükör van. Úgy ne járjak, mint a rozsnyói követ, a 
ki másodmagával aludt egy idegen szobában, a hol be volt 
téve minden ablaktábla, s reggel felé nieg akarta tudni : 
virrad-e már? de az ablak helyett a sajtos almáriomba 
lépett, s azután azt felelte a társának, hogy az egész világ 
sötét és sajtszagú. 

Mayemé asszony nagyon jót nevetett a sötétben enneJí 

a lőcsei kalendáriumban megjelent anecdotának, a miben 
Fannyra nézve mégis annyi vigasztaló volt, hogy ez mégis 
nem az ő megrontására hozatott. 

Kellett közbe-közbe valami tréfás, közönyös anecdota 
is, hogy az előadás czélja annál rejtettebb legyen. 

Itt újra szünet állt be. Mayemé elkezdett sóhajtozni s 
Istent emlegetni, mint ki az álmot érzi már jönni, s nyu- 
godalmas eszmékre tör. Egyszerre újra megszólalt. 

— Te Fanny. Tudsz te még hímezni? 

— Tudok, felelt Fanny. (Ez talán mégis ártatlan tárgy 
fog lenni.) 

— Onnan jutott eszembe, hogy a legutolsó hímzésed 
most is megvan odahaza, tudod, az a pamlag, avval a két 
csókolódó galambbal; most is ott áll az arczképed alatt, 
a mit az a fiatal festő vett le ingyen. Jaj, abból azóta híres 
festő lett, azóta legalább háromszáz formában lefestette 
a képedet, el is küldte mindenfelé a műtárlatokba, ott a 
legnagyobb urak vették meg azokat drága pénzen, úgy 
szólván egymásra árverezték. Mondhatni, hogy azzal 
alapította meg a szerencséjét az a festő, mert azóta 
minden főrangú háznál ismerik a nevét. Egy kép tette az 
egészet. 

Ah ! most kerül a hiúság ajtajára. 

— Nem hinné az ember, folytatá Mayerné. Egy úr, igen 
nagy úr, annyira beleszeretett abba a képbe, persze kül- 
földön látta, hogy expressus jött ide Pozsonyba a miatt, 
megmagyaráztatta magának, hol lakott az, a kiről azt lefes- 
tették s eljött hozzánk. Láttad volna, milyen kétségbe volt 
esve, mikor megtudta, hogy te nem lakol már ott. Főbe 
akarta magát lőni. Hanem azután sikerült neki kitudni, 
hol vagy? meglátott, s azóta még jobban odalett; minden- 
nap odajött hozzánk, leült arra a pamlagra, melyről meg- 
tudta, hogy a te hímzésed, s óraszámra elnézte azt a ké- 
pet ottan szemben. A testvéreid haragudtak rá, mert ra- 
jok sem nézett, de én azért szerettem, mert tőle hallottam 
mindig te felőled valamit. Mindenütt utánad járt s legalább 

is megtudtam, ha egészséges, ha beteg vagy. Oh az az em- 
ber egészen őrült volt miattad. 

Hát ennyire vagyunk ? 

Fanny most félkönyökre emelkedve hallgatá aínyja be- 
szédét, azzal a visszaborzadó tudásvágygyal, a milyennel 
Damiens nézte a testén tépett sebeket, mikbe égő olajat 
töltöttek. 

— Oh mennyi bohóságot elkövetett ez az úr nálunk, 
folytatá Mayemé, vánkosai egyik feléről a másikra he- 
lyezve át magát nagy zörejjel. Az ember igazán nem tudja, 
, hogy nevessen-e rajta, vagy csodálkozzék? Nem múlt el 
egy nap is, hogy oda ne jött volna, s számtalanszor monda, 
hogy ha most itt volnál, mindjárt feleségül venne. Men- 
jen az úr, mondám neki. Majd hiszi azt valaki az úrnak, 
szokták is az urak szegény emberek leányát elvenni. Igen : 
elvenni és visszaadni. Attól őrizkedjél ám édes leányom; 
hogy ha valamely nagy úr azt mondja : elvesz, az csak 
bolonddá akar tenni, ez bolondság. 

É kegyes észrevétel után megpihent Mayerné s Fanny- 
nak ideje maradt magában ilyenformán egészíteni ki a 
mondatot: ,, 

((Hanem ha megmondja, hogy nem vesz el, de pénzt 
ad : az okosság, arra hallgass. Leányokat elcsábítani, há- 
zasságot ígérve, szerelmet esküdve, ez komisz diákok és 
inczifinczi negyedvér mágnás-gyerekek dolga ; ezeket ke- 
rüld; igazi gavallér azon kezdi, hogy wmit adw, erre hall- 
gass.)) 

Pfuj ! pfuj ! utálat, förtelem ! . . . Ilyen az élet . . . 

Vájjon ilyen-e? Csitt. Hallgasd jó leány, mit beszél 
tovább anyád? Ne dugjátok be füleiteket finom érzelmű, 
előkelő hölgyek, a magasabb, nemesebb világkör jól őrzött 
virágai ; rátok nem ragad ebből semmi, mert ez csak sze- 
gény emberek bűne. Legalább legyen róla valami fogal- 
matok : minő látkör alatt vesznek el azon szerelem leg- 
forróbb sugarai, melyből számotokra többnyire csak a^ 
pszi alkonyat deres fénye jut. 

Fanny irtózva várta, mit fog beszólni tovább édes anyja ? 
Lesz-e bátorsága végtől végig lejátszani rettentő szerepét? 
Befurakodni a szerencsétlenség álarczával egy nyugalmas, 
becsületes család körébe, mely szánó, megbocsátó kart 
tár eléje, csak azért, hogy annak legféltettebb kincsét, a 
becsületet, az erényt, a szüztisztaságot ellopja, elrabolja 
és ez tulajdon leánya becsülete, erénye, tisztasága, mit 
idegeneknek kellé ótalmukba venni s idegenek ótálmából 
kellé elorozni ! ! 

Oh ! Feketébb az ördög, nünt a minőnek festik. 

— Én az ilyen beszédeket meg sem szoktam hallgatni. 
Még ha igazat mondana is, nem volna az jó ; az alacsony 
sorsból származott nőket azokban az úri társaságokban 
lenézik, fumigálják, megvetik; míg az olyan nőkkel, mint 
Halm Eézi, nem törődnek. Azok el lehetnek miattok. 

(Igen, azokat megvetik, azokról nem beszélnek.) 
Csak tovább. 

— Azt sem tudtam .már: unjam-e vagy szánjam azt a 
szegény embert, egészen odalett. Egyszer csak eltűntél a 
városból. Már ekkor egészen kétségbe volt esve, azt hitte, 
férjhez vittek valahová. Úgy jött hozzám mint az őrült. 
Kérdezte, hogy hová lettél? Én nem tudom uram, mon- 
dók, tőlem régóta el van véve. Az bizony meglehet, hogy 
férhez ment. Erre csak elsáppadt az ember s leveté ma- 
gát — ugyanarra a pamlagra, a mit te hímzettéi, melyen 
két csókolódó galamb van egy rózsakoszorú közepében. 
Én sajnáltam a szegény embert, mert szép, gyönyörű ifjú 
volt, soha sem láttam nálánál szebb férfit életemben; 
milyen szemöldök ! finom, halavány arcz^ olyan kéz mint 
a bársony, gyönyörű száj és fölséges termet ! . . . Nem 
tehettem róla. Mondtam neki, hogy miért nem sietett, ha 
komoly szándéka volt veled ? Mikor ő csak arra várt, hogy 
nagybátyja meghaljon, a ki ellenzé ezt a házasságot. Igen 
ám uram, de a leány nem várhat addig, míg az ön nagy- 
bátyja meghal, mert akkorra megvénülhet, addig nem lehet 
mindig leány. Hát azt mondja, addig titokban esküdött 

volna meg veled. Jaj urain, bajos abban btóní, mai világa 
ban nem lehet hinni a férfiaknak. Ön szerencsétlenné 
teheti a leányt s örökre titokban hagyhatja a házasságot. 
Erre azt mondta, hogy no jó, ha én nem bízom az ő 
becsületszavában, esküvésóben, ő kész hatvanezer pengő 
forintot egyszerre, készpénzben letenni a kezembe, s ha ő 
olyan gyalázatos szószegő volna, hogy tégedet valaha el- 
hagyna, veszítse azt el. Hatvanezer pengő nagy pénz, azt 
bizony bolondul senki sem dobja ki, az akárkitől is nagy 
áldozat volna, s a ki a szavát megszegje, hogy hatvanezer 
forintot elveszítsen, kivált mikor a szavát egy olyan szép, 
remek leánynak adta, mint az én Fannym . . . 

— Jó éjszakát, aludni akarok. Rebegé Fanny vánkosai 
közé vetve magát és azután még sokáig hánykódott ágya 
párnái közt, küzködvén lelkében iszonyattal, gyűlölettel 
és undorodással. Csak a késő hajnal hozott végre álmot 
fáradt pilláira. 

A nap már besütött az ablakon, midőn Fanny felébredt. 

Egész alvása alatt különös ' álomlátásai voltak, s a 
felébredés pillanatában még minden összevissza zavartan 
lebegett eszmélete előtt, álom és való, tudat és képzelet. 

Az ember sokszor fél, remeg egész éjen át, s midőn 
reggel azután felébred, egészen szokva érzi magát azon 
eszmékhez, a miktől a sötétben úgy félt. 

Vagy néha mélyen belemerülve gondolataiba, töpren- 
kedéseibe, ugyanazon képeket átveszi az álom, s gyakran 
oly erős a képzelet, hogy nemcsak ábrándképeket, de jó 
ötleteket is ad. Ilyenkor lát az álmodó a jövőbe. Ezért 
mondják, hogy az álom is jó tanácsot ad. S midőn reggel 
felébredünk, oly messze látszanak az álom varázsködén 
keresztül az egész éjjel hánjrt- vetett gondolatok, mintha 
hetek, havak múltak volna el aközben. 

Fanny látta, hogy Mayemé már korábban felkelt és ki 
is ment, míg ő aludt; hirtelen jó kedvvel felkelt, felöltö- 
zött, ahg vett magának időt haját egyszerűen elrendezni. 

A reggeli már készen váii; reá, Mayemé az alatt kinn 

volt a konyhán, megfőzte a kávét, megpirította a kenyér- 
szeletkéket, semmit sem hagyott a cselédnek végezni; 
megérdemli az ő kedves szép leánya, hogy anyja egy 
kicsinyt fáradjon érte. 

Boltay mester soha sem szokott ezzel az idegen ország 
termesztette sötét nedvvel élni, hanem korán reggel ötven- 
esztendős szokás szerint szalonnázott, elgyűrvén jó darab 
füstölt paprikás szalonnát, s bevágott utána egy tele ko- 
tyogós szilvapálinkát, s azzal ment ki a mezőre. Csak a 
hangján érzett meg egy kicsinyt a papramorgó. 

Fanriy és anyja egyedül maradtak a kávézásnál. Boltay 
nem talált rá okot, hogy e miatt aggódjék, hadd panasz- 
kódja ki magát szegény öreg asszony. Fannynak bizonyo- 
san nincs mit panaszkodni, legalább gyámjaira nincs. 

Fanny jó reggelt kivánt anyjának és kezet csókolt neki, 
melyet ez azzal torolt vissza, hogy viszont ő is kezet csó- 
kolt a leányának. 

Ezt a szép kezet, ezt a gyönyörű kezet. Oh te kedves, 
egyetlen leányom. Jaj de boldog vagyok én, hogy mellet- 
ted lehetek. Engedd, hadd én csináljam meg a kávédat. 
Én már tudom, hogyan szereted; sok tejjel, kevés cziikor- 
ral, így ni. Semmit sem feledtem még el. 

Az asszonyság igen beszédes lön; — addig Teréz jelen-, 
léte miatt alig mert leányához szólni, annak hideg, örökké 
vigyázó szemei aggasztó befolyást gyakoroltak rá. Most 
ettől ment volt. 

Fanny figyelve szürcsölé kávéját, olykor anyjára te- 
kintve, ki nem szűnt meg őt magasztalni, szépnek, jónak, 
tündérinek elmondani, erővel azt akarta, hogy Fanny 
költse el az egész reggelit. 

— Mama, kezdé a leány, megfogva anyja kezét, — nem 
irtózott tőle, — hogy hívják azt az urat, a ki felőlem kérde- 
zősködött ? 

Mayerné szemei hamiska módon kezdtek ragyogni, ah, 
a vad a hálóhoz közelít ! 

Pedig ha fig}^elt volna leánya arczára, megláthatá, hogy 

az, ily kérdést téve, még csak el sem pirul, hanem hideg, 
halvány maradt. 

Nagy titkolódzva előbb körül nézett, ha nem hallja-e 
meg valaki? azután oda vonta magához leánya fejét és 
megsúgta neki a kérdezett nevet. 

((Kárpáthy AbelHno.» ^ 

— Úgy? ő az? monda Panny különös, nagyon különös 
mosolylyal. 

— Tán ismered ? 

— Láttam egyszer, nagyon messziről. 

— Oh, szép ember, finom, kellemetes ; soha életemben 
nem láttam olyan férfias alakot. 

Fanny a morzsákat szedegeté fel ujjacskáival az abrosz- 
ról s kávéskanalával játszott. ' 

— ügy-e anyám, sok pénz hatvanezer forint? 
(Ah, a hálóban a vad, gyorsan ! gyorsan !) 

— Nagyon sok, édes leányom, annak Báromezerhatszáz 
forint a legális interessé. Sokat túrhatja az orrával a föl- 
det a szegény ember, a. míg annyi jövedelemre szert tesz. 

— Mondja csak mama, volt a papának annyi jövedelme ? 
— - Dehogy volt, leányom. Neki sok volt, a mikor kilencz- 

száz forintra felment, ez annak csak egy negyedrésze. Úgy 
van, négyszer kilencz harminczhat. Negyedrésznyi jöve- 
delme volt. 

— De hát mama, igazán mondta azt Abellino, hogy en- 
gem elvesz ? 

— No, a biztosítékot minden perczben kész letenni. 
Fanny meggondolni látszék magát. 

— Hiszen, ha megcsal, ő bánja meg, a hatvanezer forint 
mindenesetre a mienk marad. 

« Ah ! okos leány ! Nem olyan szeles, mint testvérei. Ez 
ám nem hagyja bolonddá tenni magát. Ez az én igazi 
leányom. » Gondola magában Mayerné, s kezeit dörzsölé 
örömében. 

Most meleg a vas. Most lehet ütni. 

— Hja leányom, biz az ábrándozás szép dolog, hanem 

az ember halnaj: inegéhezík mellette. Á poéta urak Szeret* 
nek ideális dolgokról firkálni, de azért ők is csak azt né- 
zik, mi fán terem a pénz. Ma az egész világ csak pénz 
után jár, a kinek pénze van, annak van becsülete is. 
A koldus lehet becsületes, senki sem ügyel rá. Még most 
fiatal vagy^ szép vagy, még most kapnak rajtad. Med- 
dig tart ez a szépség? Tíz esztendő alatt vége van. Ki 
, ad teneked azért valamit, hogy ifjúságodat nagy kegyes 
életben töltötted el, hogy magadat minden örömtől meg- 
fosztottad ? 

Ez az asszony úgy beszél, mintha soha keresztvíz nem 
érte volna. Minden csak e világból vaJó. A vallás csak 
poézis. 

— Sőt tíz esztendeig sem tart ily módon a szépség, 
foljrtatá még erősebb nyomattal Mayemé, mert az olyan 
hölgyek, kik a világ örömeitől megfosztják magukat, hama- 
rább hervadnak. * 

— Csitt, Boltay jön ! . . . 

Az öreg úr belépett, jó reggelt kívánt s kérdezé, nem 
izennek-e valamit a városba, mert rögtön indul, a kocsi be 
van már fogva. 

— A mama be akarna menni, felelt Fanny egész kész- 
séggel, nem lenne szíves bácsi, hogy bevinné ? 

Mayerné szemet, szájat meresztett. Ő nem mondta, hogy 
el akar innen menni. 

— Szívesen, felelt Boltay, hová parancsolja? 

— Haza akar menni leányaihoz (Mayerné megijedt), 
nekem vannak ott holmi hímzéseim, nem akarom, hogy a 
nénéim elhányják, még zsibvásárra vetik, azokat fogja el- 
hozni nekem. 

(Ah, okos leány, arany eszű leány !) 

— Nevezetesen egy pamlagom van ottan, tudja mama, 
magam hímeztem, azzal a két galambbal, azt már most 
semmi esetre sem akarom nénéimnek hagyni. Érti? 

De hogyne értené? Ez azt teszi, hogy elfogadja annak 
a pamlagülő úrnak az ajánlatát b mily finoman adja tud- 

tára, ez a vastag fejű Boltay egy betűt sem gyaníthat 
semmiből. Bölcs leány, arany eszű leány ! 

Boltay egy perezre kiszólt a kocsisához, hogy csináljon 
ülést az asszonyságnak, e perczet fölhasználva, suttogó 
szóval kérdé Mayemé : 

— Mikor jöhetek vissza érted? 

— Holnapután. 

— S mit feleljek ott? 

— Holnapután, ismétlé Fanny. 
Erre ismét belépett Boltay. 

— Egy perczig várjon még, édes bátyám, szólt Fanny, 
néhány sort irok Teréznek, vigye magával. 

— Szivesen. Ámbár azért kár betintáznod az ujjadat, 
mert ha szóval megmondanád is, átadnám. 

— Jól van bácsi, tehát mondja meg a néninek, hogy ve- 
gyen nekem egy köteg cashmir harrast, egy rőf pur de 
laine, vagy poil de chévre . . . 

Boltay megijedt ez idegen szavaktól. 

— Csak ird le, jobb lesz. Mert ezt meg nem tanulom. 
Fanny mosolyogva vévé Íróeszközeit s egy rövid levél- 
két irt, összehajtá, bepecsétlé s átnyújtotta Boltaynak. 

May érné még egy titkos egyetértő pillantást lopva leánya 
szemébe, fel hagyá magát emelni a szekérre, s a víg ostor- 
pattogás közt elhajtatott. 

Fanny utánuk nézett egy ideig, azután hideg, megvető 
gunyorral fordult vissza szobájába, megöntözé virágait, 
megeteté madarait, s dalolt igen-igen jó kedvűén. 

A szekér a városhoz érvén, a legelső boltnál ismét le- 
szállt Boltay ; tűzkövet, vagy mit árultak ott, a miből ok- 
vetlen vásárolnia kellett neki. A kocsisnak megparancsolá, 
hogy csak vigye Mayemét, a hova parancsolni fogja. Ö majd 
haza talál gyalog. 

Mayemé nemsokára ismét szerettei körében volt. Épen 
ott találta Abellinót. A dandy leste már, mit fog végezni ? 
s mindnyájan várták, midőn betoppant. Ugyanazon öl- 
tönyben volt, melyet Boltay mester vett számára. Ah minő 

Jókai: Egy magyar nábob. II. ■* 

nevetség volt az ! Kogy ugrálták körül, hogy forgatták 
erre-arra a dévaj leányok! Abellino megkérte, engedje 
meg, hogy ily alakban lefesse. De nem, most nem ért rá. 
Csak gyorsan. Mit végzett? 

Mayeménak két óráig tartott, míg elmondta szerencsés 
merényletét, mennyit küzdött, milyen ékesszólással volt, 
míg a leányt rávette az engedékenységre. Mert a leány 
szemérmes szörnyen, s el kellett vele hitetni, hogy a lovag 
bizonyára nőül veendi őt, hát csak mindig azt mondja neki. 

Abellino nem állhatá meg, hogy össze-vissza ne ölelje a 
duennát, a mit azzal bánt meg aztán, hogy Mayemé el- 
mondá neki, milyen szép alaknak irta ő le A bellinótFanny 
előtt. — Hagyjuk őket ott viga4ni. 

Ez alatt Boltay uram is szépen hazaballagott. Teréz már 
várta az ajtóban, mert a kocsis elébb haza ért, s jöttét 
hírül adá. Első dolga volt a levelet átadni. 

Levelet hoztam, mert a mi benne van, az törökül van, 

el nem tudtam volna mondani szájjal. 

Teréz felbontá a levelet, elolvasá, Boltayra nézett. Megint 
elolvasá. Harmadszor is elolvasá s ismét Boltayra nézett. 

— Ez igazán törökül van. Én sem értem. Nézze ön. 
S azzal Boltaynak nyújtá a levelet. 

— Hm, dörmögé az öreg úr, csakugyan azt gondolva, 
hogy a levél tele van vad idegen szavakkal, s elbámult, 
midőn ezt olvasá benne : 

((Kedves nagynéném! Mindent tudok. Azon nő, kit 
anyámnak nevezni irtózom, ne jöjjön hozzánk többet. Izen- 
jék meg Kárpáthy János úrnak, hogy még ma keressen fel, 
fontos, sietős beszédem van vele. Jöjjenek kegyetek rögtön. 
Szerető rokona Fanny.» 

Mit jelent ez? Mi történt ezek között? Mikor volt ideje 
valaminek történni ? Olyan szép csendesen kávéztak együtt, 
oly bizalmas suttogással váltak el egymástól. Kezet csó- 
koltak egymásnak . . . Boltay mester nem értett semmit. 

De Teréz kezdé érteni. 

Tehát rögtön izenni kell Kárpáthy Jánosnak. Ki megy 

érte? Elmegy Boltay mester maga. Az ő lábai jók, egy 
perez alatt ott van. A vén Palkó már ismeri, s karonfogva 
ezepeli be urához. A vőlegény megérti az izenetet, rögtön 
hintájába fogat, öt perez alatt útban vannak. Boltay, Teréz 
a hintóban ülnek mellette, a fedett ablakon át senki sem 
. látja őket, az öt sárkány-paripa, három előre fogva, kettő 
hátul, nyargalva vágtat végig az országúton. Két óra alatt 
megjárják az utat, a mi Boltay mester csendes hajtásával 
jó négy óra járás. 

JPanny maga fogadja az érdemes vendéget, arcza vala- 
mivel halványabb mint máskor, de a halványság úgy illik 
neki. János úr magánkívül volt elragadtatásában, meg nem 
állhatta, hogy a szép ara elé járulván, ilyen szokatlan be- 
szédet ne ejtsen, kezét ünnepélyesen mellére téve : 

—- Kisasszony, engem az Isten úgy segéljen, a hogy 
életemben nem lesz egyéb gondom, mint hogy kegyednek 
örömet szerezzek. 

— Én pedig uram fogadom, szólt Fanny határozott, 
nyugodt hangon, hogy életemben nem fogok erősebb kö- 
telességet ismerni, mint az ön nevének becsületére válni. 
Most legyenek önök mind a hárman szivesek néhány órai 
beszélgetésre elzárkózni velem. 

E szavak oly nyugodt, oly határozott hangon voltak 
mondva, hogy engedelmeskedni kellett nekik s mind a 
négyen eltávoztak a legbelsőbb szobákba, bezárva minden 
ajtót maguk után. 

Néhány óra múlva ismét egyenkint felzáródtak az 
ajtók 8 előjöttek mind a négyen. 
De minő változás minden arczon ! 
Fanny arcza nem volt többé halvány, hanem piros, 
miut a hajnal, kinyilt, derült, mint a feslő rózsa. 

Boltay mester egyre pödrötte a bajuszát, mint ki ret- 
tentő fenyegető dolgokra készül ; ha olykor el nem nevetné 
• magát, haragosnak is láthatnék. 

Még a jámbor Teréz szemei is szikráznak, de a szikrák 
a diadalmas bosszú szikrái azokban. 

4* 

Hát még a vőlegény, János úr ! Hol van a János úr, 
hová lett az öreg Nábob ? Ismeri őt valaki ? Ez a vidám, 
ugráló, szökellő, nevető, diadalmaskodó alak; vájjon ő 
volna az? Ej, ej, bizony húsz évvel megifjult. Oly kedve 
van, hogy madarat lehetne vele fogatni. Kicserélték ! 

Nem találja helyét, oly kedve van ; el van bűvölve, el 
van ragadtatva, ez a leány tündére, angyala, istennője. 
Nem hiába támadt ő fel halottaiból. 

— Tehát holnap délután ! monda örömtől reszkető 
hangon. 

— Igen, holnap ; viszonzá Panny igéretteljes hangnyo- 
mattal, szemök különös . tűztől villog, a mint egymásra 
tekintnek. 

Kárpáthy túláradó érzelemmel szorítja meg Boltay kezét, 
azután Terézét, most Pannyra kerül a sor. 

— Szabad-e e szép kezet megszorítanom ? 

Panny szivélyesen n3aíjtá eléje a legparányibb, a legsi- 
mább, a leggyöngédebb kezecskét. A villanyos érintésre 
egészen oda lett János úr; nemcsak kezébe, hanem ajkai- 
hoz is szorítá azt s a leány nem haragudott érte. 

E merénylet sikerülte feletti örömében sorra ölelte 
János úr még egyszer Boltayt és Terézt, s azon vette 
magát észre, hogy egyszer csak Pannyt is karjai közt tartá. 
A leány szeUden simult hozzá, minden prude, Ízetlen 
vonakodás és minden kaczérság nélkül, a hogy minden 
természet gyermeke fogna tenni. 

Erre azután rohant János úr a hintájához, maga ki- 
nyitva annak ajtaját, s nem várva, míg Palkó lebocsátja a 
felhágót, onnan is visszakiálta : 

— Holnap délután ! 

— Csitt! in te, kicsiny ajkaira téve mutatóujját Panny. 

— Hajts Pozsonyba! kiálta János úr, n3aigtalan sietség- 
gel, míg Palkó egész tempóval kapaszkodott fel a bakra, 
onnan phlegmatice nézett vissza urára. 

— No mit bámulsz ? Hajts ! 

— Valamit itt hagytunk, monda az öreg szolga. 

— Mit hagytunk itt, te ? 

— Húsz esztendőt az öregségből, nagyságos ifjú úr ! 
viszonzá amaz, el nem mosolyodó képpel s nagyot húzva 
azon a legelső «ú»-n. 

János úr jókedvűen nevetett e tréfás megjegyzésre. 
A kocsis pattogva ereszté ki sudarát, a sárkányok bele- 
kaptak az útba s perez mulva messze porzott a hintó az 
országúton. 

.... Vájjon mit végezhettek ott benn? 



Másnap reggel hetivásáros kocsin érkezett ki Boltay 
falusi lakába valami cselédféle egyéniség, kit Mayemé 
küldött a hímzett pamlaggal Fannyhoz. 

A cseléd titokbaji megsúgá, hogy a pamlag aljában levél 
van eldugva. 

Igen jó. 

Panny előkeresé a levelet. Anyja irása volt az. A gazdag 
úr nagyon örül. Örömében Fanny tiszteletére másnapra 
nagy estélyt rendez Kecskerey úr ő nagysága szállásán, s 
arra Fannyt ünnepélyesen meghívja; ide van mellékelve 
a czifra meghívási jegy. 

« Mademoiselle Fanny de Mayer avec famille.» 

Csalá lóstul. 

Értve alatta anyját, nénjeit s más efféle pereputyját. 

Ah, tehát közönségről is van gondoskodva ! Nagy sokaság 
lesz, nézők, bámulok ! Annál jobb. Az előadás is jó leend. 

Fanny visszabocsátá a cselédet azon izenettel, hogy az 
estélyre való meghívást elfogadja s üdvözletét küldi 
nagyságos Kecskerey úrnak. 

Hát ez a Kecskerey úr kicsoda ? Még ezt is meg kell 
ismernünk ? 

Egy derék gentleman, ki a finom társaságokban nem 
megvetendő szerepet szokott játszani s egy olyan korszük- 
séget pótol, melyet nála nélkül sokkal nehezebb volna 
elviselni. 

Ismeri őt mindenki, a ki magát nevezetességnek szereti 
tartani, legyen az nagy úr, vagy nagy művész. 

Az ő termei, az ö estélyei, az ő reggélyei szoktak gyűl- 
pontjai lenni az egész finom világnak. 

Előkelő hölgyek, kiket a művészet iránti buzgalom 
kényszerít egy-egy hírneves művészt közelebbről is láthatni, 
szabadelvű amazonok, kik Hymen lánczain túl teqeszték 
viszonyaikat, éltes dámák, kik szeretnek jó kedvű népet 
látni magok körül, unalmas, illedelmes salontársalgások 
helyett; kegyelt művésznők, kiknek társalgása valódi 
fűszere a vigalmaknak, egy pár bas bleu, felvilágosult 
széllem, philosophasszonyok, kik naplót írnak minden 
emberről, a kit láttak, a kivel beszéltek ; egy-egy delnő a 
magasabb körökből, kit nagy énekesnőnek tart a világ, s 
ki szereti magát bámultatni; homályos születésű divat- 
szépségek, kiket egy vagy más tónadó kegyelése a finom 
társaságokbani megjelenhetésre jogosít, s tisztességes 
anyák, kik leányaikkal együtt jőnek ide, s kik elég egy- 
ügyűek nem találni ki azon okot, mely őket e szerencsére 
jogosítá; ifjú gavallérok, szellem és vagyon aristocratái, 
gourmand öreg urak, kiknek csak a szeme és szája élvez 
már gyönyörűséget; egy-egy satyricus szellem, ki szeret 
mások balgaságain mulatni; holmi idegen dúsgazdag 
gavallérok, kik a szépség és élvezet műkiáUítását kívánják 
magok előtt látni ; blazírt kedélyek, kik az unalom ragályát 
terjengetik; őrült poéták, kiknek csak inteni kell, hogy 
rögtön kiálljanak a középre s rettentő grimace-okkal el- 
szavalják tulajdon verseiket, s végre két-három feuilleto- 
nista, a ki a lapokban mindent leírjon, a mit Kecskerey úr 
estélyen látott, hallott, evett, ívott és a mit mások láttak, 
hallottak, ettek és ittak. 

Ilyenforma elemekből állanak a finom társaságok, melyek 
Kecskerey úr estélyein össze szoktak gyűlni. Hy estélyek pe- 
dig tartatnak minden héten kétszer, sőt rendkívüli esetekben, 
például valamely vendég-művész keresztülutaztával, soron 
kívül is és minden legfényesebben szokott azokban menni. 

A ki ebből azt következtetné, hogy Kecskerey úrnak 
valami képtelenül gazdag embernek kell lenni, az csalat- 
koznék. Semmije sincs annak a nap alatt, sőt a föld alatt 
és a víz alatt sincs; de van «renomméeja!» Finom, lova- 
gias, művészetismerő, mívelt és tudós férfinak tartatik. 
Nála megjelenhetni megtiszteltetés. Nála nem szégyelheti 
magát senki, mert ő valóban hódol az aristocratiának, 
csakhogy nála egyesül a czímer, pénz, szellem és szépség 
aristocratiája. Ez elmés közvetítése a különböző társa- 
dalmi köröknek. Ez elmésség indítja azután gazdagabb 
főurainkat, a derék bankárfiukat s galant öreg mágnásokat, 
hogy maguknak ily szeUemdúsan összeállított világot 
alkossanak, melyben az anyag az ő szerzeményök, csak a 
művészi kezelés a házi gazdáé. — Magyarul beszélve : ők 
adják a pénzt az estélyekhez, mikre Kecskerey úr hívja 
meg a vendégeket. 

A ki erre azt a szót ejtené ki a száján, hogy Kecskerey 
úr e szerint « kerítő », az nagyot vétene az illedelem szabá- 
lyai ellen. 

Kecskerey úr nem biztat, nem szerez meg senkit, az ő 
estélyein minden a legszigorúbb illedelemmel történik. 

Elébb a művészek és művésznők szavalnak, énekelnek, 
furulyáinak, zongoráznak, azután zongora mellett néhány 
szerény quadrillet, keringőt tánczolnak el, akkor vacsorá- 
hoz járulnak szép rendben, a hölgyek ülve, a férfiak állva 
falatoznak, néhány pohár pezsgő üríttetik, a" jelenlevő 
hölgyek s netaláni celebritások egészségére ; azzal rövid, 
szellemdús társalgás után ismét egy pár quadrille, keringő 
tánczoltatik le, tizenegy óra után a hölgyek fölkészülnek, 
eltávoznak, csupán néhány dandy — ifjabb és vénebb — 
marad hátra poharazni és kártyázni. 

Ebből láthatja mindenki, hogy ez estélyeken legkisebb 
illem- s erkölcssértés sem szokott történni. 

Oh, Kecskerey úr azt meg nem engedné ! ő büszke a 
maga renomméejára. ö csupán alkalmakat szokott sze- 
rezni összejövetelekre, de ő szerelmet nem szerez. — Az 

már megint másik személy dolga. — S ha őt ezért valaki 
keritönek nevezi, annak csupán ez az ostoba magyar 
nyelv az oka, miért nincs benne két különböző kifeje- 
zés — ugyanazon dologra ? 

Kecskerey úrnál tehát nagy estély készült a kitűzött 
napon. Abellino erszénye bánta a költségeket, tulaj don- 
képen nem is az övé, hanem Fennimoré, kinek ez estve 
Fanny megjelenésével ezer aranyat kellé vesziteni, fogadás 
fejében. 

A dolog pedig már oly bizonyos volt, hogy titkot 
sem kellett belőle csinálni. A tréfa angolos. Abellino kive- 
tett hatvanezer pengőt azért, hogy megnyerjen egy ezer 
aranyas fogadást, a többi csak mellékes dolog. 

Hivatalos volt az estélyre, s meg is Ígérkezett mind a 
finom világ, a szabadelvű delnők, a jókedvű öreg dámák, 
a kegyelt divatszépségek, a művészek és művésznők, a 
naplóiró kékharisnyák és a versmondó költők, a dandyk, 
a gourmandok, a banátusi szellemdús földesurak, s más 
efféle buzgó közbirtokosok, kiknek halmaza kétségbeejteni 
képes egy szegény feuilletonistát, ha mindeniknek külön 
megtisztelő epithetonnal akar felszolgálni. 

A válságos nap reggelén, mely ifjú honatyáinkat jobban 
érdeklé, mint a legújabb válaszfelirat, bérkocsiba ült 
Mayerné ugyanazon öltözetben, melyet Boltay mester vett 
neki ; az úton így főzte ki magában a további tervet : a 
bérkocsit elhagyja az erdő mellett b gyalog megy Boltayék 
lakáig; ott azt fogja mondani, hogy vásárosokkal érkezett. 
Fannyval azután lesétálnak a mezőre, mintha a vetéseket 
néznék s a bérkocsihoz jutva, felülnek, azzal aztán Isten 
hozzád kapufélfa ! Búcsúzzék el, a kinek tetszik. 

így kicsinálva kegyesen jó szándékát, be is érkezek 
szerencsésen Boltay mezei lakába ; a mennyei gondviselés 
olyan kegyes volt iránta, hogy sem kezét, sem lábát nem 
törte az úton. 

Hanem abban a kellemetlen meglepetésben kellett része- 
sülnie, hogy a mint a cselédektől Fanny után tudakozó- 

dott, ezek azt válaszolták neki, hogy a kisasszony még reg- 
gel bekocsikázott Pozsonyba. 
Helye volt a megij édesnek. 

— Tán az öregek vitték be ? 

— Nem, azok még hajnalban elmentek, s ö csak pár 
óra múlva távozott el fogadott szekéren. 

Jaj jaj ! — Mit gondolt ez a leány ? Talán bizony csak 
ki akaqa az anyját játszani, s egyedül lát a nyereséges 
üzlet után ? Tán csak nem világosította fel valaki, hogy 
hasonló szolgálatok után a szolgálattevő közbenjárókat 
legjobb nélkülözni. No ez szép volna, ha őt skizzirozná! 

Utczu ! vissza a bérkocsihoz. Eajta, vissza Pozsonyba, 
lóhalálába. Vájjon hova lehetett ez a leány? Jaj, ha az 
ideig Ö3sze talált jönni Abellinoval ; vagy hátha mást gon- 
dolt s most már nem fog eljönni? pedig már mindenki 
arról beszél, az estély is azért van rendezve. Nem, nem 
lehet, jobban ismeri ő már az asszonyi szíveket, hamarább 
attól fél, hogy nála nélkül fog megjelenni. Mindegy, mind- 
egy, azért csak mégis az ő érdeme, az Ő fáradsága, hogy 
őt rábeszélte. Ah, minő keserű aggodalmakkal kell küzdeni 
egy anya szívének ! 

A vendégek pedig már mind gyülekeznek Kecskerey úr 
termeiben, egymás után szállnak le a kecses delnők a bejá- 
rás előtt, finom kaczérsággal engedve láttatni szalagos 
lábacskáikat a szemüvegező gavallérok előtt, a hintókból 
alálépve ; a tomáczban kölcsön adott egyenruhás inasok 
szedik el a meghívó jegyeket, mikre szokásos felügyelet 
van 8 a burnusokat, sliffereket; a háziúr, ő nagysága 
Kecskerey, magas leereszkedéssel fogadja az ajtóban az 
érkezőket; minden ember tudja, hogy az estély nem az ő 
pénze ára, ő is tudja jól, hogy erről mindenki megvan 
győződve, hanem azért olyan díszesen bókolnak egymás- 
nak, mintha igazi házigazda s igazi vendégek volnának. 
Kecskerey úr éles orrhangja keresztülhangzik az egész 
társalgáson. 

— Nagyon örülök, hogy nem veté meg szerény meg- 

hívásomat. — Nagysád nagy tiszteletben részesíti szegény 
házamat jelenléte által. — Mesdames, önök kegyesek vol- 
tak nem feledkezni meg legőszintébb tísztelőjökről. — 
Uram, ez igen szép öntől, hogy fontos tanulmányozásait 
félbeszakasztá miattam! — Grófné, az estély legfőbb 
öröme önnek syrénénekében gyönyörködhetni stb. stb. 

Azután jönnek az ifjú gentlemanek, s bemutogatják 
egymást a házigazdának, ki mindezt természethű prosopo- 
poeiaval fogadja. Ezután nem paradoxon azt mondani : 
természethű prosopopoeia. 

Az érdemes házigazda nagy mértékben lelkére vette, 
hogy vendégei jól és fesztelenül mulassanak. A kik még 
nem ismerik s ismerni kívánják egymást, azokat egymás- 
nak bemutatja, meglehet, hogy azok nála nélkül is régen 
ismerik már egymást. A poétának lapokat ad, melyekben 
tulajdon munkáit olvashassa; a művészt zongorához ülteti 
s állít háta mögé valakit, a ki dicséqe, s mindenkinek tud 
valami lekötelezőt, valami érdekest mondani, frissen sült 
líj donságokat, pikant anecdotákat szór a csoportozatok 
közé, theát főz, a mit senki sem ért jobban és mindenkit 
lát, mindenkire szeme van. Ez már derék házigazda. 

Végre jön Abellino. Neki nem volt szabad jókor érkezni. 
Egy éltes, idegen férfiút hoz karján, egyenesen a háziúr 
elé vezeti és bemutatja. 

— Kecskerey barátunk, monsieur Grififard, banquier. 
Meghajtások, bókok, kézszorítások. 

— Megbocsát, tisztelt házigazdánk, ha e nagyon tisztelt 
világcelebritás, mint kebelbarátaink egyike, ez órában vé- 
letlenül érkezvén Parisból, siettem az alkalmat megra- 
gadni, őt becses vendégei elitejével megismertetni. 

Oh, Kecskerey úr nemcsak hogy megbocsát, sőt ezerszer 
lekötelezve érzi magát, hogy ily jeles egyéniséggel meg- 
ismerkedhetni szerencséje lehet. Ismét bókok, hajlongások, 
kézszorítások. S mindez oly komolysággal történik, mintha 
nem Abellino volna valósággal az estélyt adó háziúr, s 
mintha nem tudná ezt minden ember. 

Tulaj donképen a derék banquier azért jött le Parisból, 
melyet még akkor nem hoztak oly közel a vasutak Po- 
zsonyhoz, mint most, hogy saját szemeivel meggyőződhes- 
sék róla, hogy vájjon az a vén Nábob, kinek bőrére ő mái 
annyit kölcsönzött, akar-e hát voltaképen valahára meg- 
halni, vagy sem? 

Kecskerey úr a kitűnő férfiút a legkiválóbb figyelemmel 
iparkodott mulattatni, a legkellemesebb delnők társasá- 
gába vezetve őt, főczél levén ebben, hogy Abellino nyaká- 
ról lerázza, ki több fiatal dandy társaságában kivonult 
ezalatt a kártyázó terembe, az levén legkellemesebb neme 
az időtöltésnek, míg Fanny megérkezik. 

Már akkor többen ültek a zöld asztalnál, köztük Fenni- 
mor is, kinek láttára hangos, impertinens nevetésre fakadt 
Abellino. 

— Ah Fennimor, te ma kegyetlenül erős lehetsz a játék- 
ban, mert a másikban ugyan ellenkező póluson áll az 
iránytűd. Diable, neked ma sokat kell nyerned, mert elle- 
nemben ezer aranyat veszítél. Haha ! Ti azt hiszitek, hogy 
ez az estély az én költségemre megy ? Csalatkoztok. Ennek 
Fennimor adja meg az árát. Adjatok egy kis helyet az asz- 
talnál, hadd kisértsek én is szerencsét. 

Fennimor egy szót sem szólt, ő adott épen bankói Né- 
hány perez múlva bankja szét volt ugratva, Abellino nyert 
bomlottul. 

— Ah, ah ! barátom, te rajtad rosszul teljesül a példa- 
beszéd : szerencsétlen a kártyán, szerencsés a szerelemben. 
Szegény Fennimor, bizony Isten sajnállak ! 

Fennimor fölkelt és nem játszott többet. Ha tejfehér 
areza még engedne meg valami nuanceot visszafelé, úgy 
azon meg kellene látszani a sápadtságnak, melyet elfojtott 
dühe okoz. 

Vesztett fogadás és mellőztetés, pénzveszteség és a 
győztes, a nyerő általi kigúnyoltatás, epével, méreggel 
tölték el a szívét. 

Egynéhányszor közel állt hozzá, hogy egy gyertyatartót 

tettleges demonstratiókra használjon. De mégis jobbnak 
látta felállni és kimenni a szobából. 

Abellino tovább is játszott, tovább is nyert, s kötekedő, 
kérkedő modorával vérig bosszantá azokat, a kik vesztet- 
tek. Ostoba szerencséje volt ma. Nem győzött rajta ka- 
czagni. 

— Na ! szólt elvégre tárczájába seperve az előtte halmo- 
zott bankjegyeket; Fennimor kettős szerencsétlenségével 
hazudtolta meg a közmondást, én megyek azt kettős sze- 
rencsémmel czáfolni meg. 

A legközelebbi teremben épen szemben találkozott egyik 
inassal, ki régóta keresi. Mayemé asszonyság vár reá, itt 
van az előszobában, nem jöhet be, mert útról jön, s nem 
ért rá átöltözni. 

— Hopp ! ez nem jó jel ! Abellino sietett rögtön be- 
szélni vele. Azt monda, hogy nem találja a leányt, de 
az bizonyosan el fogjőni, mert különben nem fogadta 
volna el a meghívást. 

Abellino bosszúsan fogadá e kedves hírt, s ott hagyta 
Mayernét az előszobában. 

Diable ! ha rászedték volna. 

Ott pedig nem vala szabad a bosszúságot mutatni, 
hanem folytatni kellé az örvendő, kihívó, diadalmaskodó 
arczot. Inkább vesztette volna minden pénzét, csak a 
leány el ne maradna most. 

Ezúttal nagyon kellemetlenül esett neki Fennimor fe- 
hér arczával találkozni s gondolkozni kezdett róla, vájjon 
ne legyen-e nagylelkű és ne békítse-e ki maga iránt ? 

Azután ismét kiment Mayeméhoz megkérdezni, hogy 
nem mondta-e a leánynak, hogy nőül fogja venni? 

— Oh igen, és a leány nagyon látszott rajta örülni. 

Ez megint megnyugtató egy kicsinyt, s újra visszament a 
társalgási terembe, s mr. Griflfard-ot igyekezett mulattatni. 

Már a theát kezdték felhordani, s X. grófné már eléne- 
kelte a «casta divátw, midőn Abellino inasa urához fura- 
kodva fülébe súgja: 

— Épen most láttam a hintóból leszállni Mayer Fanny 
kisasszonyt. 

Abellino, a mi kezébe akadt, néhány aranyat nyomott a 
szolga markába, s azzal kissé rendbeszedé magát, fölkelt, 
egy tükör előtt megnézte magát. Csinos volt, csinos, azt 
meg kell neki engedni ; hajfodrozata kifogás nélküli, arcza 
sima, bajusza, szakálla festői, nyakravalója elragadó, s 
mellénye magasztos. 

«Quanta species !» mondaná rá Aesopns rókája. 

Most belép a vendégeket jelentő komornyik, kit Abellino 
csak a tükörből lát, s saloni diszhangon jelenti az érkező- 
ket francziául : 

— Madame Fanny de Kárpáthi, née de Mayer ! 

— Patvart ! gondolja magában Abellino, ez a leány ko- 
molyan használatba vette a nevemet. No csak tessék neki, 
ha ez mulattatja. Ártani nem árt. 

— Ah, házasság ! kiálta Griflfard úr ; ön megházaso- 
dott? 

— Csak balkézre, viszonzá Abellino tréfásan. 

A vendégek egy része kiváncsian tódul az érkezők elé, 
a házigazda (Kecskerey úr) az ajtóig megy eléjök, a komor- 
nyik kitárja a szárnyajtókat, s belép rajta egy fiatal hölgy 
egy férfi társaságában. A bámulat elhallgattatja egy perezre 
a tái'salgást. A szép nő tekintetén bámultak- e úgy el? 
Valóban szép volt ! Egyszerű, de becses csipkeöltöny hul- 
lámzott alá pompás termetén, akkori idők divatja szerint 
kissé rövidre hagyva^ s bámultatni engedve a parányi 
domború lábacskákat; gazdag haj tekercsét könnyű kis 
brüsszeli csipkefőkötő takarta, két felől hosszan engedve 
aláomlani az angolos fürtöket márványsíma vállaira s el- 
ragadó szépségű kebelére. És ez arcz, e halványpiros, 
istennői tekintet, ez égő fekete szemek, teli szenvedélylyel, 
indulattal, ellentétben a gyermeteg ajkkal, mely az alvó 
ártatlanságé, de oly összhangzók ismét az arczok és a ró- 
zsás áll szerelemgödröcskéivel, miken elvész az ember lelke, 
ha őt mosolyogni látja. 

így mosolygott most, midőn Kecskerey úr elé léjpett, a 
ki nem talált mit mondani. 
Fanny üdvözlé őt. 

— Uram, örömmel fogadtam el ön becses meghivását — 
családommal együtt, im férjem, Kárpáthy János úr, szólta 
vele jött férfira mutatva. 

Kecskerey nem mondhatott egyebet, mint hogy véghe- 
tetlenül örül, mi alatt a legláthatóbb zavarban látszott 
szemeivel keresni Abellinót. 

Az, mint Lóth felesége, sóbálványnyá változva állt a 
tükör előtt. 

Kárpáthy János azonban, — a jó kedvű, a vidám, a 
ragyogó János úr, — megszorítva a háziúr kezét, mint régi 
ismerősét, neje kezét karja alá fűzé. 

— Kivánjon ön nekem szerencsét, tisztelt barátom. Egy 
kincset, egy másvilági kincset nyertem ma. Boldog vagyok. 
Semmi szükségem sincs a paradicsomra többé; ezen a 
világon idvezültem. 

Azzal nevetve, tündöklő arczczal lépett a társaság közé, 
egyenkint bemutogatva nejét a tiszteletre méltó körnek, 
mely által üdvkivánatokkal halmoztatott el. 

És Abellinonak mind ezt néznie kellett. 

Elgondolni, hogy azon leány, kit ő szerelmével oly ki- 
tartón üldözött, nagybátyjához ment féqhez, s ez által 
örökre megközelíthetlenné vált rá nézve. 

Ha az egekbe vitték volna, vagy a poklok mélységes 
fenekére, ha sziklavárban őriznék, vagy égő karddal vi- 
gyáznának rá bosszús arkangyalok, nem volna rá nézve 
úgy elzárva, mint e név talizmánja által: « Kárpáthy Já- 
nosné)). 

Neki Kárpáthy Jánosnéval semmiféle viszonyt sem volt 
szabad kezdeni. 

Minden szem, mely a szép menyecske ' bámulásában 
kifáradt, ő reá tévedt vissza s minden tekintet gúny és 
kaczagás volt reá. 

A dandy, ki nagybátyja lakodalmát üli! 



Digitized by 



Google 



63 

A kijátszott kérkedő, kinek imádottja ő helyótte a nagy- 
bátjTJának adta kezét. 

Szinte jól esett Abellinonak, hogy látott még a társa- 
ságban valakit, ki ez eseten nagyon meg volt ütődve : mr. 
Griffard-t. S hogy még most se tagadja meg gunyoros ter- 
mészetét, ahhoz fordult kötekedő szóval, mintha épen 
csak azt érdekelné a dolog : 

— Qu'en dites vous, mr. Griflfard? (Mit szól hozzá?) 

— C'est bien fatál ! 

— Mon cher Abellino, szólalt meg ekkor mellette Fen- 
nimor czémavékony hangia. ügy látszik, mintha ön ne- 
kem ezer aranynyal tartoznék. Hahaha ! 

Abellino dühösen fordult felé, de e pillanatban szemei 
János úréival találkoztak, ki épen ő hozzá ért ekkor, kar- 
jára fűzött hitvesével, s a legnyájasabb mosolygással ínutatá 
be őket egymásnak. 

— Kedves nőm ! Ez itt kedves öcsém Kárpáthy Béla. 
Kedves öcsém, ajánlom önnek atyafiságos indulataiba fele- 
ségemet. 

Ah ! ez volt az a pillanat, melynek úgy örült előre, ez 
volt az a kikeresett bosszúállás, mely az üldözött leány szí- 
vében született s mely oly szikrázóvá tette mindazon sze- 
lid lények szemeit, kiknek azt elmondá. 

A vadász a veremben ! Saját vermében. Megcsalva, meg- 
vetve, megtorolva. 

Abellino feszesen meghajtá magát, ajkait összehúzta és 
fehér volt, mint a fal. 

János úr odább ment, magát mr. Griflfard-ral is meg- 
ismertetendő, ki rendkívüli örömét fej ezé ki a fölött, hogy 
őt ilyen jó egészségben tisztelheti. 

Abellino pedig, a mint elfordultak tőle, hüvelykét mellé- 
nye szeglétébe dugva, dúdolva, fölemelt fővel, mint a kinek 
semmi baja sincs, lejtett végig a társalgási termen, s nem 
látszott rá ügyelni, hogy minden suttogás, minden szisze- 
gés elül, hátul, őt gúnyolja, őt neveti. 
. Sietett a kártyázó szobába. 

A mint benyitott az ajtón, hallá, mint nevetnek, mint 
kaczagnak mindannyian, Fennimore éles hangja kitört 
valamennyi közül. A mint őt meglátták, rögtön félbesza- 
kadt a nevetés, jó kedv és előadás ; mindenki iparkodott 
komoly és hallgató képet ölteni. 

Lehet-e ennél bosszantóbb valami ? 

Abellino széket húzott az asztalhoz s közéjük ült. 

Miért nem nevetnek ? miért nem folytatják a beszédet? 
Fennimore mit erőszakolja az arczát, hogy komoly legyen 
minek fordul el annyit ? 

Oszszátok azt a kártyát. 

Legalább van az embereknek min nevetni, akár nyer, 
akár veszt valaki, kaczagnak. Ez csak ürügy, hogy legyen, 
min kaczagni. 

Most Abellinora kerül a sor, hogy bankot adjon. 

El kezd veszteni. 

Az asztal túlsó felén ül Fennimore és egyre nyer, néha 
benn hagyja az egész tételt kétszer-háromszor, hogy négy- 
szeres, nyolczszoros húzást tegyen. 

Abellino veszteni kezdi hidegvérét s szeleskedik. Nem 
vig}^áz a tételekre, a nyerőt húzza be, s a vésztőnek fizet. 
Másutt jár az esze, s a folytatott tárgyra hárul ingerült- 
sége. 

Most ismét egy négyszeres tételt húzott be Fennimor. 

— Ah, ah ! — Meg nem állhatja, hogy diadalmasan ne 
nevessen. Monsieur Kárjiáthy, a példabeszéd önön is rosz- 
szul teljesül: szerencsétlen a kártyán és szerencsétlen a 
szerelemben. Szegény Abellino, bizony Isten sajnállak. 
Ezer aranyommal tartozol. 

— Én ? kérdé Abellino ingerülten. 

— Valóban te. Hiszen csak nem állítod még most is, 
hogy Fannyt el fogod csábítani ; mert hiszen most már 
gazdagabb mint te vag}% pénzed el nem bolondítja, ha pe- 
dig udvarlót akar magának választani, akkor választhat 
mindnyájunk közül, akár engem, akár Liviust vagy Conrá- 
dot. Sőt neked nagy okaid vannak épen attól őrizkedni, 

hogy beléd ne szeressen, mert egy ilyen kalandnak az 
lehetne a vége, hogy a majorátustól elcseppennél. Ah ez 
famos! Abellino fut nagybátyja nejének ölelése elől, 
^gy ^j József és Potifámé. Sőt kénytelen vigyázni, 
hogy a nő valakit mást, derék fiatal embert meg ne sze- 
ressen. Ah, ah, ah ! Abellino mint erényőr ! Abellino mint 
garde deö dames ! Ez felséges szép. Ez tárgy egy vaude- 
villere ! 

Minden szó mérges fulánk, minden szó a vérig, az ele- 
venig hat. Abellino sápad és elfagy a dühtől. A mit Fenni- 
mor mondott, az igaz. Neki remegni kell most, hogy e nő 
szeretni talál ! Kárhozat, kárhozat. 

És egyre veszt. 

Alig látja már, mit raknak? Fennimor újra négyszeres 
tételt nyert. Abellino fizet neki, de csak kétszeresen. 

— Ohó barátom, tévedsz, kétszer hagytam benn a tételt. 

— Én nem vettem észre. 

— Ah, ez flibusterie!* kiált elbizott indignatióval Fen- 
nimor. 

E megbántó szóra Abellino egyszerre ' talprangrik s az 
egész tuczat kártyát Fennimor szemei közé vágja. 

A fehér arcz egyszerre elkékül, elzöldül, felkapja a szé- 
ket, melyen ül, s Kárpáthyra akar rohanni. A társaság 
közbe veti magát, Fennimort visszatartják. 

— Bocsássatok ! bocsássatok reá ! ordít egészen elvál- 
tozott hangon a sensitif ifjú, ajka tajtékzik és szava a düh 
erőködésében rekedt rikácsolássá válik. Abellino nem szól 
egy szót is, de melle zihál és szemeit elfutja a vér. Társai- 
nak dolgot ád őt visszatartani. 

— Bocsássatok! Adjatok kést! Megölöm, megölöm! 
rikácsol Fennimor, s nem szabadíthatva kezeit az őt fogva 
tartók karjaiból, bosszúját az ártatlan székeken tölti, azo- 
kat rugdalva fel. 

A dísztelen zajra egészen alarmirozott képpel rohan be 

* Kalózság. 

Jókai : Egy magyar nábob. H. 5 

Eecskerey úr s roppant imposant tekintettel megállva a 
ttilekedők között, harsányan közbekiált : 

— Tiszteljétek házam szentélyét ! 

Ez interventio magukhoz téríti a feleket. Átlátják, hogy 
nem itt a helye hasonló modorú ügyeket elvégezni. Soka- 
kat a ház szentélyére! hivatkozás épen jó kedvre hangol. 
Fennimornak és Abellinonak tanácsolják, hogy menjenek 
mindketten haza. Reggel elintézendik az ügyet. El is tá- 
voznak azonnal, s a társaság azért nem zavartatik meg. 
Néhány pillanat múlva ugyan már mindenki megtudta, 
hogy Fennimor és Abellino összevesztek a kártyán, de 
mindenki úgy tesz, mintha semmit sem tudna róla. János 
úr félre hívja a házigazdát, s nagy titokban megkéri, hogy 
legyen szíves elfogadni tőle a mai estély ragyogó elrende- 
zéseért egy ezerforintost és egy óranegyed múlva az egész 
társaság tudja, hogy az estély hőse János úr, ki szép nejét 
kívánja a finom társaságnak bemutatni ; a vigalom éjfél 
után két óráig tart, a midőn minden ember egymásba 
szerelmesedve oszlik haza; s otthon mindenki a furcsa 
történeten gondolkodva hajtja fejét nyugalomra s ha van 
valaki, a ki nyugtalan álmokat alszik, az Abellino, Fenni- 
mor és monsieur Griflfard. 



XVI. A TALÁLKOZÁS. 

Griflfard úr másnap mindjárt visszautazott Parisba, a 
nélkül, hogy Abellino után tudakozódott volna. 



A Kecskerey estélyen történt aflfront következtében ta- 
lálkozásuk lőn Abellino és Fennimornak. 

így hívják finomabb társalgási nyelven a párbajt. 

A segédek kardot határoztak kiegyenUtési eszközül. 

Különös, hogy minden rabiatus ügynél inkább választ- 
ják a párbaji bírák a gyengébb, mint az erősebb eszközt. 

Ennek természetes indoka van. 

A párbaj se nem törvényes, se nem helyeselhető, de 
mégis használt és bevett intézmény. Vannak sérelmek, 
vannak megtámadások, mik ellen a törvény ótalmat nem 
nyújt, a közhatóságok nem biztosítanak. 

Ha egy jellemkérdésben gyöngének állítanak valakit. 

Ha egy nem kedvelt viszonynak útját kell állani. 

Ha egy titokban terjesztett álhírnek egy csapással véget 
kell vetni. 

Ha egy poUtikai vitában valaki prostituálva érzi magát. 

Egy szóval, mikor a felek nem vérjszomjból, nem düh- 
ből keresik a párbajt, hanem kénytelenek azt előidézni, 
hogy szívok erejét, véleményök tartósságát a halál kapuja 
előtt is bevallják: rendesen ilyenkor szoktak a párbaj- 
segédek pisztolyt adni a vívók kezébe. Azok hidegvérrel 
fognak eszmélni, mindegyik el van határozva magát ki- 
tenni a lövésnek, de ellenfelére nem lőni. A párbaj vég- 
ződik nemesen, férfiasan. Az illem kivánatainak elég van 
téve, a sérelmes kérdés eltemettetik, s azt többé előhozni 
nem szabad. 

De mikor tettleges sérelmek okozzák a párbajt, mikor 
a felek kártyán, insultatiókon vesznek össze, mikor össze- 
verekedtek, egymást meggyalázták : olyankor a tanuk 
féltik a saját bőrüket s inkább olyan fegyvert adnak a 
felek kezébe, melylyel azok hirtelen ki ne végezhessék 
egymást. 

Négyen voltak a tanúk, kettő Fennimoré : Livius és 
Kalácsi (az excellentiás családból eredendett ifjú), Abelli- 
noé Conrad és Kecskerey. 

A felek eleinte hallani sem akartak a kardról, hanem 
a tanúk (különösen Conrad) határozottan kijelenték, hogy 
ők pisztolyra nem engedik őket menni, s ebben meg kel- 
lett nyugodniok. 

Fennimor még egy kicsit hánykolódott, hogy hát adja- 
nak neki egyenes kardot, mert ő ahhoz van szokva. Fran- 
cziaországban noble emberek nem is vívnak mással. Ha- 

5* 

nem e kivánatának sem tettek eleget; csak vívjanak görbe 
kardokkal. 

Víadalhelyül kibérlének egy nagy tágas termet a « Zöldfa » 
vendéglőben, a holott is bezárkózva, megismertették a fe- 
leket a kölcsönösen megállapított egyezményekkel és meg- 
szorításokkal. 

Kibékítésről, megkövetésről szó sem volt. 

Vérnek okvetlen kellé folyni. 

Ha öt perez alatt meg nem tudják egymást vágni, a 
párbaj bevégzettnek tekintetik. 

A felek feltűrt ingújjal vívnak. 

Kivétetnek a fej- és hasvágások. Arczot, kart, mellet és 
lábat vágni szabad. Cselvágások a kivett részekre tiltva 
vannak. Szúrni egyáltalában tiltva van. 

Mindkét vívó mellett kétfelől állnak a segédek, s a me- 
lyik e szabályok ellen vét, annak kardját leütik. 

— Ah uraim, hisz ez így csak tréfa ! dühönge szokat- 
lan rikácsolásával Fennimor. Hisz önök csak játszani hív- 
tak bennünket ide. Hisz ez nem párbaj, hanem gyermek- 
tréfa. Ennél jobb lesz, hogy hivassanak önök egy borbélyt, 
s a melyikünk feketét húz, vágassanak rajta eret. 

— Hiába minden beszéd, monda Conrad, ebben mi 
íg>' egyeztünk meg, ha nem tetszik, tessék egyedül itt 
maradni. 

— Csak hadd legyenek egyszer azok a kardok kézben, 
monda tompa hangon Abellino, majd beszélhetünk az- 
után. 

Erre Fennimor is elhallgatott. is azt gondolta, a mit 
Abellino. Csak egyszer szemközt álljanak, s legyenek a 
kardok kézben, a többit majd elvégzik ők. 

A tanúk gyanítani kezdek a két vívó szándokát, s ismét 
összesúgtak, mielőtt a kardokat átadnák nekik. Elébb ma- 
gukat helyezek el : ketten kétfelől, kivont karddal. Azzal 
összemérték a vívókardokat, s egyenlőnek találva, átnyújt- 
ják mind a kettőnek. 

Egy, kettő, három. En garde. 

Egyszerre, mintha összebeszéltek volna, oly közel ro- 
hant egymáshoz mindkét vívó, hogy ily közelségből nem 
is lehetett mást, mint életveszélyes vágásokat osztaniok. 
A kardok szikráztak és a szemek még jobban. 

Egy perez múlva mind a négy segéd kardja keresztben 
állt közöttük. 

— Urak, ez nem szabad. A viadal nem megy életre- 
halálra : mi szükség ti nektek ilyen közel rohanni egy- 
máshoz ? tartsatok distantiát ! ügy vívtok, mint két mé- 
szároslegény. 

Ezt Conrad mondta, ki jobban félt, hogy valamelyik 
elesik, mint ők maguk. 

A vívók újra szemközt állíttattak^ s most már szép óva- 
tosan mérték Össze kardjaikat ; nem sakat zörögtek, nem 
vesztegettek erőt a vágásokhoz, inkább csak cselvágások- 
kal iparkodtak ellenfeleiken kifogni. Mindkettő gyakorlott 
vívó volt. Mindkettő főtörekvésül tüze ki magának ellen- 
fele arczát megpiszkolhatni, orrát vagy szemét bélyegezni 
meg. Egyiknek sem sikerült, szemeik merően néztek egy- 
más szemébe, kifeszített karjaikban csak a vékony villogó 
aczél forgott, alig-alig adva egy-egy hideg bántó hangot, 
minő a köszörült kardok csesszenése, s mely nagyon kü- 
lönbözik az összevert színpadi kardok csattogásaitól. 

Sokáig vívtak így, egyik sem bírva a másikat megsér- 
teni, Fennimor gyöngülni érzé karját, s e miatt hátrálni 
kezde. Abellino nyomban utána ; e fölötti bosszújában, 
szégyenében ismét azon vévé észre magát Fennimor, hogy 
egyszerre egy egészséges csapást mért Abellino fejének, 
melyet az csak nagy bajjal bírt elhárítani, s azon percz- 
ben visszaadott. 

— Verjétek le kardjaikat ! ordítá Conrad. Le ós fel ! 

S azzal mind a négy kard közbe szaladt, kardjaikat le- 
és felcsapták, s ismét szétválaszták őket. 

Már ekkor Fennimor dühe nem ismert határt. 

— Mit akartok hát velünk? Minek hoztatok hát ide, 
komédiát játszani ? Adtatok volna vítőrt, ezóta régen vége 

volna mindennek. Én a szívébe akarok szúrni, a szive kö- 
zepébe. Én látni akarom halva. 

— Csendesen, barátom, csendesen. Lármával semmire 
sem megyünk, legfeljebb kihallik az utczára, s elfognak 
bennünket. 

Úgy kell vívnotok, a hogy mi határoztuk. Ha roman- 
tice akartok vívni, menjetek Amerikába, ott zárkózza- 
tok be egy sötét szobába, vegyetek egy kardot meg 
egy pisztolyt; ki a sötétben jobb helyre talál, az a győztes, 
de a míg Európában éltek, addig alkalmazkodnotok kell 
az itteni szokásokhoz. 

Fennimor mégis azt gondola, hogy az sokáig tartana, 
míg Amerikába mennének, s jobbnak találta csak itt hely- 
ben végezni el a dolgot. 

Még egyszer szemközt állíták őket. 

Már akkor Fennimor reszketett a dühtől. Nagy erőpazar- 
lással veté magát Abellinora és sűrű, de ügyetlen, kiszá- 
mítatlan csapásokkal iparkodott azt kifárasztani ; nem is 
gondolt már magával, szinte belefutott ellenfele kardjába 
s elvégre dühének tetőpontján, nem törődve szabályokkal 
és segédekkel, egyenesen nekidöfött ellenfelének. 

— Ah ! Le azzal a karddal, verjétek ki a kezéből ! 
Egyszerre mind a négy segéd ellene támadt. 

— Ön háromszor megszegte a párbaj szabályait, szólt 
Conrad, ön meg van fosztva azon jogától, hogy ellenfelé- 
vel tovább vívjon. Az ügy elintézettnek tekintetik s mi ki 
fogjuk nyilatkoztatni, hogy Abellino eleget tett lovagi kö- 
telességének. 

— A vívók tegyék le a kardot, szólt Kecskerey határo-- 
zottan. 

Fennimor e felszólításra oly állásba tette magát, mintha 
egyszerre mind az öttel meg akarna vívni, a mi annál 
különösebb volt, mert ő nem bírt valami különös testi 
erővel, mondhatni : igen gyenge testalkatú volt. 

— No jó. AbeUino le fogja tenni a kardot, s azzal a 
párbajnak vége. 

A segédek ezzel Abellinót fogták körül, rábeszélve, hogy 
tegye le a kardot. 

Abellino már hajlandó volt szavaiknak engedni, s meg- 
fordult, hogy a kezében levő kardot tokjába visszadugja. 

E perczben senki sem állt közte és Fennimor között. 

Csak a düh legmagasabb foka, a háromszori külön- 
választás teszi megfoghatóvá, hogy Fennimor e pillanatot 
használva, annyira elfeledkezhetett magáról és minden 
lovagiasságról, hogy háttal álló ellenfelére rohanjon, s 
kardjával hátulról megszúrja. 

A szúrás Abellino lapoczkájában akadt meg, különben 
keresztül megy rajta. 

— Ah ! orgyilkos ! kiálta fel Kárpáthy a döfés fájdal- 
mára, s egyszerre visszafordulva, a még kezében levő 
kardot kinyújtá ellene. Fennirnor nem látott többé sem- 
mit, még egy döfést akart neki adni. Kardja elcsúszott 
Abellino válla felett, ő pedig vakon, eszeveszetten, vissza- 
tarthatlanul belerohant annak kinyújtott kardjába. Ott 
állt meg a markolatnál. — A kard egészen keresztül ment 
rajta, s úgy nézett egy ideig egymás szeme közé a két 
ellenfél mereven: egyiknek arcza oly fehér, oly halott, 
szemei fénytelen golyóján, ajka merev nyílásán a halál, a 
rögtöni halál ; csak a szívén keresztülütött kard tartja még 
egyenesen állva . . . Azután összerogy mindakettő. 

A kik a legközelebb lefolyt (40-es) években a műveltebb 
körök történetének évlapjait figyelemmel kisérték, tudni 
fogják, hogy ily párbaj nem költői agyrém. 

Fennimor abban a pillanatban egy sóhaj, egy rándulás, 
egy fájdalmas arczmozdulat nélkül halva volt. Abellino 
feküdt egy hónapig kapott sebében. Felüdültével figyel- 
meztetést kapott jóakaróitól, hogy míg a dolog híre kissé 
elcsendesül, jó lesz kiszellőztetni magát valahol a külföl- 
dön. Még pedig akkor sem valami művelt birodalomban, 
mert ott hamar megkapnak olyan embert, kinek sok hite- 

lezöje víin, és szeret zajt csinálni, hanem valami szép 
keleti tartományban. 

El is indult néhány nap múlva a szent sirhoz Palaesti- 
nába; mint a tréfás közvélemény monda, bűneiért ve- 
zekleni. 

Oda nem követjük, ha visszajön, úgy is ki fogja adni 
jegyzeteit. 

Kárpáthy János pedig a boldog, a túlboldog Nábob szép 
feleségével elutazott Kárpátfalvára. 

Nemsokára látjuk őket, vagy hallunk felölök. 



XVn. EGY HAZAI INTÉZMÉNY. 

Szétoszlottak a tekintetes karok és rendek, vege volt az 
országgyűlésnek, a juratusok fekete atilláikkal és csöröm- 
pölő kardjaikkal, a honatyák aranyzsinóros^ hattyúprémes 
mentéikkel, az úri előfogatok divatos delnőikkel egyszerre 
eltűntek a népes utczákról; a házak ajtain kiadó szállások 
szomorú hirdetményei lőnek olvashatók, a kereskedők 
visszarendelek nagyreményre készült divatkelméiket, a 
kávéházak kongtak az ürességtől, úgy látszván meg ben- 
nök azon néhány benszülött és ben vénült törzsvendég, 
mint mikor falevél huUtával ott maradt a fákon a mindig 
zöld fagyöngy ; csendes volt már a város, bátran ki lehetett 
jönni az utczára, nem kellett félni az embernek, hogy ott 
valami hintó elgázolja, vagy a járókelők a sárba taszítják; 
éjjel nem verte fel a jámbor alvókat a nyughatatlan .fiatal- 
ság danája, kik tizen, húszan széltében karonfogva men- 
tek végig az utczán, elfogva azt az egyik szélétől a másikig 
s valamennyi háznál sorba mind meghúzták a csengetyű- 
ket, megverték az ablakokat; nem kellett többé annyit 
ügyelni a fiatal leányokra, hogy ne üljenek mindig az 
ablakban ; nem kellett többé remegni, hogy valami fáklyás* 
zeíié alkalmával feltalálják gyújtani a várost; egy szóval: 
Pozsony ismét visszavette szokott csendes, békességes 

alakját, s a lyceumi és akadémiai ifjak kezdtek ismét hát- 
térbe szorított reputaciój okhoz jutni. 

Kárpáthy János is hazament nejével. Megemlegették 
utöljára-a pozsonyi boltosok. Megemlegették először azért : 
mert a mi szemnek és szívnek tetsző dolog, kelme, pipere, 
ékszer találtatott boltjaikban, abból a legszebbet mind 
összevásárolta János úr szép neje számára, kit soha el nem 
hagyott magától, hanem vele parádézott, mint mikor a 
gyermek új ruhát kap, még aludni is abban szeretne ; meg- 
emlegették másodszor azért, mert neki egyik elve volt az, 
hogy nem a vásáros született az eladó kedvéért, hanem a 
kereskedőt teremte Isten a vevők szolgálatára ; tehát ha ő 
vásárolni megy valahova a maga pénzeért, nem az ő 
kötelessége az eladó nyelvét megtanulni, hanem az eladó 
dolga érteni, a mit ő beszél. Ilyenkor tehát, mikor őt látták 
a bolt előtt hintájából kilépni — s ki ne ismerte volna 
őt, a leggazdagabb férfit s a legszebb asszony férjét fél 
Magyarországon? — már akkor nagy agiója volt egy-egy 
boltosinasnak, a ki ötölve-hatolva tudott valamit beszélni 
a generosus Nábob saját nyelvén s legalább annyit a főfő- 
kereskedő is megtanult, hogy Kárpáthy úrnak egy «aláz' 
szolgáját* köszönjön, a mi egyébiránt szokatlan fülek előtt 
olyf ormán hangzott, mintha azt mondaná: «alle soUen 
geigen)). Ilyen formán nyakra-főre minden boltos férfi 
iparkodott felfedezni' magában némi sejtelmeket a magyar 
nyelv felől, s voltak előre gondoskodó atyák, kik elgon- 
dolák, hogy gyermekeiknek mily előnye lesz abban, ha 
majd Kárpáthy úr gyermekei szintén feljőnek az ország- 
gyűlésre, s keresni fogják, ki beszél magyarul és annál 
vásárolnak; minélfogva siettek nagyreményű fiaikat és 
leányaikat tisztességes házakhoz kiadni cserébe Koniá' . 
romba vagy Somorjába, mely igen egyszerű ós legkeve* 
sebb költséggel járó neme a mester nélküli nyelvtanulás-- 
nak. E hatás következtében feltévé magában János úr, 
hogy a legközelebbi országgyűlés alkalmával egy társulat 
életbeléptetését fogja, ijidítványozni, m^lyn^l^ tagjai külQ» 

nősen kötelezik magukat : soha senkivel, a kitől valamit 
vesznek, semmiféle idegen nyelven nem beszélni, ilyen- 
formán kényszerítve azokat az erőteljes magyar nyelvvel 
megismerkedni ; magunk között aztán odahaza beszélhe- 
tünk diákul és németül, mint a mely két idioma volt a 
legszokásosabb az akkori társalgásokban ; és az erélyesség 
sokkal több czélt fog elérni, mint holmi eredménytelen 
decretumok, hogy a horvátok tanuljanak magyarul. 

Ez üdvös szándékot tehát eltéve jövőre, mint már emlí- 
tők, szeretett nejével visszautazék Kárpátfalvára. 

Fanny elhagyá rokonait s midőn elvált tőlök, azt látszék 
érezni, hogy örökre elhagyja őket. Látta maga előtt búsan, 
leverten állani a két derék, jólelkű lényt: gyámját és nagy- 
nénjét. Hidegen, szótlanul iparkodtak tőle megválni, pedig 
úgy szeretett volna sírni mindakettő, de az nem illett. 
Most örülni kellett volna. — A leány nagy szerencsét 
csinált. 

Fanny szíve elfacsarodott. Nyakába veté magát nagy- 
nénjének és alig bírta e szót elrebegni : 

— Szeressen engemet. 

— Mindig szerettelek, monda Teréz, és szemei égni lát- 
szottak, hogy könyet nem engedett jönni beléjök. Nem 
lehetett. A nagy úr ott állt közel, mit gondolhatott volna ? 

— No Boltay mester, monda a Nábob, megrázva az 
érdemes férfiú kezét, remélem, látjuk egymást. Ön tarto- 
zik nekem egy látogatással. Én már voltam az ön jószá- 
gán odakinn, most már majd önnek is meg kell látogatni 
engem Kárpátfalván. 

A kézműves elvörösödött. A Nábob nem tudta, hogy 
ennek a munkától izmos embernek is van saját büszkesége. 

— Köszönöm ürám, felele. Én innen alig mozdulhatok 
dolgaim miatt. 

— Eh patvart, hisz van önnek derék legénye, beszéltem 
vele, okos fiu az, arra rábízhat mindent. Hogy is híják csak ? 

Boltaynak szinte torkán akadt a szó, midőn ki kellé 
mondani : 



Digitized by 



Google 



75 

— Barna Sándor. 

És akkor akarata ellen két nagy könycsepp jelent meg 
szemében s csendesen végig gördült erős napbarnította 
orczáján. A mire aztán Teréz szemeiben is megeredt a 
sírás s Fanny halványabb lett a falnál. 

— Hát majd egyszer télen, jó Boltay, f oly tata Kárpáthy. 
Ha tetszik feljövök magam és elviszem maganunal. Szeret-e 
vadászni ? 

— Nem, uram. Sajnálom az állatokat. 

— No de kegyed, jó Teréz, csak óhajtani fogja meglátni 
unokahúgát? Csak eljön megnézni, nem érte-e valami baj ? 
hogy van megelégedve sorsával? Egy kicsit ő is hadd 
panaszkodj a ki magát, legalább könnyebben fog engemet 
tűrhetni. 

Ez féltréfa akart lenni János úr részéről, de Teréz nem 
felelt rá semmit, s Fanny oly kínos helyzetben érzé magát, 
hogy szinte nagyot lélekzett, midőn az utolsó búcsúszóval 
a készen álló utihintóba ültek s Pál gazda becsapva az 
üveges ajtót, parancsot adott a kocsisnak s a hintó kerekei 
robogtak végig a kövezeten. 

Alig múlt egy hét, midőn Teréz már levelet kapott 
Fannytól. 

A fiatal nő jó kedvvel iparkodott irni, szeretet, jó szív 
látszott minden sorban, leírta azokat a mulatságos embere- 
ket, kikkel János úr körül van véve ; a furfangos Horhi 
Miskát, ki mindenféle bohót csinál magából, hogy őt meg- 
nevettesse, Kis Miskát, a szilaj kedvű jó fiút, ki mindennap 
négy mérföldet nyargal lóháton, hogy őt láthassa, az öreg 
czopfos jószágigazgatót, ki őt a gazdálkodás mindenféle 
ágazataival a legkitartóbb fáradsággal iparkodik megismer- 
tetni, a vén hajdút és a vén bohóczot, s valamennyi között 
a legmulatságosabb alakot, magát János urat, kik mind 
arra látszanak összeesküdve lenni, hogy a fiatal menyecs- 
két mulattassák, neki jó kedvet, örömet, szórakozást sze- 
rezzenek, a mi meglehetősen sikerül is nekik. 

(Jó kedv, öröm, szórakozás 

Szerelemről, boldogságról egy szó sincs a levélben). 

Most azonban egy új tárgy kezd érdeket önteni János 
úr életébe* 

Mióta az országgyűlésen járt, de legkivált azon válságos 
nap gyötrelmei után, melyet unokaöcscse okozott neki, 
fejébe vette, hogy ő a hazának, a közügyeknek használni 
akar. 

Alapítványokat tesz a köziskolákban, — sokszor eljár 
a szomszéd Szentirmay grófhoz, ki valami nagyon különös 
ember lehet, mert mindenki által igen komolyan magasz- 
taltatik, s örökké furcsaságokon töri a fejét, minő a job- 
bágyok felszabadítása azúrbér alól, örökváltság útján, s 
más magához hasonló urakkal gőzhajókon, gyárakon, 
Tisza-rendezésen, töltéseken, tudós társaságon, színházon, 
lóversenyen töri a fejét, az esztendő nagyobb részét Pesten 
tölti s biztatja a többi főurakat is, hogy töltsék ott a telet. 
János urat már rá is vette, hogy egy nagyszerű palotát 
építtessen a fővárosban. Ha nem akar is benne lakni, leg- 
alább szépíti, emeli a várost. Az ő nála összejövő urak 
csaknem mindegyike tud egy-egy új indítványt, egy új 
vállalatot napfényre hozni : többek között emlegetnek va- 
lami ismeretes nevű grófot, a ki azt ajánlotta, hogy egy 
magyar akadémia létrejövetelére kész egy egész évi jöve- 
delmét, a mi 60 ezer forint, áldozatul hozni, s mikor kér- 
dezték tőle, hogy hát maga ezalatt miből él? azt felelte rá, 
majd csak elélődöm egyik vagy másik barátomnál egy 
évig. E különös társaságokat látogatja János úr s azóta 
gyakorta figyelmezteti Varga uramat, hogy pontosan szá- 
madoltassa a tiszteket, mert sok pénzre van szükség a 
közügyek számára. Most végtére ő is akadt egy indít- 
ványi-a, melyet mindazok, a kikkel közlötte, oly közérdekű- 
nek találtak, hogy e fölötti örömében János úr minden 
fogalmat fölülhaladó mértékre kezd növekedni szeretetre- 
méltóságban. 

Ez egy agarász-egylet létrehozatala. 

Persze Fanny nem érti, hogy mi érdek van ebben ? épen 

oly kevéssé, mint a többi indítványokban és közintézmé- 
nyekben, gőzhajókban, töltésekben, akadémiában és lóver- 
senyen egyéb, mint hogy némelyiket ezek közöl mulat- 
ság látni ; hanem azt veszi észre, hogy mindazok, kik az 
eszméről beszélnek, rendkívül lelkesülve vannak, s úgy 
látszik, hogy az agarakra boldogabb jövő és fényes hiva- 
tás kezd felderülni ; a jövő hónapra van hirdetve a köz- 
gyűlés a kárpátfalvi kastélyba, hol a társulat megalakult- 
nak nyilvánítandja magát, alapszabályokat imák, s nagy- 
szerű mulatságokkal végzendik az egészet. 

Végül minden jeleivel szeretetének s férje részérőli leg- 
szívesebb üdvözleteknek alig várja a perczet Fanny, mely- 
ben kedves rokonait ölelhesse s ezzel bezárja a levelet. 

Szívről, szíwilágról egy szó sincs abban. Szegény asz* 
szony ! Nincs senkije, a ki előtt azt elmondhassa. 

Fanny megérkeztével Kárpátfalvára, semmit sem talált 
már ott a hajdani bohóságok közöl. 

János úr még Pozsonyból írt haza Varga Péter uram- 
nak, hogy asszonyt visz a házhoz, szép, fiatal, szemérmes 
asszonyt, tehát intézkedjék úgy, hogy a menyecske semmi 
megbotránkozni valót ne találjon, mire nézve teljesen fel- 
szabadítja Varga uramat, hogy tegye az ő nevében a mit 
jónak és üdvösségesnek lát. 

A derék ősz férfiú, a mint a felhatalmazó levelet kapta, 
attól számítva egy hét alatt úgy keresztül-kasul reformált 
minden intézményt, mely János urat oly hímevessé tette, 
hogy rá nem lehet Kárpátfalvára ismerni. 

A nagyon meghatározhatlan szolgálatokat tevő paraszt 
leányok hazaküldettek, ki hová való volt, a maga falujába. 

Káromkodásukról, mosdatlan szájukról ismeretes cse- 
lédek kiutasíttattak a gulyára meg a ménesre. Ott produ- 
kálják magukat. 

A tisztviselőknek meghagyatott, hogy a legnagyobb illen- 
dőséggel fogadják az úrhölgyet és maguknak többé semmi 
kivételes szabadságot a kastélyban ne vegyenek. 

A fiscalisnak három napi határidő engedtetett, mely idő 

alatt arczát és kezét tisztességesen megmosni tartozik, 
egyúttal az is tudtára adatván, hogy- ha egyszer f oghagy- 
mát-evett állapotban fog találtatni, menten nyugdijaztatik. 

Marczi feleségestül berendeltetett a kastélyba, ő maga a 
nagyságos asszony kocsisává, neje pedig komornájává ig- 
tattatván ; a legszelidebb szürkék közöl kiválasztott elő- 
fogatul, egyet-egyet mindenféle szinböl hátas paripának, s 
rábizta Marczira, hogy az mind olyan jámbor legyen, mint 
a bárány, mert asszonyt fog emelni, szép, fiatal, szemérmes 
hölgyet. 

Ö maga saját személyében fölmene Pestre, ott elegáns 
hintókat, divatos bútorokat, szőnyegeket vásárolt, mert 
ámbár ő maga kivül húzott kordovány csizmában járt s 
meszelt falú, zsúrolt padolatú szobában lakott, azért oly 
helyes ízlése, oly finom tapintata, ügyesen sajátító fel- 
fogása volt az úri teremnek elrendezésében, hogy a kár- 
pátfalvi kastély azon szárnya, melyet az úrnő számára 
választa, nyilt tekintettel a helység felé s oldalablakaival 
az angol kertnek fordulva, maga sem ismert volna magára 
az átváltozás után. 

A szándékosan gyűjtött frivol képek, mikkel minden 
szoba meg volt rakva, kiszedettek rámáikból, s helyettök 
szép táj festmények, komoly ábrázolatok rakattak, amazo- 
kat elvitték a madarasi kastély padlására. E buzgalmát 
annyira vitte Varga uram, hogy még a régi frescofestme- 
nyeken levő hamis isteneket és istenasszonyokat is persva- 
deálta, hogy viseljék magukat tisztességesebben s legalább 
egy kötényt festetett a pongyola grátiáknak s Apollónak, 
Bacchusnak igen szép köpönyeggel kívánt kedveskedni. 

Mindent, a mi botrányos, mindent, a mi illetlen, avagy 
régibb botrányos kalandokra emlékeztet, szorgalmatosan 
eltávolított : az angol kertből a titkos búvóhelyek, a palo- 
tából a rendetlen álfolyosók részint leromboltattak, részint 
befalaztattak, a fürdőszobából téli kert lett s a vízvezető 
csövek az úrhölgy hálószobája mögé vitettek, s a régi mú- 
zeum alakult fürdőteremmé. 

A nagy ivószobából kihordatott mindent, a mi egykori 
tivomyákra emlékeztetne, a kerek székek, a nagy diófa- 
asztal kivándoroltak s elfoglalta helyöket a családi régi 
pénzek és festmények gyűjteménye, melyeket eddig por és 
pókháló lepett. Az ittas vendégek számára alakult apró 
czellák, mik egy hosszú folyosóról nyiltak, áttörettek s lett 
valamennyiből egy hosszú terem, nöcselédek számára. Nem 
jöhetett elő eset, hogy valaki az ifjú nő előtt elmondhassa : 
itt ezen a helyen volt János úr ittas, itt verekedett, itt 
tartá szeretőit. Minden nyom el volt törölve. 

Sőt még a kert mögött lévő lovardát is lehordatá, ne- 
hogy egyszer valaki elmondhassa a nőnek : ime ezen a 
helyen történtek azok a mulatságok, hogy János úr tizen- 
két parasztleányt szilaj lovakra ültetett s ittas vendégei 
gyönyörködésére elbocsátá őket a hánykódó méneken, 
miket hosszú karikás ostorral űztek kurjongató hajdúk. 
Volt nevetség és jókedv, mikor egy-egy a leányok közöl 
lehullt. Egyet el is tapostak a lovak. 

A sok bohócz közöl csupán Vidra czigány hagyatott meg 
az udvarnál, tapasztalt hűsége iránti tekintetből, de neki 
is meghagyatott az érdemes jószágigazgató által, hogy ez- 
után okosan kell magát viselnie. 

— Akkor leszek még csak nagy bolond, monda erre 
Vidra czigány. 

Midőn aztán a vidékre híre futamodok, hogy János úr 
megházasodott, jöttek mindenünnen a különféle gratula- 
tiók az ismerős eredeti ficzkóktól, ki versben, ki prózában. 

Varga uramnak gondja volt mindezen leveleket elfogni 
és megtartani magánál, mert tele voltak azok mindenféle 
bohósággal, a mikért nagyon kár volna, ha János úr, vagy 
épen szeretett hitvese kezébe jutnának. Különösen egy 
ocsmány pasquil érkezett a többek között, tele mindenféle 
piszkos, szennyes ötletekkel, a milyeneket rondalelkű poé- 
ták szoktak versbe szedni és tisztújitások, követválasztá- 
sok alkalmával egymás választottjaihoz mázolni, undok 
rothadékai a költészetnek, minőket nyomtatásban sohasem 

látni, de a n^elyeket számtalanszor leírnak, olvasnak, egyik 
kéziratból a másikra másolnak, s jobban ismernek, mint a 
leghirhedettebb költők örökbecsű munkáit. 

A Kárpáthyhoz küldött ilynemű versbeszedett piszok 
Gyárfás poéta által mázoltatott papirra, ki eltávozván régi 
urától, mint komisz, közönséges lelkek szokták, annak ellen* 
ségéhez szegődött át, Kutyfalvi Bandihoz s ekként leginkább 
ismeretes levén a Nábob gyöngéivel, azt legérzékenyebb 
részén találhatá. A küldött poéma annyira túl volt halmozva 
frivol, bosszantó, ingerlő, undorító kifejezésekkel, hogy a 
becsületes jószágigazgató elolvasván azt, azon gondolatra 
jött, hogy összeszedve a Nábob hajdúit, rajta menjen Kuty- 
falvi Bandin s poétájával együtt ott saját portáján meg- 
csapassa, hanem csak mégis okosabbat gondolt később. 
Foga a pasquillt, úgy a hogy volt, egy szelet érett pené- 
szes sajtot 8 egy darab jól behamuzott kenyeret takart 
bele, mint a mely általánosan ismert egyszerű szerekkel 
szokták falusi gazdák a veszettséghez közelítő kutyákat 
gyógyítani, s azokat egy külön borítékba pakolva küldé 
vissza Kutyfalvi úrnak, minden comitiva nélkül. Marczi 
vitte el a küldeményt, előre meg volt neki mondva, hogy 
a legjobb futó lovára üljön, s le pe szálljon róla, a mikor 
a küldötteket kézbesíti, mely, hogy nem maradt kívánatos 
siker nélkül, bizonyítá az, miszerint Kutyfalvi a hamus 
kenyér és érett sajt láttára majd kiugrott a bőréből dühé- 
ben s cséplőinek ordítva parancsolá, hogy csukják be a 
kaput Marczi előtt, a ki azonban szintén nem volt rest, 
hanem a mint becsukták mögötte a kaput, lovával egye- 
nesen átugratott a palánkon s Varga uram nagy satisfac- . 
tiójára azzal a hírrel éi-t vissza Kái*pátfalvára, hogy Kuty- 
falvi valamennyi béresével együtt egész az erdő széléig 
szaladt utána lóháton. 

Maga János úr a legörvendetesebben volt meglepetve, 
midőn hazaérve, semmit sem talált azokból, a miktől félt ; 
akárhová njdtott be, mindenütt új bámulat érte, a csinta- 
lan tréfák tanyáiból komoly, tisztességes termek váltak, 

akárkivel találkozott palotában és udvaron, az mind be- 
csülettudó, jámbor ember volt s midőn legelső úri barátai 
megjelentek nála, mind oly illedelmesen viselték magukat 
neje irányában, hogy Fanny előtt merő mesének látszha- 
tott mindaz, a mit a Nábobról beszélni hallott, még mikor 
nénjeivel lakott s gyermek-észszel együtt nevetett a dandyk 
által előadott anecdotákon, miknek sikamlós értelmét csak ' 
most kezdé még felfogni. 

Semmi sem volt azokból igaz. Hiszen semminek sem 
látszott nyoma. 

A czimborák eleinte őrizkedtek kiméletlen emlékezteté- 
seket tenni János úr előtt, később pedig, midőn János úr 
vévé észre, hogy a betyár companiák ismét kezdenek oda 
kapni hozzá s van kilátás, hogy bizalmukkal meglehetősen 
terhére fognak lenni, ekkor talált ki számukra valamit, a 
minek alkalmazása teljesen használatosnak találtatott. 

Már akkor kezdett valami jótékony vérkeringés, eleven- 
ség mutatkozni a nemzetben ; közhasznú, közérdekű tár- 
sulatok alakultak mindenfelé, nemzeti, emberiségi, tudo- 
mányos, vagy gazdászati czélok előmozdítására. Kárpáthy 
mindezen társulatokba beíratta magát, s szívesen vévé, ha 
itt-amott tiszteletbeli elnöknek, pártfogónak megválaszták; 
há aláírási ívekkel megtisztelek. Midőn aztán jöttek a kor- 
tyondi fráterek, mindig volt a zsebében egy-két aláírási 
ív, melyet maga kezdett meg, alatta a felesége neve, ugyan- 
annyi összeggel ; a verembe esett látogató azután akár lár- 
mázott, akár szitkozódott, akár rimánkodott, akár szabó- 
dott, meg volt szorítva, nem menekülhetett, ki kellett 
magát váltani, mint a « kútba estem »-nél. Ha nem kellett 
neki tudós társaság, ott volt a másik ív ezukorrépa-gyár 
felállítására, ha azt nem találta eléggé köz emberiséget 
érdeklőnek, tetszhetett aláírni a népszerű iskolai könyvek 
terjesztésére; ha azt bolondságnak tartotta, megragadta- 
tok a Berettyó átvágásait létrehozó társulat részvényei által. 
Ha jobb szerette a vizet, s nem akart a szárcsákat nyug- 
talanító vállalatról hallani, megtámadtaték mind a négy 

superintendentia nevében s ha három alól kibújhatott, hara- 
gudván megfej thetlen okokból reájok, a negyediknek áldó* 
zatul kellett esnie. 

Utoljára kerülni kezdték a fráterek Kárpáthy udvarát, 
mint valami gonoszhirű ealabriai vendégfogadót s a ki 
véletlenül találkozott vele, már messziről elkezdett sza- 
bódni, hogy ő már lefizette bűneinek zsoldját, neki békét 
hagyjon. 

A kinek még az sem használt, azt elcsalta magával a 
Szentirmaynál tartatni szokott közérdekű ülésekbe. 

Ott komoly, tudományos készültségű, művelt férfiak 
szoktak összegyűlni, kiknek körében gonoszul érezek ma- 
gukat az ilyen gőzkörhöz nem szokott jó fiuk, s reszkettek 
azon gondolattól, hogy Szentirmay egyszer a nejével is 
meg találja őket ismertetni, a^ki, mint mondják, igen finom 
és magas műveltségű delnő s vannak emberek, a kik az ily 
hölgyek közelében nagyon kényelmetlenül érzik magukat. 

Ah, Kárpáthyné előtt, az egészen más. Arról tudja az 
embe!r, hogy nem valami előkelő családból származott, sőt 
szavait sem igen szükség megválogatni, mert odahaza hall- 
hatott minden bohóságot, s nem neheztel meg, ha vélet- 
len egy-egy dévaj kifejezést szalaszt ki az ember jó kedvé- 
ből az ajkán, míg Szentirmayné előtt az ember sem szólni, 
sem moczczani nem mer, mert az Angliában neveltetett, 
mely ország asszonyairól azt mondják, hogy haj elenlétök- 
ben valaki egy lábát a másikra felteszi, avagy beszéd köz- 
ben ezen szavak közöl : « kapocs, ing, gombostű, harisnya» 
egyet ki talál a száján ereszteni, vagy ha keztyűjét lehúzza, 
rögtön felkelnek mind s ott hagyják az embert a fa- 
képnél. 

És igy soha sem bizonyos róla az ember, hogy mikor fog 
iszonyú neveletlenséget elkövetni. 

Mint már fülhegygyei hallottuk, a legközelebb jövőben 
ismét egy közérdekű intézménynek kellé létrejönni, még 
pedig János úr elnöklete alatt, ki az eszmének legelső 
megindítója vala, a mely rövid időn az egész társadalom 

minden névszerinti osztályának kívételnélküli tetszésében 
részesült. 

Oly eszme, oly indítvány vala ez, mely varázshatalom- 
mal egyesíte minden pártot, akár fehér, fekete, veres vagy 
tarka toll, akár zöld ág, vagy szalag volt is azoknak jel- 
vénye, s nevezték legyen magukat eonservativ, reformer, 
vagy liberálnak (radikálról még akkor szó sem volt), mind 
egyesülének a nagy eszme körül, mely, hogy nem volt 
mulandó, hiú tárgy, mutatja az, miszerint mind e mai 
napiglan hasonló — ha nem nagyobb — népszerűségnek 
örvend, mint megkezdetése napjaiban s közlelkesedésre 
gyújtó érdekéből azóta sem vesztett, de bizonyosan nyert. 

E varázserővel biró eszme, melynek szerenesés indít- 
ványozója Kárpáthy János úr volt, neveztetik agarász- 
egyletnek. 

Nem kételkedünk rajta, miszerint azt, mielőtt kimond- 
tuk volna, a megelőző magasztalásokból kitalálta mindenki. 

Az agár okvetlenül egyike a legfontosabb és figyelemre- 
méltóbb tüneményeknek a hazai természetben, de legkivált 
azon sokoldalú hivatásánál fogva, melylyel a közélet ru- 
góiba vág, kénytelenek vagyunk azt, mint a társadalom 
világának egyik positiv tényezőjét tárgyalni. 

Nem tekintve azon csaknem mysticus, mondhatnók de- 
lejes hajlamot, melylyel e délczeg állatok az úri körök 
iránt viseltetnek, mintha éreznék, hogy ők képezik az állat- 
világ aristokratiáját, csupán azon hagyományszerű ősi szo- 
kást kívánjuk figyelembe venni, miszerint sem Magyar- 
országon, sem pedig Erdélyben nem lehet képzelni előkelő 
házat, melyben e nemes barmok kiegészítő csoportozatot 
ne képezzenek. Bárhova lépjünk be, ott húznak le bennün- 
ket az udvaron, ott ásítnak a konyhában, ott vakaróznak 
az előszobában, ott ágaskodnak az ebédlőben, ott kapkod- 
nak a legyek után a salonban, ott ülnek a pamlagon a házi 
úr, a házi asszonyság mellett, a zongora alatt, a karszékek- 
ben, s mentül gazdagabb valaki, annál nagyobb számban 
ós általánosabb kiterjedésben, de a legszegényebb nemes 

embernél is hasonló előjogokban és legalább két példány- 
ban. Ha hozzávesszük ehhez hajdani hadvezér Bástának 
azon nyilatkozatát, miszerint egy időben azzal fenyegeté ; 
.az erdélyi urakat, hogy addig meg nem nyugszik, a míg 
egy agarat tarthat valaki az országban : ebből átlátandjuk, 
miszerint az agár nemzeti jólétünknek hévmérője, s egy- 
szersniind egyike fajunk fensőbbségi symbulomainak. 

De nemzetgazdászati tekintetben is fontos és jelenté- 
keny tényező az agár, mert nem is említve azt, hogy a leg- 
szebb kalapok a nyúlnak szőréből készülnek, a mi tehát 
nevezetes kereskedelmi czikk, mellőzve azt is, miszerint 
hazánkban a g3aimölcstenyésztésnek legátalkodottabb ellen- 
ségei a nyulak, melyek a fiatal ojtványok kérgét lerágják 
s ekként gyümölcstenyésztésről addig szó sem lehet, a míg 
az agarak rendes működése szervezve nincs ; csupán arra 
kívánjuk figyelmünket vetni, vájjon a hazánkban annyira 
pártolandó lótenyésztés és nemesítésnek mi a legerősebb 
rugója? Az agár! Ki a tatár fog szaladni az agár után? 
Ahoz ló kell, még pedig jó ló. Tehát az agarászat mozdítja 
elő a lótenyésztést. 

Éhez járul még az is, miszerint az agarászatban talált 
élvezet sok gonosztól megóvja az embert; megőrzi minden- 
féle rossz könyvek, ostoba újságok olvasásától, s a nem- 
zeti kedélyt azon ősi egyszerűségében tartja fenn, a midőn 
még a nyughatatlan tudományok s feszengő költészet nem 
cserélték ki a korszellemet. 

Azt se gondold pedig szíves olvasó, hogy az agarászat 
valami oly felületes tárgy, a mihez minden előleges stú- 
dium nélkül lehet érteni, hogy agarat is olyan könnyű 
nevelni, mint könyvet írni. Ahoz nagy előrelátás, széles 
ismeretek, gazdag tapasztalás, kölcsönös eszmecserék és 
higgadt ész és nem higgadt erszény kívántatnak; egy-egy jó 
agár öt-hatszáz p. forinton kel, s ha minden magyar földes- 
úr egyszer életében csak egy kölyök agárnak az árát for- 
dítaná hazai literaturára, azt örök időre virágzóvá tehetné ; 
a miből átláthatod, mily fontos és életbevágó kérdés ha- 

zánkban az agarászat, s mily büszkék lehetünk mi más 
nemzetek felett, midőn a közműveltség ezen ágazatát oly 
tökélyre fejlesztők, hogy századok kellenek hozzá, míg 
valaki bennünket utolérhet azon optoba népek közöl, me- 
lyek ipar, kereskedés, tudomány, művészet, s furcsa talál- 
mányokon törik ezalatt fejeiket. 

Hogy mily sensatiót gerjeszte mindakét hazában János 
úrnak ^en indítványa, annak leírásához sokkal erősebb 
phantasia és lelkesültebb toll kívántatnék, mint az enyim. 
Felvillanyozta az egy időre a példabeszéddé vált lethar- 
giát, megmozgatá a társadalom minden rétegét, elfeledteté 
a tisztújítási ingerültségek utófájdalmait, ellenséges csalá- 
dokat békíte ki egymással, háttérbe szoríta minden egyéb 
apró-cseprő indítványokat és sok ideig kétséges versenyt 
futott az indítványba jött akadémia kérdésével s csak akkor 
engedé át annak az elsőbbséget, midőn indítványozói meg- 
ígérek, hogy eme második közérdekű vállalathoz is hozzá- 
. járulandnak tehetségeikkel. 

Minélfogva a legnagyobb biztossággal várhatjuk, hogy 
a nemsokára tartandó alapító gyűlés a kárpátfalvi kastély- 
ban egyike leend a legfényesebb és legérdekesebbeknek, 
miután az ország legtávolabb részeiből is történtek előre 
való igérkezések e nevezetes alkalomra, s nagy a feszült- 
ség és várakozás ; vájjon a kitűzött ezüst billikomot, ezen 
felirattal : « Küzdeni hogyha tanulsz, vár pályádon a bo- 
rostyán !» mely igen szép buzdítás agarak számára, me- 
lyik fogja elnyerni az országhírű versenyzők közöl? János 
úr Marczija-e, avagy Horhi Miska Szellője? Az egész 
Bükkalja in massa kész fogadni, hogy a borsodmegyei 
alispán Fecskéje mindakettőn kitesz, míg a dunántúli ke- 
rületben alig van valaki, a ki meg ne volna felőle győ- 
ződve, hogy a győrvármegyei, bőnyi születésű, kisbéri 
neveltetésű Szikráé leend mindenek felett az elsőbbség ; 
valamennyien azonban félelemmel emlegetnek egy erdélyi 
csodaállatot, mely mezőségi közbirtokosé s melyért ma- 
gyarországi urak már kétszáz darab aranyat is ígértek, 

de tulajdonosa nem adá s most erősen köti az ebet a 
karóhoz, hogy elragadja Magyarország elöl a győzedelmi 
pálmát. 

Már a kihirdetett ülés napját megelőző hetekben alig 
győzi a fiscalis a sok levelezést, minélfogva most már 
nemcsak az ujjai tintásak másodiziglen, hanem egyúttal 
a hajfürtei is, melyek szőkék lévén, nagyon meglátszik, 
hogy oda szokta törölni a tollat, sőt még a nyelve is az, 
mert azt meg itatós papir helyet használja, ha elcseppen 
a tinta, felnyalván vitézül. 

János úr mindennap egész halmaz levelet kap az ország 
minden részéből, maga elolvassa azokat mind. Egyik üdv- 
kivánat, másik részvények megrendelése, ismét másik 
igérkezés a gyűlésen megjelenni. Vannak, kik a haza bol- 
dogabb napjait látják már-már felvirulni, sokan fényes 
jövendőt igémek az agártenyésztésnek, némelyek szolgál- 
nak bölcs tanácsadásokkal az alaptervezetre, mások szí- 
vesen ajánlkoznak a statútumok kidolgozására. Egy-egy 
holta napjáig boldognak érezné magát, ha az igazgató vá- 
lasztmányba kineveztetnék; más kéri a nagyon tisztelt 
társulatot, értesíteni, miszerint ő maga ugyan, minthogy 
csúzban szenved, nem lehet olyan szerencsés, hogy az 
ülésben részt vehessen, de agara által okvetlenül képvi- 
seltetni fogja magát a versenyen. 

És ezen leveleket János úr nagy elégültséggel hagyja 
heverni asztalán, még a borítékokat sem engedi kiseperni 
a szobából. Legyenek ott; gyönyörködhessék bennök, 
valahányszor belép, csupán néhány profanus vakmerő 
levele vándorol a tűzbe, a kik olyasmit mernek írni, 
mintha jobb volna, ha azon gondolkoznátok, hogy nép- 
iskolákat, kisdedóvókat, gazdasági egyletet, műtárlatot, 
Tisza-szabályozást, Vaskapu-áttörést, útcsinálást, múzeu- 
mot, akadémiát, színházat, takarékmagtárakat ajánljatok 
egymás buzgalmába ; az ilyen alacsony gondolkozású em- 
berek levelei figyelembe sem vétetnek. János úr sokkal 
jobban át van hatva eszméje nagyszerűségétől, hogysem 

vissza riasztatni engedné magát. Aztán adakozott ő mind 
a fenn nevezett czélokra is, miket egy nyughatatlan gróf 
és más, bőrükbe nem férő hazafiak a nemzetre rádisputál- 
tak. Igaz ugyan, hogy annak felével, a mit évenkint az 
agarászatra fordít, felét ezen vállalatoknak kiránthatná a 
sárból; azonban azt sem lehet elvitatni, hogy ezek majd 
csak megélnek azért valahogy, míg az agarászat felvirág- 
zására okvetlenül áldozatok kellenek, mert az agár, már 
mint említők, «non nascitur, sed fit)) (nem születés által 
lesz agárrá, hanem a kellő kiképeztetés által). 
... De most hátrább egy kissé az agarakkal ! 

Az ünnepély, a gyűlés, a nagy sokadalom előkészületei 
nagy részben igénybe vették Fanny figyelmét és szívét. 

Szívét is ? 

Sokan, igen sokan fognak ott lenni, a nemesség színe, 
java, jelesei együvé gyűlnek; ott lesznek a komolyabb, 
ünnepeltebb férfiak is, mert Kárpáthy János iránt mind- 
nyájan viseltetnek némi előszeretettel, kiben minden bohó- 
ságai s bizarr eszméi daczára annyi fogékonyság van min- 
den jó iránt, hogy nagy és nemes vállalatoknál ép oly 
biztossággal lehet reá számítani, mint hetyke, tréfás ötle- 
teknél. 

Aztán ily esetnél az emberek egymást húzzák oda. 
Mindenki arra gondol, hogy sok embert, sok szép asz- 
szonyt, sok bohó férfit fog együtt találni, s egymás rová- 
sára Ígérkezik mulatni. 

Ez volt az első ilynemű ünnepély, melybe János úr 
hölgyeket is hívott meg. Hiszen most már ő is nős volt. 

Fanny remegve gondolt rá : vájjon elj önnek- e a meg- 
hívásra a vidék előkelő delnői? Erdemesítik-e őt arra, 
hogy magas köreikbe fölvegyék ?E magas, feddhetlen csa- 
ládok hölgyei, kiknél nemcsak a nemesség szállt anyáról 
leányra, hanem az erény, a szeplőtelen hírnév is. Fog- 
ják-e ezek őt azon polczon elismerni, melyre a szerencse 
és egy bohó vén ember szeszélye hozta? fogják-e neki el- 

feledhetiii családját, annak homályos eredetét és undok 
dicsőségét? 

A férfiak bizonyosan eljönnek a környékből, mindazok, 
a kik hírnévvel, országosan ismert hitellel bírnak. Napokig 
fog tartani az ünnepély. Első nap lesz az ülés : a hosszú 
teremben fognak ülni a férfiak, oldalt a karzaton lesz hely 
a hölgyek számára, a honnan hallgathatják az elmés be- 
szédeket. Ezt befejezi egy népes lakoma; ő ott fog ülni, 

mint a ház asszonya, látva mindenkitől vájjon ki fog 

az ő egészségeért áldomást inni ? 

Másnap következni fóg az agárverseny. Nők, férfiak 
délczeg paripákon fogják űzni a furfangos, csalárd rókát. 
Ö is lovon fog ülni . . . vájjon ki leend az ő lovagja? 

Este a legbátrabb lovagnak, ki agaraival legtöbb, leg- 
merészebb fogást tett, arany és gyöngygyei kivert nyeregé 
takarót fog ajándékba adni a ház asszonya, melyet maga 
hímzett. . . vájjon ki nyeri azt el? 

Harmadnap fényes tánczvigalommal végződik az ünne- 
pély ; milyen szép, milyen ragyogó látvány lesz az. Annyi 
szépség, ifjúság, gyönyör vegyülete, ártatlan, vonzó víga- 
lom; minden virágnak van zöldje, szép szemérmes höl- 
gyek mellett bátor daliás lovagok, kik egymásra moso- 
lyognak és szíveikben nem gondolnak semmi rosszat . . . 
Ei fog ő reá mosolyogni ? 

Most ós mindig és örökké ott lebegett lelke előtt a tü- 
neménynyé vált ideál. Azt látta ott a gyűlés asztalánál 
ülni és óhajtott elveszni sóvár bámulatában, de úgy, hogy 
az ne láthassa. Öt látta felkelni maga előtt s előre sejtett 
csengő tiszta szóval hallá az áldomást ajkairól és elgon- 
dolá, hogy milyen szép volna, ha az összekoczintott pohár 
méreggel volna telve és azt kiinni, az utolsó cseppig és 
meghalni és ő ne tudná azt meg soha. Ot látta maga mel- 
lett futtatni sebes paripán, a széltől kigyulladt arczczal, 
sebesen, sebesen és elgondolá, hogy milyen szép volna, 
ha egyszerre ő vele elbuknék a ló s leesnék, meghalna 
előtte és az ifjú soha se tudná meg, miért halt meg? Öt 

látta itt és ott és mindenütt, bárhova gondolt, bármire 
vezeté figyelmét, csak a névtelen kép állt mindig előtte és 
követte azon gondolat, hogy milyen jó volna meghalni. 



XVm. SZEGÉNY ASSZONY! 

Szegény asszony ! 

Értjük alatta Kárpáthynét. 

Férjével éktelen nagy gazdagságot és egy roppant nagy 
nevet kapott. Mindkettő nagyobb teher, mint áldás. 

Hisz a gazdag számára sem jön fel kétszer egy nap a 
hajnal s a világ minden kincse birtokosának sem árulnak 
örömet, megelégedést, szívbeli boldogságot, szerelmet, 
nyugalmat, édes öntudatot. 

És az előkelő név ? 

Az egész világ tudja, mint jutott ő e névhez. Egy bolon- 
dosnak ismert öreg úr, hogy bosszút álljon unokaöcscsén, 
nőül vett egy rosszhírű családból eredett leányt, kit ez 
másként tán elcsábított volna. 

Az öreg úr vagy nagylelkű volt, vagy bolond. A leány 
; okvetlenül hiú és nagyravágyó . . . Várnak reá. 

Mindenki kész ragadománynak his^i. 

Csak hadd jelenjen meg azokban a magas körökben, 
mikbe feltolakodott. 

A hölgyvilág előre számít a mulatságra", melyet ügyet- 
lenségei, ismeretlensége, balfogásai, hiúsága, tán majd ké- 
sőbb kalandjai, sőt botrányai szolgáltatni fognak; a ga- 
vallér világ szinte oly biztosan számít mindezekre : a hölgy 
veszendő portéka, fiatal, szenvedélyes, hiú, teli vágygyal, 
könnyelműséggel, legalább minden arra mutat, semmi 
sem lesz könnyebb, mint őt elejteni s egyszer megbuktatva, 
nem marad számára egyéb hátra, mint elveszni mások 
gyönyörűségére. 

Nincs senki, a kitől egy őszinte szót várhasson, a kire 
egy őszinte szavát rábízhassa^ a kitől tanácsot kérjen, a 

kiben bízzék, a kihez ragaszkodjék, a ki pártját fogja, ve- 
zesse, utasítsa. Férje legkevésbbé. 

János úr minden kötelességét teljesítni véli, a midőn 
neje kényelméről gondoskodik, midőn a világ minden ré- 
széből összehordja azt, a miben asszonyok gyönyörködni 
szoktak, a piperétől kezdve egész az imádókig. 

Igen, az imádókig. 

Mert a mint a kortyondi fráterek elmaradoznak a kár- 
pátfalvi háztól, a régi dáridók megszűntével, helyettük 
más új világ kezd oda szokni, kiket többé nem a Nábob jó 
bora és rossz tréfái, ripőkjei és menyecskéi csalnak oda, 
hanem a szép nő, az elhírhedett, a csodára állított szép 
nő, ki iránt kétszeres oka van mindenkinek érdekes remé- 
nyeket táplálni: egyik a férj, másik saját híre. Hozzá 
egy lépéssel közelebb van minden ember, mint egyéb úri 
hölgyekhez. 

Csaknem mindennap megfordulnak a kárpátfalvi kas- 
télyban a környék legelső arszlánai : 

Az ifjú Darvay Jenő, kit a megyei szabadelvű párt vezé- 
rének tart a közvélemény, mert hosszú szakálla van. Van-e 
egyéb oka is e véleményre, azt bizonyosan nem tudom. 

A szép Csendey Eezső, ki nem restelli, hogy a világ ál- 
tal szépnek neveztetik. En részemről nagyon bosszantónak 
hiszem azt egy férfira nézve. Kicziczomázott arcz, középen 
szétválasztott haj, megkenve, megbodorítva. Két okos szót 
sem lehet vele beszélni. 

A szőke báró Berky Tivadar, a ki különczöt játszik, 
nyergelve ül a székre, félszemüveggel pislog, inggallérát 
az orráig ereszti s maga is azt hiszi magáról, hogy ktilö 
nös ember. 

Az ünnepelt Csepcsi Aladár, minden bálban patentiro- 
zott előtánczos, a ki nem emlékezik rá, hogy találkozott 
volna nővel, a ki utána nem bolondult volna, vagy férfi- 
val, a ki úgy tánczolja a mazurt és keringőt, a hogy ő. 

Egy hosszú, öles gróf, a ki maga is megvallja magáról, 
hogy rútabb embert nem látott magánál, de azért mégis 

tagadja, hogy valaha egy vetélytársa megelőzte volna. Tán 
azért, mert lábai elég hosszúk, hogy keresztül-kasul lép- 
jen akárkin. 

Egy halavány fiatal ember, ki abban a gyanúban áll, 
hogy álnév alatt verseket ir. (Sietünk kimenteni, e gyanú 
annyira alaptalan, hogy még az is kétségbe vonható, váj- 
jon tud-e egyátalán itni?) 

És azután egy csapat szemét ember, a ki üres léhaságo- 
kat beszélni, hírt hordani, émelygős hízelgéseket, stereo- 
typ bókokat vágni, tánczolni, szelet kergetni mind igen 
alkalmas és jó ; meg egy másik csoport léhűtő, mely ábrán- 
dozik, sóhajtozik, eped, romanticus képeket vág, s a mel- 
lett csak úgy iszik és kártyázik és fut a szobaleányok után, 
mint a többi ; és még egy harmadik légió apró ember, a 
ki igazán meg van őrülve a szép asszony iránti szerelmé- 
ben, csak azt nem tudja, hogy mi fán terem az az alma, 
a mitől az is viszont szerelmet érezhetné ? s e fölötti tépe- 
lődésiben vékonynyá szárad, mint egy tőkehal ; ime, ezek- 
ből áll az új téli kert, mely Kárpátfalván virul, a mióta a 
paraszt menyecskéket ideál szépségű delnővel váltotta fel 
a Nábob. 

Szegény asszony ! 

Mennyire keresne menekülést e nyomasztó, szomorító, 
untató, bosszantó környezet elől. De hol, de kinél? Egy 
szív sincs hozzá közel, mely őt megértené, János úr na- 
gyon lekötelező magaviseletet vél neje iránt tanúsítani, 
midőn őt e vidám társaságokban a kétségbeesésig engedi 
mulatni. 

Milyen törpék, ostobák, ízetlenek, fajankók ezek mind 
az ő ideáljához képest, a kit alkotott magának szívében ! 

Milyen önzők, üreslelkűek, haszontalanok, hiúk ezek 
mind azon férfival összehasonlítva, kinek képét lelke szen- 
télyében őrzi ! 

Miért nincs legalább egy nő, egy jó barátnő közel, kit 
lelkébe hagyna pillantani, a hol az őrzött kép senkitől 
nem sejtve pihen ? 

A közelgő társulati ünnepély már nem messze volt. 

János úr összehívott nagy csomó úmépet az adandó, 
vigalbmra, s a meghívottak neveit feljegyeztetvén egy 
hosszú lajstromra, azt beküldé Varga uramtól nejéhez, 
hogy nézze át, s ha történetesen kifelejtett volna valakit a 
névsorozatból, a kit ott látni óhajtana, jegyezze fel. 

E különös gyöngédség mutatja, mily előzékeny János 
úr neje iránt. 

Varga uram elhozá a lajstromot, sorba kopogtatott min- 
den ajtót s ki nem nyitott egyet is, a míg rá nem kiáltot- 
tak, hogy í( szabad !» Megpillantva úrnőjét, nagy tisztelettel 
állt meg a küszöbben s nagyon szerette volna, ha most 
egyszerre olyan, hosszú keze lenne, hogy onnan az ajtóból 
a paiailagig nyújthatná az írást. 

Fanny különösen vonzódott ez öreg emberhez. Némely 
embert azzal jutalmaz meg a sors, hogy becsületes tiszta 
lelkét arcza vonásaiban engedi láttatni, hogy első tekin- 
tetre mindenkinek bizalma támadjon hozzá. Fanny nem . 
várta, hogy Varga uram közelebb jöjjön, hanem felkelt és 
eléje ment, megfogá kezét s daczára az öreg úr azon törek- 
vésének, miszerint minden lépésnél meghajtsa magát, 
előre húzta, leültette egy karszékbe s hogy fel ne állhas- 
son, gyermeteg kedélyesen átfogta karjaival, a mi a jó 
öreg urat a lehető legnagyobb zavarba hozta. Természe- 
tesen, a mint Fanny elereszté és leült, ő azonnal felállt. 

— Ugyan édes Varga bácsi, maradjon ülve, vagy külön- 
ben én is felállók. 

— Pedig nem volnék érdemes e különös tiszteletre, 
rebegé a jószágigazgató, szép óvatosan bocsátva magát 
vissza a karszékbe, mintha attól is bocsánatot akarna 
kérni, hogy elég vakmerő bele ülni s előre hajlott, hogy 
nagyon nehéz ne legyen neki. 

— Hát mit hozott nekem, édes jó Varga bácsi? kérdé 
mosolyogva Fanny. Ha semmit sem hozott, annál jobban 
szeretem, mert akkor magát hozta. Lássa, én úgy örülök, 
mikor önt látom. 

Varga úr olyas valamit rebegett, mintha meg nem fog- 
hatná, mivel adott okot e rendkívüli kegyeletre ? s egy- 
szersmind sietett átnyujtaiii a küldött iratot, elmondva 
hozzá János úr izenetét s azután iparkodott búcsút venni. 

De Fanny észrevéve az előkészületekből, hogy menni 
akar s megelőzte benne. 

— Maradjon kérem, némely kérdezni valóim lesznek. 

Ez parancs volt. Varga úrnak le kellett ülni. Ily gono- 
szul semmi examen előtt sem érezé magát. Vájjon mit akar 
tőle kérdezni a nagyságos asszony ? Bár csak máe ülne 
most itt az ő helyén. 

Fanny kezébe vévé a névsorozatot s végig olvasá azt, 
szíve elszorult bele. Mennyi idegen név, a kikről ő csak 
annyit tud, hogy azok mind előkelő, nagy emberek, ma- 
gas állású férfiak, feddhetlen delnők nevei ; egyetlen egy 
ismerőse sincs e nők között, sejteni nem képes, kihez von- 
zódjék, kitől féljen? Féq'e, mint mindenben bizarr, úgy itt 
is azt gondola, hogy a szokásos bemutatások nagyon sokáig 
fognának tartani s e helyett azt találta ki, hogy mindazo- 
kat, kikkel ismeretséget akar tartani, egy nagy ünnepélyre 
összehíva, nejét ott fogja bemutíttni. Azt hívé, hogy e nő, 
ki a finom világ estélyen Kecskereynél annyi önbizalom- 
mal, annyi diadallal tudott fellépni, itt is fel fogja találni 
azon helyet, azon szerepet, melyre szépsége, szíve jogosítja. 
Ah de az egészen más helyzet volt. Ott tudta jól, hogy 
ellenei közé lép, tudta, hogy azokat meg fogja szegy enítni, 
senki sem volt jelen, a ki előtt bármi okból is le kellett 
volna sütnie szemeit ; míg itt komoly, erényeikre büszke s 
állásukat jól érző hölgyek társaságában úgy fog ő meg- 
jelenni, mint a ki nem maga választja szerepét többé; ha 
bátran, biztosan lép fel, megtörik, ha megalázza magát, 
kigúnyolják, erényeiben nem hisznek, szépségeért gyanú- 
sítani fogják, akárki szóland hozzá, bárminő édes nyelven, 
a- nyájas szavak háta mögött titkos czélzás, bántó kiszá- 
molás van rejtve. Jaj neki, ha el nem érti azt, jaj neki, ha 
elérti és el nem tudja titkolni. Jaj neki, ha vissza nem 

tudja adni és jaj neki, ha vissza adja. — Szegény asz- 
szony ! 

Az előtte álló nevek során végig- végig hordja szemeit. 

Hogy azok között igen sok jószívű, kegyes, szelíd indu- 
latú hölgy van, kiket úgy tekinthetne, mint édes anyját 
(nem Mayemét, hanem egy ideális édes anyát, a milyen- 
nek képzeli azt az ember) és sok érzelemdús lányka, ifjú, 
rokonszenvü hölgy, kiket testvérei gyanánt szerethetne 
(ismét nem az igaziakat értve), arról világos sejtelmei van- 
nak. 

De hogyan ismerhessen azokra, hogy közehtsen hoz- 
zájok, mi által nyerje meg szíveiket, bizalmukat? Hátha 
épen az előtt tárja fel lelkét, a ki gúnyt fog űzni belőle? 
hátha visszautasító, hideg tekintettel találkozik, a hol me- 
leg, résztvevő kebelre vélt találni? 

Újra meg újra átolvasta a névsorozatot, mintha a nevek 
hangzásából akarná megtudni a személyek jellemét, majd 
felsóhajtva tévé azt le maga elé s kérő tekintetét a jószág- 
igazgató felé fordítá. 

— Édes Varga bácsi, megbocsásson, ha egy kéréssel 
terhelem. 

Varga uram sietett felelni, hogy parancsoljon vele, leg- 
alázatosabb szolgájával. 

— De e kérés nagy, igen nagy. 

Varga uram bizonyítá, miszerint ő mindenre kész a vi- 
lágon, akár e perczben leugrik az ablakon, ha a nagysá- 
gos asszony úgy kívánja. 

— Egy kérdést akarok önhöz intézni, de a mire igen 
őszinte választ várok. 

Varga uram el volt szánva mindenre. 

— De nagyon őszintének kell önnek irántam lenni; 
úgy vegye ön e kérdést, mintha ön édes atyám volna, s 
most nekem, mint leányának, tanácsot adna, mielőtt a 
világba lépek. 

E szavak oly érzékeny, oly szívből jövő hangon voltak 
mondva, hogy Varga uram meg nem állhatá, miszerint 

dolmánya belső zsebéből egy koczkás gyapot zsebkendőt 
elővonva, azzal szemeit meg ne törölgesse. 

Fanny közelebb vonná hozzá szókét s a névjegyzéket 
egész hosszában kitérj észté előtte. 

— Lássa, kedves barátom, monda Fanny, leirhatlan 
szeretetreméltósággal fektetve szép gömbölyű kaqát az 
öreg úr vállára, ezek itt mind idegen nevek előttem, 
egyet sem ismerek azok közöl, a kik fel vannak irva. Nem 
tudom, kitől féljek, kihez ragaszkodjam? kit nevezzek ba- 
rátomnak, barátnémnak s ki előtt zárjam el szivemet? 
Én tudom, hogy nehéz, nagyon nehéz szolgálatot kérek 
öntől, de önnek ismerni kell mindezeket; ön legjobban 
tudhatja, mit akarok? . . . 

Varga uramat nagyon elérte a titkos köhögés ; a tarka 
gyapot zsebkendő ismét előkerült, ezúttal a homlokát kel- 
lett megtörülni vele, mert nagyon izzadt. 

— Méltóztatik parancsolni ? kérdé olyan hangon, mintha 
minden szótag lábára épen olyan szűk csizmák volnának 
húzva, mint az övére. 

— Azt a szívességet várom öntől, hogy a kik e név- 
sorozatban fel vannak jegyezve, vegye sorba és mondja el 
őszintén, nyiltan nekem : mit tart felőlük ? milyen jelle- 
műeknek ismeri őket ön, milyennek a világ? Kiket tart 
szeretetre, kiket hidegségre méltóknak ? 

Jó Varga uram sem volt még ilyen rigorosumba fogva 
soha. 

Ha azt kivánta volna tőle Kárpáthyné, hogy hívjon ki 
párbajra ötöt hatot azok közöl, a kik ott fel vannak irva, 
avagy hogy menjen el külön mindegyikhez gyalog vala- 
mely izenettel, avagy hogy valamennyinek a legrövidebb 
idő alatt teljes és tökéletes genealógiáját készítse el, ez 
mind csekélység lett volna ahoz képest, a mit most kért 
tőle. 

Ö, a legalázatosabb, emberségtudó szolga, ki olyan szer- 
telen nagy tisztelettel viseltetik mindenki iránt, a ki a ma- 
gasabb köröknek tagja, hogy boldogtalannak tartaná ma- 

gát, ha vagy egyszer beszédközben valakinek a nevét úgy 
mondaná ki, hogy elöl-bátiü meg ne czímezze, magyar- 
országi uraknál így: méltóságos ez és az ő nagysága, 
erdélyi uraknál pedig így : nagyságos ilyen és ilyen ő mél- 
tósága; és most ő mondjon bírálatot, úgyszólván ítéletet 
ennyi nagy uraság felől, a kiktől már az is elég szép 
tisztelet, hogy megengedik egy olyan csekély embernek, 
mint ő, hogy neveiket kimondja. 

Varga uram kétségbeesetten súrolta talpaival a padlót, 
s a tarka gyapot zsebkendővel fényes homlokát. Nagyon 
meg volt akadva mai nap a köhögéssel s valami olyforma 
óhajtásnak kezde helyt adni szívében, mintha igen föl- 
tehető esetnek tartaná azt, hogy most őt, a mint ott ül, 
egyszerre kicseréljék az ezeregy éj szakai szellemek s valaki 
mást ültessenek a helyébe, őt pedig eldugják egy hombár 
alá, a hol senki rá ne találjon. 

Végre zavara és kétségbeesése tetőpontján úgy tetszék , 
neki, mintha Kárpáthyné szólt volna ismét. 

— Tessék. 

— Nem szóltam, édes barátom, felelt Fanny és moso- 
lyogva tekintett a becsületes öregre. 

Ez látta, hogy valami módon hozzá kell fogni feladatá- 
hoz s vévé a lajstromot, melyet Fanny eléje tolt, majd 
közel, majd ismét messze tartá szemeitől, mintha azzal 
kecsegtetné magát, hogy hátha az idő alatt, a míg ott ül, 
elfelejtett olvasni? Azután meg a túlsó felére nézett a pa- 
pirosnak, oda, a hol már semmi sem volt írva, mintha azt 
gondolná, hogy sympathetika tintával mindenkinek a neve 
mögé van írva az a felelet, a mit ő neki kell elmondania. 

Fanny észrevéve a jó öreg zavarát s buzdító nyájasság- 
gal fordult ismét hozzá. 

— Édes barátom. Tekintsem engem úgy, mintha atyám 
volna, kitől egyedül kérhetek tanácsot ebben az ismeretlen 
világban. Én nem tehetek róla, hogy önt úgy tekintem, 
mint atyámat.. Miért volt ön hozzám olyan jó, olyan ked*. 
ves ? 

E szavak való, mélyen érzett jelentősége által megerő- 
södve érzé szivét a jó öreg s még egyet bátran és elhatá- 
rozottan köhintett, mint végső adieut a gyávaság kisérte- 
teinek s azzal megkeményítve lelkét, válaszolt. 

— Nagyságos asszonyom, engemet érdemeim felett 
megtisztel nagyságod határtalan kegyelme és én kimond- 
hatlan boldognak és szerencsésnek érzem magamat, a 
midőn nagyságodnak bármi csekély szolgálatot is tehetek. 
És ámbátor gyűlöletes dolog egy olyan csekély embernek, 
mint az én személyem, olyan nevezetes férfiakról és asz- * 
szonyságokról Ítéletet és véleményt mondani, mint a kiknek 

a nevei itt előttem állanak, de mégis a nagyságod iránti 
szeretet — engedelmet kérek ! — tisztelet .... 

— Csak hagyja szeretetnek, maradjon, a hogy elébb 
mondta. 

— Igen is. Azt mondám, a mit valóban érzek. Nekem 
is volt egy leányom. Régen, nagyon régen. Épen ilyen 
idős, mint nagyságod, nem ilyen szép, de igen jó volt, 
nagyon jó. Meghalt régen, fiatalon. És az nagyon szeretett 
engem ; bocsánatot kérek, hogy ő róla szegényről beszélni 
voltam bátor. 

— Úgy, úgy, majd többet is fogunk beszélni róla. Az ő 
arczképe függ kegyed szobájában az Íróasztal felett? 

— Hogyan ? Nagyságod lett volna olyan kegyes, az én 
szegény házamnál lenni ? 

— Elárultam magam. Folytassuk a felvett tárgyat. 

— Nem, nem, nagyságos asszonyom, bocsánat sza- 
vaimért, nem addig, a míg határtalan, kimondhatlan hálá- 
mat ki nem fejezem nagyságod iránt. Most már kezdek 
rá emlékezni, hogy midőn hagymázbeteg voltam, legnehe- 
zebb óráimban egy szép delnő, egy nem ezen világból 
való angyal virrasztott ágyam előtt; akkor hagymázos ész- 
szel azt képzeltem, hogy rég megboldogult leányom áll 
mellettem, most már emlékezem jól; oh nagysád ! nincs 
szavam kifejezni, a mit érzek. 

— Térjünk ügyünkre, öreg barátom; szólt Fanny, 

Jókai : Egy magyar nábob. II. ' 

attól tartva, hogy az öreg elárasztandja hála- és magasz- 
talással. 

— Tehát, nagyságos asszonyom, vegye úgy, mmt a leg- 
jobb szándókból, a legtisztább akaratból eredendő taná- 
csot azon csekély észrevételeket, mikkel én az elém adott 
kérdésre felelni próbálok. Nem tartom legelőször is szük- 
ségesnek, hogy azon személyekről beszéljek nagyságod- 
nak, a kik iránt — hogy is fejezzem ki magamat? — a 
kik iránt nem lehet nagyságodnak teljes bizalmat érezni; 
mert, ámbátor Isten őrizzen engemet azon gondolattól, 
hogy ilyen nagyúri emberek és asszonyságok életében 
valami kifogást találnék, mindazáltal lehetnek okok, mik- 
nél fogva nem épen kivánatos nagyságod személyére nézve 
a hozzájok való ragaszkodás. Ellenkezőleg ki fogom ke- 
resüi azon személyeket e sorozatból, a kik nagyságod 
jóságát, érzékeny szivét hasonló jósággal, hasonló érzé- 
keny szivvel tudják és fogják visszafizetni. A kiket azután 
alázatosan elhallgatok, azok iránt méltóztassék azon meg- 
nyugvással lenni, hogy becses személyeikben minden el- 
ismert jó tulajdonságaik mellett sem találtam olyanokat, 
melyek nagyságod előtt kívánatosak volnának. 

— Helyesen, nagyon helyesen, édes barátom. Ön csak 
azokat ismerteti meg velem, kiket szeretnem kell, a töb- 
biekről hallgat. Ah, önnek jól kell ismerni a világot. Ez 
bölcs tanács. 

Varga uram kérő tekintettel fordult Fannyhoz, mintha 
instálná, hogy ne dicsérje nagyon, mert megint zavarba 
jön s elfeledi, hogy mit akart mondani. 

Azután vévé is a hosszú lajstromot és elkezde rajta 
végig menni, ujját végig húzva rajta, de úgy, hogy a ne- 
vekhez ne értesse, nehogy e tiszteletlen érintéssel meg- 
bántsa azoknak tulajdonosait. 

Hm, hm. Egyet köhintett és lábaival súrolta a padlót. 

Nagyon sok olyan név volt egymás után, a kiket kívá- 
natosnak talált épen semmi észrevételekkel nem kisérni. 

Hm, hm. Néha már megállt a neveket kisérő ujj s Varga 

uram feltekíntett, hogy valamit szóljon, de a míg köhögött, 
hogy hangjának tisztaságot adjon s még egyszer vissza- 
tekinte a névre, melyet ujjával megbökve tartott, ismét 
csak mást gondolt, s jónak találá azt illedelmesen azok 
közé sorozni, kiknek elismert jó tulajdonságait nem ta- 
lálja eléggé ajánlatra méltóknak. 

Pedig, a mint veszszük észre, már mindjárt a vége felé 
fog járni, s maga is ijedten veszi észre, mennyit mellőzött 
már hallgatással. S homloka a legőszintébb izzadás csepp- 
jeit gyöngyözi, midőn mindig újabb nevek kerülnek mu- 
tató ujja alá, kik iránt ugyan ő mind rettenetes nagy 
tisztelettel viseltetik, de ha leánya volna, egyiket sem 
rekomendálná bizodalmába. 

Pedig Fannyt most úgy tekinti, mintha tulajdon leánya 
volna. 

A nagyságos asszony maga is úgy kívánta ezt és mikor 
ő hagymázbeteg volt, azt képzelé, hogy megholt leánya áll 
előtte a nagyságos asszony képében. 

Kénytelen volt atyai szívének megbocsátani ezt az 
illusiót. 

Ah, végtére valahára kigömbölyednek arcza vonásai. 

Keze reszket a papíron, a mint e névhez ért. Talált vég- 
tére valakit, a kit megnevezhet, a kit marasztalásaival el- 
halmozhat, a kit leánya — a nagyságos asszony bizalmába, 
szeretetébe ajánlhat. 

— íme nagyságos asszonyom, szól odanyújtva a név- 
sorozatot. E derék hölgy bizonyára egy lesz azok közöl, 
a kikben nagyságod bizodalmát helyezheti és csalatkozni 
nem fog. 

Fanny olvasá a mutatott nevet. 

— wSzentirmayEszéky Flóra.)) 

Emlékezek rá, hogy midőn a névsorozaton magától vé- 
gig futott, mikor e névhez ért, mintha valami öntudatlan 
sejtelem megkapta volna figyelmét, mintha meg lett volna 
a felől győződve, hogy e név tulaj donosnéjának nem lehet 
gyűlöletes jellemmel bírnia. 

7f 

— Milyen e nő? kérdé a jó öregtől. 

— Valóban nagy ékesenszólással kellene birnoni, hogy 
őt leírhassam hozzája méltón. A miket egy nőnél erények- 
ben lehet keresni, azokban ő mind gazdag. Szelídség okos- 
sággal párosulva jár ő vele, minden szűkölködő, minden 
ügyefogyott titkos pártolójára talál beíine, ő ugyan titok- 
ban tartja jótéteményeit, de a háládatos nyelveket ki köt- 
heti le, hogy róla ne beszéljenek ! nemcsak azokkal érezteti 
ő szíve jóságát, a kik éheznek, fáznak, szűkölködnek és 
sínyledeznek, kenyeret, ruhát, orvosságot és jó szót osztva 
közöttük ; nemcsak azt cselekszi, hogy a törvény által el- 
itélt bűnösökért a kegyelemosztó magas helyeken esdekel, 
hanem pártul fogja azokat is, a kik lelkileg szűkölködnek, 
betegek, kiket a világ ítél el, szegény elcsábított leányok, 
kiket botlásuk szerencsétlenné tett, házas életök keresztjét 
nehezen tűrő asszonyok benne pártolóra, védőre taláhiak, 
ki azt is fel tudja keresni, mi baja van a szenvedőnek a 
szívében? Engedelmet kérek, hogy ezt a szabadságot ve- 
szem magamnak, noha elismerem, hogy más nagyúri 
személyek is sok jót tesznek a szegényekkel, de azoknak 
voltaképen csak a szegények testi szükségeire van gondjok, 
míg ez úrhölgy őket lelkükben is ápolja s ilyenformán 
nemcsak a kunyhókban, hanem gyakran a palotákban 
is talál szűkölködőket, a kik segítségére vannak szo- 
rulva. Ezer bocsánatot kérek, hogy így bátorkodom be- 
szélni. 

— Csak folytassa ! inté Kárpáthyné érdekelten. 

— Es valójában így ismerik őt mindenütt. Méltóztassék 
másoktól is kérdezősködni, hogy nem azt fogják-e egy 
szívvel egy szájjal állítani, hogy boldogságot és megelége- 
dést terjeszt ez úrhölgy maga körül s áldást visz minden 
házhoz, melybe belép, mert családi boldogságot és erénye- 
ket honosít meg azokban, a mikre maga adja a legjobb 
példát; én valójában csak egy úrnőt ismerek, a kit méltó 
helyre állíthassak mellé s nem volna rám nézve nagyobb 
öröm, mintha e kettőt egymással egyetértésben látnám. 

Fanny megilletődött arcza tanusítá, hogy elérté a vas- 
fejű öregnek e gyöngéd czélzatát. 

Ezerszer bocsánatot kéírek ezen szavaimért, de meg kel- 
lett magamnak engednem, hogy ezeket elmondjam. 

— Fiatal e nő? 

— Épen nagyságod korából való. 

— És házassága boldog? Monda inkább magában, mint 
kérdezé Fanny. 

— Valóban az, felelt Varga. Igaz, hogy nem is látni 
messze földön oly egymáshoz illő párt, mint ő és gróf 
Szentirmay Rudolf úr ő nagysága, oh az nagy ember! 
mindenki bámulja eszét és nagy lelkét, az egész ország 
dicsérve, magasztalva beszél felőle; sokat utazott külföldön, 
nejét is ott ismerte meg; mint mondják, addig nagyon 
életunt 'ember volt s hazájával is keveset törődött, de a 
mint nejét, még akkor gróf Eszéky Flóra kisasszonyt meg- 
ismeré, egyszerre egészen megváltozott, visszajött vele 
Magyarországba, s a dicső ** István gróf után, kit Isten 
segítsen minden törekvéseiben, alig ismerhetni hazafit, ki 
annyi jót tett volna kevés idő alatt a hazával és az embe- 
riséggel. De meg is jutalmazá őt érte Isten, mert a mi leg- 
főbb kincs, a családi boldogság, oly mértékben jutott neki, 
hogy szinte példabeszéddé vált és ha valaki együtt látja 
őket, hinni fogja, hogy számukra még ezen a földön elkez- 
dődött a paradicsom. 

Fanny kebléből önkénytelen, öntudatlan sóhaj emelke- 
dett e szavakra. 

E perczben kocsirobaj hallatszott az udvaron : alkalma- 
sint vendég érkezett. Künn nagy sürgés-forgás hallatszott, 
közbén János úr stentorhangja, mintha valakit nagy öröm- 
mel fogadna s rá egy pillanat múlva Marczi, a komomok 
lépett be Kárpáthynéhoz, jelentve : 

— nagysága gróf Szentirmay Eszéky Flóra asszonyság ! 

Fanny az öröm, a meglepetés reszketegségével várta be- 
jelentett vendégét. Mintha esek jelszóra érkezett volna, a 

midőn épen róla beszéltek, a midőn magasztalásával volt 
elfoglalva minden szív, midőn ö lelkében a hallottak- sze- 
rint egy képzéletalakot iparkodott idomitni .... Minő 
leend e képzelt arcz a valóban ? 

Úgy ^.dobogott az ifjú nő szíve, midőn a léptek mind 
közelebb jöttek ai tájához s hallá, hogy Kárpáthy mily élén- 
ken beszél valakihez : most nyílik az ajtó. 

És belép rajta — nem azon arcz, azon alak, mit Panny 
képzeletében alkotott, hanem egy magas, száraz, meghatá- 
rozhatlan életkorú delnő, hamis viiklikkal, hamis arezszín- 
nel, hamis fogakkal és hamis szemekkel, viseletében a 
legdivatosabb tarkaság. 

Szörnyű kalapja liagy virágcsokrokkal egészen elveszi a 
kilátást mindenről, a mi háta mögött van. 

Köpenye félvállról le van csúsztatva, a mi hősi, amazoni 
tekintetet ad alakjának, neveli e hatást a mélyen kivágott 
öltöny, mely az ijedelemig engedi láttatni a sovány válla- 
kat és a nyakperecz kiülő csontjait; összefüggésben állnak 
a rendkívül sovány kezek, melyek csuklóban, nem tudni 
mi okból, szörnyű hattyúprém karmantyúkkal vannak fel- 
ékesítve, s miután kezeit nem tudja megmozdítani a nél- 
kül, hogy valamit ne beszéljen hozzá, s ha beszél, akkor 
szokott mindig mosolyogni, és ha mosolyog, akkor nem- 
csak az egész felső sor fogait (raktár : Paris, Rue Vivienné 
Nr. 11. Dr. Legrieuxnél), hanem egyúttal az egész inyét is 
megmutatja, ennél fogva a társaság figyelmét folytonosan 
képes lekötve tartani könyöke, ínye és vállperczei iránti 
borzalommal. 

Egy perezre szinte megrettent Fanny, ki egy ked- 
ves, szeretetreméltó alak elfogadásához készült, a ki elé 
őszinte örömmel fog futni, megölelni, megcsókolni ; ah ez 
nem az. 

Hátul jön ő, nagynénje, a tiszteletőr háta mögött, kit 
előre bocsátott, s maga enyelegve hátul maradt Eárpá^ 
thyval. 

• — Gróf Szentirmay Marion kisasszony ! gróf Szentirmay 

Rudolfné ! — - nőm . , . Sietett János úr a hölgyeket egy- 
másnak bemutatni. 

Gróf Szentirmay Marion kisasszony a legtökéletesebb, s 
' minden kifogáson felül álló bókolattal üdvözlé a háziasz- 
szonyt, a közben figyelmesen tekintve rá, vájjon hogyan 
tudja ő e bókot viszonozni ? biz az ügyetlenke volt sze- 
gény. 

Alig tudott mit mondani, oly zavartnak, oly elfogódott- 
nak látszék s annyira el volt merülve Marion kisasszony 
Ínyének bámulatában, hogy Flórát alig jutott ideje láthatni. 

De nem is volt itt arra nagy szükség, hogy akár ő, akár 
más valaki a társaságban nagyon keresse a szavakat, sőt 
inkább, ha volnának is azok valakinél, el kellé dugni, mert 
Marion kisasszony hord magával mindig annyit, a mennyi 
elég egy igen népes társaságnak. 

Azt is ineg kell pedig adni a jeles kisasszonynak, hogy 
a mit ő beszél,- az soha sem üres fecsegés, mende-monda, 
szószaporítás, a mint más korabeli ifjú amazonoknál szo- 
kott lenni, hanem az mind jól kiszámított czélszerű és 
czélba találó lövés, vágás és szurkálás, melylyel egy egész 
társaságot képes oly jelesül elmulattatni, mintha külön- 
külön mindenkit egy-egy hangyafészekre ültettek volna. 

S ezen tekintetben tehát csak annyiban nem hasonlít 
az érdemes kisasszony a csalánhoz, a mennyiben a csalán 
csak azokat csípi meg, a kik hozzá érnek, míg ő szíveske- 
dik fölkeresni még a legtávolabb rejtőzködőket is s a 
ruhán és a pánczélon és a szíven keresztül képes csípni. 

— Tessék helyet foglalni tisztelt úrnőim. Flóra nagy- 
sád ide a nőm mellé, ide-ide. Marion kisasszony 

ezerszer bocsánat .... 

János urat egy tekintet a delnő arczára meggyőzte 
arról, miszerint ő sokkal jobban tudja, hova kell ülnie, 
mint hogy azt mondassa magának. Egy mellék fauteuilbe 
bocsátkozok le, a melyből embertől észre nem vehető mó- 
don sikerült Varga uramnak eltűnnie. 

Az is meglehet különben, hogy szemünk láttára ment 

el a jámbor, meglehet, hogy legalább hatszor meghajtotta 
magát és igen alázatosan köszönt is személy szerint min- 
denkinek. Ki venne ilyesmit észre ? 

— Megbocsát, kedves szomszédnő, kezdé a félbehagyott 
szót Marion kisasszony valami oly mesterséges hangon, 
melyet a szónoklattan még nem határozott meg s mely 
örökké azt a gyanút gerjeszti az emberben, hogy a beszélő 
valamit forgat a szájában, a mit restell lenyelni. Meg- 
bocsát kedves szomszédnő, chére voisine, — mert mi itt 
lakunk a Kárpáthy-esaládjószága mellett (értsd: ez nem a 
te jószágod, nem férjedé, hanem a Kárpáthy-családé), hogy 
oly bátrak valánk önt becses foglalkozásaiban háborítani 
(mivel tudnál te foglalkozni ?) ; mert ámbár nekünk be kel- 
lett volna vámunk, hogy Kárpáihy János úr mutassa be 
nálunk előbb szeretetre méltó nejét, ez a rendes szokás 
(ezt te talán nem is tudod, hogyan tudnád ?) ; minthogy 
azonban utunk épen erre vezetett (tehát ne gondold, hogy 
ide indultunk), nekem különben is egy régi perem van 
Kái-páthy János úrral (tehát nekem köszönöd, hogy ben- 
nünket látsz és a pernek, nem Rudolf né jóságának, a hogy 
gondolod) — bizony régi per már, még én akkor fiatal 
voltam, alig gyermek, haha. Tanácsolták, hogy úgy ves- 
sünk véget a pernek, hogy én menjek nőül Kárpáthyhoz, 
de még fiatal voltam, csaknem gyermek, haha, nem vehet- 
tem rá magamat, haha ;-hibáztam, milyen gazdag volnék 
most, jó partié ! (értsd : János úr már akkor is vén ember 
volt, mikor én 'a te idődben voltam, de én nem adtam el 
magamat gazdagságért, mint te). No de ön is szerencsés 
kópé, Kárpáthy, valóban önnek semmi panasza sem lehet 
a sors ellen. Ily szeretetre méltó nő, mint az öné, oly kincs, 
a minőt ön soha sem érdemelt meg. (Bizd el magadat 
ostoba. Ne gondold, hogy azért dicsérjük szépségedet, 
mintha az érdem volna ; szegyeid magadat, hogy szépsé- 
ged tett úrnővé.) 

Itt egy kicsinyt elszalasztá a beszéd fonalát Marion 
kisasszony, mely alkalmul szolgált Flórának oda hajol- 

hatni Fannyhoz, s gyöngéd, biztató hangon fülébe súg- 
hatni : 

— Én régen óhajtottam kegyeddel találkozni s napon- 
kint készültem ide. - . 

Fanny hálásan szorítá meg a kezébe tévedett gyön- 
géd kezet. 

Egy jótékony köhögési roham meggátlá Marion kis- 
asszonyt a beszéd fonalát újra felvehetni, mely alatt János 
úrnak ideje maradt tréfásan évődhetni szép vendégnőj ével. 
(Lehető félreértés kikerülése véget megjegyezzük, hogy 
Flórát értettük itt.) 

— A milyen nagy az örömöm szép kis szomszédnőmet 
házamnál láthatni, épen akkora az aggodalmam, hogy önt 
csak egyedül látom, Kudolf nélkül. Úgy hiszem, ez oly 
rendkívüli eset, a minőre aUgha emlékezik valaki s én 
hajlandó vagyok attól tartani, hogy Kudolf barátomat va- 
lami szokatlan nagy bajnak kellé érni, hogy kedves nejét 
nála nélkül látjuk, vagy elfogták, vagy i:)árbajban megse- 
besítették. 

Flóra jóízűen nevetett e vidám és hízelgő gyanúsítá- 
sokra s a Legkellemesebb édes, kedves csengő hangon 
iparkodott azokat megczáfolni. 

— Nem, nem ; de el kellett utaznia Bécsbe hirtelen, 

— Ah, gondoltam, hogy messze kell lennie, ezt nagyon 
sajnálom, mert nekem megígérte, hogy tartandó ünnepé- 
lyünkön megtisztel jelenlétével ' 

— Oh akkorra meg kell jönnie. Nekem szavát adta, 
hogy akkorra itthon lesz. 

— Ügy minden kétségen kívül megjön. A szép hölgyek- 
nek adott szót megszegni lehetetlen. A kit oly mágnes 
vonz, mint őt, annak igen sebesen kell utaznia. Ha a lég- 
hajósok még nem találták fel a léggömb kormányozhatá- 
sának titkát, én megmondom nekik : ültessék bele Rudolfot 
és őt szívénél fogva mindenütt oda fogja vonni a magne- 
ticus erő, a hol neje van. 

A fiatal hölgyek nevettek a tréfán. János úrtól jó néven 

kellett venni az ilyesmit, ő ugyan vastag és nehézkes élcze- 
ket szokott használni mindenki ellenében, de legalább nem 
is volt azoknak sem élők, sem hegyök, hogy szúrjanak, 
vágjanak. 

Marion kisasszony azalatt magához tért a köhögési in- 
termezzóból, s magához ragadta ismét a kormányrudat. 

— Már azt valóban ell kell ismerni, hogy oly gyöngéd, 
mívelt, szeretetre méltó férj nincs is több az ég alatt, mint 
Kudolf. Bocsánat, édes szomszéd ; érzem, hogy önt nagyon 
megsértem, a midőn azt mondom, nincs ! de igaz; ön is 
igen kedves, előzékeny férj, de Eudolfnak nincs párja, ő 
valóságos angyal a szeretetben, egy cherubim, nem is férfi 
a neje mellett, olyan féij, a minő csak csodára születik 
egy században egy. 

(Értsétek meg belőle mind a hárman : Eudolf nem azért 
jó férj, mert neje megérdemli, hanem azért, mert ő cheru- 
bim. Eudolf nem olyan férj, mint egy más férfi, teszem föl 
János úr, és te szegény, szerencsétlen asszony sírhatsz, a 
midőn ilyen példás szeretetet hallasz magad előtt emle- 
getni, más boldogságának látása, hallása megannyi tor- 
szúrás lehet a szívedben.) 

Flóra nem türheté, hogy más irányt ne adjon a beszél- 
getésnek. 

— Kegyedet mindenütt reméltem feltalálni ; mi itt, kör- 
nyékbeli ismerősök, meglehetős eleven társaságban élünk 
s előre örültünk, hogy társnéink száma ismét egygyel 
szaporodott, de mindeddig nem találkozhattunk kegyeddel, 
pedig egészeli összeesküdtünk már ellene, hogy közöttünk 
igen jól érezze magát; 

Marion kisasszony sietett e buzdító gyöngédség hatását 
lehűteni szúró észrevételével: 

— Kárpáthy úr persze hogy rejtegeti nejét, eldugja a 
hamis, hogy más ne is láthassa. (Félti a vén bolond, van 
oka rá). 

— Oh férjem igen előzékeny, sietett őt kimenteni Fanny, 
de megvallom, némi tartózkodást, mondhatni félelmet 

érezek magamban, ily magas körökben megjelenésem 
előtt. Én igen egyszerű emberek közt nevelkedtem s szer- 
felett hálásnak érzem magamat nagysádtok ezen kegye 
által, mely egészen felbuzdít. 

Nem használt az. Hiába felelt ily magát megalázó han- 
gon, hiába iparkodott azt állítani, hogy köszöni, a mit egy 
részről nincs oka köszönni ; ügyes vívóval volt dolga, a ki 
szüntelen megtalálja ellenfele védetlen gyöngéit. 

— Persze, persze ! viszonzá Marion kisasszony, ez na- 
gyon természetes, ez nem is lehet máskülönben. Egy fiatal 
nőnek a legneheze)3b állása van, midőn legelőször a világba 
lép, kivált egy esetben, midőn azt kénytelen nélkülözni, 
a mi rá nézve legszükségesebb, a legbiztosabb támaszt, az 
anyai tanácsadást, az anyai vezérletet ; oh egy anya őr- 
ködő gondja megbecsülhetlen egy fiatal nőre nézve. 

Fanny szemeit érzé kiégni; nem rejtheté el, arcza bí- 
borvörös lett. Ah ő előtte anyáról beszélni a legiszonyúbb 
fájdalom, a legsértőbb szégyenpirítás, a legnagyobb kegyet- 
lenség. 

Flóra görcsösen szorítá meg az ifjú hölgy kezét s 
mintha ugyanazt a beszédet folytatná, monda : 

— Való. Es az anyát nem pótolja ki senki. 

Azokból a sötétben rászegzett szemekből nagyon jól 
megérté Marion kisasszony, hogy ez elég vágás volt ő el- 
lene s a következő battéria már most egyenesen Flóra 
ellen lőn elgyújtva. 

— Oh abban igazat adok önnek, kedves Flóra ! Kivált 
olyan derék, jó szelid anyát, mint néhai Eszékyné volt, 
bizonyára nem pótolhat senki. Senki. Senki. Megvallom, 
hogy én sem. Oh én bennem sok kellemetlen szigorúság 
van ; az engedékeuység jól illik az anyáknak, az őket éke- 
síti, de már a nagynénék sokkal kellemetlenebb, sokkal 
hálátlanabb szerepre vannak utasítva, nekik pörölni, zúgo^ 
lódni, gáncsot keresni, ügyelni, teherré válni szükséges. 
Hiába, ez a mi sorsunk. S ebben igaza van önnek^ kedves 
Flóm, 

És ezt oly hangon monda el, mintha ő neki rette- 
netes sok oka lenne Flórával pörölni, zúgolódni, gáncsot 
keresni. 

— Ad vocem pörölni ! vágott közbe János úr, ki maga 
is észrevette nejének zavarát. Nagyságod pöre végett méltóz- 
tatott azon tiszteletben részesítni, hogy házamnál elfogad- 
hassam ; ha talán nem gondolná ozélszerünek az ifjú höl- 
gyekkel actáinkat megismertetni. . . . 

- — Oh nem, nem, nem ! Értem, értem ! Hagyjuk őket 
magukra. Sok beszélni valójok lesz. Kárpáthy úr, mondha- 
tom, hogy két fiatal hölgynek mindig elég beszélni valója 
van egymással. Reménylem, Kárpáthyné asszonyság, ked- 
ves szomszédnő, hogy ön nem fog rám féltékeny lenni Kár- 
páthy úr miatt. Oh kérem ! az régen volt, nagyon régen, 
még én akkor igen fiatal, mondhatni kicsiny kis gyermek 
voltam. 

János úr karját nyújtá az amazonnak,' ki még egyszer 
megmutatva az ott maradóknak mosolygásra kész ínyét, 
csontkezeit a nagy karmant3rúkkal a Nábob karjába ölté, s 
a legtökéletesebb, hibátlanabb libegéssel átszámyalt a 
családi archívumba, hol a fiscalis és Varga uram tisztelet- 
teljes állásban vártak reá. Varga uram olyasmit gondolt, 
hogy ennek a nevét is átugrotta az imént, mint egyikét azok- 
nak, kik sok jó tulajdonságaik mellett épen azzal nem bir- 
nak, a miért valakinek oka lehessen társaságukat óhaj tani i 

A két ifjú nő egyedül maradt. 

Alig zárult be az ajtó Marion kisasszony mögött, midőn 
Fanny a legszenvedélyesebb hevességgel ragadá meg egy- 
szerre mindkét kezével Flóra kezét) s mielőtt annak ideje 
lett volna őt meggátolni, ajkaihoz szorítá a parányi kis 
kezet és csókjaival, forró szívtől szakadt csókjaival borítá 
el azt és ismét és ismét csókjaival halmozá el és nem birt 
egy szót szólani. 

— Ah Istenem, mit cselekszik ön ? szólt Flóra, s az- 
után, hogy megakadályozza Fannyt a tettben, odaölelte őt 
magához, és arczát csókolta meg és kényszeríté őt is arra. 

Olyan szép, olyan legendái szép volt e két nő együttlétében, 
a mint egymást átölelve tárták, egyiknek szemében köny, 
másikéban mosoly, ez mosolyog, hogy társnéja ne könyez- 
zen, amaz örömkönyeket sír, hogy őt mosolyogni látja. 

— Mondja ön, szólt édes vonzalomtól reszkető han- 
gon Fanny, mondja ön : ugjrebár nem egy hideg ügy hozta 
e házba, hanem hallotta ön, hogy van itt egy szegény ma- 
gárahagyott nő, ki néhány nap múlva egyedül, ismeretle- 
nül, pártolatlanul fog tévedezni a világban és gondola 
magában, gyerünk el hozzá, adjunk neki egy jó szót, egy 
buzdítást, tegyünk jót vele. 

— Oh Istenem .... Flóra nem tudott mit felelni, hi- 
szen Fanny valót mondott. 

— Oh én tudom azt jól, hogy ön jótékony szelleme a 
vidéknek. Épen midőn megérkezett ide, önről hallottam 
beszélni s azokból, a miket hallottam, képzeltem önt ma- 
gam elé. Ön sejti azt, hogy bennem is egy szegényre talált, 
kit jótéteményiben részesítnie kell, de e jótét nagyságát 
csak én tudom, csak én érzem. 

Az indulat beszédessé varázsolá e nőt, ki különben oly 
méla, oly hallgatag volt. 

— Ne mondja ön, hogy nem úgy van ; engedjen e bol- 
dog hitben maradnom, engedje, hogy önt szerethessem úgy, 
a hogy az első pillanattól megszerettem, hogy fentarthas- 
sam magamat ennél a gondolatnál : van egy áldott lény, ki 
rám gondolt, megszánt és boldoggá tett. 

— Oh Fanny; monda Flóra szelíd reszketeg hangon. 
Valóban sajnálta e nőt. 

— Úgy, úgy ! nevezzen engem úgy, szólt Fanny hevesen, 
túlboldogan szorítva szivéhez Flóra kezét, melyet egy per- 
czig sem bocsátott el kezéből, mintha attól tartana, hogy 
a kedves visio eltűnik előle. 

Flóra helybenhagj^ásul széj) ajkát nyoma Fanny homlo- 
kára. Kedves hitelesítő pecsét ! Boldog okirat, mely benne 
részesül. 

Fanny keble alig bírta örömeinek terhét. Eletében elő- 

szőr talált arra, a mi után sóvárgott í egy szívre, mely meg- 
érti, egy oly őszinte, salaktalan lélekre, mint a magáé ; oh, 
jobb még mint a magáé, mert Flóra jósága öntudatos, esz- 
mélő, mások által is erezett. Ezt ő jól átgondolta, s örült 
neki, hogy magánál jobb, szebb lélekre akadt; annyi rút, 
önző piszoklélekkeli érintkezés után milyen jól eshetett ez 
neki ; a mit egy tiszta, vágyó szív érez magas, nemes szelle- 
mekkeli találkozásakor, ez valami a menny, az üdv ér- 
zeményei közöl. 

— Tegye önt oly boldoggá az ég, mint a milyen bol- 
doggá tett ön engemet. 

— Ah Fanny, én már önt nevén szólítom, szólítson ön 
is . . . szólíts te is engem Flórának. 

Csak a legnagyobb elővigyázattal sikerült Szentirmayné- 
nak meggátolhatni, hogy Fanny lábaihoz ne boruljon ; a 
mit hogy nem tehetett, oda borult Flóra keblére és sírt, és 
mikor olyan nagyon sírt, akkor igen-igen boldog volt. 

Flóra pedig mosolygott és úgy örült neki, hogy ezen 
nő az ő keblére borulva zokog. 

— De már most kedves Fanny, ennek vége van, ezen 
átestünk. Ha megígéred, hogy erről nem beszélünk többé 
semmit, hát akkor én itt maradok nálad egy egész — egy 
egész hétig ! 

Ez annyit tett, mint Fannyt kényszeríteni, hogy újra 
kezdje az örömkönyeket. 

— És azután segítek neked a közelgő ünnepélyre, a mit 
férjed adni szándékozik, az előkészületekben. Oh úgy is 
annyi dolog lenne, hogy nem győznéd magad, aztán meg 
nagyon meg is unnád ; ha pedig ketten leszünk, majd meg- 
látod, mennyi tréfa lesz azzal, mennyit fogunk nevetni 
azon a sok apró bajon, a mi előfordul. 

Es előre is sokat nevettek rajta, oh az nagyon víg, na- 
gyon mulatságos dolog lehetett. 

Fanny valami érzékeny észrevételt akart tenni, de nem 
juthatott hozzá barátnéja vidám arcza miatt; a mint rá- 
tekintett, kénytelen volt ő is nevetni. 

— Oh, e2:t ne gondold, hogy nem önzésből teszem, 
monda Szentirmayné, óvást téve mhidennemű hála és kö- 
szönet ellen ; a legkiszámítottabb önzésből teszek mindent ; 
férjem most főispánnak neveztetett ki ** megyébe, két 
hónap múlva foglalja el helyét, a beigtatási lakomán az- 
után te fogsz majd nekem ismét segíteni, s egy hétig te 
leszesz nálam. Látod, milyen előreszámító, milyen ravasz 
vagyok én ! 

Ah, ezen ismét nagyon sokat lehetne nevetni. Fanny 
sohasem hallott ilyen mulatságos dolgokat ; legalább éle- 
tében soha ily jóízűn nem nevetett. 

Eí a Szentirmayné egy valóságos kis bohó, hogy meg 
tudja az embert nevettetni ! Egyet szól és akkor sír az 
ember, másikat szól és akkor meg uevet. 

Fannynak e közben nagy gyönyörűsége telt benne. 
Flórától elszedni kalapot, köpenyt és minden zálogba 
vehető portékát a miket el szokás szedni lefoglalt ven-' 
dégektől, nagyobb biztosság okáért, hogy el ne szökheB- 
senek. 

A kalaplevételkor természetesen szemébe ötlött Fanny- 
nak Flóra gyönyörű hajzata, mely oldalválasztékaiban 
szép reczés hullámzatokat képezett. Erre niajd meg fogja 
tanítani Fannyt, neki az még jobban fog illeni; ilyen- 
formán szerencsésen átment a társalgás a piperére, női 
munkákra, kézművekre s egyéb apróságokra, a mik höl- 
gyeket szoktak érdekelni, úgy, hogy mire visszajött Marion 
kisasszony Kárpáthy úrral az archívumból, már akkor 
semmi nyoma sem volt a két delnő között az előbbi szen- 
vedélyes érzelmes jelenetnek, úgy beszélgettek egymással, 
mintha régi — régi jó ismerősök volnának. 

— Ah, ah ! szólt Marion kisasszony, felkapva fejét, a 
mint Flórát kalap és köpenyke nélkül látta. Ön egészen 
kényelembe tette magát ! 

— Igen, nagynéni, még egy kis ideig itt maradok 
Fannynál. 

Marion kisasszony meglepetve tekinte körül a szoba 

minden szegletébe, azután fel a plafondra a festett mú- 
zsákra, mintha nem tudná, hogy ki az a Fanny. 

— Ah, mille pardons ! madame. Most jut eszembe, hogy 
ez a kegyed keresztneve, egészen confuse vagyok a sok 
családi névtől, a mivel Kárpáthy úr jurium directora tele 
olvasta a füleimet; valójában ez a Kárpáthy-család roppant 
összeköttetéssel bir, női ágon az ország minden előkelő 
családjával rokonságban van; úgy hiszem, a naptárban 
létező minden nevek feltalálhatók benne. 

{Értsétek : csupán csak a te családod kellett még ide a 
Kárpáthy-családfa dicsőítésére.) 

De nem fogott többé a fegyver. Flóra jókedvűen elne- 
vette magát : 

— Most már « Fanny » is van a nagyon tisztelt Kárpáthy- 
naptárban. 

Fanny maga sem állhatta meg, hogy ezt igen jó gondo- 
latnak ne találja s egészen őszintén nevetni kezde rá, s 
miután a nevetés ragadós, — engedelmet kérünk nagysád- 
tól, Marion kisasszony, — maga János úr is annyira bele- 
jött a jó kedvbe, hogy le kellett ülnie egy karszékbe, magát 
kinevetni, állva már nem győzte. 

Marion kisasszony pedig elbámulva állt, hosszúnyelű 
parasoljával hosszú kezében, mint Diána, mikor kutyáját 
lőtte meg nyúl helyett. Meg nem foghatta, hogy hol vettek 
ezek az emberek annyi jó kedvet, mikor ő olyan szorgal- 
matosan dolgozik a bosszantásukon. 

— S meddig fog — tartani — az az — a — kis idő ? 
kérdé piquant, szaggatott hangoztatással Flórától, kocz- 
káztatott tekintélyét vetve a latba. 

— Bagatelle, nagynéni. Csak egy hétig ! 

— Csak egy hétig! szörnyedt el Marion kisasszony. 
Csak egy hétig ? 

— Ha ngyaii ki nem vernek innen, viszonza tréfásan 
Szentirmayné, a miből az lett, hogy Fanny érzékenyen 
ölelte át, mintha örökké ott akarná tartani. 

— Ah, úgy ? monda kicsinylőleg Marion kisasszony. No 

jó. Fiatal hölgyeknél hamar kész a barátság. Nagyon örü- 
lök rajta, hogy önök oly egyszerre megszerették egymást, 
ez arra mutat, hogy természeteik egyeznek, a mi nagyon 
örvendetes.- Meg fogja azonban nekem engedni, kedves 
húgom, hogy visszamehessek Szentirmára ? 

— Ámbár Fanny igen nagy szerencséjének tartaná to- 
vább is élvezhetni kedves néni kellemes társaságát . . . 

— Oh, kérem, kérem ! Semmi okot sem adtam e rend- 
kívüli szerencsére. 

— Kegyed úgy fut tőlünk, szólt közbe Fanny, váqon, 
majd ha mi Szentirmára megyünk, mi is úgy fogunk 
sietni haza. 

Marion kisasszony nem tagadhatott meg magától egy 
méltóságteljes tekintetet, annak napvilágra hozatalául, 
miszerint észrevette, hogy ő vele bizonyos emberek ko- 
mázni akarnak. Minden felelet helyett redőkbe szedett 
arczczal (volt ott sok mindenféle redő) fordult János 
úrhoz : 

— Reménylem, hogy ön nem szedte ki a kerekeimet, 
mint más vendégeinél szokta. 

— Nagyságod kerekeit? kiálta János úr. Engem ucscse 
én csak a kocsi kerekeket szoktam kiszedetni, de arra nenx 
volt még eset, hogy a vendégeim kerekeit szedtem volna 
ki. Hahaha ! hahaha ! óhhaha ! 

János úr úgy el tudott nevetni ezen a bolond ötleten, 
hogy a könyei csorogtak bele, sőt utoljára a nagy nevetés 
miatt egészen elbújtak a szemei az orczájába s midőn 
ismét napvilágra jöttek, már akkor Marion kisasszony út- 
ban volt az ajtó felé, vissza sem tekintve az őt kar karban 
kisérő két ifjú delnőre, ámbátor azok minden kitelhető 
erőszakot elkövetének magukon, hogy szép arczaikat meg- 
lett komolyságra kényszerítsék. 

János úr hirtelen eszére térve, elgondolá magában, hogy 
milyen nagy illetlenséget követett el s törte magát a távozó 
kisasszony után és sikerült is neki azt megállásra birni, 
még pedig olyan egyszerű módon, hogy futtában olyat gá- 

Jókai: Egy magyar nábob. II. ^ 

zolt a sleppjére, hogy az érdemes dáma, szinte hanyatt 
bukott bele. 

János úr most igazán nem tudta, hogy engedebnet 
kérjen-e, vagy bocsánatot? 

— Nem tesz semmit, suttogá nagy lassúsággal a derék 
kisasszony, megbocsátani kész szivvel, az ilyen apró sze- 
leskedéseket meg kell bocsátanunk — fiatal házasoknak. 

Azzal nagy prosopopoeával kísértete magát végig a lép- 
csőn, 8 minthogy rangján alóli dolognak tartá a lába alá 
nézni, a tomáczban olyat lépett egy ott nyújtózkodó agár- 
nak a farkára, hogy az ijedtében az ablakon ugrott ki. 

Maga is megijedt pedig Marion kisasszony, de müit a 
kigyónak még ijedtében is eszibe jut a sziszegés, mint a 
macska, mely akkor tüsszög, ha megrémült, oda fordula 
János úrhoz. 

— Bocsánat, hogy akaratlanul revanche-ot adtam ön 
egyik protegéejának az iméntiért. Nem akartam e neve- 
zetes személyt megbántani. Tudja ön már, hogy ama nagy 
agarászgyülésen ön elnöklete alatt egy derék elmés férfiú 
indítványt fog tenni, hogy ezentúl az agarak ne számíttas- 
sanak a kutyák közé? Valóban emancipatio az agarakra 
nézve. Ajánlom önnek figyelmes pártolásába. Vájjon nem 
lépek-e ismét valahol egy agárra? 

Már ekkor csak egy lépést kellett tennie a hintó hág- 
csójáig. 

Ámde e lépéshez még nagy teketória kellett. A sleppet 
lebegő állapotba helyezni, hogy a bokáig érő salavári fodrai 
az illedelmen túl el ne áruitassanak, s azzal egy lebbe- 
néssel a hintó hágcsói felé, melyet valamennyi hozzá 
közellevő kéz iparkodott mentül könnyebbé tenni. 

Ott ült már közörvendezésre, de még onnan is jónak 
látott egy duplavágást mérni a hátramaradtak fejére. 

— Keménylem, hogy húgomat jó gondviselés alatt 
hagyom, ámbár nem tudom, hogy Szentírmay féltékeny- 
sége miatt nem gyül-e meg a Kárpáthy-kastély baja? Adieu, 
kedves szomszéd, chére voisine, adieu chére niéce, adieu ! 

Értsd e sok adieu alatt akár azt a gúnyt, hogy Kárpáthy 
János irányában bizony nem igen ébred fel bárkiben is a 
féltékenység, akár azt a rágalmat, hogy a Kárpáthy-kastély 
rossz hírű termeiben eltöltött napok nem igen mozdítják 
elő egy nő jó hímevét. 

— Adieu, adieu. Te kocsis vigyázz, ne hogy elgázolj 
vagy egy agarat. Lassan hajts, míg a kárpátfalvi határból 
ki nem érünk, mert nem tudod, hogy hol méltóztatik épen 
egy-egy kedvencznek déli nyugalmat tartani. Adieu. 

Megy már. 

János úr még most is hajlong és bókokat hány utána 
az udvar közepén, a hölgy hosszú napernyőjével int vissza, 
bizonyosan azt mondja, hogy «régen volt már az, én még 
akkor gyermek voltam ». 

A két fiatar hölgy pedig, alnint a nyűg eltávozott, dévaj 
jó kedvvel veszi két felül kaqára a jámbor János urat, s 
dalolva, tánczolva viszi fel magával a lépcsőkön. 

János úr arcza ragyog, nevet, vidám; elgondolja magá- 
ban, milyen derék dolog volna, ha e két asszony az ő két 
leánya volna, s hívnák őt atyámnak. 

Az ősi. termek visszhangoznak a két delnő jókedvű, 
tiszta örömének eleven zajától. Oly hang ez, melyet rég 
nem hallottak e falak. 

A vén Varga uram áthallja azokat az archívumba s úgy 
megjön-megy, úgy megjárkál örömében alá és fel, kezeit 
össze-vissza dörzsölve, hogy szinte tánczba elegyednék, ha 
volna kivel s csak az esik neki nehezen, hogy nem mond- 
hatja el senkinek, hogy miért örül ? Ott van Ugyan a fisca- 
lis, de az nem arra való ember. Ennek elég bosszúság az, 
hogy mindennap meg kell mosdani. 

XIX. A BAEÁTNŐ. 

Szentirmayné czélt ért. 

Egy heti mulatása a kárpátfalvi kastélyban képes volt 
Fanny állását a világ előtt egészen megváltoztatni. Minden 
elövélemény kedvezőbb lett azon nő felől, kit Szentirmayné 
barátságában részesite. A büszke delnők, kik eddig nagy 
leereszkedést véltek tanúsítani, ha az ünnepélyen meg- 
jelennek, a hol egy polgár leányból lett úrnő játsza a házi- 
asszony szerepét, oly szerepet, mely minden valaha szin- 
padra kerültek között a legtöbb és legszigorúbb kritika alá 
esik, most kezdtek róla gondolkozni, hogy a leereszkedés- 
hez kevesebb előkészülettel járuljanak; szigorú, erényes 
asszonyságok, kik kételkedtek magukban, ha illendő lesz-e 
a fiatal leánykáikat a kárpátfalvi kastély eleusi myste- 
riumokkal teljes labyrinthjába vezetni, most minden aggo- 
dalom nélkül rendelek meg a divatárusnőnél a ruhákat. 
Szentirmayné jelenléte a legnagyobb biztosíték erény és 
illedelem felől ; az agarásztársulat ügye is új phasisba lé- 
pett ez által, a részvényes eoriphaeusoknak egy okkal több 
volt társulatuk megszilárdítására ; a kortyondi fráterek, az 
eredeti ficzkók tanultak okosabban beszélni az ő jelenlété- 
ben s a divatvitézek, a szelíd arszlánok tanultak oko- 
sabban hallgatni. 

Mindenki előtt emelkedett azóta Fanny erkölcsi értéké- 
ben, hogy Flóra barátságát megnyeré, magában saját házi 
körében egészen más szemmel tekintek s úgy tetszék, 
mintha János úr maga csak most kezdené felfogni, mit 
bír nejében? ö maga is százszorta szebbnek, jobbnak és 
kedvesebbnek képzelte őt, e delnő nymbusától körül- 
sugározva. 

Egész nap együtt lehete őket látni, nagy nehéz munká- 
val elfoglalva ; ne tessék rá mosolyogni. A munka nagy és 
nehéz. Könnyű a férjnek azt mondani, én holnap vagy egy 

hónap múlva nagy ünnepélyt adok, hivatalos lesz rá az 
egész környék, a kiket ismerek és olyanok is, a kiket soha 
sem láttam. A többi az asszony gondja. 

Annak kell mindenre emlékezni, a mi szükséges, hogy 
fény és megelégedés legyen minden részről; neki kell 
ismernie vendégei ezerféle igényeit, kivánatait, szeszélyeit, 
tudni, ki mi által lesz kellemesen meglepve, mi által érez- 
hetné magát mellőzve, megbántva, ki mit és kit szeret, kik 
nem szeretik egymást? 

Nem volna csoda egy új asszonynál, ha azt sem tudná, 
hol kezdjen mindezekhez ? Flóra ügyelete mellett nrnidez 
a legszebb rendén ment. már jártas volt az ilyesekben. 
Mindenre emlékezett s ha kellett valamit végezni, úgy tett, 
mintha ö kérdené azt Fannytól: ugy-e, most ezt és ezt 
kell tenni ? Ma nemde ezt végezzük el ? ügy, hogy ha 
Fannynak elég finom érzése nem lett volna barátnéja 
gyöngédségét észrevenni, könnyen azt hihette volna, hogy 
ő maga az, a ki mindenhez ért, legalább János úr abban 
a meggyőződésben élt, hogy felesége otthonos Kiindezen 
dolgokban, mintha örökké grófi házakban nevelkedett volna. 

És mikor eljött az est, midőn egyedül maradtak s volt 
idő beszélgetni, mennyi szépet, mennyi okosat hallott 
akkor Fanny barátnőjétől. csak hallgatott, ő csak nézte 
e finom beszédes ajkakat, e még beszélőbb, ragyogó sze- 
meket, miktől boldogságot kezde tanulni. Olyankor szoba- 
leányaikat kiküldék s egymásnak kölcsönösen segítenek 
az esti toilettnél s azután szabadon, vidáman beszéltek a 
világ bohóságairól. 

Egyszer elővevék azt a névsorozatot, mely Varga uram- 
nak annyi izzadást és szorongattatást okozott. — Panny 
nem hallgathatá el az öreg tisztviselő magasztalására, mi- 
szerint ő volt az, ki Flórát előtte oly lelkesülten magasz- 
tala, hogy ő már képzeletében is olyannak hitte Szent- 
irmaynét, mint a minő valóban. 

— Aha ! Ti tehát szemlét, birálatot tartottatok vendé- 
geitek f^lettf 

— Tartottunk volna, de a jó öreg abban alkudott meg 
velem, hogy csak azokat fogjavelem megismertetni, a kiket 
okom lesz szeretni ; egész odáig, a hol a te neved áll, mind 
olyanokat talált, kiknek sok jó tulajdonságaikból csupán 
csak az az egy hiányzik, hogy nem szeretetreméltók. 

Szentirmayné kedélyesen kaczagott. 

— No, tehát jer ide, szóljuk meg a többieket is. 
Fanny odaült mellé. Flóra odavonta a barátnő szép 

fejét s azután elővették a lajstromot, hogy megszólják a 
világot. 

De elébb annyit kellett ezen a gondolaton kaczagniok, 
hogy ők most teljes elszántsággal és hozzákészüléssel 
elkezdjék a világot rágalmazni. 

Ez igazán különös tréfa. 

Ámde különbség van rágalom és rágalom között. Valaki 
felől álhireket terjeszteni, rejtettebb hibáit felkapni, tovább 
adni, ismerőseinél jó hirét aláásni, árulkodni, ezek bizo- 
nyosan mind nem igen szép foglalatosságok, ez nemtelen 
rágalom ; de ismerni a világ gyöngeségeit s azokat ártatlan 
fjéveteg lelkekkel megismertetni, óvni, figyelmeztetni vala- 
kit, a ki különben nagyon érzékeny, nagyon esendő, az 
útjában fekvő tövisekre, kavicsokra, sikányokra, békákra 
és vermekre, ez már ismét helyes dolog, az nemes rága- 
lom. (Ámbár lesznek, a kik e szót ismét non sensnek fogják 
nevezni.) 

Tehát fogjunk hozzá a nemes rágalomhoz. 

Legelsőbb is a férfiak. 

A tény nem az enyim, hanem azé a két hölgyé, a ki az 
értekezés folyamát viszi; ha rajtam állna, én bizonyosan a 
hölgyeken kezdeném. 

— Ezek itt felül mind nagyságos és méltóságos urak. 
A nagyságos és méltóságos urakat sokkal nehezebb kita- 
nulni, mint más embereket, mert nekik a közönséges em- 
beri tulajdonságokon kívül még 'nagyságos és méltóságos 
erényeik és hibáik is vannak. Itt van egy mindjárt legfelül ; 
ez ha közönséges ember volna, azt mondanók róla, illetlen 

magaviseletű, minden nőről rosszat gondol, kivéve a ma- 
gáéról, mert azzal épen nem gondol, a mellett heves, szen- 
vedélyes ; ha indulatba jön, nem válogatja a szót, nem nézi, 
férfiak vannak-e körüle vagy nők? a legtarkább társaság- 
ban, akárhány fiatal leány legyen jelen, olyan furcsa anek- 
dotákat mond el, hogy még az érzékenyebb férfiak is 
elpirulnak bele ; hanem nagy hazafi, neve ismerve és bá- 
mulva van, tehát tisztelni kell, tehát nem lehet vele úgy 
bánni, mint más emberrel ; hanem épen ez a tisztelet a 
legjobb fegyver ellene, ő bizonyosan erősen fog neked 
udvarolni és te nem utasíthatod őt el, hanem e helyett 
magasztald öt országos erényeiért. — Ez mindig sakkban 
tartja őt ; én próbáltam és sikerült. — Valahányszor köny- 
nyelmű, csapongó, vagy hetyke, alacsony czélzatokkal 
közelít, a nagy tisztelet mindannyiszor kényteti őt országos 
renomméejának érzetére s a lehető legkényelmetlenebbül 
érzi magát oly asszonyokkal szemben, a kik mindig nagy 
tetteit emlegetik előtte, mindig országgyűlési beszédeit ma- 
gasztalják, mikor ő meleg nyilatkozatokra készül s mikor 
legtüzesebben ostromolna, akkor úgy bámulják, mint a 
Nelson szobrát, a ki négyszer magasabb más embernél s a 
kinek nem szabad onnan az oszlop tetejéről leszállani. 
Ezért ő tégedet nagyon együgyűnjek, ostobának fog tar- 
tani, hanem az rád nézve jó. 

— Kicsoda is ez? szólt Fanny, megnyálazva irónjának 
hegyét. Szépkiesdi Imre gróf. 8 utána irá : Nagy és tiszte- 
letreméltó férfiú. 

Valami mulatságos helyzet volt ez; a hölgyek titkos 
rendőrsége, kik jegyzeteket raknak az emberek nevei után, 
hogy előre tudják, kivel van dolguk? 

: — Itt jön egy másik nagyságos úr. Ezen czím nélkül 
nem tudom, hogy ismemé-e őt valaki a világon? Semmi- 
féle tulajdonságát sem ismerem, pedig minden hónapban 
van hozzá szerencsém. De egyet mégis megjegyeztem 
róla: azt, hogy felséges étvágygyal bir és mindig azon 
panaszkodik, hogy nem tud enni. Na^on kellepaetes enj- 

ber; ebéd előtt azon panaszkodik, hogy nincs étvágya, 
ebéd után, hogy megterhelte magát; ha nem kínálod, 
megharagszik és éhen marad. Ezzel legkevesebb baj van. 

— írjuk utána : báró Málnay George (nem György) — 
kellemetes ember. 

— Itt van egy kedves bohó, gróf Erdey Gergely. A leg- 
kellemesebb fiu valamennyi között, ki tréfás ötleteivel az 
egész társaságot mulattatni birja. Producálja a világ min- 
den nemzeteit ellesett alaktalanságaikkal, a kalapja föl- 
tevésével angolt, spanyolt, francziát és zsidót állít elő. 
A legkevésbbé veszélyes ember, épen azért, mert olyan 
bohó, épen azért, minthogy oly szeretetreméltó, nem lehet 
félteni senkit, hogy beleszeret. Képtelen volna egy tapasz- 
talatlan tizenhat éves lánykát elcsábítani ; minden nagyra- 
vágyását abban látszik helyezni, hogy másokat megnevet- 
tessen. Mondhatni, olyan ártatlan, mint egy gyermek, úgy 
hogy bátran el lehetne küldeni fiatal lányokkal bálba, 
mint garde de dames-ot, senki sem szólná meg őket érte. 
A nevetők mindig az ő részén vannak. 

— Gróf Erdey Gergely, jegyzé Fanny. Kedves bohó. 

— Menjünk tovább: gróf Louis Karvay. Nem is lehet 
őt képzelni máskép, mint így megfordított névvel : Louis 
Karvay. Tökéletes világfi Talleyrand korából. Mindenkire 

•figyelmez és követeli, hogy mindenki figyelmezzen rá, kér- 
dést csak azért intéz hozzád, hogy lássa, mennyire nem 
tudsz neki megfelelni; valóságos kisértet, melyről soha 
sem tudhatod, hogy mivel bántod meg. És azután elharag- 
szik esztendőkig és nem mondja meg, hogy miért: egy 
levélboríték, melyen Louis helyett Lajosnak van fordítva, 
elég rá, hogy elduzzogjon érte holtig; ha valaki jön 
hozzád, midőn ő nálad van s azon valaki nálánál rangra 
alábbvaló és te azon hibát találod elkövetni, hogy az eti- 
quette szabályai ellen felkelsz helyedről, midőn csak meg 
kellene magadat hajtanod, vagy épen eléje mégy, Louis 
megharagszik és azt mondja, hogy őt megbántottad. Az 
a»8ztalnál kit ültess mellé és vele átellenbe ? ez meg épen 

kétségbe ejt, mert meglehet, hogy valami ismeretlen oknál 
fogva valamelyikre haragszik s akkor azt hiszi, hogy ki- 
számított álnokságból ültetted mellé és férjednek ellensége 
lesz. Utasítást pedig senkinek sem ad a felől, hogy neki 
mi tetszik és mi nem ? Hanem tessék azon másoknak törni 
a fejőket, hogy az ő agyafúrt szeszélyeinek titkaiba beha- 
toljanak. 

— Ennek a neve után írjuk azt, hogy tüskés gentleman. 
(Megint non sens.) 

— Most jön gróf Sárosdy főispán. Derék, jó érzelmű 
ember, de rettenetes aristocrata. Parasztokkal, szegény 
emberekkel örömest tesz jót, de azt nem kívánhatják tőle, 
hogy őt embereknek ismerje el. Jobbágyainak bizonyosan 
legjobb dolguk van az egész Magyarországon, de nem 
nemes embert még csak írnokai közt sem szível. Ez egy 
kissé feszesen fogja magát irányodban viselni, de szeren- 
csére szíve jó s a jó szívhez vannak kulcsaink. És nem 
volna utolsó vállalat őt szabadelvűbb eszmék számára 
meghódítani s úgy hiszem, hogy ha mi szövetkezünk 
ellene, a diadal annyi, mint bizonyos. 

Itt egy kissé meg kellé állapodni azon vitakérdés felett, 
hogy melyike a két hölgynek bír nagyobb előnyökkel és 
hatalojnmal e győzelemre ? s miután mindakettő a másikra 
iparkodott hárítani az elsőbbséget, a kérdés eldöntetlen 
maradt. 

És azután még egy csomc nagyságos és méltóságos úr 
következett, kik kisebb, nagyobb mértékben szintén igénybe 
vették Szentirmayné figyelmét, különben nagyobbrészint 
olyan emberek, a kiket egyszer látunk s azután elfelejtünk, 
mint valami vasúti útitársat. 

. Most. jöttek a tekintetes és tiszteletes urak, természe- 
tesen ezek már mind meglett férfiak, mert azon időkben 
nem igen osztogatták fiatal embereknek a tekintetes czímet. 

Oh ezek a tekintetes urak mindig a legkönnyebben 
bánható osztálya voltak a társadalomnak; a tekintetes 
urak soha &em szokták azon törni fejeiket, hogy mikor 

haragudjanak meg valamely etiquette-szabály elmulasztása 
miatt ? Derék, becsületes emberek, a kik mindenkit meg- 
hallgatnak, mindenkinek igazat adnak, senki czímét el 
nem feledik és a magukéval meg vannak elégedve, a tréfát 
felveszik s örömest visszaadják, nem csinálnak komoly 
képet, a hol mindenki vigad s nem nevetkéreznek, a hol 
más figyelmez. Kiken harmincz esztendő óta köszörüli a 
napi és heti sajtó fegyvereit, tarkabarka képeket festve a 
tekintetes világ conservativismusa, csökönössége, nagy 
pipájú, kevés dohányú volta felöl, kiket csak egy regényíró 
is munkájából ki nem felejt, ha azt akarja, hogy abban 
magyar elem és nevetni való legyen és a mi a legsajátsá- 
gosabb, ezek a bohó táblabirák, ezek a tekintetes urak 
maguk azok, a kik e könyveket vásárolják és olvassák, 
mert ha ők nem vennék, nem tudom, hogy kinek a szá- 
mára gyakorolná a betűvetés nemes fo^alatosságát a ma- 
gyar Helicon ? 

— - Most jön a sor az eredeti fiukra. 

— Oh már ezeket jobban ismerem náladnál. Többet 
tudok róluk, mint kellene. 

- — Végül a finom gavallérok. Ezeket is ismerheted, 
Kárpáthyné nem állhatá meg, hogy ne ásítson. 

— Felelet volt ez arra, a mit mondtam ? kérdé ^zent- 
irmajrné nevetve. 

: — Csak visszaemlékezés a mulatságosan eltöltött órákra. 

: — E szavakkal be van rekesztve a szemle a férfiak 
fölött. 

Fannyt egyszerre valami komolyság lepte meg. Eléje 
tűnt ideáljának képe újra. Tehát ő nincs sehol? tehát öt 
nem fogja soha látni az életben többé? Vagy tán ő is ott 
van e névsorozatban, hisz Pozsonyban többször látta őt 
Kárpáthy Jánossal karöltve sétálni, tehát ismerősök s talán 
csak Flóra nem vette észre őt, vagy azok közé számítá, a 
kikben sem jó, sem rossz tulajdon nincs, a miért megem- 
lékezzék róluk. Az nem lehet ; e nemes arcznak nemes 
szívet kell képviselni, e tiszta szép szemekben csajk tiszta 

szép lélek lakhatik, hisz minden vonás férfi-erényt, magas, 
fenkölt szellemet árul el. 

Félig habozva, félig tréfásan kérdezé Flórától : 

— És — nem hagytál ki senkit? 

— De igen ! szólt Flóra nevetve, s gyermeteg játszi- 
sággal ragadta fel az asztalról a hosszú iratot s a pamlag- 
vánkosra vetve magát, maga elé tartá azt kiterjesztve s 
onnan kandikálva elő mosolygó arczával, mint egy leske- 
lődő amourette. — Kihagytam egy nevet. Pedig nagyon 
érdekes név. Nem találod ki? 

— Nem én ! szólt Fanny egészen elhalaványodva. 

— Ah, be bohó vagy te ! Ez egy igen jeles, szép, nemes 
lelkű fiatal ember. Legalább én legszebbnek tartom őt az 
egész világon s nem ismerek férfit, ki vele nemes lélekben, 
szeretetreméltóságban versenyezhetne. Valahányszor arczát 
látom, a lelkét is látom magam előtt s imádom mindakettőt. 
Még sem ismersz rá? 

Fanny fejét rázta. De igen. Eáismert ő valakire. Csak- 
hogy ez az ő névtelen ideálja volt, kit ő szinte legszebb- 
nek, legnemesebbnek tartott minden férfiak között s arra 
gondolt e perczben. 

— Tehát igazán azt kivánod, hogy megnevezzem őt 
előtted ? kérdé tréfás bosszúsággal Flóra. 

— Igen, igen, suttogá Fanny b iparkX)dott bele nézni az 
iratba, melyet barátnéja kötekedve vont el szemei elől s 
nagy komolysággal olvasá belőle. 

— E jeles, szeretetreméltó férfiú, gróf Szentirmay Rudolf. 

— Ah, sóhaj tá Fanny, lángra gyúlt arczczal. Most értette 
át a tréfát s elszégyenlé magát, hogy oly együgyű volt 
magától ki nem találni, hogy más név nem maradhatott ki 
onnan az övénél, melyről még nem szóltak. 

Flóra azt hivé, hogy e tréfa után át kell ölelni barátné- 
ját és őt megcsókolni; az ideál ismét eltűnt a szívből, 
Fanny lemondott azon reményről, hogy őt valaha lássa s 
iparkodott barátnéja jókedvét osztani s maga is kaczagott 
szórakozottságán. 

— Most szóljuk meg a hölgyeket. 

— Jó lesz, szóljuk meg a hölgyeket. 

— Úgyis csak kölesönbe esik. 

— Persze, aztán mi csak igazat mondunk róluk. 

— És az nem emberszólás és mi csak egymás előtt be- 
szélünk, nem adjuk tovább, a mit hallunk. 

— Annyi, mintha nem is szólnánk, csak gondolkod- 
nánk. No, lesz most mindjárt csuklás az országban . . . .* 

Gtilambcsipések ! 

— Legfelül áll az aristocrata főispánné neve. Nem tu- 
dom micsoda elő>szeretetböl irta ide a magasra a jó szom- 
széd? Talán inkább előf élelemből. Ez egy elégületlen, 
elkényeztetett dáma, a kinek annyi elájulni, mint más 
embernek egyet sóhajtani. Mintha izzó parázsra tennék, a 
ki előtte áll, mert bizonyos lehet róla, hogy a mit tesz, 
mond, még a mit gondol is, az neki mind nem. tetszik. 
Lássa meg, hogy valald keresztbe tette a lábát, elájul ; ha 
egy macska téved a szobába, görcsöket kap ; ha a kés a 
villára van téve, le nem ül az asztalhoz ; ha künn a kert- 
ben rózsák vannak, kettős ablakon keresztül megérzi a 
szagát és elájul, úgy hogy abban a szobában nem lehet 
virágot tartani, a hol ő vaíi. A vajas szarvastól iszonyodik, 
fél tőle, mint valami öklelő vadállattól s ha meglát egy 
férfit, a kinek jobb felől van elválasztva a haja, kétségbe 
esik. Ahoz az asztalhoz, melynél ő ül, ne ültess senkit, a 
kinek kék ruhája van, mert az rettenetes szín előtte, gör- 
csöket kap, ha látja; senkije felől ne tudakozódjál, 
mert akárkit kérdeztél tőle, elájul. Az ő rá mind rette- 
netesen hat, általában iparkodjál semmit sem beszélni 
előtte, mert őt a legcsekélyebb dolog is alterálja. Vi- 
gyázz a mellett, nehogy a jó szomszéd minden elájulás- 
nál sajtár vízzel támogassa fel, hanem tarts hozzá közel 
valami üveget, akár van benne valami, akár nincs, ettől 
felocsúdik. 

'^ Közhit: a ki csuklik, azt emlegetik. 

— Ezt jól megismertük. A neve után : repülő só. 

— Ah, itt jön gróf Keresztyné. Ez jeles asszonyság. 
Magas, vaskos, férfias alak, széles vastag szemöldökkel ; 
soha sem beszél alantabb hangon, mintha egy zászlóaljat 
vezényelne; «mit? micsoda? ha? hogyan ?» így beszél 
örökké a legmélyebb hangon más szavába, hogy holmi 
gyönge szívű embert százszor belezavar a beszédjébe s 
mikor elkezd nevetni, szinte reng bele a ház. Megregiüázza 
az egész társaságot s ha valakire megharagszik, annak jobb 
lett volna vakon születni ; ezeket az apró fiatal embereket 
már előre leli a hideg, mikor meglátják; mert úgy rajok 
ijesztget, mint akármely professzor és a mellett folyvást 
beszél diákul, ismeri a törvény-könjrsreket, kidisputálja a 
legkörmösebb prókátort, iszik hatalmasan és gyönyörűen 
dohányzik; a lovakat ugyan nem hajtja, de megesik rajta, 
hogy ha a kocsis rosszul hajt, kiveszi kezéből az ostort s a 
nyelével jót rak a hátára. Különben a legjobb szívű terem- 
tés a világon, aminőt csak kívánni lehet s igen könnyű 
kegyébe jutni. Csókolj neki kezet s nevezd asszonynéném- 
nek, azontúl aztán ne félj tőle s csak te magad ne adj 
ellenkezőre okot, szeretni fog és kardot ránt melletted s 
ha valahol hátad mögött az ő jelenlétében mások rágal- 
mazni találnak, olyan lármát csinál érted, hogy mind szét- 
szaladnak. 

Fannynak előre is nagyon megtetszett ez asszonyság. 
Mégis milyen jó ez a kis emberszólás, e nélkül nagyon félt 
volna a harczias külsejű delnőtől. 

— Enúek a neve után nem írunk semmit, könnyű lesz 
ráismerni. 

— Tovább lássuk nagyságos Körtvényiné asszonyságot. 
Ennek egy gyöngéjét ismerem: van egy kedves fiacskája, 
mintegy húsz-huszonegy éves gyermekese lehet a lelkem. 
Anyja mindig ő róla beszél. Tiszteletreméltó szenvedély. 
Dezsőnek hívják aparányit, tudakozódjál felőle. Véghetet- 
lenül sokat fog róla beszélni s ha azt mind végig hallgatod, 
téged tartand a legderekabb hölgynek az országban. Azt 

persze nem szükség tudnod, hogy Dezsőcske egy iszonyú 
haszontalan fiu a földön. 

— Ah te Flóra, milyen ravasz vagy te ! 

— Ugy-e, hogy elrontalak ! 

— Azt ugyan jól teszed. Csak én tudnék úgy az embe- 
rekre figyelmezni, de én le nem tudnék egy embert imi, 
hogy milyen ? 

— Vénülj csak meg, mint én. 

Ezen természetesen nagyon sokat kellett nevetni. 

— No hát kedves anyókám, jó öregem, kit ismerjünk 
még meg? 

— Itt van még Szépkiesdyné neve. Csendes, hallgatag 
asszonyság, a kit semmivel sem lehet megbántani, férje 
hozzá szoktatta már, hogy semmi se fájjon neki, de viszont 
örömet sem lehet neki okozni, az egész arcz, egész alak egy 
vágyat, egy óhajtást látszik kifejezni, azt, hogy mennyire 
szeretne a föld alatt lenni. 

— Szegény asszony ! 

— S még az a kín járul hozzá, hogy minden csinos 
arczú nőnek tudnia kell azt, miszerint ö neki önkénytelen 
fájdalmat fog okozni, mert férje az ő jelenlétében is udva- 
rol mindenkinek. Valaha nagy szépségnek tartották s tíz 
év alatt egészen megvénült a bánat és gond miatt. 

— Szegény asszony! sóhaj ta Fanny. (Tehát vannak, 
kiket még ő is sajnálhat.) 

— Bemutatom még Málnay George nejét, őrizkedjél 
tőle. Örökké hízeleg, csak azért, hogy valami titkot, valami 
gondatlanul kiejtett szót ellessen tőled. Valóságos Mephisto 
női alakban. Mindenkinek ellensége, a kit csak ismer, de 
ha összejön vele, öleli, csókolja, azt hinnéd szerelmes 
bele; hiába való dolog vele nyíltan összeveszni, holnap 
már megint úgy tesz, mintha semmi sem történt volna, 
ölel, csókol és el van ragadtatva. Legjobb, ha fel sem ve- 
szed. Egyenesen hideg, visszautasító arczczal fogadd. Ezért, 
hátad mögött, gorombának, neveletlennek fog mondaűi, 
hanem ez a legszelídebb rágalom, a mit tőle várni lehet. 

Panny háládatosan szorítá meg Szentirmayné kezét. 
Nélküle mennyit kellett volna botlania ! mennyit okulni 
saját kárán ! vagy tán szenvedni és még sem okulni, mert 
hiszen ő nem tudott figyelni, nem embereket kiismerni. 
Lelke nagyon kevés önállósághoz volt szokva. 

— Van még valaki említésre méltó a sok között? 

— Marion kisasszony. 
-^ Valóban ? 

— Olyan, a milyennek láttad. Mindig olyan. Ez termé- 
szet nála és nem szokás. 

— Hát még ki ? 

— Még egy árulkodó, mindenkit megszóló, rágalmazó 
asszony van itt a többi között, a ki gonosz fölfedezéseket 
tesz az emberek legtitkosabb hibáiban, de a kitől azért 
nem kell félned, mert tégedet igazán szeret s téged soha 
elárulni, rágalmazni, bántani nem fog. Hát ezt kita- 
lálod-e? 

Fanny félig nevetve, félig sírva borult barátnője keb- 
lére, őt összeölelve, csókolva és azután még sokáig nevet- 
tek, vigadtak a fölött, hogy ők most hogy megszólták a 
világot. 

XX. AZ ÜNNEPÉLY. 

Egyik hintó a másik után gördült a kárpátfalvi kastély 
udvarára, mindenféle fajai és nemei a négykerekű állatok- 
nak voltak e napon láthatók a népes kastély kapuin belől : 
gömbölyű sárga mázú hintók, magas peezkes rugókra 
helyezve, miket bűnei bűnhődéseül vett magának valami 
tekintetes úr; széles, üveges, salugáderos batárdok, ki 
tudná, hány emberre és lóra számítva, hátul két álló bak- 
kal és kettős fogantyúkkal, oldalt egymás vállára boruló 
kettős czímerekkel, minden ezüst rajtok, a mi másutt csak 
réz. Ezek a nagyságos és méltóságos urak földi mozdo- 
nyai. Amott látni egy nagyon megviselt hintót, melyet 
rögtön megleptek a verebek, az egész úton elhullatott 

kalács és kugloff morzsák miatt, ezen valamelyik esperes 
úr jött élete párjával. Amott egy szerény cséza, paraszt 
tengelyre kötött hintóczím. Furcsa angol járművek, mik 
köznapi embert zavarba hoznának, miután "az egészen 
csak két ülés van, egyik a kocsis, másik az inas ülése, 
már most melyik illeti meg magát az urat? 
' Lehete látni ezek között czifra parasztszekereket, miken 
sallangos, csengős öt lóval jöttek az eredeti ficzkók, kivar- 
rott szűrben, subában, sőt egy rettentő társzekeret is, 
melyen Horhi Miska utazott ide nyolcz ökörrel és hat 
agárral, hat czigány ott ült a szekéroldalon, s végig muzsi- 
kálta valamennyi falun. 

Maguk a vendégek már azalatt keresztülmentek azon a 
chemiai procedúrán, miszerint a hölgyek és férfiak külön- 
váltak, azonban még nincsenek abba a kényelembe he- 
lyezve, hogy egymással mind megismerkedtek volna s csak 
úgy meredeznek egymásra, mikor két ismeretlen talál- 
kozik. Az különös, hogy nagy társaságban az ember úgy 
szokott haragudni arra, a kit nem ismer. Természetesen 
nem hölgyeket értünk. Mennyivel szerencsésebb min- 
denkinél maga a háziasszony, ő már mindenkit ismer, 
tudja jól hibáit, erényeit, gyönge és erős oldalait vendé- 
geinek s magát azokhoz alkalmazva viseli. Szépkiesdy 
grófot, mint legtiszteletreméltóbb hazafit, a legkomolyabb 
tisztelettel fogadja s biztosítja róla, hogy mint nagy szó- 
nokot, mint nemeslelkű férfiút régóta tanulta bámulni. 
A gróf szitkozódik magában, hogy megint akadt valakire, 
a ki őt óriásnak nézi. Gróf Erdey Gergelynek már messzi- 
ről nyújtja mosolygó üdvözletét, mit ez azzal hálál meg, 
hogy egyik kezében a kalapjával, másikban a parókájával 
köszön neki, a mi óriási kaczajt idéz elő a vendégsereg 
között. A bohó fiu leborotváltatta mind a haját, hogy 
erősebben nőjön, s most kopasz fejével rémíti a gyenge- 
szívűeket. Gróf Sárosdy főispán és neje előtt alázatos- 
hallgatagon hajtja meg magát az ifjú háziasszony, mi az 
aristocrata hazafinak nagyon megtetszik benne. Elismeri, 

hogy a polgár leányok sem rút asáZönyok, ha egyszer 
nemesi családba emeltetnek fel ; azután cselédjeit sürgeti 
Fanny, hogy untalan a nagyságos asszony körül legyenek 
s kivánalmait teljesítsék, a mi viszont az ő tetszését nyeri 
meg, mert hozott bár magával két szobalányt, de az neki 
soha sem elég. Gróf Keresztyné megérkeztére őszinte 
örömmel fut eléje Fanny s mielőtt azt meggátolhatná, 
megcsókolja kezét, a mivel azt nyeri, hogy a harczias 
asszonyság elébb megfogja két vaskos markával s eltartja 
magától messze, sűrű fekete szemöldeit leránczolva, mintha 
keresztül akarna rajta nézni, azután oda ragadja magához 
s megveregeti nagy tenyerével, mély gordonka-hangon 
mondván : « tetszünk egymásnak édes öcsém, tetszünk egy- 
másnak ». 

Kárpáthyné tehát az első órában megnyert, meghódított 
mindenkit. — A férfiakat szépsége, a hölgyeket eszes maga- 
viselete nyerte meg, csak a villás-reggeli hiányzott még, 
hogy mindenki elragadtatva legyen, mind a pompa és ízlet, 
mind az ügyes elrendezés fölött, senki sem érzé magá- 
feszesen, senkinek sem volt oka neheztelésre ; Louis Kart 
vay két fiatal hölgy mellé jutott, a hol teljes pályatere 
nyilt Talleyrand korából való udvarönczi tehetségeit leg- 
nagyobb ragyogásukban kitüntethetni. A kortyondi fráte- 
rek külön szobába, külön asztalhoz jutottak, mely felett 
kimondhatatlanul meg voltak elégedve s általában azt 
imádták legjobban a házi asszonyban, hogy olyan keveset 
háborgatja őket. Málnay George pedig magához sem tér- 
hetett a sok kínálás miatt, s az egész reggeli alatt esküdött 
égre-földre, hogy ő ma képtelen lesz ebédelni s szerette 
volna látni azt az embert, a ki még egy falatot képes volna 
valamiből enni, habár csupán ambrosia lenne is ; s a mellett 
akármi került az asztalra: «de már abból eszünk ». Végül 
minden pástétom és sütemény után, miken az érdemes úr 
keresztül késvillázta magát, az esperes úr személyes meg- 
lepetésére, kinek e gyöngeségét a tisztelendő asszonytól 
tudakolta meg Fanny, került az asztalra — sült burgonya 

Jókai: Egy magyar nábob. II. " 

Az egész társaság kaczagott, mert mínáenkí tudta, hogy 
azt az esperes úr nagyon szereti. — «Mi az? kiálta Mál- 
nay, krumpli? — De már abból eszünk ». 

Ilyen módon jó hangulatba hozva, fölkelt a társaság, a 
terembe átvonulandó, a gyűlés, a tanácskozmányok meg- 
kezdésére. Es ez valóban nem rossz gondolat a terített 
asztaltól járulni a zöld asztalhoz, igy az ember sokkal 
könnyebben beszél és könnyebben hallgat. 

A Kárpáthy-család nagy ősi terme volt felnyitva e czélra, 
a hosszú karzatos terem, mely az insurrectió óta most elő- 
ször tárult fel emberi szemek előtt, körül nagy ősi képek, 
csoportba rakott csodás fegyverek, zászlók és más diadal- 
jelek, miket nagyban megbámult egy pár falusi fiatal 
ember, a kinek még nem volt annyi esze, hogy inkább a 
karzatot elfoglaló szép hölgyeket bámulta volna; pedig 
bizony lett volna ott mit bámulni, annyi szépség, annyi 
báj közepett egymás mellett a vidék legszebb két ifjú del- 
nője : Kárpáthyné és Szentiimayné ; ha török poéta volnék, 
azt mondanám : két gyémánt egy rózsakehelyben. Úgy, 
hogy épen* nem lehet rossz néven vennünk Gergely gróf- 
tól, hogy ő, mielőtt valaki egyet szólt volna, mindenek 
előtt indítványozá, hogy ő a gyűlés részéről hódolatnyi- 
latkozatot kivan szavaztatni a jelenlevő szépségek tisz- 
teletére, a mi annál jelesebben ütött ki, mert azt a társaság 
egyhangúlag megszavazta, s e határozat legeslegvégül, min- 
den paragraphus éa statútum elejébe jegyzőkönyvileg be- 
igtattatott. 

. Csak ezután került a sor a tárgy meritumára, az aga- 
rakra, melyek hogy maguk is nagy számmal voltak jelen 
a gyűlésteremben, azt úgy vélem, senki sem fogja külö- 
nösnek találni, a ki a nihil de nobis sine nobis (semmit 
rólunk nélkülünk) alapelvét tiszteletben kivánja tartani. 
Az ő bőrükről volt szó, illendő, hogy hallgathassák ők is 
és nyilatkozhassanak. 

Milyen nagy előnyt ád egy gyűlésnek, ha hölgyek is 
vannak jelen, azt úgy hiszem, a még most élő nemzedék 

előtt nem szükség fejtegetnünk. Egészen más ízt, más 
fényt ad ez a komoly férfiak tanácskozmányainak ; min- 
denki iparkodik több szépet és okosat mondani, mert szép 
szemek néznek reá, s ugyanezen szép szemek jótékony 
befolyása alatt hallgatni kényszerül a durvább szenvedély, 
s ^z unalomgerjesztési törekvés. 

A gyűlés komoly bevezetésen kezdődött. Kárpáthy János, 
mint elnök, megnyitó beszéde által roppant hatást ger- 
jesztett; különösen ezen pontok általános tetszésben része- 
sültek: 

« — Van e nemesebb és férfiakhoz illőbb foglalkozás az 
agarászátnál, mely kebleinket nemes önbizalommal tölti 
el, mely nagyratörekvő, buzdító hatással van szellemünkre 
s bennünket a haladás korszerű eszméire tanít ? (Helyes ! 
éljen !) Uraim, nagyságos, méltóságos, tisztelendő és 
tekintetes urak, az eszme megfontolást érdemel (halljuk ! 
halljuk !), van-e valaki közöttünk, a kinek agara ne volna? 
(nincs! senki!) ismerünk-e csak egy nevezetesebb magyar 
házat, melyben e nemes állatok (hang a .karzatról : ((sze- 
mélyek !» — Marion kisasszony hangja). Köszönöm alássan 
a helyreigazítást ; — ez állati személyek meghonosulva ne 
volnának? És íme, eddigelé senkinek sem jutott eszébe, 
hogy annyi millió és milhó főre terjedő osztálynak érde- 
keit felkarolja, egy oly osztálynak, mely velünk egy szo- 
bában hál, velünk egy asztalnál eszik, mely unalmas 
óráinkban velünk barátságosan együtt ásítozik. (Ennél a 
szónál az érdekelt osztály két jelenlévő tagja el kezde 
egymásra morogni és csaholni; Gergely gróf hangja az 
asztal mellől: ((a hallgatóság csendre intetik, az ilyen 
nyilatkozatok kikéretnek)).) Uraim! nagyságos, méltóságos, 
tisztelendő és tekintetes urak, korunk a haladás kora. 
Mindenféle egyletek keletkeznek részint a hazában, részint 
másutt: vannak, kik a kisdedek megóvását vevék fel- 
adatul, ismét, a kik könyveket terjesztenek, vannak, 
melyek betegek ápolásával foglalkoznak és mások, melyek 
a juhokat vevék pártfogásuk alá, sőt olyanok is vannak, 

melyek a selyembogarak tenyésztését óhajtják és én mind- 
ezeket nagyon helyeslem s magam is részvevő vagyok 
valamennyiben, meg nem vonnám csekély tehetségeimet 
sem a kisdedektől, sem a tudósoktól, sem a juhoktól, sem 
a betegektől, sőt még ama kükaczoktól sem, melyek a 
selymet fújják, kiket pedig utálok ; de kérdem egyszers- 
mind, kérdem és újra kérdem : mi ok tarthatna engemet 
vissza attól, hogy midőn mindezen osztályai számára az 
emberi és nem-emberi társaságoknak vannak pártfogó 
egyesületek, én egy oly állati személyzet pártfogására 
indítványt ne emeljek, mely maga felülmúlja számra 
mindazon élő elemeket, kiket az országban kisdedekben, 
tudósokban, juhokban és selyembogarakban birunk, mert 
maguk az agarak bizonyára nagyobb számmal vannak, 
hogysem valamennyi kisdedei, tudósai és egyéb gondvise- 
lésre szorult egyéniségei az országnak. Mi ok tarthatna 
engemet ettől vissza ?» . 

Miután ilyen okot senki sem birt felfedezni, folytatá a 
Nábob : 

((_- Ugy hiszem uraim, nem szükség önök előtt említe- 
nem, s hiszem is, hogy mindenkinek van szive, s átlá- 
tandja, miszerint az általunk tárgyalt állatosztály hűsége, 
ragaszkodása mindent felülmúl, a mi e tekintetben vár- 
ható. Avagy tud-e rá valaki esetet, hogy egy agár régi 
gazdáját hűtlenül elhagyta, megcsalta, meglopta volna? 
Ismeretes-e az agarak között az árulás szörnyű bűne, 
van-e rá példa, hogy mint a bosszúálló macska, álmában 
megfojtotta volna egy agár az urát? Ellenkezőleg, nem 
psychologiai igazság-e az, hogy bármily keményen meg- 
fenyítse is törvényes ura az agarat, ha azon pillanatban 
egy idegen ember urát megtalálná támadni, a még súlyos 
korbácsütésektől jajveszékelő agár nem az idegennek, 
hanem urának fogná pártját? Sőt ellenkezőleg, ki ne tudná 
azt a praktikus életből, ha valaki egy agarat elad, bárha 
új gazdája tejben-vajban füröszti is, nem találja kedvét, 
hanem visszaszökik a régi gazdájához, bár ha mérföldek 

is volnának közben? Kivel ne történt volna közülünk ily 
érzékeny eset?» 

E felhivásra általános zsibaj támadt a gyülekezetben, 
mindenki emlékezni akart hasonló esetre, mindenki szám- 
talan mérföldekről látott vagy hallott hazaérkező kutyá- 
kat, de valamennyin diadalmaskodott Berki Lőrincz, a 
kinek egy agarát zsákba dugva vitték el Horvátországba s 
félesztendő múlva a Dráván, Dunán, Tiszán és mind a 
három Körösön keresztül szökött haza Püspök-Ladányba. 

« — Végül szabad legyen megemlítenem uraim, azon 
esetet, midőn egy agár gazdája meghalálozik, mit cselek- 
szik a hü eb? Elveszti étvágyát, nem érdekli semmi többé, 
kimegy a gazdája sírhalmához, ott lefekszik, nem eszik és 
nem iszik többé s heted napra — — (itt elkezdé homlokát 
dörzsölni János úr, nem tudva hogy mit mondjon « meg- 
hal », vagy « megdöglik?))) s hetednapra elpatkol)). 

Sokan nevetni kezdtek. 

« — Uraim, én nem frivol tréfából beszélek. Saját szo- 
morú tapasztalásom ez: midőn halálos beteg voltani, 
cselédeim, barátaim elhagyának, ott feküdtem egyedül, 
mint halálra szánt áldozat, melynek már előre megküldték 
a koporsót, csak egy pár hű barátom nem hagyott el és az 
agaraim. Oda jöttek azon szoba ajtajához, melyben feküd- 
tem, ott kapartak, ott sírtak, ott szűköltek, s ha beszök- 
hetett egy, azt az ágyam alól ki nem lehetett verni és a 
többi ordított az udvaron egész nap, keserűségében.)) 

— Uram, ne mondja tovább ! kiálta le a karzatról Ma- 
rion kisasszony; a nagyságos főispánné egyben elájul ! 

Hirtelen alkalmazott illatszerek szerencsésen megelőzék 
a nagyságos asszony görcsrohamait, kinek idegeire rend- 
kívül izgató hatással volt az agárhűség ez érzékeny raj- 
zolása. 

János úr fel is hagyott a pathoszszal s indítványa for- 
mulázására tért át. 

— Minélfogva bátor vagyok azon szerény indítványnyal 
járulni a két haza minden agár-kedvelői elé, miszerint 

egyesülnénk az állatország ime tagjainak méltó sorsra 
emelésében, melyet is én e következő pontokban látok 
jónak meghatározni : 1-ször is az eként összegyűlt érdemes 
társaság nyilatkoztassa magát megalakultnak, választván 
saját kebléből egy bizottmányt, mely a statútumokat ki- 
dolgozza és azokat ismét egy hatvantagú választmány elé 
terjeszsze, mely legyen permanens, — 2-8zor határoztas- 
sék meg, hogy a részvények ára mennyi legyen ? én ma- 
gam elvállalok ezer részvényt. (Általános éljen!) 3-szor 
alapíttassanak a társaság pénzerejéhez képest a következő 
czélravezető intézmények : egy agár-iskola, melyre a meg- 
kívántató telket és épületet én bármelyik jószágomból 
ingyen átengedem (hosszas éljen !) a holott az agarak hozzá 
értő oktatók által kellőleg neveltessenek ; továbbá alapít- 
tassék egy nyomtatott orgánum, egy agarászati lap, mely 
a tudományok ezen ágazatában tett haladásokat és föl- 
fedezéseket ismertesse, egyszersmind a társulat érdekeit a 
közönség előtt képviselje. (Gyér helyeslés. Minek az?) 
Hirdettessenek jutalmak az agarászatról irandó legjobb 
könyvekre. (Zúgás ; egy hang : hisz így nem az agarak, 
hanem a firkászok kedveért egyesültünk !) Végül tartassék 
minden évben egyszer közgyűlés,. és legalább egyszer ver- 
senyfuttatás, mely alkalommal a győztes agár arany billi- 
komot fog nyerni. A mi ki nem telik a társaság pénztárá- 
ból, azt a hiányt én magam fedezem.)) 

János úr a társaság éljenzése között ült vissza helyére. 

Mint szokás és rendes dolog, rögtön oppositio is támadt 
ellene, az eredeti ficzkók protestáltak mindennemű fizetés 
ellen, mint a melyben nagy romlás magvát sejtik ; néhány 
közbh'tokos orrolni kezdé, hogy miért tartassék gyűlés és 
iskola Kárpáthy jószágán, miért nem az övén? nagy ellen- 
szenvre talált minden nyomtatandó betű, s ámbár utoljára 
János úr mindent a maga költségére vállalt is, indítványá- 
nak e részét nem vihette keresztül, mert Szépkiesdy gróf 
utoljára beszédébe vágott. 

— Hagyja el méltóságod azt az egész irodalmi pere- 

puttyot, elég nyomoxiíság a hazára nézve, hogy a politikai 
világba is befúrták magukat; ne hagyjuk őket még az 
agarászatban is grasszálni ; minden haszontalanság tőlük 
ered, nekik köszönhetjük, hogy egészen kiforgatják a ma- 
gyar jellemet ősi sajátságaiból s megrontják nyelvünket, 
hogy utoljára magunk magunkat sem értjük, mert ha nem 
tekinteném, azt, hogy méltóságos barátom SzentirmsLy Ru- 
dolf úr is megalázza magát könyveket és hirlapokat imi, 
őt is pedig csak jelenlevő gyönyörű neje iránti hódolatból 
kámélem, azt mondanám, hogy utálom és gyűlölöm az 
egész éhenkórász fajt, s nem tartom érdemesnek rá, hogy 
agarainkkal egyérdekűvé tegyük. 

Flóra egészen elpirulva a haragtól, fordult el a beszélő- 
től, legyezőjével takarva el lángra hevült arczát s szere- 
tetreméltó ingerültséggel súgá Fannynak : 

— Volna csak itt Rudolf, majd megfelelne az neked. 

Kárpáthy János kevéssé rejtett bosszúsággal vonta hátra 
magát, midőn a társaság nagy része éljent kiáltott a jeles 
hazafi beszédére. 

A jeles hazafiaknak az a kitűnő szabadalmuk van, 
hogy akármit mondanak, az mind jeles és derék dolog- 
nak tartatik. 

A vita azonban nagyon ingerültté válhatott volna, ha e 
közben Horhi Miska kedvencz agara holmi illetlen vonat- 
kozásokkal meg nem bántja János úr kedves agarát, mire 
a felgyulladt pártszenvedély miatt az utóbb érintett agár 
annyira megfeledkezék a vendégi jogokról, hogy ellenfélé- 
nek nyakán megragadná a bőrt és leteperné a földre ; erre 
a többi pártfelek is, agár-guelphek és ghibellinek egyszerre 
egymásnak rohantak, s a tanácskozók lábai közé kevere- 
dének, míg a peczérek beavatkozása el nem csillapítá az 
ingerült vitát. 

Volt azonban kaczaj, szitkozódás és menykőemlegetés ; 
e heveskedése az érdeklett feleknek könnyen megzavar- 
hatta volna a gyűlés tekintélyét, ha Gergely gróf azon 
komolysággal és lélekjelenléttel, melyet semmi körülmény- 

ben el nem vesztett, meg nem dorgálja a még folyvást 
egymásra morgó és csaholó pártokat. 

— Uraim ! önöknek odakinn szabad marakodniok, ide- 
benn csak nekünk. 

E rendreigazitás ismét jó kedélyre hangolá a társulatot, 
az agár-hallgatóság kiveretett a teremből s a társulat a 
kérdéses pontok kihagyásával elfogadá az indítványt. János 
úr általános felkiáltással megválasztatott elnöknek, a nagy 
hazafi alelnöknek; választatott egyleti jegyző, aljegyző, 
fiskális és orvos, hatvan választmányi tag és tizenkét 
tagú bizottmány s mindez annak rendi szerint protokol- 
láltaték. 

Az alapkő le volt téve, a nagy és nevezetes társulat meg- 
alakult s nekünk nincsen egyéb hátra, mint azon őszinte 
óhajtásunkat csatolni e fölötti örömünkhez, vajha mind- 
ezen igen tisztelt hazafiak más közérdekű ügyekben is 
hasonló buzgóságot fejtsenek ki s azzal mi is csatlakoz- 
hatunk azon számtalan élj énekhez, melyekkel a társulat 
tagjai egymást kölcsönösen és méltán megtisztelik. 

A gyűlésteremből megválva, a nagy társalgási teremben 
gyűltek össze a vendégek ; a viták és tanácskozások dél- 
utáni négy óráig tartottak, s Málnay George, kivel csak 
találkozott, mindenkinek elmondá, hogy ő meg nem fog- 
hatja, hogy csepp étvágya sincs. 

Karöltve sétált együtt a két szép delnő ; mindenki, a ki 
látta így őket, megvallá, hogy nehéz volna választani, me- 
lyik szebb közülök? 

Az asszonyságok, a szigorú úrnők szívességgel, bókok- 
kal halmozák a háziasszonyt, a szegény polgárleányt, a ki 
ez órában érezé legjobban, minő Istentől adott ajándék 
rá nézve e nemes barátnő, ki őt nimbusával körül fogja, 
ki — hogy az igazi szót alkalmazzuk, — divatba hozta a 
salonokban az irántai nyájasságot. 

Az elegáns ifjak, a salonok arszlánjai, mint bolygó csil- 
lagok rajzottak körül a társaság e két napját; maga Szép- 
kiesdy gróf úr is őket látszott keresni szemeivel, s bár jól 

látta, hogy Flóra mindig bosszúsan elfordítja tőle arczát, 
ez csak annál erősebb ok volt az obligát ostromlásra. 

— Tudja-e ön azt, gróf, szólt Flóra az útjokat álló nagy 
férfiúnak, hogy én önre haragszom ? igen komolyan harag- 
szom. 

— Annak csak örülni tudok, felelt a nagy ember, ön- 
tudattól sugárzó arczával, mert a kire az asszonyok hara- 
gusznak, az bizonyos lehet arról, hogy szeretni fogják. 

— Nagyon helytelen fogalmai vannak önnek az asszo- 
nyok haragtartása felöl ; ha mi ön ellen egyesülünk, mi 
megbuktathatjuk önt s ön elveszti népszerűségét az egész 
országban. 

Ez egy jó naiv tréfa volt, mely nem rosszul hangzott 
egy olyan kis eleven, mosolygó hölgy rózsaajkairól, mint 
Flóra, s erre bármelyikünk is azzal felelne, hogy megadná 
magát, 8 kézcsókolva kémé irgalmas felfüggesztését az 
ellenségeskedéseknek ; ámde a nagy férfiú jobbnak látta 
erre mindjárt buzogánynyal felelni. Olyan képpel és állás- 
sal, mintha a zöld asztalnál ülne, viszonzá, elébb végig 
gondolva a frázist, melyet mondani fog : 

— Asszonyom ! Próbálták ezt már velem mások is. Én 
asszonyokkal szerelmeskedni szoktam, őket meghódítom, 
de velők nem harczolok és tölök nem félek. 

Ily mondások után szokása volt a nagy férfiúnak meg- 
fordulni, és tova menni, mintha nem hinné képesnek ellen- 
felét, hogy még furcsábbat tudjon mondani. Egypár buzgó 
bámulója a derék hazafinak hirtelen plajbászszal tárczá- 
jába jegyzé e felejthetetlen mondatot. 

Fanny egészen el volt bámulva. Flóra pedig nevetett. 

— Ettől örök időkre meg vagyunk szabadulva. Olyan 
gyöngéjét találtam érinteni, a mit soha meg nem bocsát. 
Neki a népszerűség az arany bornyúja s a ki azt meri állí-. 
tani, hogy ebben megingatja, az inindennemű jó indulata 
ellen biztosítva van. 

Nemsokára ebédre csengettek; a társaság nagy zajjal 
és kedvvel elfoglalá az asztalokat, miknek leírásától lelki- 

ismeretesen megtartóztatom magamat, először és másod- 
szor azért, mert az ilyenek csak természetben^mulattatók, 
leirva pedig véghetetlenül unalmasak. Gazdagság, pompa, 
fény, pazarlás volt a mennyi csak kellett, s a mennyi a 
Nábob hírének ínegfelelt, a magyar konyhától kezdve a 
franczia szakácsművészet minden mesterséges teremtmé- 
nyéig kapható és élvezhető volt minden, s borokl^an nem 
volt mód választani. Az ebéd vége egész a késő éjszakába 
nyúlt be, a midőn már nagyon hangos kezdett lenni a tár- 
saság ; a nagy hazafi elővette szokott sikamlós, kétértelmű 
anekdotáit, nem igen törődve vele, hogy nők is vannak 
jelen, mondani szoká : castis sünt omnia casta, a tiszták- 
nak minden tiszta, s a ki már tudja, hogy miért kell el- 
pirulni, azon úgy sincs mit elrontani többé. A hölgyek 
pedig úgy tettek, mintha oda sem hallgatnának, szomszéd- 
jaikkal kezdve beszédet s nem törődtek vele, hogy az ere- 
deti ficzkók, a nagy hazafi obligát közönsége, a frázisok 
claqueurjei, min kaczagnak olyan gégeszakadtából. 

Azonban mindenki lehetőleg jól iparkodott magát érezni. 

Ki volt boldogabb, mint a Nábob ? 

Eszébe jutott, hogy alig egy év előtt itt, azon a helyen, 
melyen most ül, minő iszonyú jelenet érte őt és látta most 
maga mellett ülni a szép, a bájoló nőt és víg, eleven tár- 
saságot, mosolygó, derült arczokat körül. 

Majd megzendült az előszobában Bihari hegedűje, vígan, 
szomorúan ; egy-egy eredeti fiú felrúgta a széket s kiment 
a czigányok közé s tánczolt egymagának ; benn az alatt a 
szózátosabb hazafiak ittak sorba minden vendég egész- 
ségeért, kiváltképen a háziúrért és háziasszonyért, s azután 
mindenféle abstract tárgyakért,-egyesületekért, vármegyék- 
ért, collegiumokért, ennek meg amannak a korszerű esz- 
mének szerencsés sikerüléseért. Gróf Szépkiesdy tartott 
egy hosszú beszédet, melyben igen szépen bele volt szőve 
minden megéljenezett frázis, a mi egy esztendő alatt a 
zöld asztaloknál elmondatott ; voltak, a kik már ezt a be- 
szédet negyedszer hallották, egyszer az országgyűlésen, 

másodszor egy főispáni beigtatáson, harmadszor egy megye- 
gyűlésen, és most az agarász-társuiat keresztelőjén, a mi 
azonban senkit sem akadályozott abban, hogy rettenetes 
éljeneket ne kiáltson rá; a jó annál jobb, mentül többször 
hallja az ember. Maga János úr is kifogyhatatlan volt a 
toasztivásokban, s ha e részben egy igen tisztelt dámának, 
gróf Keresztynének nem kellene adnunk az elsőbbséget, 
azt mondanók, hogy mind élezés mondatokban, mind po- 
harak ürítésében ő volt a társaöág hőse. Azért azonban 
minden esetre kiválólag meg kell őt dicsérnünk, hogy 
-annyi ivó között neki jutott legelébb eszébe, miszerint két 
jelen nem levő férfiúért poharat emeljen, kiknek egyike 
István gróf, másika Eudolf, s elmagasztalván mindakettő- 
nek érdemeit, rajok köszönté a poharat, mi által oly lelke- 
sülést idézett elő, hogy még a hölgyek is poharat ragadtak 
s koezintottak vele. 

A sugárzó öröm e pillanatában egy szolga lépett oda 
Szentirmaynéhoz, s egy levelet adott, melyet gyors futár 
hozott Szentirmáról. 

Flóra repeső szívvel ismeré meg a borítékon féqé kéz- 
írását, azonkívül is szokás volt még azon időkből a levelek 
boritékára is kiírni a czím alá: « kedves nőmnek, leg- 
nagyobb szeretettel », hogy még a posta is gyöngédebb 
kezekkel nyúljon hozzá. Tehát ő írja azt ! Pestről irta. 
Szentirmayné engedelmet kért, hogy félrevonulhasson, a 
levelet elolvasandó. Felkelése jel és felszabadítás volt az 
egész társaságnak az asztal elhagyására, az amalgamisált 
tömeg szétoszlott a többi termekbe. Flóra és Fanny észre- 
vétlenül félrelopták magukat hálószobájokba, ott egész 
nyugalommal elolvasandók a kedves levelet. Azt persze 
Fannynak is meg kellé tudni, hogy mi van bele írva ? 

Felszakítá a hölgy örömtől remegő kézzel a pecsétet, 
miután elébb szivéhez szorítá a levelet, s e néhány sort 
olvasák belőle : 

« Holnap Kárpátfalván leszek. Ott találkozunk. Rudolf. 
1000. » 

Ez az ezer azt jelenti, hogy ((ezer csók». 

Milyen öröme volt a kedves nőnek, össze-vissza csókolá 
a helyet, hova a férj neve volt irva, mintha legalább is 
100-at előlegezni akarna e küldeményből s azután elrejté 
keblébe, mintha a többi 900-at még későbbre kivánná el- 
tenni, azután ismét élővette és elolvasá, mintha nem em- 
lékeznék egészen a levél tartalmára, s újra el kellene azt 
olvasnia, hogy tökéletesen megértse és azután újra meg 
újra összecsókolá azt, úgy hogy utóbb maga sem tudta 
mar, mennyi hiányzik belőle? 

Es Fanny is teljesen osztá barátnéja örömét, az öröm 
oly ragadós. Holnap megérkezik Eudolf, milyenje kedve 
lesz azontúl Flórának ! Látni fogja a legnagyobb boldogsá- 
got, a mit szerető szív képzelhet és nem fogja azt irigyelni, 
nem! örülni fog más örömének, legjobb barátnéja boldog- 
ságának, ki birja, magáénak mondhatja azt a férfit, akiről 
mindenki annyi jót, annyi, szépet beszél és az holnap ide 
fog jönni, 8 hogy addig is nejének örömet szerezzen, meg- 
irja jövetele napját. Nem jön ólálkodva, meglepve, mint a 
ki féltékeny, hanem előre tudatja jöttét, mint a ki bizo- 
nyos róla, hogy nagyon, nagyon szerettetik. Oh e boldog- 
ságot látni mily öröm lesz ! 

A két hölgy örömsugárzó arczezal tért vissza a társaság 
közé, mely éjfélig együtt mulatott, azután mindenki szo- 
báiba távozók. János úr zeneszóval kiséré vendégeit nyu- 
galomra, azután valami altató symphonia zengése mellett 
horda ablakról ablakra a czigányokat. Azután az utolsó 
hang is elhalt és azután aludt mindenki és álmodott szép 
dolgokat. Rókákról az agarászok, gyűlésekről a szónokok, 
pástétomokról Málnay úr, férjét ölelte álmában a szűz 
keblű delnő és Fanny álmodott arról a szép mosolygó 
arezról, kiről annyit gondolkozott, s ki oly szeliden tekinte 
rá, beszédes kék szemeivel s oly csodás, oly édes hangon 
tudott beszélni hozzá. Hiszen álmodni mindent szabad ! 

Tehát holnap ! 

XXI. A VADASZ. 

Másnap korán reggel vadászkürtök ébresztek a vendé- 
geket ; sokan, kik a vadászatról gondolkozva aludtak el, 
kik a vadászatról álmodtak is, egyszerre talpra ugrottak 
az édes hangokra ; mások, kik szerettek volna megalkudni 
magukkal még egy félórácskában s csak egy kicsi kis ál- 
mocskát ajándékoztak volna jnég örömest nehéz szem- 
pilláiknak, e föltételökben erősen akadályozva voltak a 
nőttön növekedő zsibaj által, mely a Kárpáthy-kastélyt 
egyszerre fölveré, jövő-menő léptek, ismerős hangok kiál- 
tozása a tomáczokon, az udvaron csaholó ebek, ostorkon- 
gatások, nyerítő paripák fölverték volna még a hét alvót 
is édes nyugalmából. Ki várhatna a vadász emberektől 
discretiót, kíméletet? A legfinomabb salonember is, mikor 
vadászni készül, más csizmát húz, más sipkát tesz s azzal 
azt hiszi, hogy ez már most őt feljogosítja iszonyúan 
kopogni, mikor megy és egészen más hangon beszélni, 
mint egyébkor. Sőt még ez sem volt elég, hanem ha valaki 
még ki nem nyitotta az ajtaját, azt felénekelték s nehogy 
történetesen valamely mélyen alvó még erre se ébredjen 
fel, kisütögettek egynéhány puskát az udvaron. 

A vadászat szenvedélye különben ragadós ; én még nem 
ismertem embert, a kinek e mulatsághoz ellenszenve lett 
volna s közös ez a gyermekekkel, úgy mint a vénekkel s a 
nőkkel, mint a férfiakkal. 

Hajnal alig hasadt még, midőn a felöltözött vendégek 
kijöttek a tomáczokra, megmutatni magukat és megnézni 
az időt. 

Az eredeti ficzkók lobogós inguj jakkal, pitykés mel- 
lénynyel, darutollas kucsmával voltak neki készülve a 
vadászatnak; feszes dolmányokban, pörge kalappal az 
elegáns ifjúk, csak a bohó Gergely gróf volt angolnak öl- 
tözve piros kurtafarkú fr^kkbaij s nagyon kért minden 

embert, hogy magyarázzák meg a kutyáiknak, hogy íjem 
ő a róka. 

A delnők többnyire mind vadászköntösökben voltak; 
pompásan illett az amazoni termetekre e testhez . simuló 
viselet, hosszú uszályával, melyet kézbe kellett emelni, 
hogy a sarkantyús vitézek rá ne gázoljanak. 

S ki lett volna most is szebb, mint a mi két kedvenez 
hölgyünk ? Flóra szép akart lenni, igen szép, — mert 
Eudolfot várta. Haj fürtéi fonadékát ügyesen választá arczá- 
hoz, finom lengeteg termetét gyönge zöldet játszó hala- 
vány veres tafota spenczer szorítá, elől nyitva, csipke- 
fodrozattal, a hasonszínű uszály balfelől smaragd kapocs- 
csal volt felakasztva, láttatni engedve a fehér viganó legalsó 
hímzetét ; araszszal átérhető derekát fehér, aranynyal át- 
tört, keleti shawl öleié, pálmákkal himzett végeit ölébe 
hullatva; fején gömbölyű ezüst fényes kalapka volt, lengő 
marabut-tollakkal ; keblén elől három rubingomb tartá 
össze a sűrű csipkefodrozatot. Mi jogon meri azt valaki 
megszámlálni: egy, kettő, három? pedig a ki csak látja, 
mindenki megszámlálja: egy, kettő, három. 

Fanny egyszerűen volt öltözve. Habos fekete selyem 
volt uszálya és dolmánya, mely nyakig fedé termetét, csak 
a szép karcsú nyak volt piros szalaggal átkötve, mely vé- 
kony csipke-bodrot szoríta s elől egyszerű gyémánt csattal 
volt megtűzve; fejét fényes fekete kalap fődé, mely alól 
két hosszú tömött rendben omlottak alá éjfekete haj fürtéi 
félig eltakarva a kalapra kötött fátyol által. 

Mennyi új bájt, eddig ismeretlen varázst ad egy ily 
lovagviselet a hölgyeknek, a ki eddig csak szerelmes volt 
beléjök, most megőrülhet miattok!. 

Azonban megszólalt a csengetyű. Reggelire hivattak a 
vendégek. Korhely-leves, villás étkek s megfelelő szeszes 
kortyok vártak rajok a teremben; senkisem kényeskedett 
most, hiszen vadászok voltak mind. A kedves szép höl- 
gyek sem tagadhaták ^meg bámulóiktól azt az élvezetet, 
hogy rózsa ajkaikat néhány csepp rostopsinnal vagy har- 

mínczéves sílvoríummal meg ne nedvesítsék ; ma minden 
szabad. Ma erős szivűnek kell lenni. Mindenki más han- 
gon beszél, még az éltesebb nők is kocsin fogják kisérni a 
vadászatokat; a főispánné asszonyság is elmegy, pedig 
előre tudja, hogy igen sokszor el fog ájulni, mert őt min- 
den rendkívül alterálni fogja; bárcsak valaki leesnék a 
lóról, hogy ő megmutathatná, milyen szépen el tud ájulni 
olyankor. 

Azonban senki sem esett le a lóról. 

Gyönyörű nyári reggel volt, midőn a pompás menet 
kivonult a kárpátfalvi kastély udvarából ; elől a delnők, a 
karcsú, lengeteg amazonok, lejtő paripákon, körülrobog\^a 
délczeg ifjaktól, kik lovaikat tánczoltatva szőkéitek válasz- 
tottjaik mellett; hátrább a sallangos eredeti ficzkók jöttek 
mokány lovaikon, végül a hintókban ülő éltes urak és höl- 
gyek ; maga János úr is nyeregbe ült s megmutatá, hogy 
ő sem utolsó a lovaglásban s valahányszor nejére tekintett, 
húsz éwél látszott fiatalabbnak ; arcza ragyogott azon 
gondolattól, hogy ez a szép asszony az ő felesége. 

A bohó Gergely gróf e közben mindenféle ügyetlen lova- 
sokat produkált, pedig ő maga a leggyakorlottabbak egyike 
volt ; mint lovagolnak a vasárnapi boltos legények a Prá- 
teren? szétvetett lábakkal, élethű kifejezésével azon aggo- 
dalomnak, mintha egy szál deszkán kellene balanceiroz- 
niok mélységes tengerek fölött; azután hogy lovagol a 
porosz paraszt ? hanyattvetve magát a nyeregben, térdeit 
felhúzva s mind a két kezében lóbálva a felemelt kantárt. 
Mutogatta lord Ychswichset, mint kapaszkodik a nyeregbe, 
mikor a lova felrúg és a lova nyakába, mikor az ágasko- 
dik. Azután a debreczeni cívist, hogy lötyögteti magát a 
lovon a talyiga előtt ; végül a zsidó kupeczet, a kit a vásá- 
ron elkap a próbálgatott ló s beleviszi a ménes közé, ez 
alkalommal emberfuUasztó kaczajt támaszta Gergely, az 
eredeti fiuk közé tévedve lovával s majd leverte Horhi 
Miskát a nyergéből. Szidták az ánglus születésit ! 

Három jutalom volt kitűzve a három legjobb agárra. 



Digitized by 



Google 



144 

Első egy arany billikom a már említett felirattal, másik 
egy ezüst vadászkürt, harmadik egy szép medvebőr. Ezt 
az utolsót alkalmasint legjobban meg fogja köszönni a 
diadalmas agár. 

A versenyfeleket párosával összefűzve vezetik pórázon 
a peczérek, a kedvencz agarakat kiki szekéren hozatja, 
féltve, nehogy megrúgja valami ló. 

Lőfegyver természetesen egy sincs a társaságnál. Ilyes- 
mit agarászatra nem szokás vinni. 

A mint az egész vidám társaság a hosszú olasz jegenye- 
sétányon végig vonul, a sétány túlsó oldalán egy szemközt 
jövő lovagot látnak bekanyarodni. 

Már messziről megismeri mindenki lovaglása módjáról, 
s mint a futó tűz terjed el egyszerre az egész társaságban : 
ah valahára mégis eljött ! 

Kijött el? Hát ki más, mint a legdaliásabb lovas, a 
legmerészebb udvarló, kinek egy perez jönni, látni és 
győzni : — Kiss Miska. 

A pünkösdi király. 

Egy perez alatt a társasághoz ér, siet magát rögtön ki- 
menteni a hölgyek előtt, hogy eddig elmaradt ; apró czélzá- 
sokból engedi gyanítani, hogy komoly ügyei voltak, hihe- 
tőleg párbaj, azután a férfiak előtt menti ki késedelmét; 
lehet sejteni az okát, gyöngéd ügyek, hihetőleg légyott. 

A mióta nem láttuk, meglehetős gömbölyűséget vettek 
fel arczvonásai, mint olyan emberéi, ki soha sem testi, sem 
lelki bajokkal nem vesződik, kinek a feje sem fáj soha, a 
szive még kevésbbé. 

Miután egy perez alatt a társaság valamennyi tagját 
sorban köszöntötte, még az agarakat is néven szólongatva, 
itt kezet csókolva, amott kezet szorítva, végre visszakerül 
az egymás mellett lovagló két hölgyhöz, s különös ügyes- 
séggel sikerül neki mind azokat, a kik őket környezik, úgy 
félretánczoltatni, hogy közvetlenül Kárpáthyné mellé jut- 
hasson, kit azonnal elkezd minden tétovázás nélkül isten- 
asszonynak és lovon ülő angyahiak nevezni. 

Szerencsétlenségére Fanny őt félreérti, s mindazt, a mit 
neki beszélni szokott, kapitális bohóságoknak tartja s ér- 
demeiken felül nagyokat nevet rajtok. 

— János úr, János úr, szólt hegyesen, élesen Marion 
kisasszony a hintaja mellett lovagló Kárpáthyhoz, ha én 
önnek volnék, nem tartanék olyan házi barátot, a ki ellen- 
állhatatlanság hírével bir. 

— Nem vagyok féltékeny, nagyságos kisasszony. Ez az 
egyik kerék hiányzik az organismusomból ; bizonyosan 
kivette belőlem valaki, hahaha ! 

— Akkor meg ha önnek volnék, nem jönnék parforce 
vadászatra, attól tartván, hogy agaraim Acteonnak néz^ 
hétnek. 

— Adtam volna talán rá okot, hogy nagyságod úgy 
viselje magát irányomban, mint Diána? 

Marion kisasszony ajkpittyesztve fordítá el fejét. Ez az 
ember olyan ostoba, hogy semmit sem akar elérteni, a 
mivel valaki bosszantani kivánja. 

Fanny jókedvűen kaczag a pünkösdi király beszédein. 
Ha tudná, hogy ezt udvarlásnak nevezik, nem kaczagna. 
De hiszen mellette lovagló barátnéja épen olyan jó kedvvel 
társáig Gergely gróffal és ma mulatság napja van, kissé 
hangosabb lehet a jó kedv, mint egyébkor. 

Miska legjobban érzi ruagát, mikor a mesterségéről be- 
szélhet; figyelmes szemmel vizsgálja, hogy tartja magát 
Fanny a lovon? ez szabadságot ad neki megjegyezhetni^ 
miszerint termetét nem hajtja eléggé előre, a derekát 
könnyű hullámzásban kell tartani a paripa lépéseivel 
egyezve ; a nyereg alkalmasint félre van csúszva, mert a 
jobb térd igen alacsonyan áll, nem, nem az a baj, a ken- 
gyel igen hosszú, a ballábacska alig ér bele a hegyével. 
Ho ! meg kell állani ! Ebből nagy baj lehet ; a futtatásban 
könnyen kicsúszhatik a kengyel a talp alól. Meg kell állani. 
A nagyságos asszony számára magasabbra kell csatolni a 
kengyelszíj jat. Egyszerre öten-hatan ugrottak le lovaikról 
e kellemes szolgálatot megteendők, legelső volt a pünkösdi 

Jókai: Egy magyar nábob. n. ^^ 

király; Fanny azonban egészen elpirulva körülforgatá 
lovát, visszatartóztatva kengyelétől a szolgálatra kész sela- 
donokat. 

— Nagyon jól van így, nem szükség megigazítani. 

E pillanatban, senki sem tudja honnan termett oda? 
Varga uram ugrott Fanny lova mellé, s szíves készséggel 
ajánlá, hogy ha valami baj van a nyeregszer^zámon, pa- 
rancsoljon a nagyságos asszony ő vele, legalázatosabb szol- 
gájával. 

Fanny háládatos mosolylyal köszöné meg az öreg hiva- 
talnok készségét, ki ezáltal azon zavarból menté ki, hogj' 
kengyelvasához e fiatal emberek egyikét engedje nyúlni, 
mire az öreg lehajolt, kérve úrnőjét, ho^ addig tegye 
vállára a lábát, s nagy tiszteletteljesen 'feljebb csatolá a 
szíjat. 

— Köszönöm, édes barátom, szólt édes hangon a delnő, 
megszorítva az öreg kezét, míg Kiss Miskának kedve lett 
volna őt hátba ütni. 

Az öreg ismét eltűnt, észrevétlenül, alázatos semmivé- 
létellel ; hihetőleg valahol hátul egy csézában rejtőzködik. 
Ha figyelmezne rá valaki, észrevehetné, miszerint az öreg 
nem dűl a balfelére. Balvállán úrnője lábnyoma könnyű 
porfoltot hagyott maga után. A világért le nem dörzsölné 
azt onnan, s mihelyt haza megy, leveti azt a mentét, el- 
csukja és soha fel nem fogja venni többé. 

A társaság vígan robog tova. 

A menet egy helységen kívül egy mulatólak előtt álla- 
podott meg. Itt fognak majd a jutalmak kiosztatni. A nem 
lovagló hölgyek és férfiak itt leszálltak, felhágva a magas 
torony alakú terracera, mely a mulatólak közepéből emel- 
kedett s honnan az egész síkságot be lehete látni, melyen 
csak itt-ott látszott egy-egy folt erdő, a többi mind sasos, 
csátés avar, rekettyés berek, egészen rókáknak való oi'szág. 
Innen a mulatólak tornyából legjobban meg lehete látni 
az egész versenyt, melyhez pompás látcsövek voltak előre 
készítve. 

Egy egész tábora az agaraknak követte a vadászokat. 
Gyönyörű volt ellátni : egyetlen ismerős füttyentésre hogy 
válnak külön egyes csapatok a többi közül, gazdáik körül 
seregelve, a kedvencz agarakat is leszedték a szekérről, 
a pórázokat eloldozták, mire azok nyihogva ugráltak 
fel gazdáik kezei után, a hol lehetett, egyet nyalva 
rajtok. 

Különös, hogy az emberi szenvedélyek hogy ragadnak el 
az állatra. 

, János kiválaszta a többi közül két tiszta hófehér agarat 
s egy füttyöt vetve nekik két ujjával, odavezeté nejéhez. 

— A két legszebb és legderekabb agár az egész csa- 
patban. 

— Ismerem már őket, az egyik a Cziczke, a másik a 
Eajkó. 

A két agár, nevét hallva említeni, víg szökdécseléssel 
ugrált fel a lóra, az úrnő kezei után kapkodva. 

János urat nagyon kellemetesen lepte meg, hogy neje 
agarait névszerint ismeri, s annak is igen örült, hogy az 
agarak is ismerik úrnőjüket; hiába, mindenkit meg tud 
hódítani, embert és állatot ! 

— Hát a Matyi hol van? kérdé Fanny széttekintve. 

— Azzal magam fogok menni. 

— Hogyan uram ? Ön futtatni akar ? Ne tegye azt. 

— Miért ne? nem tartasz engem jó lovasnak? 

— Én elhiszem, hogy az, de tegye meg a kedvemért, 
hogy ne bizonyítsa be azt. 

— A te kedvedért? Eögtön leszállok a lóról. 

Flóra súgva monda a mellette lovagló Gergely grófnak : 

— Szeretném tudni, hogy a jelenlevő férjek közöl hány 
tenné meg azt a neje kértére, hogy a vadászatból elma- 
rac^jon? 

Marion kisasszony is súgott valamit a mellette ülő Ke- 
resztynének. 

— Félti az öreget az ifjú menyecske. Az ilyen majora- 
tusi jószágok birtokosát nagyon erős okai vannak a nyak- 
ló* 

töréstől félteni a hitvestársnak; vannak esetek, midőn 
kellemesebb nőnek lenni, mint özvegynek. 

— Mindenesetre kellemesebb, mint vén leánynak ; felelt 
rá Keresztyné mérgesen, gorombán, hogy Marion kis- 
asszony majd elszédült ijedtében. 

Annyi gyöngédség volt János úrnak ezen tettében, mi- 
szerint neje kértére lemondott egy oly kedvencz mulatsá- 
gáról, melynek hónapok óta előre örvendett, hogy Fanny 
egészen elérzékenyülve nyujtá neki kezét. 

— Ugy-e, ön nem haragszik ezért rám, én úgy féltem önt, 
János ajkaihoz szorítá a nyújtott kezet és sokáig kezé- 
ben tartva azt, kérdé : 

— Hát én ne féltselek téged ? 

Fanny önkénytelenül barátnéjára tekinte, mintha azt 
kérdezné tőle, vájjon ne maradjon-e ő is itt? 
Kárpáthy elérté a tekintetet. 

— Nem, nem. Azt nem kívánom, hogy elmaradj. Eredj, 
mulass. De vigyázz magadra. Ti fiuk, úgy vigyázzatok 
nőmre, mint a szemetek fényére ! 

— Oh vigyázni fogunk, felelt Kiss Miska, megpödörintve 
bajuszát. 

— Majd vigyázok én rá, monda Szentirmayné, erős 
hangnyomatékot vetve az «én»-re; miután észrevette, hogy 
Fannyt férjének jóakaratú felhívása zavarba kezdi hozni. 

A túlsó oldalon ezalatt az eredeti fiezkók is elkészültek 
az agaraikkal, s miután azt az egyetlen egy szójátékot, 
mely a magyarban létezik, s mely róka-fogások alkalmá- 
val el nem szokott maradni, eléggé megviselték s külön- 
féle tajtékpipákba számtalan fogadást tőnek : elkezdik a 
kürtök és ostorok segedelmével sürgetni a hajsza meg- 
indulását. 

A paripák, agarak nyugtalan szökelléssel kezdenek mo- 
zogni a kürtszóra, a társaság három külön csapatra oszlik, 
melyek, mint egy tábor, derekat és szárnyakat képezve, 
indulnak meg a csalitos rónának, az agarakat előre bo- 
csátják, a hölgyek kendőikkel, a férfiak kalapjaikkal inte- 

getnek egymásnak a miüatóka tornyából és vissza, azután 
a nyatgaló csoportok elszéledeznek minden irányban, itt- 
amott eltűnve a sűrű bokrok között, másutt a berekből 
csak a lovaglók feje látszik elő, dje mindenütt látni a két 
ifjú delnő lobogó fátyolát, őket kiséri legtöbb szem és gyö- 
nyörködik bennök. Most egy árokhoz értek. Szentirmayné 
merészen neki vágtat és keresztül szökel rajta, egy percz- 
czel később ugratja át az árkot Kárpáthyné ; karcsú ter- 
mete úgy hajlik, úgy hullámzik a szökés közben; utána 
kísérőik, Gergely gróf> a pünkösdi király és néhány lovász. 
Az erkélyről tapsolnak nekik. 

Csak Kárpáthy nyughatatlan. Nem találja helyét.'Lemegy 
lovászaihoz s ott találva az öreg Pált, aggodalommal mondja 
neki : 

— Ügy féltem ezt az asszonyt ; ha valami baj találná 
érni ! Nem bokros-e az a ló ? 

— A legjámborabb. Talán jó volna mégis, ha utána 
mennék: 

— Igazán mondod. Ülj fel saját lovamra. Vigyázz rá, 
hogy a mocsár felé ne tévedjenek, figyelmeztesd őket, ott 
könnyen oda lehet veszni. 

Palkó rögtön felugrott János úr lovára s Kárpáthy fel- 
ment ismét az erkélyre,'Utána nézni, hautólfogja-e őketémi? 

A csapat szélsebesen haladt előre. Az agarak felverték 
már valahol a rókát, de még mind nagyon messze voltak 
8 az űzés tétova irányából ki lehete venni, hogy a ravasz 
állat nyomot iparkodik veszteni. El-elbukik a buczkák kö- 
zött 8 elhagyja maga mellett rohanni üldözőit s akkor 
egyszerre oldalvást csap ki. De hasztalan minden furfan- 
gossága, ott ismét új ellenségre talál, hasztalan búvik, 
hasztalan fordul vissza futtában, nincs hová menekülnie, 
a sűrű ostorpattogás minden oldalról tudatja vele, hogy 
irtó harcz van izenve fajának s azzal rászánja magát a 
futásra s a legelső dombra felkapva, ott egy perezre meg- 
áll, széttekint, honnan jön az ellen? s azzal neki veti ma- 
gát az avarnak. 

. — Ni a róka ! kiáltják egyszerre üldözői, a mint meg- 
pillantották a dombon. A következő perczben már eltűnt 
onnan. 

De annyit mégis Játtak, hogy gyönyörű állat volt. 
Vénnek kell lennie. Ez dolgot fog adni a legjobb agár- 
nak is. 

Utána! 

A hajhászó csoport vágtatva rohan az agarak nyomában, 
a két hölgy arcza úgy ég a vadászat szenvedélyes örömé- 
től; Fannynak eszébe jut e perczben, a miről ábrándozott 
egykor, ha most ő — a névtelen ideál — mellette nyar- 
galna sebes paripán és látná őt vágtatva rohanni mindig 
előre, míg leomlana előtte és meghalna ott és senki sem 
tudná, miben halt meg? Flóra pedig arra gondolt, ha 
most Rudolf csak egyszerre szemközt jönne és őt meg- 
látná — és újra belé szeretne. 

Most egyszerre a rétre ért ki a róka; egy több ezer 
holdnyi kaszálló terült a vadászok előtt, melyen még rajta 
állottak a sorba rakott kalangyák. Itt kezdődött még a va- 
dászat érdeke. A róka gyönyörű egy példány volt, akkora, 
mint egy fiókfarkas, csakkogy jóval hosszabb; nagy bozon- 
tos farka, mint egy seprő húzódott utána ; bukdácsolva 
baktatott előre, nem mintha gyorsabban futni nem birna, 
de hogy erejével gazdálkodjék, miközben szüntelen csava- 
rogva, félrecsapva, ellenfelei kifárasztására törekedett. — 
Félszemmel szüntelen hátratekintgetett üldözőire, miket 
mintegy száz lépéssel előzött meg s midőn vévé észre, 
hogy a távolság fogyni kezd, oly gyorsan iramodott előre, 
míg azokat ismét megelőzte. 

Pedig János úr legjobb agarai, a Cziczke, Rajkó, a két 
fehér, Matyi, a nagy Ordas, Kiss Miska Fecskéje s Gergely 
gróf Armidája voltak nyomában, a többi sereghajtót nem is 
számítva. 

A róka meg-megállt. Sajnálni látszott a berket, melyből 
kiugrasztották s neki-neki futott egy-egy boglyának, mintha 
azt hinné, hogy a mellett elbúj hátik, azután mérgesen ma- 

kogva baktatott újra tovább: a távolból is lehete látni, 
hogy vicsorítja éles fogait elleneire, mikor visszanéz. 

Eossz dolog volt rá nézve ide a síkra kiszoinilni, a hol 
sem búvóhely, sem folyam nincs, mely üldözőitől meg- 
mentse. Volt ugyan oldalvást egy kiszakadása a Berettyó- 
nak, melyet rákászati tapasztalataiból s nyári fürdések 
után ismert, mint jó mély és széles vizet. Jó volna most, 
ha ez a víz közte és az agarak közt lehetne, mert az agár 
nem úszik örömest; de odáig megkerítik s lehúzzák a 
bundáját, mielőtt megázott volna. 

Már a kaszálló közepe táján észre lehet venni, hogy 
futása lassúdik, nem sokára körül lesz fogva. 

— Hajrá Fecske ! Hajrá Eajkó ! Hajrá Armida ! hangzik 
minden oldalról. 

' Az agarak megfeszített gyorsasággal rohannak utána. 

A két fehér legközelebb éri ; mint a szél, úgy vágtatnak 
utána, karcsú nyakaik előre vannak feszítve, két felől 
közre bocsátják a rókát, még néhány perez és elérték. 

A róka itt egyszerre megáll, farkát maga alá csapja s 
összecsattogtatva fogait, szembe áll a két agárral. — Azok 
meghökkenve állnak meg előtte, mérges nyifogással vetve 
meg lábaikat s sebesen csóválva felkunkorodott farkaikat. 
E perczet hasznára fordítja az üldözött vad s egy oldal- 
szökéssel kisikamlik a két fehér közöl s jobb felé próbál 
menekülést. 

üjra utána valamennyi. 

Most Gergely gróf Armidája éri legközelebb. 

— Bravó, Armida ! Tied a győzelem ! 

Még egy szökés. A róka egyszerre lelapul, s Armida 
keresztülugrik rajta s csak húsz lépésnyire futtában veszi 
az észre, hogy a róka elmaradt. 

Ez most egyszerre jobbra fordul. 

— Eajta Fecske ! Kiált Kiss Miska. És Fecske csak- 
ugyan elkapá a rókát; a jutalom a tied ! hanem a róka is 
elkapta a Fecskét, olyat harapott az orrán, hogy menten 
elbocsátotta ismét. Ez is a tied. 

Ekkor egyszerre teljes erejéből neki a róka a Berettyó- 
ágnak. Sikerült a ravasz ficzkónak annyi üldözőjét kiját- 
szani s oldalréshez jutni. Az agarak mind messze marad- 
nak el mögötte. 

Most áll még csak elő Matyi, az ordas, a soló agár, ez 
majd megmutatja, hogy mit tud. Eddig meg sem igen eről- 
tette magát, hagyta a többieket vállalkozni, úgy is jól tudta, 
hogy ezt a rókát egyik sem fogja el, ismerte már a maga 
emberét ! Kettőnek, háromnak meg bír ez felelni. Kégi 
róka ! ismerik már egymást, sokszor találkoztak itt-amott. 
Most mutassa meg hát, hogy ő ellenében mit tud ? 

A róka ismét elővette régi cseleit, félreszökelt, meg- 
lapult, fogait csattogtatta ; mind hiába, próbált ellenféllel 
volt dolga ! 

Hogy ezt János úr mind nem láthatja! Kérdezzetek meg 
egy szenvedélyes agarászt, hogy mennyiért adna egy ilyen 
látványt? 

Most a róka egyszerre a legsebesebb futás közben meg- 
lapul, de Matyi nem ugrik rajta keresztül, mint a szeles 
Armida tett, hanem a mint a róka visszafelé fordítja fejét 
neki vicsorított fogaival, egyszerre túlnan csap hozzá, mint 
a villám s azon pillanatban csak azt látni, hogy a róka 
bukfenczet vet a levegőben ; Matyi nyakánál fogva felhají- 
totta azt s alig ért vissza a földre, ismét megkapta hátán 
a bőrét s egyet rázott rajta a levegőben s azzal ismét el- 
hajította, hadd szaladjon megint egy kicsinyt. 

— Brávó Matyi, brávó, hangzott az egész társaság szá- 
jából. 

E kiáltás csak arra buzdítá Matyit, hogy még több bra- 
vourt mutasson nézőinek. Most meg azt követte el, hogy a 
róka mesterséges sakkfigurái ellenében visszafordította 
azt a vadászok felé, hogy ott azoknak szeme láttára lap- 
dázhasson vele a levegőben. Egy percznél tovább soha 
sem tartotta szájában a veszedelmes állatot, mert tudta, 
hogy a másik perczben már az is megfogná őtet s a róka- 
harapásról igen sajátságos fogalmaik vannak a kutyáknak, 

azt minden ismeretes harapások közt a legkevésbbé sze- 
retik. Ezért addig iparkodott azt hajigálni, földhöz verni, 
míg kifárasztja. A róka már nem is védte magát, csak futott 
előre, sántítva, bukdácsolva három lábon. Mindenki azt 
hitte, hogy már vége van ; midőn egyszerre oldalt csap 
újra s egy falka Ökröt pillantva meg az országúton, egye- 
nesen azoknak iramodik. 

A vadászoknak itt egy meglehetős magas korlátot kellett 
átügratniok, a midőn ismét alkalma nyílt a két delnőnek 
gyönyörű ügyességét kitüntetni; szerencsésen átszökell rajta 
mindakettő. 

E pillanatban egy lovagot láttak meg mind a ketten 
szemközt jönni rajok az országúton, kinek közeledtét ré- 
szint a bokrok, részint a félrevont figyelem miatt mindez 
ideig észre nem vették. 

Ez ő! 

Flóra arcza e perczben még pirosabbá lesz, Fanny hala- 
vány, mint a halál. 

Ez ő ! 

Eáismernek mind a ketten. Ez ő. Egyiknek szerető férj, 
másiknak szeretett ideál. 

Flóra örömriadva rohan elé, szerelmes sikoltással. 

— Eudolf, Eudolf! 

Fanny a kétségbeesés némaságával fordul el s nyargalni 
kezd visszafelé. 

— Az Istenért ! kiált Eudolf, kinek arcza még ég a sze- 
rető nő csókjaitól; azon hölgyet elragadta a paripa ! 

— Ez Kárpáthyné! szól ijedten Flóra s korbácsot ad 
lovának, hogy utoléqe. 

Az asszony hanyatt-homlok rohan az avaron keresztül ; 
mindenki azt hiszi, hogy elragadta a mén. Flóra, az öreg 
Palkó, Kiss Miska és Gergely gróf hasztalan vágtatnak 
utána, nem bírják megközelíteni, csak Eudolf ér vele. 

Most a mén a keskeny gátra kapott fel s azon nyargal 
végig, túlnan hat ölnyi mélységben a Berettyó vize. Egy 
bukás és vége van. De Eudolf utoléri már ; ő mindannyi 

közt a legjobb lovas. Már egészen mellé jutott. Először 
látja életében e nőt. Mit tudhatja ő, hogy annyiszor talál- 
kozott már vele ? ha soha sem vette észre. A paripa tajté- 
kot fúva rohan a delnő alatt, kinek arcza oly halvány és 
keble úgy hullámzik. Itt van ime a perez, midőn mellette 
lovagol az ifjú, lélekzete éri, haj fürtéinek lebbenése az ő 
orczáját legyinti és neki százszor több oka van most azt 
óhajtani, hogy bár meghalna e pillanatban; ez ifjú, ez 
imádott ideál a legszebb, legnemesebb hölgynek, legkedve- 
sebb barátnéjának férje. 

Eudolf kénytelen a neki vadított paripa elfogásával fel- 
hagyni, e helyett azon pillanatban, midőn Fanny el- 
szédül ten, elaléltan hanyatlik hátra nyergéből, hirtelen 
megragadja karját s izmos kézzel odaöleli magához, át a 
nyeregbe. A nő ájultan borul vállára, a paripa sziláján 
száguld tova ! 



xxn. A kínszenvedés. 

Kárpáthyné az eset után igen nagy beteg lett, sokáig 
kétséges volt életben maradása is. Kárpáthy a világ legelső 
orvosait hozatta el számára: tanácskoztak, gyógyították, 
sejiki sem tudta, mi baja? Az nagy hiba, hogy a sziveket 
senki sem tudja gyógyítani. 

Sokáig magánkívül volt, beszélt érthetlen dolgokat, mint 
betegek szoktak, kiknél a meggyuladt agy ábraképekkel 
van tele. Ki ügyelne az ily beszédre ? Nem való az. Kéme- 
ket, iszonyatot lát az ily beteg mindenütt, a hol semmi 
sincs s elnéz minden ismerőst ismeretlen alakoknak, más 
jellemet vesz föl, az erőslelkű lesz félénk, a szemérmetes 
hevült képekről beszél, ki jegyezné fel szavaikat? 

((Távozzál tőlem, — hagyj engemet elveszni. » 

Ki tudná, mit tesz az ? 

« Paripa, melyet a halál lovának neveznek, azon ülök én, 
ne jöjj melém.» 

Mit jelentene ez ? . 

«Ha te nem volnál boldog, nem volnék én boldogtalan. » 

A forró égő homlokon lágy sima kéz érintése vonul 
végig, Flóra az, ki ott virraszt a beteg ágya mellett, éjről 
éjre, megtagadva az álmot, meg férje látását, daczára Ma- 
rion ijesztgetéseinek, ki azt beszéli, hogy Kárpáthyné meg- 
himlőzött. 

Ha csak ez volna a szegény nő baja, milyen kevés 
volna az. 

Végre győzött a természet. Az ifjú véralkatnak erős küz- 
delmei szoktak lenni a halállal s hamarább elhanyatlik, 
mint a vén. Fanny megszabadult a haláltól. Midőn leg- 
először tekinte szét tisztult elmével maga körül, két lényt 
láta maga mellett ülni. Egyik volt Flóra, a másik — Teréz. 

A mire semmi rá nem vehette volna Terézt, hogy Kár- 
páthynét meglátogassa, az első hír súlyos betegségéről 
kényszeríté azt tenni. Épen az nap érkezett, hogy Fanny 
kórállapota jobbra fordult s Flórát felváltotta az ápolásban. 

Azonban Szentirmayné még sem akart addig eltávozni, 
míg barátnéját egészen veszélyen kívül nem tudja s néhány 
napig még ott szándékozott maradni. 

Fanny visszanyeré az életet, eszméletet; többé nem be- 
szélt értetlen, idegen dolgokat; elcsendesült, — meggyó- 
gyult, a hogy az orvosok mondák. 

Ki tudja, melyik nagyobb kín? Azon eszmék, mik az 
őrült égő agyában fogamzanak, vagy a miket a csöndes 
hallgatag gondolat a szív fenekére zár ? az szenved-e job- 
ban, a ki tombol és üvölt, a kit megkötöznek lánczczal, a 
ki fogait csikorgatja és nehéz tusájában vérverítéket izzad, 
vagy a ki hallgat és mosolyog és érzi azt az eszmét, a mi- 
től könnyű volna megőrülni. 

Most már hidegen lehetett végig gondolni az egész 
életen. 

Mi volt ő, mivé lett most és mi lesz belőle ! 

Ivadéka egy szerencsétlen családnak, mely hírét kény- 
telen szégyenleni s melynek minden tagja örömest el- 

tagadná egymást, elcserélné önmagát, örömest lenne vén, 
hogy el lenne feledve ifjúsága. 

E család fátumát elfogták róla Isten imádásához szok- 
tatott kezek, megőrizték, megvédték minden veszély ellen, 
csendes, békés menedéket készítenek számára, a hol úgy 
élhetett volna, mint rejtett fészkén az erdei madár. 

Menedékét el kellé hagyni, hogy egy álomkép után fus- 
son a világban, azon nagy világban, mely reá nézve annyi 
ijesztő képpel bírt, melyből annyi nyájas szó hívta, a 
mennyi háborító riasztá vissza. 

Egy nöszívet keresett, mely őt megértse, és egy férfi- 
arczot, mely ideálja Ion. 

És megtalálta mindakettőt. 

A nemes szívű barátnőt, ki hozzá jobb, kedvesebb volt, 
mint minőt remélni tudott, és a bálványozott ifjat, kinek 
lelkéről, szívéről több jót és szépet beszélt a világ, mint 
mennyit ő lelkében reá pazarlott. És e nő és e férfi ideál 
a legboldogabb házasok. 

Mi legyen akkor ő ? 

Néma tanúja e boldogságnak, melyről neki is oly ra- 
gyogó képzeletei voltak ? Lássa mindennítp a barátnő bol- 
dog arczát s hallgassa édes örömeinek titkait, miket bizal- 
mas suttogások óráiban a nők meg szoktak egymásnak 
mondani. Hallja dicsőített nevét, lássa magasztos arczát 
az ifjúnak, kit még imádnia sem szabad s ne merjen 
szólni felőle, nehogy arczának elpirulása, hangjának resz- 
ketése elárulja, amit soha nem szabad embernek megtudni. 

Vagy szívében áruló legyen az iránt, ki tele szeretettel 
járult hozzá, ki legelső nyújtá neki kezét, hogy vezesse, 
hogy pártolja, annak boldogsága ellen, mint a házba foga- 
dott tolvaj, terveket készítsen, rosszabb legyen, mint vala- 
mennyi testvére, mint mindazok, a kik hozzájok hason- 
lók, mert azok csak idegen erszényeket vadásznak, nem 
idegen boldogságot. 

És utoljára, ha akarna is, mit érhetne- el? Ha akarna 
oly bűnös lenni, mint az úrrá lett szenvedély kívánja, 

nyeme-e mást, mint megvetést? Hasonlíthatja-e magát 
bármi tekintetben azon nőhöz, kinek keblén e férfi a leg- 
nagyobb boldogságot tanulta ismerni? ha meg akarná 
csalni, megtörni, meglopni e nőt, nem volna-e az őrült 
merénylet tőle, midőn amaz oly szép, oly jó, és olyan 
eszes ? Csupán csak az emberi szeszélyekre építhetné re- 
ményét, ha azt hihetné, hogy Kudolf is csak olyan, mint 
a többi lengeteg férfi, ki megcsalja a legbájosabb, a leg- 
kedvesebb nőt egy másikért, ki annak bájaiból század- 
résznyit sem bír, csak azért, mert amaz már ismerős, már 
sajátja, emez idegen és másé s unalmas kedélye óhajtja 
a változatot ; ha ilyennek képzelhetné Eudolfot, tán akkor 
várhatna tőle szerelmet. De milyen szerelmet ? nem meg- 
vetné-e azt ő maga is ? 

Oh kétségbeejtő, kétségbeejtő ! 

És ilyenkor látni maga mellett, ágyánál virrasztva ezt 
a két nőt, kik mindegyikének annyival tartozik, kik oly 
részvéttel ülnek ágya mellett és kezeit kezeikben tartják 
és nem gondolnak arra, hogy ő e részvétet nem érdemli ! 
Hogy vonnák vissza kezeiket, ha tudnák, minő gondola- 
tok azok, miktől kezeinek lázas forrósága támad ! 

Milyen boldog volna most, ha soha nem tanulta volna 
e szenvedélyt megismerni, ha soha nem bocsátotta volna 
lelkét repülni elérhetlen vágyak után, ha a tisztes agg 
nőre hallgatott volna és ülne most is otthon a csendes, 
nyugalmas mezei lakban, nem törődve mással, mint virá- 
gaival. 

Mind ennek vége, vége ! 

S^m előre sem hátra menni nincs többé út. 

Csak élni, élni, egyik nap a másik után s valahányszor 
egy nap feljő, felsóhajtani: « ismét új nap !» 

Hát a férj, a jó öreg? 

Kárpáthy csak most érzé, mennyire szereti az asszonyt ! 
Tán ha meghal, túl nem bírta volna őt élni. 

Minden órában tudósítani kellett hogyléte felől s míg 
kétséges volt meggyógj^ulása, addig senkit el nem fogadott 

magánál. Néha megengedték neki az orvosok, hogy nejét 
meglátogassa, ilyenkor könyes szemekkel állt meg a ne- 
héz beteg ágyánál, megesókolá kitett verítékes kezét és 
sírt mint a gyermek. 

Végre túl volt a nő minden veszélyen. Szentirmayné 
elbúcsúzott, szívére kötve Kárpáthynak, hogy Fannyra 
ügyeltessen, korán ki ne hagyja menni a hidegre, orvosai 
rendeletét szigorúan megtartsa s minden indulatoskodás- 
tól megőrizze; olvasni sokáig nem lesz neki szabad s 
majd egy hét múlva, ha szép idő lesz, egy félórára ki- 
kocsizhatik, de akkor is melegen öltözzék s több efféle, a 
hogy azt a nők legjobban szokták tudni. 

Kárpáthy áldások közt bocsátá útra a kedves szomszéd- 
nőt, megígértetve vele, hogy minél előbb meg fogja őket 
látogatni. 

— A látogatás sora most már önökön van, egy hónap 
múlva úgy hiszenj Fanny képes lesz azon ígéretet bevál- 
tani, miszerint férjem beigtatási ünnepélyén a háziasszo- 
nyi gondokat velem megosztandja. Egyébiránt nem tudja, 
hogy én most megyek, nem akartam egy búcsúzási jele- 
nettel felizgatni; jó lesz, ha ön tudósítja eltávozásom- 
ról. 

János úr kapott e megbízáson s elébb megtudva Teréz- 
től, ha Fanny ébren van-e s nem lesz-e rá nézve alkal- 
matlan, szép lábujjhegyen besompolyodott hozzá, odalépett 
ágyához, fejét megsimogatta, kezét kezébe vette és kér- 
dezé : hogy van ? 

— Igen jól, felelt a beteg és iparkodott mosolyognia 

A mosoly rosszul sikerült, de jól esett János úrnak 
észreveni a szándékot is. 

— Szentirmayné üdvözöl, most távozott el. 

Fanny nem szólt rá semmit. Csak kezét huzá végig 
homlokán, mintha el akarná onnan űzni a gondolatot, 
mely abban támadt. 

Kárpáthy azt hívé, hogy az ő keze tán hűsebb lesz e 
forró homlokon s gyöngéden tapasztá azt oda. 

Fanny megfogá mindkét kezével e kezet s ajkaihoz 
voná azt. 

Kárpáthy oly boldognak érzé magát e perczben. 

Félrefordult, hogy ne lássák szemeiben a könyeket. 

Fanny azt hivé, hogy el akar távozni s még közelebb 
voná magához. 

— Ne menjen ön el. Maradjon itt. Beszélgessünk. 

Oh ez nagyobb öröm volt, mint a minőt várni lehete. 
Neje óhajtja, hogy ő ott maradjon, hogy vele beszéljen ! 
Ez angyali jóság ! 

— Lássa, már egészen magamhoz jöttem. Nemsokára 
fölkelhetek. Nem haragszik ön meg, ha valamit kérek 
öntől? 

— Ezerét ! ezerét ! Ne is egyet, kiálta örömmel János 
úr, hogy neje is fog tehát valamit kivánni. 

— Lám, a betegek mindig azon törik a fejőket, hogy 
mivel lehetnének alkalmatlanok gondviselőiknek. 

— Oh kívánj bármit; Bizonyos lehetsz felőle, hogy rám 
nézve nem lehet nagyobb gyönyörűség, mint neked örö- 
met szerezni. 

— ügy-e bár, elkészült Pesten önnek új kastélya ? 

— Kívánsz ott lakni talán ? sietett Kárpáthy, megelőzve 
neje gondolatait. Minden perczben elfoglalhatod s ha nem 
tetszik az és szebbet óhajtasz, télen építtetek egy másikat, 
aláfűttetve, mint a hogy a moszkvai Kremlt építették. 

— Köszönöm, megleszek elégedve vele. Lássa, én már 
előre gondoltam magamban, minő új életet fogunk mi ott 
kezdeni. 

— Igen ; víg társaságokat fogunk köiniled gyűjteni, fé- 
nyes estélyeket .... 

— Nem úgy értettem. Komoly, jótékony czélokra gon- 
dolok most. Oh nekünk annyi kötelességünk van, miknek 
betöltését emberiség, közügyek, szenvedők várják tőlünk. 

Szegény asszony ! Hogy iparkodik szíve forrósága elől 
e hideg, magasztos eszmék közé menekülni. 

— A hogy kívánod. Teljék örömed a könyek felszárí- 

tásában. Légy boldog azon áldások által, miket a hála fog 
nevedre halmozni. 

— Ezt tehát megigéri ön nekem ? 

— Boldog vagyok valamit kedvedre tehetni. 

— Ne legyen ön oly engedékeny, mert ez által csak 
arra kényszerít, hogy még követelőbb legyek. 

— Szólj, szólj. Bár végehossza ne volna kívánságaid- 
nak. Hidd el, hogy csak akkor vagyok boldogtalan, midőn 
látom, hogy te semminek sem örülsz, mikor szomorú vagy, 
mikor semmit sem óhajtasz, akkor én igen-igen szeren- 
csétlen vagyok. 

— A jövő nyárra fürdőkre szeretnék menni. 

— Hová? Parancsolj, hol fogod magadat legjobban 
érezni. 

Fanny gondolkozott. Akárhová! Csak messze, messze 
innen ! El a szomszédságból, a hol Szentiimayék laknak 
és soha sem jönni többé vissza. 

— Mehádia úgy hiszem legkedvesebb hely lesz. (Leg- 
távolabb, gondola magában.) 

— Még ma előre lefoglalom számodra a legszebb szál- 
lást jövő nyárra, az valóban igen kedves hely. 

— Azután még egyet. 

Kárpáthy alig birt magával az öröm miatt. 

— De ez nagyobb és nehezebb kívánat a többinél. 

— Annál kedvesebb ; mit kívánsz ? 

— Azt szeretném, ha ön mindenüvé velem jönne és 
együtt volna velem és soha sem hagyna el. 

Ah ez több volt, mint a mennyit emberi szívvel meg 
lehet bimi! A bohó öreg ember térdre esett neje ágya 
mellett s annak kezét csókjaival, könyeivel halmozá el: 

— Mivel érdemlem én ez örömet, e jóságod te tőled ? 
Az asszony szomorúan mosolygott és sokáig, sokáig 

nem bocsátá el férje kezét kezéből. Kárpáthy a nap felét 
ott tölte ágya mellett, nyájas fecsegés között hallgatva a 
kedves beteg apró kivánatait s boldog volt, hogy ö nyújt- 
hatá neki az orvosságot. 

— Mi ez ? kérdezé magában Teréz, ki figyelemmel ki- 
sérte a jelenetet és kezdé sejteni, hogy mi az. 

Néhány nap múlva már szabad volt Fannynak fölkelni . 
ágyából, akkor is férje vállára támaszkodva sétált végig a 
szobákon ; napról napra megtért egészsége, felüdült, magá- 
hoz tért. És azután egész napokat férje közelében tölte, hím- 
zését, olvasmányát az ő szobába vitte ; behítta magához, 
midőn zongorázott, együtt kocsikázott vele, soha sem 
hagyta el. Nem vágyott semmi társaság után. Cselédjeinek 
utasításul adá, hogy ha a régi látogatók keresik, mondják 
nekik, hogy rosszul érzi magát és az alatt ott benn ült fér- 
jénél és kényszeríté magát őt boldogítani, örömmel elhal- 
mozni. Síi ez ? Ez nem annyit tesz, mint tettetni a szerel- 
met, ennek neve : szeretni kötelességből. 

Még Terézzel is keveset foglalkozott ez idő alatt. A jó 
rokon rövid időn búcsút is vett a háztól ; Fanny köny nél- 
kül, panasz nélkül vált el tőle. De lelkébe látott Teréz. 
Midőn megcsókolá néma ajkát s aztán kocsira ült, önkény- 
telenül sóhajta föl magában : 

« Szegény leány !» 



XXm. A KEM. 

Kecskerey úr szállásán vagyunk. 

Nagy hiba volna tőlünk, ha végképen megfeledkeztünk 
volna róla; oly egyéniségeket, mint az övé, nem szabad 
egyszer látni és azután elfeledni. 

Most ő Pesten lakik, pompás, elegáns szállást tart, re- 
nomméeja most is a régi s minthogy a társadalom ez idő 
szerint sokkal elevenebb, annál szükségesebb alkatrészét 
képezi ő annak ; a mint szava járása : ő amalgamázza a 
társadalom különféle elemeit. (Ez a barbár mór chemiai 
műszó akkoriban kezdett a tükörcsináló műhelyeken kívül 
is divatba jönni.) 

Még reggel van s az érdemes úr még nincs felöltözve ; 

Jókai: Egy magyar nábob. II • 1^ 

mikor pedig azt mondjuk, hogy nincs felöltözve, ezt a szó 
betű szerinti értelmében kell venni. Ott ül a szoba közepén, 
egy gazdag bibor ottománon, csupán egy veres burnuszba 
burkolva, roppant csibukot harapdálva s fiíjva maga körül 
a füstöt és egy átelleni nagy álló tükörből nézi magát. Pe- 
dig bizony nincs mit gyönyörködni magán. Nagyon rosz- 
szul élne meg, ha modellnek kellene magát árulnia az ate- 
lierekben : — hanemha carricaturákhoz. Háttal az ottoman 
túlsó felén egy vele csaknem egyenlő nagyságú orángutáng 
ül hasonló kecses helyzetben, hasonló burnuszban : szin- 
tén csibukozva, s szintén egy átelleni tükörben nézi ma- 
gát. Már ez inkább méltán, mert ő majomnak csakugyan 
elég csúnya. 

Körül elszórt illatos szerelmes levelek hevernek s láb- 
bal tapodott versezetek, hangjegyek s más aflféle veszendő 
dolgok ; körül a falon válogatott mindenféle képek, mik, 
ha egymásra nézhetnének, bizonyosan nagyon elszégyel- 
nék magukat ; az aztalon valódi herculanumi bronz csé- 
szében látogató jegyek, mind merő nevezetes férfiak- és 
delnőktől. 

A szőnyegek mind női gyöngéd kezek hímzései, vadá- 
szatok, kutyák, lovak arczképeivel. Az elszőnyegezett falak 
titkos ajtócskákat engednek sejteni, s az ablakok mind ket- 
tős függönyökkel vannak takarva. 

Künn az előszobában egy kis szerecsen groom vakarja 
a fülét unalmában, a kinek utasításul van adva, hogy reg- 
geli tizenkét óráig semmiféle férfilátogatót be nem szabad 
bocsátani. Tehát azon vakmerő eszme van mellé csatolva, 
hogy ilyenkor őt a hölgyek látogathatják. 

Mind e tilalom daczára megtörténik, hogy a határozott 
csöngetésre bebocsát egy férfit Jusszuf, s Kecskerey úr 
kezdi hallani, mint beszél az érkezettel a néger ficzkó saját 
kaflfer nyelvén s nagyon örül neki. 

— Ki az? Jusszuf ! kiált Kecskerey úr erre oly éles han- 
gon, hogy a pávián ott a háta mögött ijedtében sikoltani 
kezd. 

Felelet helyett maga az érkezett ront be az ajtón. Imper- 
tinensek ezek a kiváltságos jó barátok, mormogja magá- 
ban Kecskerey úr, a midőn az ajtaján bebukó férfit meg- 
pillantja s nagy megelégedésére szolgál látni, mint hökken 
vissza az érkező szokatlan pongyolájától. 

Hanem egy perez múlva ráismer s határozott vígsággal 
kiált fel, eléje nyújtva hosszú száraz kezét. 

— Ah Abellino ! Te vagy az? Honnét hullottál ide? Azt 
hittük, már mediatisáltattad magadat Indiában. Jer, ülj mel- 
lém. Hoztál azokból a famóz pastillokbói, a miket genialis 
leveleidben említesz? 

— Vigyen el az ördög majmoddal együtt, szitkozódok 
az érkező, most nem tudtam, hogy mélyítek a gazda, úgy 
hasonlítotok egymáshoz, üssön bele a menykő ! 

— Ah ez most a legdivatosabb neme az udvariasságnak 
Egyptomban ? Egyébiránt majmom le van kötelezve a bók 
által. Zsokó, bizonyítsd be neveltségedet, az által, hogy 
nyújts egy pipát vendégemnek. 

Zsokó meg is tette, hogy elhozta a pipát, hanem olyat 
húzott vele a vendég lábszárára, hogy az nem bánta volna^ 
ha nem hozott volna neki pipát. 

Verje meg a Számum a piszkos rokonodat ! ha tudom,, 
máskor bottal jövök hozzád. Indiában is jártam majmok 
között, de ott az ember pisztolyt hord és lelövi az ilyen 
ocsmány állatot. 

— Ah, hagyd el barátom. A majmokból lett az em- 
beri faj. Én azt állítom, hogy az ember eredetileg ma- 
jom volt. Őseink iránt tehát illendő tisztelettel kell visel- 
tetnünk. 

Kecskerey olyan ember, a kinek mindenféle goromba- 
ságot el lehet mondani, de ki aztán mindenféle goromba- 
ságot vissza is ad. 

— Azonban, jer ülj ide mellém és tedd magadat kénye- 
lembe. Jusszuf ! tölts vendégem számára pipát. Sajná- 
lom, hogy nargylával nem szolgálhatok. 

Abellino leveté bő köpenyét, melyet válla körül tekerge- 

11* 

tett, 8 szembe ült Kecskerey úrral, hogy ídőközönkint a 
majmot papírosgalacsinokkal hajigálhassa. 

— Tehát mi hozott ismét vissza e birodalomba, én 
hősöm, én troubadourom ? kérdé Kecskerey úr ; bizonyo- 

' san szerelmes kalandok, nevezetes affairek ; fogadni mer- 
nék, hogy egy indu vestaliát szöktettél egy Budhurból. 

— Elébb felelj arra : van-e még itt valami híre elébbi 
affairemnek ? 

Kecskerey úr neheztelő arczczal felel : 

— Édes barátom, nagyon sokat teszesz fel magadról. 
Azt kivánod, hogy egy esztendeig egyébről se beszéljenek, 
mint a te rongyos párbajodról. Van eszébe valakinek. Úgy 
elfelejtettek, mintha soha sem lettél volna. Fennimbret 
megölted. Fennimorenak volt egy cadet öcscse, ki ez által 
majorescová lett. A minap kérdezték tőle, hogy miért nem 
sürgeti az ellened indított pert? Van eszem, mondta, 
hogy jóltevőmet üldözzem; ma estve találkozhatol vele itt 
nálam, sokkal derekabb fiu, mint a bátyja volt; nagyon 
fog örülni, ha meglát. 

— Készemről a szerencse. Tehát beszéljünk egyébről. 
Úgy látszik, hogy most Pest kezd lenni az elegáns világ 
fészke, a mit abból gyanítok, hogy te itt vagy etablirozva. 
Mit csináltok ti itt ? 

— Terjesztjük a civilisatiót. Kissé fádabb mulatság, 
mint Parisban tölteni a saisont, de néhány magyar mág- 
nás fejébe vette, hogy ezentúl Pesten lakjék, s most azok- 
nak a kedvéért mások és mások kedvéért ismét mások 
tanyáznak ebben a kedves városban, melyben épen akkorra 
a köd, mint Londonban s illusióra ennyi is elég. 

— Ez mind jó. Hanem a többek között mit tudsz Kár- 
páthyékról ? 

Kecskerey úr büszkén fúva fel magát, mint egy béka s 
torkának feszített hangján recsegé : 

— Kinek tartasz te engemet, barátom ? Kémed vagyok 
én neked, ki a családok titkaiba befúrja magát, hogy 
azoknak árulója legyen? Minő föltevés ez rólam! 

Abellino nyugodt lélekkel hajigálta a kezébe akadt láto- 
gató-jegyeket Zsokó fejéhez; ismerte már Kecskerey úr 
szokását. minden dehonestáló megbízást és kérdést a leg- 
nagyobb méltatlankodással szokott visszautasítani, hanem 
azért elvégzi azokat és ad feleletet. 

— Bánom is én, akármit csinálnak tőlem Kárpáthyék ! 
Mi gondom nekem arra? Tőlem beszélheti a világ, hogy 
Kárpáthyné mindennap más szeretőt vált, hogy ma gróf 
Erdeyvel, holnap Kiss Miskával sző viszonyt, hogy az 
öreg Jancsi úr maga csődíti a házi barátokat Kárpátfal- 
vára 8 gyönyörködik benne, ha neje azokat szeretetremél- 
tóknak találja, Kiss Miskával számtalanszor engedi őt 
egyedül szomszéd falvakra látogatóba járni s más effélét, 
mi gondom nekem mindezekre ? Annyit sem gondolok rá, 
mint arra, hogy a majmom mit álmodott. 

Abbellino békét hagyott a látogató-jegyeknek s érdekel- 
ten kezde hallgatni. 

Kecskerey pedig úgy tett, mintha nem az ő kedveért be- 
szélne s azért is a kis szerecsenre kezdett kiabálni. 

— Bre bre ! Khizmetkiár ! 
A groom futott befelé. 

— Ne bujurszünüz csultánüm (parancsolj uram). 

— Eszbaplerimi ! Csismelerimi ! (Euhámat, csizmámat.) 
A kis ficzkó futott s hozta a nagy sárga csizmát. 

— Khair csismelirimi,. szamár, hanem a papucsom add 
ide. Milyen nehéz baromból embert formálni ! 

Abellino ez alatt sajátságos gyönyörűségét találta benne^ 
lovagkorbácsával a kis groom kifelé forduló lábikráira 
egyet csíphetni, általában különös kedve volt minden útjá- 
ban akadó bútorral éreztetni suprematiáját s nagyon örült 
neki, hogy a dohányhamut a padlat mázába tapodhatta, s 
addig meg nem nyugodott, míg egy kezébe akadt ollónak 
ki nem tekerte a nyakát. 

Kecskerey ez alatt felöltözött, legalább ő azt hitte ma- 
gáról. 

— Nos édes barátom, tehát visszajöttél Indiákról, szólt, 

protectori arczczal öltve karját Abellinoéba s elkezdett 
vele sétálni a tágas teremben alá s fel ; nem kétlem, mi- 
szerint ezentúl állandóul itt fogsz körünkben maradni s 
estélyeimet jelenléteddel boldogítod. 

— Köszönöm az estélyeket, de most nem vagyok elég 
gazdag, hogy azokban részt vehessek. Grififard felmondta a 
további hitelezést s nekem meg kell tanulnom a gazdálko- 
dást, mint akármely más filisztemek. 

— Ah, kár volna érted, ez nem neked való mulatság. 
Annál okosabban tennél, ha kibékülnél nagybátyáddal. 

— De már a koldus mesterségénél többre becsülöm a 
banditáét. 

— Az is jó. Tudniillik, hogy jó tőled a gondolat; de 
nem az említett mesterség. Te meglehetős kelepczében 
vagy most. 

— A milyet csak képzelni lehet. 

— Nagybátyád feleségébe még mindig szerelmes vagy-e? 

— Az nem ; hanem attól tartok, hogy más lehet belé 
szerelmes. 

— Bizony az különös volna. 

— Mi volna oly különös ? 

— Ez az öreg úr egészen megváltozott. Húsz évvel 
ifjabbnak látszik; az ember alig ismerne rá; jó életrendet 
tart, tán ügyes orvosai vannak. Azután családotokban van, 
hogy titeket a késő vénségig szeretetreméltóknak tartanak 
az asszonyok. A minap találkoztam Szolnokon sógor- 
asszonyoddal, de mintha sokkal boldogabbnak, sokkal elé- 
gültebbnék látszott volna. 

— Ördög és pokol ! kiálta fel dühösen Abellino, kisza- 
kítva karját Kecskereyéből, s haragosan vágta magát egy 
karszékbe. Ki lehet annak az oka, hogy e nő boldogabb, 
hogy e nő elégült ? mert az nem lehet, hogy erre férje képes 
volna, ez hazugság, ez csalás ! 

— Meglehet barátom, hogy hazugság, hogy csalás ; szólt 
Kecskerey, hidegvérrel véve térdét két keze közé s hintázva 
magát egy szánalakú amerikai széken. 

— Ha én azt be tudnám bizonyítani, hogy e nő valakibe 
szerelmes, ha azt valami világosan, valami csattanó zajos 
modorban napfényre lehetne hozni, hogy ő tilos viszony- 
ban él valakivel . . . 

— Persze, hogy az reád nézve megbecsülhetetlen eset 
volna. 

— Engem kijátszanak ! 

' — Biz az megeshetik, hogy kijátszanak. Az öreg úr képes 
elnézni neje hűtlenségét, csakhogy téged örökségi igényeid- 
től megfoszszon. 

— De ez nem lehet, ez nem lehet. Hy gyalázatokat nem 
tűrnek el törvényeink. 

Kecskerey felkaczagott. 

— Barátom, ha törvényeink nagyon lelkiismeretes kuta- 
tásokat akarnának tenni családjaink származási rend- 
jében, igen furcsa confusiók támadhatnának a családfák 
készítésében. 

— De azt még sem fognák megengedni, hogy egy nyo- 
morult koldusnő feltolakodjék egy előkelő családba, s egy 
életroskadt férj oldala mellett idegen ficzkók becstelen 
szerelme által elrabolja a törvényes örökös előnyeit. 

Ezen még nagyobbat kaczagott Kecskerey. 

— A mióta elváltunk, nagyon morális ember vált belő- 
led. Ilyen idegen ficzkó magad is örömest lettél volna, még 
egy év előtt is. 

— Tréfa á part, barátom. Látod, hogy én ruinált ember 
vagyok : ördögi, pokoli cselszövénynyel semmivé tett ember. 
Találjon megtörténni az, a mitől rettegek, akkor főbelőhe- 
tem magamat. Nekem minden áron kell tudnom valamit, 
Qy mi Kárpáthynét a törvény előtt compromittálhatja, s ha 
nincs ilyesmi, kell azt előidéznem. 

Kecskerey neheztelő arczot öltött. 

— Édes barátom. Én meg nem foghatom, miért mondod 
ezeket nekem ? Úgy nézek-e én ki, mint a ki ilyen dolgok- 
ban tanácsot fog adni? Az ilyesmit komolyan kikérem 

magamnak. Bánom én : csinálj a mit akarsz, A télen itt 
fognak lakni Kárpáthiék. Tedd a mi neked tetszik : vesz- 
tegesd meg cselédeiket, uszítsd rájuk creaturáidat, a kik 
az asszonyt eltántorítsák és azután rávalljanak, rakd körül 
kémekkel, vigyáztass minden lépésére s add a dolgot fur- 
fangos prókátorok kezébe; de nekem hagyj békét, én 
gentleman vagyok és sem kém, sem fizetett Mephisto, sem 
bérelt cicisbéo nem leszek. 

Az érdemes gentleman sietett magáról lemosni minden 
ilyes árnyalatnak legkisebb gondolatját is, hanem azért 
adott utasítást, hogy mit tegyen Abellino? Tiltakozott min- 
den tanácskérdés ellen, hanem azért iparkodott kimerítő 
feleletet adni. 

Abellino nagyon meg volt vele elégedve. Új tervek kezdtek 
agyában keletkezni ; vévé kalapját és azzal barátságosan 
elbúcsúztak, kölcsönösen lovagias szavukat adva, hogy 
minél jtiamarább ismét látandják egymást. 



XXIV. kívül fény, belül ej. 

Meg kellett történni .... 

Kárpáthyné megígérte barátnéjának, hogy férje beigta- 
tási ünnepélyén a háziasszonyi gondokat osztani fogja vele, 
mint osztotta Szentirmayné az övéit az agarász-egylet gyű- 
lése előtt. 

Két kínos héten át mindig azon gyötörte lelkét, hogy 
minő okot találhasson, mely miatt ez ígéretétől fel legyen 
szabadítva? Egy sem volt elfogadható. Szerencsétlenségére 
oly egészséges volt, hogy nem is panaszkodhatott. 

El kellett szánnia magát. 

El kellett szánnia, hogy elmenjen azon férfinak házába, 
kit jobb volna oly messze kerülnie, hogy még egy csillag- 
zaton se legyenek soha. Ki kellett állania azt a kínszen- 
vedést, hogy lássa őt dicsősége, fénye tetőpontján, mint 
ünnepelt hazafit, mint tekintélyt, kit nő és férfi egyaránt 

imád, kinek nevét még a gyermekek is emlegetik; oda 
kellett nyújtania szívét azon égető töviskorona elé, mely 
reá várt, ha e férfiúval és annak nejével szemtől szembe 
kell majd állania s tűrni, hallgatni belül vérező szívvel az 
édes, őszinte hízelgést, a gyöngéd kitüntetést, a mivel azok 
majd elhalmozzák és az alatt mosolygó arczot mutatni a 
világnak, hagyni vérezni a szívet, nem hagyni könyezni 
a szemet, egy sóhajtól, egy pirulástól nem engedve magát 
meglepetni, hogy sejtelme, gyanúja ne legyen másnak 
arról, a mit érez. 

Oh mennyivel nehezebb teher a szerelem, mint a gyű- 
lölet, mennyivel nehezebb eltitkolni azt, mint emezt. 

A mitől félt, a mitől rettegett, megtörtént. 

Flóra nem feledkezett el ígéretéről ; már az ünnepély 
előtt két héttel írt barátnőjének, figyelmeztetve őt, hogy 
egy hetet nála kell töltenie. 

Tehát egy egész hetet tölteni a legfájdalmasabb 4ínok 
között, egy hetet keresztül szenvedni lemondás és elrejtett 
szenvedély fájdalmai között. Oh milyen nagy bűnnek kell 
lenni a szerelemnek, hogy büntetése ilyen keserű ! 

A mely reggel Kárpáthyné megérkezett Szentirmára, 
aznap délután Marion kisasszony felpakoltatott és útra 
készült. 

Budolf kérdé tőle, hogy hová megy. 

— Átvonulok kőhalmi jószágoeskámra s iparkodom e 
néhány napot lehetőleg kellemessé tenni reám nézve. 

— De hát miért megy el épen az ünnepély elől ? 

— Kedves öcsém. Az ember sokszor tesz kérdéseket, a 
mikre nem köszönné meg, ha feleletet kapna. Ez azok közé 
tartozik. Ez sokkal jobb lesz mindhármunkra nézve, vagy 
is helyesebben mondva, mind a négyünkre nézve. 

E negyedik alatt félreérthetetlenül Kárpáthynét gon- 
dolta. 

Eudolf nem kérdezősködött tovább, hanem látszott rajta, 
hogy restelli Marion eltávozását. 

Flóra nagy örömmel fogadá barátnéját, őszinte, szép 

arczán félreismerhetlen volt a jókedv, midőn Fannyt karjai 
közé szoríthatta. Rudolf is udvarias volt és szíves irányá- 
ban, — de egyéb semmi. Örömmel látta házánál szép 
szomszédnőjét, s rajta volt, hogy kényelméről gondoskod- 
jék, de legkevésbbé sem volt általa érdekelve. 

Valóban Fanny sokkal kevésbbé találta veszélyesnek 
helyzetét, mint gondola. A férfi-ideálok rendesen sokat 
vesztenek házi körükben a nimbusból melyet másutt ma- 
gukkal hordanak. Az ember hiallja őket fütyörészni, cselé- 
dekkel pörlekedni, , házi bajokkal, mindennapi ügyekkel 
vesződni ; látja, mint esznek, isznak, mint unatkoznak ; 
látja őket be nem fejezett toilettel, olykor sáros csizmával, 
mikor a lovakat nézték, tapasztalja, hogy az ideálok is 
csak úgy küzdenek az élet apró szükségeivel, mint akár- 
mely közönséges ember, s nem tartják magukat mindig 
abban a positurában, a miben arczképeiket látni a mű- 
kirakfitokban. Nőknél az egészen más. A nő születve van 
arra, hogy házikörében is szép legyen, a nő mindig csábító, 
akár felpiperézve, ' akár pongyolán; hanem a férfi leg- 
kevésbbé csábító otthon. 

Azután, mikor egy férfi fejébe vette azt, hogy jó fér 
fog lenni, akkor kötelességévé teszi magának : nem udva- 
rolni idegen hölgyeknek. Végre pedig egyik órában úgy, 
mint a másikban, annyi mindenféle unalmas politikus 
hazafi, annyi dohányszagú kort^svezér, annyi bölcs főbíró, 
nótárius, esküdt és fiscalis jött-ment Eudolf nyakára, 
hogy sohasem lehetett őt másként látni és hallani, mint 
szüntelen körülvéve komoly és tanulságos eszmékkel. 

Egy szóval Fanny sokkal kisebbnek érzé a veszélyt, 
midőn szemei előtt volt, mint minőnek a távolból hitte azt 
s nyugodtabban látta Eudolf ot szemével, mint látni szokta 
lelkével. 

Emberek, kikben az érzés való és nem szenvelgés, ren- 
desen igen keveset szokták azt mutogatni, a legünnepel- 
tebb státusférfiak, a leghirhedettebb költői kedélyek több- 
nyire igen keveset szoktak átvinni ideáleszméikből a napi 

életbe ; így volt az Eudolfifal is. szeretett otthon igen 
köznapi embernek látszani, a kin semmi különös nincsen, 
s ez nagy jótétemény volt Kárpáthynéra nézve. 

Ez a hét nap észrevétlenül, fájdalom liélkül múlt el, a 
hogy soha sem remélte volna. 

Szentirmayné sokkal finomabb érzésű nő volt, hogysem 
férjét barátnője előtt sokat magasztalta volna. Az ilyesmi 
vagy igen gyönge, vagy hypoerita jellemek szokása. Helye- 
sen érző nő egyszer elmondhatja, hogy férjét mennyire 
imádja, többször nem szükség azt előhoznia. A férj érde- 
meivel dicsekedni, azt minduntalan magasztalni, olyan 
gyöngeség, a mely ritkán talál méltánylatra. 

így Fannyra nézve nem volt oly kínszenvedés a Szent- 
irmay-kastélyban töltött idő. • Az utóbbi napokban azon- 
kívül is el kellett menni Eudolfnak a székvárosba, honnan 
csak a beigtatás előtti jiapon tért vissza. 

A két hölgy ezalatt mindent a legnagyobb gonddal el- 
rendezett a közelgő ünnepélyre. A mit az egyik elfeledett 
volna, eszébe jutott a másiknak. Fanny kezdi helyzetét 
napról-napra természetesebbnek találni s többé nem volt 
előtte oly képtelenség szivviszonyainak összeegyeztetése, 
hisz az élet, a praktikus élet olyan sokat lehetővé, meg- 
foghatóvá tesz, a mit a képzelet, a költői logika képtelen- 
ségnek czímez. 

Látni fogjuk azt . . . 

A beigtatás napjára a megyei székvárosba utazott le 
Szentirmayné Kárpáthynéval, hol férje számára a megye- 
háznál volt elkészítve a főispáni szállás. 

Szentirmay ugyan azt kívánta, hogy beigtatása a lehető 
legkisebb pompával menjen véghez, mert azt kissé nagyon 
keleti fogalomnak találta, hogy míg közügyekre filléreket 
sem akart áldozni a vagyonos osztály, egy-egy pompás 
díszmenetre ezreket és pedig nagyon sok ezreket pazarolt, 
s a mellett, hogy ex nobili officio viselte a hivatalt, még 
vagyoni állapotát is megrongálta miatta ; mindamellett az 
egybesereglett nemesség bandériumai jelszavas zászlóikkal. 

főbiráktól vezetve, a tizenkét nemes ifjú, kik pompás ős- 
magyar öltözetekben lovagoltak a főispáni hintó mellett, a 
tömérdek népség, mely ntczákat és háztetőket ellepett és 
a diszes hintók hosszú sorai, mikben ragyogó főnrak ültek, 
nyusztprémes, bogláros öltözetekben, eléggé ritka látványt 
nyújtottak a bámuló szemeknek. 

A legelőkelőbb hölgyek a megyeház erkélyéről nézték 
az alant elvonuló menetet, köztük Kárpáthyné is. 

Alig ismert némelyikre ez ünnepélyes arczok közül, 
annyira más alakot adott azoknak a gyönyörű keleti kön- 
tös és keleti komolyság. Többen az ifjú lovagok közül 
kardjaikkal üdvözlék. 

Végre maga a főispán hintaja érkezett, körülrobogva a 
tizenkét lovas daliától, ő maga levett föveggel ült a nyitott 
hintóban s szép nemes arczán valódi megilletődés látszott. 
A merre jött, hangos éljenkiáltás hirdeté közeledtét, min- 
denki ismerte őt nemes híréből, mindenki örült, hogy a 
legjobb hazafit,.a legigazságosabb férfit nyerte meg a megye 
legfőbb tisztviselőjéül. A ki soha sem látta, is, rá kellett 
ismernie ez arczról. Egy ó-kori hős mintája lehetett az, 
minőnek képzeljük azon hadvezető daliákat, kik diadalmas 
csatákból térve vissza, törvényt hozni összeültek, kik fé- 
lelme voltak az ellenségnek, ótalma a népnek és szerelme 
a nőnek. 

Kárpáthyné remegve néz rá. Mégis jobb lett volna őt így 
nem látnia! 

A menet keresztül vonul a megyeház kapuján, félóra 
múlva a nagy gyűlésteremben áll Kudolf, s nemes, lelke- 
sült beszéddel tölti el a hallgatók lelkét, kikből e ragyogó, 
ez édes, e biztató szavak hallatára a szív akar kiugrani. — 
Kárpáthyné a karzatról hallgatja őt. Ah, jobb lett volna őt 
nem látni így és nem hallani. Most már nemcsak szereti, 
hanem imádja ! 

íme azonban egyszer kezdi észrevenni, hogy valaki 
onnan alulról a gyűlésteremből szörnyen integet fel hozzá, 
kézzel és fejjel, s minden arravaló tagjaival köszöngetve, 

BŐt később egy székre áll fel, hogy jobban meglássék. 
Eleinte nem ismerte fel egyszerre az új férfiút, csak ké- 
sőbb kezdett, egy csomó kellemetlen érzésen keresztül- 
futva, emlékezni rá, hogy találkozott már valahol e rá- 
nézve kellemetlen arczczal. — Ez Kecskerey úr . . . 

Vájjon mi hozta ide az érdemes férfiút? Mert ok nélkül 
ő nem szokott fáradni sehova. 

Fanny oly kellemetlen hatást érzett ez ember láttára, 
mely idegeit összezavará s valahányszor odatévedt pilla- 
nata, bosszúsan tapasztala, hogy annak szemei folyton ő 
rajta függnek. 

A szertartások bevégeztével szokásosan nagyszerű la- 
koma következett, innen a varázs-gyorsasággal tánczte- 
remmé alakitott gyűlésterembe mentek vissza a vendégek. 

Együtt volt a környék szépe és java. Leghíresebb férfiai, 
legszebb delnői. 

Eudolf nyitá meg a tánczot berezeg **néval, a kit a 
hölgyek közt tekintélynek tartottak, és azután, mint illett, 
sorban tánczolt a delnőkkel. 

Fanny reszketett, úgy dobogott a szíve, midőn felé látá 
őt közeledni. Szentirmaynét épen elvitte valamelyik ifjú 
lovag egy körfordulóra s ő egyedül ült ott. 

Eudolf udvariasan járult eléje s délczeg meghajtással 
hívta őt fel a tánczra. 

Oh mi szép volt ! 

Fanny nem mert rá e pillanatban feltekinteni. Eudolf 
félig hozzá hajolva nyujtá neki kezét. 

Szegény nő, alig bírta e néhány szót kimondani : 

— Nem szabad tánczolnom, uram. Nagy beteg voltam . . . 

El kellé hinni, a mit mondott, hisz olyan halavány volt 
e perczben, mint a kit a sírba tesznek. 

Eudolf néhány udvarias szóval sajnálatát fejezte ki, 
hogy nem lehet szerencséje s azzal hátrahúzódott. 

Fanny sokáig nem merte felütni szemeit, mintha attól 
tartana, hogy még mindig előtte áll . . . Végre sokára föl- 
tekinte, s a kire szemei estek, az Kecskerey úr volt. 

— Mint a karmélhegyi Madonna ! szólt a dferék cheva- 
lier, chaupeau-basjával köszöntve s bizalmasan lépett 
hozzá közelebb. 

Fanny hirtelen összeszedé magát, mintha sejtené, hogy 
ez ember elöl el kellé rejtenie lelkét, s hideg mosolylyal 
fogadá az üdvözletet és úgy tett, mintha nem félne tőle. 

— A milyen nagy veszteség a társaságra nézve, hogy 
nagysád nem tánczol, ép oly nagy nyereség ez nekem, ki 
szintén nem tánczolok, — inonda a bajnok, impertinens 
hizelgéssel s bizalmasan helyet foglalt Kárpáthjnié mellett 
s frakkja mellényét kétfelé csapta és egyik lábát a kezébe 
vette. Nem fog terhére lenni nagysádnak, ha egy kevéssé 
fecsegünk ? 

— Jó hallgató vagyok. 

— E napokban egy örömhír villanyozta fel fővárosun- 
kat, mely mindenkit boldoggá tett, a ki hallá. 

— És az ? 

— És ez, hogy nagysád a jövő telet fővárosunkban 
fogja tölteni. 

— Még nem bizonyos. 

— E szó kétségbeejt. Kárpáthy barátom oly udvariatlan 
férj volna, hogy nem sietne teljesítni neje óhajtását? 

— En nem mondtam senkinek, hogy én óhajtok Pesten 
lakni. 

(Az asszony titkolózik, gondola Kecskerey, hisz pesti 
palotájukat egészen ott-lakáshoz alkalmazzák. Mindjárt 
kitudjuk.) 

— Pedig e télen igen érdekessé fognak válni a pesti 
salonok, igen elegáns kört fogunk ott alakítani. Feljönnek 
Szépkyesdiék, ott lesz Gergely gróf, anyjával együtt, az 
ifjú Darvay Jenő, a szabadelvű párt bálványa, a deli Csen- 
dey Kezső és a genialis kalandhős Kiss Miska .... 

Fanny egykedvűen játszott legyezőjével, egyik sem 
érdekelte őt ezek közül. (Ezeket mind tudhatja előre, hog^^ 
ott lesznek, nem meglepetés rá nézve. Mondjunk neki 
valakit, a kiről még magunk sem tudjuk, hogy feljön-e?) 



Digitized by 



Google 



— Sőt azt is bizonyosan tudom, hogy ünnepelt bará- 
tunk Eudolf is odafenn fogja tölteni a telet szép nejével. 

Hah ! Meglátszott a hatás ? El birta-e titkolni a szúrás 
fájdalmát, a mit e perczben érzett? Nem, nem árulta el 
magát. Csak annjdt mondott : 

— Én nem hiszem, hogy mi Pestre menjünk. 

Azzal fölkelt helyéből, a táncznak vége volt, az odasiető 
Flóra karjára ölté barátnéját és sétálni indultak a teremben. 

Kecskerey úr kedélyesen hintázta magát a pamlagon 
és okoskodott. 

( — Miért volt oly nehéz lélekzete, midőn azt monda: 
«én nem hiszem, hogy Pestre menjünk?))) 

Kecskerey úr megragadá az alkalmat, midőn Eudolfhoz 
közel j\itbatott, s karjába ölté kaqát, s mint a kik legjobb 
barátok, sétált vele kar-karban alá s fel a pompás gyüle- 
kezetben. 

Jónak látjuk emlékezetbe hozni, miszerint Kecskerey 
úr a legfigyelemreméltóbb renomméeval biró egyéniség- 
nek tartatott a piagasabb körökben s vele bárminemű 
viszonyban állani mindig igen convenant állapotnak tar- 
tatok. 

(Zárjel között bocsánatot kell kémem e tömérdek idegen 
műszóért, de nincs elég bátorságom a purismust annyira 
vinni, hogy a salon-jargon számára magyar műszavakat 
szabdaljak; bizom ezt műértőbb toUakra.) 

A derék lovag (Kecskerey úr) épen egy csillár alá vezette 
Eudolfot, már nem tudom azért-e, hogy őt lássák, vagy 
hogy Eudolf lásson jobban. A két fiatal delnő, a bál 
királynői, karöltve sétáltak el előttük; nülyen szép volt 
mindakettő ! Midőn egymásra mosolyogtak, az embernek 
önkénytelen az jutott eszébe, hogy mi szükség egyik nap- 
nak a másikra világítani ? 

— Minő két asszony ! szólt Kecskerey elragadtatással. 
Kinek adná most Eris almáját a nyomorult mythológiai 
Paris, ha e két istennő közül kellene választania ? És ők 
karöltve járnak. Igazi belle alliance ! nem, rosszul mond- 

tam, rút, afifreuse alliance ! Hisz külön is meghódíthatnák 
a világot, mi szükség nekik szövetkezniök ; barátom, óvlak 
e veszélyes szövetségtől. Kárpáthyné gyönyörű hölgy. 

— Nőm szebb . . . felelt rá édes önelégültséggel Eudolf. 

— Imádlak e szavadért, Kudolf. Te gyöngye a férfiak- 
nak ! Valóban nőd angyal. Kárpáthyné elenyészik mellette. 
Ö különben sem az a szépség, a mi szellemes férfiakat 
érdekelhet ; nagyon is érzéki. 

— No, no : én nem kívánom, hogy nőm kedveért őt 
rágalmazd, sőt elismerem, hogy Kárpáthyné igen szép 
asszony, s lehetnek ízlések, melyek szerint ő a szépség 
eszménye. 

— Valóban : például szegény Abellino aligha engedte 
volna egy időben elvitatni, hogy Heléna vagy Nióon de 
TEnelos óta születhetett nálánál szebb nő a világra. Egé- 
szen bolond lett miatta. Ruinálta is érte magát. Elköltötte 
rá vagy hatvanezer forintját. 

— Hogyan érted azt ? szólt megütközve Eudolf. 
Kecskerey kedélyesen felkaczagott. 

— Ma foi, ez naiv kérdés tőled Eudolf. Mintha nem 
tudnád, hogy szokás fiatal hölgyekre elkölteni valamit. 

— De azt is tudom, a mi Abellinoval történt, midőn 
hatszáz forintot játszott valahogy a leány kezébe s ez azt 
oly modorban vágta arczához, mely testvérek között is 
fölér három pofoncsapassal. Erre jól emlékezem, mert 
párbaj lett belőle s Abellino ellenének én voltam a segédje. 

— Ah 9a, ez igaz. Hanem tudod, az akárhányszor meg- 
történik, hogy rongyos öt-hatszáz forintot az ajándékozó 
szeme közé vág valaki, a mit azután hatvanezer forinttal 
nem tesz. Ezt nem azért mondom, mintha Kárpáthyné- 
nak akarnék ártani vele, mert hiszen semmi sem történt 
közöttük. Igaz ugyan, hogy ő már ráállt az ajánlatra s 
édes anyjának, a derék Mayeménak, meg is ígérte, hogy 
Abellino szavait, értsd hatvanezer forintját, meghallgatja, 
a midőn a szerencsés véletlen azt az ötletet súgta az öreg 
Jankónak, hogy kérje nőül a leányt, a mit ő kétségtelenül 

öcscse iránti bosszúból meg is tett s a leány tudott válasz- 
tani a két ajánlat között, s az övét fogadta el. Hanem 
ezzel én világért sem akarok semmi rosszat mondani 
felőle ; ő egy feddhetlen állású delnő, csakhogy azért épen 
nem látom át, hogy miért ne próbálhatna nála egyikünk 
másikunk szerencsét? 

Eudolfhoz e perczben több ismerős érkezett, kikhez, 
csatlakozva, elvált Kecskereytől. De e percztől fogva va- 
lami szokatlan kedélyborongás látszott meg arczán s vala- 
hányszor nejével találkozott, ki szüntelen Kárpáthynéval 
társalgott, mindig valami keÜemetlen érzés futotta végig 
lelkét. Mindig arra gondolt : 

— Ezt az asszonyt már hatvanezer forintért meg lehe- 
tett volna venni. 

És azután elgondolta magában, hogy most Kecskerey 
ez estve legalább ötven ember előtt el fogja mondani 
ugyanezen szép hirt; egy óra alatt az egész társaság fogja 
tudni s látni fogják az ő nejét együtt sétálni azon asszony- 
nyal, vele beszélgetni, suttogni, bizalmaskodni. 

Mit gondolt ő Kárpáthynéval ! Miatta lehetett még egy- 
szer oly szép, mint volt, de gondolt arra, hogy árnyékot 
fog vetni nejére, az ő imádott, bálványozott nejére : és e 
gondolat felháborította. 

Miért is engedte meg neki, hogy e nővel ismeretséget 
kössön? Flóra olyan jószívű, szánalomból magához akarta 
emelni ez asszonyt s nem gondolt reá, hogy azon emlé- 
kekkel, mik annak múltjához vannak ragadva, magát fogja 
elszennyezni. 

Ismerte ugyan Kecskerey szokását, hogy az szeret kímé- 
letlenül rágalmazni, de azt is tudta, hogy ez mindenért, 
a mit mondott, helytáll. A mi rosszat valakiről beszél, az 
soha sem hazugság, ő álhíreket nem költ, hanem kitudja 
a legmélyebben elhallgatott titkos gyalázatát mindenkinek. 

Alig várta, hogy a tánczvigalomnak vége legyen, a mi 
meg is történt, mindjárt éjfél után, a mikor egy pár jól 
berúgott nemes atyafinak eszébe jutott kirugtatni a középre 

Jókai: Bgy magyar nábob. II. 1^ 

s eljárni a kállai kettőst, melyre a finnyásabb delnők 
mindjárt elvonultak a tánczteremböl ; lassankint minden 
hölgy eltávozott s csak a vidám fiatalság maradt még ott 
a zenészekkel, kivígadni magát kivilágos kivirradtig. 

Eudolf sietett nejét fölkeresni. Cselédjei mondák, hogy 
már hálószobájába távozott, Bekoczogtatott, s szavát hal- 
latva, bebocsáttaték. 

Flóra még egészen báli öltönyben volt. Szobaleánya 
haj fürtéi kibontásával f áradott. 

— Szabad egy szóra bejönnöm? Kérdé Rudolf, megállva 
az ajtóban, s bekukucskálva rajta. 

A legszeretetreméltóbb mosolygás biztosítá az engedély 
felől. 

A szobaleány a karcsú rózsaszín derék kifűzéséhez fogott. 

— Nem volnék én e munkára alkalmas? kérdé Kudolf. 
Flóra szelíden mosolygott s inte szobaleányának, hogy 

eltávozhatik, miután lesz, a ki helyettesíteni fogia. 

Kedves előjogok, mik a férjnek vannak megengedve. 

E kellemes, foglalkozásnál hogyne jutott volna Rudolf- 
nak eszébe, hogy e gyönyörű termetet átölelje és azután 
hogy állhatta volna meg, hogy őt ölébe ne vonja, segy 
forró szerető csókot ne nyomjon mosolygó arczára? 

— Ah, megálljon ön, szólt hirtelen Flóra, kibontakozva 
az ölelő karok közöl, tudja-e ön, hogy én önre harag- 
szom ? 

Az mindenesetre igen szeretetreméltó volt a kedves* 
nőtől, hogy előbb meghagyta magát esc kölni s csak azután 
jutott eszébe, hogy haragszik. 

— Szabad tudnom, hogy mit vétettem ? 

— Ön ma nagyon udvariatlan volt irántam. Egész este 
arra sem érdemesített, hogy hozzám szóljon, én mindig 
készakarva arra jártam, a hol Rudolf áll, legalább tízszer 
elmentem mellette, és a ki engem észre nem vett, az 
Rudolf volt. 

Rudolfnak sikerült azalatt elkaphatni a fenyegető kis 
kezecskék egyikét s előbb ajkához, azután kebeléhez vonva 

azt, kényszeríteni a kedves nőt, hogy ismét mellé üljön a 
pamlagra. 

— Tudja-e ön, hogy én kénytelen voltam önre igen sok 
elménczséget mondani ? 

— Képzelem, hogy azok mind igen talpraesettek voltak. 
Szabad közölök egy párt hallanom ? 

— Például ^zt, hogy mióta Eudolf főispán lett, még 
neje előtt is tekintélyt akar tartani. Pedig azt csak azért 
sem fogja elérni; nem, nem ! azért is megmutatjuk, hogy 
nem félünk tőle, hogy csak annyiba veszszük, mint azelőtt, 
hogy nem törődünk vele. 

Ezeket mondva, bámulandó vakmerőséggel veté magát 
Eudolf keblére s merészen, daczosan átölelé gömbölyű 
karjaival, s számtalanszor össze-vissza csókolá arczát, 
ajkait és szemeit, a mennyi ^lég volt annak bebizonyítá- 
sára, hogy hiába is akar tekintélyt tartani, mert egy csep- 
pet sem félnek tőle. 

Nem, nem, egy cseppet sem. És minden nemet egy új, 
csók tett annál hitelesebbé. 

Eudolf mindent elfeledett, a miért jött és nem bánta 
volna, ha soha vége nem szakad e czáfolatoknak. 

— De tréfán kívül, Eudolf, szólt Flóra, félresimítva 
haj fürtéit arczából s iparkodva igen komolyan beszélni. 

— Hát ez csak tréfa volt ? vágott közbe Eudolf, köze- 
lebb vonva magához nejét. 

^— Felelned kell, hogy miért volt ma rossz kedved ? 

— Majd holnap. 

— Nem, nem. Ma kell megmondanod. Látod, én ha- 
ragszom s azt mondják, hogy ne menjen le a nap a te 
haragoddal. Az nem volna tőled szép, ha meg nem engesz- 
telnél. 

— Engedd jóvá tenni bűnömet ; három óráig nem vol- 
tam hozzád közel, három napig nem távozom el tőled. 
Ámbár tudom, hogy itt a büntetést ismét csak a megbán- 
tott fél fogja viselni. 

— Ah Eudolf, ne mondj olyan rossz élczeket, ez rossz 

élez volt. De jó élczeket is hiába mondanál, mert azzal 
nem kerülnéd ki, hogy magadviseletéről számot adj. Miért 
voltál rosszkedvű ? 

— Az elfogadási beszédben volt valami kellemetlen. 
Mást akart mondani, de rajta kapták. 

— Ah, ez nem megy barátom, engem nem csalsz meg. 
Te akarsz hazudni ? Ezzel a tiszta, őszinte arczczal akarsz 
te hazudni? Ezekkel az átlátszó szemekkel? És én előt- 
tem akarsz te hazudni, a ki lelket cseréltem veled ? Az nem 
lehet, mondj nekem igazat. 

Rudolf elkomorodott, gondolkozni kezde; de azután 
megint azt felelte : 

— Ne beszéljünk ma erről. 

— Miért ne ? 

— Hosszú volna. 

•— Ah, Eudolf álmos ! Szegény Rudolf fél, hogy soká 
tart a beszéd. No, jó éjszakát kedves Rudolf. Ha aludni 
megy, küldje be szobaleányomat. 

Rudolf e szóra felállt, meghajtotta magát s egész komo- 
lyan úgy tett, mintha el akarna menni. 

Ekkor természetesen a nőn volt a sor engedékenynek 
lenni. 

— No maradj hát, hiszen csak tréfáltam, szólt, enye- 
legve állván útját a távozónak. Látod, még most is haj- 
landó vagy a rossz kedvre, az ember nem is tréfálhat 
veled. 

— Sőt inkább azért akartál elküldeni, mert nem voltam 
kívánatodra elég komoly. 

— No igen. Te légy komoly, én pedig tréfás ; de nem 
megfordítva, hogy én kérdezek tőled valamit, s te felelsz 
ra csintalanul. Jer hát ide ; játszunk találós meséket. Fo- 
gadjimk, hogy én kitalálom, mi bajod. 

— Lássuk, szólt Rudolf, kényelmesen végig dűlve a 
pamlagon, s fejét Flóra ölébe hajtva, míg ez az ujjain 
számlálgatá a talányt. 

— Te mendemondákat hallottál? 

— Olyasmii 

— Ki felől? 

— Oh, ha megmondanám, akkor nem lenne többé ta- 
lány. Találd ki. 

E bókért meg kellé Eudolf homlokát csókolni. 

— Én rólam ? 

— Ahoz mégis nagyon eleven képz^lődés kellene, hogy 
valaki rólad hírt költhessen. 

— De kiről hát? 

— Nem kínozlak vele. Elmondom. Azzal a szándékkal 
jöttem hozzád, hogy megmondjam; hanem azután még 
sem akartalak vele zavarni ; s magad légy tanúm, hogy 
csak szigorú inquisitióra álltam elő vele. Nekem nem tet- 
szik, engem nyugtalanít, hogy te Kárpáthynéval oly mély 
barátságban vagy. 

— Ah ! Flóra nem tudott mit mondani a csodál- 
kozás miatt. Akármi egyebet várt volna, csak ezt nem . . . 
Ez valóban meglepő ! Más férj legalább csak férfiaktól félti 
nejét, te adsz rá legelső példát, hogy nőtől is lehet féltem. 

— Mikor látod, én úgy szeretlek ! Bálványozás, imádat, 
a mit érezek irántad, s azt akarom, hogy mindenki, a ki 
lát, a ki ismer, úgy imádjon, úgy tiszteljen, mint én, hogy 
még gondolatban se merjen ellened véteni senki. 

— S adok-e az ellenkezőre okot? 

— Te nem. De környezeted. Ez a Kárpáthyné egy nagyon 
kétséges hírben álló asszony. 

— Eudolf. Jó Eudolf. Miért bántod ezt a szegény nőt ; 
ha ismernéd őt, azt mondanád, hogy nincs a világon szána- 
lomraméltóbb asszony nálánál. 

— Tudom. És te szánalomból szíveddel ajándékoztad 
meg őt. Tenmagad előtt ez szívednek csak becsületére vá- 
lik, de nem a világ előtt. A világ előtt ő igen könnyelmű 
nőnek tartatik. 

— A világ igazságtalan. 

— Talán nem egészen. E nő múltjában sok van, a mi 
ez ítéletet igazolja. 

— De jelenében még több, a mi megczáfolja. E nő jel- 
leme tiszteletreméltó. 

Eudolf nyájasan símogatá meg hitvese fejét. 

— Kedves Flóra, te gyermek vagy, te sokat nem értesz 
és nem is fogsz érteni. Vaiinak a világban eszmék, rút, 
rendkívüli gondolatok, mikre nézve a te tiszta, gyermeteg 
lelkedben minden fogalom hiányzik. 

— Oh ne tartson oly együgyűnek engem. Én tudok 
mindent; tudom, hogy Fanny testvérei igen rossz, jellem- 
telen némberek, s hogy öt magát attól, hogy eladva, el- 
ölve ne legyen, csak jobb rokonai erélye menté meg. 
Tudom, hogy ezek a világ előtt mind igen kényes emlékek, 
de azt is tudom, ho^ a míg én e nőnek }íezét kezemben 
tartom, addig őt a világ nem meri elitélni, addig ő nincs 
elkárhoztatva. És lásd, ez engem büszkévé, elégedetté tesz ! 

— S hátha magával talál rántani ? 

— Ezt nem értem. 

— Ha azt fogják rólad is niondani, a mit ő róla, hogy 
könnyelmű, hogy gyönge nő vagy? 

—•Ok nélkül? 

— Nem ok nélkül. Ö egy csoport üreslelkű ember kör- 
nyezetében él, kik bizonyosan nem használnak egy nő 
hírének. És te Kárpáthyné által ugyanazokkal jösz min- 
dennap érintkezésbe. 

— Mintha Marion kisasszonyt hallanám beszélni. 

— Pedig ez saját eszmém, te azt fogod köszönni Kár- 
páthinévali barátságodnak, hogy téged is könnyelmű, 
gyönge, esendő nőnek fognak tartani. 

— Engem? könnyelmű, esendő, gyönge nőnek? is- 
métlé Flóra, láthatólag sértett önérzettel. Azután vállat 
vont. Bánom is én. Inkább legyen az egész világ igaz- 
ságtalan én irántam, mint én legyek igazságtalan egy em- 
berhez. Utoljára is, mi gondom nekem a világra, nekem 
az egész világ te vagy. S ám tartson mindenki könnyelmű 
nőnek Kárpáthyné miatt, csak te ne tarts annak; a többi- 
vel nem törődöjn, 

— S ha, én is annak tartanálak ? 

Flóra csudálkozva kelt föl Eudolf mellől. 

— Te? Kudolf ? Engemet? Gondold meg, mit mondtál ! 
Komolyan értetted ezt? 

— Komolyan. 

Flóra egy perczig gondolkozott, azután határozottan 
mondta : 

— Jól van Eudolf. Én bebizonyítom előtted, hogy nem 
vagyok könnyelmű, nem vagyok gyönge, — még irányod- 
ban sem vagyok gyönge. 

Azzal a csengetyű' zsinórjához lépett s azt háromszor 
hevesen megrántá 
A szobaleány bejött. 

— Netti, ön ide benn fog nálam aludni. 

Eudolf a legnagyobb meglepetéssel tekinte nejére. 

— Ez számkivetés ? 

— Az. ' 

— Soká fog tartani ? 

— Mindaddig, a míg ön e szavát vissza nem vonja. 

Eudolf mosolyogva csókolt kezet és szobájába távozott. 

Hallá, mint záratott be belül neje hálószobája, s magá- 
ban szidta az egész Kárpáthy atyafiságot, a mely oka en- 
nek á rossz mulatságnak. 

Kedvetlenül feküdt le. De sokáig nem tudott elaludni. 

Az a gondolat, hogy ő most egy könnyedén kimondott 
szó miatt egyedül hánykódik hűs fekhelyén, míg két ajtó- 
nyi távolra tőle a legszebb, a legkedvesebb nő szerelme 
által lehetne boldog, még tűrhetlenebbé tette magányát. 

Sokszor már azt a gondolatot sugdosta fülébe a szerelmi 
gyávaság, hogy visszatérjen, bocsánatot kérve és elismerje, 
8 keze Írását adja róla, hogy a nők a legerősebb lények a 
világon, s nem is volt, nem is lesz soha gyönge, könnyelmű 
asszony ; — de mégis visszatartá a férfiúi önérzet. 

Ily hamar nem volt szabad megadnia magát. 

Meg kell mutatnia, hogy ha nejének van elég ereje le- 
mondani, az övé sem kevesebb. 

Holnap bizonyosan ő lesz az első, a ki megtöri a kon- 
tumácziát. 

Hasonló esetek a legszeretőbb, a legkedólyesebb házas- 
társak életében is fordulnak elő, s mondhatjuk, hogy ezek 
által egyik sem lesz okosabb. 

Ily erős gondolatok között aludt el Kudolf, s még az a 
bosszúsága volt hozzá, hogy álmában mindig Kárpáthyné- 
val találkozott, egyre ő róla álmodott, látta, beszélt, sétált 
és tánczolt vele .... Hogy szidta magában, mikor fel- 
ébredt ! 

Pedig ki tudja, nem az ábrándozó nő téveteg lelke volt-e 
az, mely őt álmában fölkereste, hogy vele beszéljen, hogy 
őt körüllengje, hogy elmondja neki : te engem gyűlölsz, 
megvetsz, haragszol rám, pedig én téged oly régen és oly 
nagyon szeretlek ! 



XXV. VESZÉLYES KISEELET. 

Másnap csak ebédnél, számos társaság előtt találkozott 
nejével Eudolf. A hölgy szép arczán semmi nyomaanehez- 
telésnek, oly hódító, oly bájoló volt mint egyébkor, férje 
irányában kifogyhatlan szívesség, előzékenység. 

(Tudtam, hogy kialuszsza haragját, gondola magában 
Eudolf és titkosan mosolygott.) 

Midőn a vendégek eloszlottak, késő estve, ők ismét ket- 
tecskén maradtak. 

Mennyi gyöngédség van ebben a szóban « kettecskén ». 
Alig hiszem, hogy más nyelvben vissza lehessen azt adni, 
a mit a magyar e szóval kifejez « kettecskén », ott van 
abban az átadó szerelem, az egyetértő édes szövetség, a 
bizalmas órák örömei, a világtól elkerített paradicsom gyö- 
nyörűsége, a gondtalan nyugalmas önfeledés, az enyelgő 
tréfa, minden, minden ezen szóban « kettecskén ». 

A nő még szebb, még kedvesebb volt, mint valaha. Soha 
annyi elmésség, gyöngéd hízelgés nem hangzott ajkairól, 

mint ez órában, s a mi többet ért ez ajkakról, mint gyön- 
gédség és hízelgés, soha oly szenvedélyesen forrók nem 
voltak csókjai, soha annyi ittas öröm nem sugárzott sze- 
meiből ; soha-soha nem volt ily szép. 

Rudolf háladatosan gondolt a német példabeszédre, mely 
szerint szeretöknek czivódni kell, akkor annál jobban fog- 
ják szeretni egymást. 

Azt hivé, hogy teljes mértékben élvezi a tegnap meg- 
kezdett harcz győzedelmet s nagylelkű volt és ez édes 
órában nem akarta azt nejének előhozni. 

Midőn végre ittas volt az örömtől, s kezeit összefonva 
tartá Flóra körül, mintha örökké ott akarná őt tartani, a 
szép hölgy szeliden kifejlek karjaiból, s odahajolva vállára, 
fülébe sugá : 

— Már most édes Rudolf, Isten veled. Kívánjunk egy- 
másnak jó éjt. 

Rudolf elbámult. 

— Látod, nem vagyok oly könnyelmű, mint gondolod, 
nem vagyok gyönge, még irányodban sem, pedig szeretlek 
és nem tiltja senki, hogy szeresselek. 

Ezzel csókot vetett feléje kezével hálószobája ajtajából, 
s Rudolf hallá, mint fordult kettőt a kulcs. 

Ez már mégis több volt, mint elég arra, hogy az ember 
boszankodjék. 

Rudolf legalább is tíz gombot leszaggatott öltönyéről 
lefekvéshez készültében, s boszújában elővette Hugó Gro- 
tiust, olvasót ü belőle éjfél utánig, akkor ^földhöz vágta 
Hugó Grotiust, mert egy betűt sem értett abból, a mit 
olvasott. Egészen másutt járt az esze. 

Ez másnap sajátszerű változatokkal ismét így folyfc. 

A hölgy kifogyhatatlan volt szeretetreméltóságában. 
Mint egy csábító syrén hálózá körül férjét bűvös-bájos 
hízelgéssel, maga volt a jóság, szelídség irányában, min- 
den kegygyei elhalmozá, a mit egy nőtől kedvesen vehetni, 
egész a hálószoba ajtajáig. Az ismét bezáródott előtte. 

Ez az elképzelhető legkegyetlenebb kínzás, a mit ^mbe- 

ren el lehet követni. Éhez a kis menyecskéhez képest egy 
Caligula, egy Nero valóságos philantrop ! 

— De hát meddig fog e vesztegzár tartani? kérdé végre 
egy napon Kudolf kifakadva. 

— Mindaddig, míg ön vissza nem vonja megalázó véle- 
ményét a nők felől. 

Hisz az egy szóval megtörténhetnék. — De azon egy 
szó drága a férfi-büszkeségnek. A hölgy- járom kedves lehet 
az igazi férfi előtt, s ha neki úgy tetszik, ha önkényt teheti, 
miért ne hódolna a legkedvesebb, a legszeretetreméltóbb 
zsarnokság előtt, de kényszerítve, meggyőzve, nem, nem 
soha! 

Ezt a szót, a kegyelemkérés, a meghódolás ezen szavát 
csak akkor mondaná ki, ha már minden veszve volna. 

De nem. Azért is ő fogja kényszeríteni nejét a meghó- 
dolásra. Ezeken a magános álmatlan éjszakákon elég ideje 
volt a tervet kifőzni magában. 

El fog távozni hazulról egy hétre. Nem mondja meg 
nejének, hogy hová? 

Kárpáthyék most nagykun-madarasi kastélyukban van- 
nak. E hetet ott fogja tölteni. 

Lehetetlen, hogy a fiatal nő szívesen ne lássa, udvarolni 
fog neki. A sikertől nincs oka félni. Makacsabb női kedé- 
lyeken is diadalmaskodott ő már, ha feltette magában, 
hogy győznie kell. Az öreg Kárpáthy netíi törődik az 
egészszel, ő örül neki, ha neje jól mulat. Nem kell hozzá 
nagy bűvészet, hogy az élvezetsóvár nő kegyének valami 
jelével megajándékozza. Többre azután nincs szük- 
sége. 

Csak egyszer valami bizonyítvány legyen kezében e nő 
gyöngesége felől, hogy azt megmutathassa nejének, s el- 
mondhassa neki : «lásd, ez azon nő, a kinek erényeért jót 
állottál, a kiért képes voltál férjedre neheztelni, őt szived- 
től, a legnagyobb örömtől, a mit Isten benned adott neki, 
visszatiltani. íme csak egy szó, csak egy tekintet kellene 
még és azon nő, kinek szivedet ajándékoztad, férjed inté- 

sének ellenére, képes volna elrabolni tőled férjed szivét. 
Ugy-e, hogy gyönge a nő ?» 

E tervvel, e szándékkal fejében másnap útra készült. 
Ismét a legnyájasabb, hízelgőbb arczczal, a legvalódibb, a 
legszeretőbb szívdobogással búcsúzék el tőle Flóra. Nem 
volt az a szerelem tettetése, hanem diadal a legforróbb 
szerelmen. 
. Eudolf fülébe súgá gyöngéden : 

— Még most sincs közöttünk vége a harcznak ? 

— Föltétlen meghódolás, szólt Flóra, engesztelhetlen 
mosolylyal. 

— Jó. Vége lesz, mire vissajövök. De akkor én dictálom 
a békét. 

Flóra kétkedve rázta szép fejét, s össze-vissza csókolá 
férjét, s még azután, hogy a hintóba felült is, utána futott, 
hogy megcsókolhassa és azután kiállt az erkélyre és utána 
nézett, Eudolf pedig kihajolt a kocsiból, s úgy integettek 
egymásnak istenhozzádot kendővel, kalappal. 

így megy el hazulról egy becsületes férj, azon feltett 
szándékkal, hogy a más feleségét elcsábítsa, csak azért, 
hogy ez által saját nejét nyerhesse vissza. 

Ha tudná, mit cselekszik ?! — — — — — — 

Kárpáthyék a beigtatási nap óta madarasi kastélyukban 
tartózkodtak, az öreg Kárpáthi neje kívánságának enge- 
dett, ki őt arra kérte, hogy ott akar egy ideig lakni, bár az 
koránsem volt oly kedvére való hely, mint Kárpátfalva. 

Fanny távol akart lenni Szentirmától és Pestre sem 
kívánkozott többé, a mióta meghallá Kecskereytől, hogy 
Szentirmayék is felmennek a télre. 

Míg a Kárpátfalvára szokott látogatók ismét oda találtak 
Madarasra, az alatt meglehetős magányban folytak a nő 
napjai. 

Meg volt e magánjniyal elégedve, s ha megmondjuk, 
hogy csaknem az egész napot János úr közelében töltötte, 
bátran álUthatjuk, hogy ö sem óhajtozott más társaság után. 

Épen az újon rendezett angol kertben sétált János úr 
nejével. A szelíd őzikék ismerték már asszonyukat. Zseb- 
jei mindig tele voltak czukros mandulával; odamentek 
hozzá s tenyeréből evek az édes ajándékot s kísérgették az 
úton alá s fel, a midőn egyszerre kocsizörgés hangzik az 
országúton s Kárpáthy a kerítésen áttekintve fölkiált : 

— Nini, ezek Szentirmayék lovai. 

Fanny összerezzent. János érzé a rántást karján. 

— El akartál esni ? 

— Egy csigára léptem, felele a nő és elhalaványult. 

— Bohó te, hogy megijedtél tőle. — Tudtam, hogy 
Flóra fel fog itt is keresni téged ; oh nagyon szeret téged 
ez asszony. De ki is ne szeretne? 

Csakhogy Fanny jól látta már messziről, hogy a hintó- 
ban, mely közelít, nem nő ül, hanem férfi. Kárpáthy sze- 
mei gyöngék voltak. Lovat megismert távolból is, de em- 
bert nem tudott megkülönböztetni. 

— Jer, menjünk eléje, szólt nejéhez, a mint a hintó a 
parkba becsavarodott. 

Fanny állva maradt, mintha a földbe gyökerezett volna. 

Tán jobb is leendett rá nézve, hogy rögtön egy szomorú- 
fűzzé válhatott volna ottan, mely ágaival oly csendesen 
sitteg-suttog, senki sem tudja, mit? 

— No jer hát barátnéd elé, sürgetőzék a jó öreg. 
Fanny ijedten, tétova szemekkel tekinte rá. 

— Hiszen nem Flóra jő, hebegé remegve. 

— Hát ki más ? kérdé János. Bárkit rajta kívül meg- 
lepett volna nejének e szokatlan magaviselete, de ő nem 
tartott semmi igényt a gyanakodásra. — Hát ki jön más ? 

— Ez Flóra férje, szólt Fanny, kezét kivonva férje 
karjából. 

János kaczagni kezdett. 

— Milyen bohó vagy te. Hisz azt is csak neked kell 
elfogadni, hiszen te vagy az asszony a háznál. 

E szóra hirtelen eszére tért a hölgy, valóban közel volt 
hozzá, hogy elveszítse azt. 

Egy szót sem szólt többé, megkeménjríté szÍYÓt, arczát, 
s félje karján az érkező elé sietett. 

Mi a halálra itélt rab vérpadtóli félelme ahoz, a mit 
Kárpáthyné keresztül érzett ! 

Saját lakában elfogadni azt, ki iránti szerelme már fél- 
őrültté tévé, elfogadni őt egyedül, neje nélkül. Nyájasnak 
lenni hozzá, mert az illem, a kötelesség úgy parancsolja. 
Tán mulattatni is ? Mulattatni ! 

A kertből épen akkorra értek fel a kastély tomáczába, 
midőn Rudolf hintaja az udvarra gördült. Az ifjú főúr 
meglátva őket, oda sietett hozzájok. Kárpáthy már mesz- 
sziről nyujtá elé kezét, melyet Eudolf barátságosan meg- 
szorított. 

— No — te is nyújtsd hát neki kezedet, szólt nejéhez 
János úr ; hiszen barátnéd férje, úgy nézesz rá, mintha 
soha sem láttad volna. 

Fanny azt hivé, hogy a földnek kell alatta inogni s a 
vén palota, oszlopaival és kőalakjaival tánczol, forog kö- 
rülötte. 

Erzé, hogy egy meleg kéz szorítása érinté kezét, ön- 
kénytelenül férje vállára hajtá szédülő fejét. 

Rudolf figyelmesen nézte őt, s különös fogalmai voltak 
e nőről ; ő e halványságot főlecsüggesztést, e fátyolozott 
pillantást mind kiszámított kaczérságnak vette s azt hivé, 
könnyű munkája fog lenni. 

A lépcsőkön felmenet közben elmondá Kárpáthynak ide 
jövetele okát. Valami két megye közti határvillongásnak 
kellé rendbehozatni, a mi eltarthatott több napokon 
keresztül. 

Tehát a szenvedés nemcsak nehéz, hanem hosszú is lesz. 

A délelőtti órákat a férfiak együtt tölték el s csak ebéd 
felett találkozának ismét. 

Kárpáthy maga is meg volt ütődve nejének halavány- 
sága miatt. Az egész asztal felett szótlan volt a hölgy. 

Természetesen közönyös tárgyak felett folyt a beszéd. 
Rudolfnak kevés alkalma volt egyenesen Kárpáthynéhoz 

szólhatni, bókokat pedig a férj jelenlétében mondani egy 
nőnek nem gentleman-tréfa. 

Ebéd után János úr rendesen aludni szokott, s már ez 
ő nála oly múlhatatlan szokás volt, hogy valamennyi ke- 
leti potentát kedveért sem hagyná el délutáni álmát. 

— Te addig, öcsém, mulasd magadat kedved szerint, 
monda Eudolfnak, eredj nőmhöz fecsegni, vagy ha oko- 
sabbnak tartod, használd könyvtáramat. 

A választás nem volt nehéz. 

Panny az ebéd végeztével rögtön a kertbe távozott. 

Hogy kérte, hogy könyörgött e nyájas, komor fáknak, e 
tarka színes virágoknak, hogy vegyék el lelkének gondo- 
lat] ait, adjanak más eszméket neki! azt hivé, majd ked- 
vencz virágai magukra vonják figyelmét, hogy ez ismeretes 
bokrok eltakarják önlelke elől. így bolyongott egyes egye- 
dül a nélkül, hogy látna, hogy eszmélne valamire, nyo- 
masztó súlya alatt egyetlen be nem vallott, nem keresett 
gondolatnak, a midőn egyszerre lépteket hall közeledni, s 
a mint föltekint, Eudolfot látja szemközt jőni. 

Ha véletlenül a kalitjából kiszabadult tigris jelent volna 
meg előtte, az nem rettentené úgy meg. 

Nem rejtőzhetett sehova előle. Bár legalább elébb látta 
volna meg, hogy ideje leendett futni, futni előle, a merre 
lát. Most ime szemközt állnak. 

Az ifjú nyájasan üdvözölve lép hozzá, s valami átalá- 
no^ tárgyon kezdődik a beszéd ; hogy e kert virágai mily ' 
csodaszépek, mintha úrnőjük közellétét érzenék, s nem 
akarnának hátra maradni tőle. 

— Én szeretem a virágokat, rebegé Fanhy, minthogy 
valamit kellett rá felelni. 

— Hát még ha ismerős volna nagysád velők ! 
Fanny kérdőleg tekinte rá. 

— Igen, ha ismerné nagysád a virágokat nemcsak név- 
szerint, hanem azt az egész sajátszerű ábrándvilágot, a 
mi a virágok életéhez van kötve. Minden virágnak épen 
úgy van élete, vágya, hajlama, bánata és örömei, fájdalma 

és szerelme, mint minekünk. A költők ábrándjai minde- 
nikhez saját jelentést, apró regéket kötötték, a mik közt 
sok igen szép van. És valóban sok érdekest találni a virá- 
gok eszményi életében. 

Itt egy irist szakasztott le Eudolf az útfélről. 

— íme, itt egy boldog család. Három férj és három 
nő; mindenik férj szorosan nője mellett, együtt ki- 
nyílnak,, együtt elhervadnak, egyik sem lehet csapodár. 
Ez a virágok boldogsága. Ezek itt mind boldog szerel- 
mesek. 

E^zel elvété az irist s egy amarantot szakasztott le 
Eudolf. 

— Ezek itt aristocraták* A felső emeletben a férj, az al- 
sóban a nő; úri házas élet. Hanem azért a virág ham- 
vasbársony színe mutatja, hogy élete boldog. 

. Itt megdörzsölé Eudolf az amarantot s számtalan apró 
fekete mag hullott tenyerébe abból. 

— Olyan fekete, mint a gyöngy, mondta Eudolf. 

— Mint a gyöngy, rebegé utána Fanny, igen természe- 
tesnek találva, hogy azt az ifjú kezéből az ő kezébe kellett 
áttölteni, mert elszórni kár lett volna. Nem volt az az igaz 
gyöngye a két Indiának, a melyért ő ez apró fekete gyön- 
gyöket kicserélte vohia. 

Eudolf elhajítja az amarantot. 

Fanny utána tekinte az elhajított virágnak, mintha meg 
akarná magának jegyezni, hogy hová esett az ? 

— Most tekintse nagysád ezt a két jávort egymás mel- 
lett. Milyen két pompás szálfa. Az egyik világosabb zöld- 
nek tetszik, mint a másik ; az azért van, mert az a nő : 
a sötét a hím, a nőt világosabb zölddé teszik a gazdag 
tobozfürtök, mikkel behintve látszik lenni. Ezek is boldog 
szeretők ; de most tekintsen amoda távol, ott is áll egy 
magányos jávorfa. Lombozata milyen sárga. Szegény. 
O nem találja férjét. Valami kegyetlen kertész egy diófa 
mellé ülteté, s az neki nem párja, milyen halavány, mi- 
lyen sárga, szegény. 

Oh ha tudná, minő kegyetlen kínzást követ el e sze- 
gény asszony szívón, midőn e tréfás meséket mondja. 

— Lám, ez a virágok boldogtalan szerelme. De Iste- 
nem, ön oly halavány, valami baja van? 

— Semmi, semmi, uram, szólt Fanny, néha szédülök, 
s azzal kezét minden tétovázás nélkül Eudolf karjába 
akasztá. 

Eudolf azt hivé, hogy érti. Pedig nem értette. 

A kétségbeesés volt ez, mely az oroszlánnak martalékul 
vetett ölebecskét kényszeríti, hogy félelmes ellenével ját- 
szani kezdjen. 

Odasimult hozzá és karját karjába ölté; hogy ha meg 
akar szakadni a szíve, hát csak szakadjon meg. 

Az az őrjöngő vágy ez, a mit érez valaki, midőn magas 
toronyból alátekint, s ú^ szeretne leugrani, s alant össze- 
zúzni magát. 

Majd a gazdagon ellátott üvegházhoz értek, melyben 
épen akkor nyilt egy gyönyörű hófehér dahlia, alig észre- 
vehető rózsaszín lehellettel belső szirmain. Ez még akkor 
nagy ritkaság volt Európában. Rudolf igen szépnek találta 
a példányt, s bizonyítá, miszerint szebbet ez ideig csak 
Schönbrunnban látott. 

S beszéltek ismét apró közönyös tárgyakról és sétáltak 
alá s fel a kertben. És Rudolf azt hivé, hogy már meg- 
nyerte e nőt, és a nő azt hivé, hogy már vétkezett annyit, 
a mennyi elég arra, hogy örökre el legyen ítélve. 

Ki előtt? A világ előtt? Nem. Férje, vagy Rudolf neje 
előtt sem. De önmaga előtt. Hiszen csak karöltve sétált 
Rudolffal egy hosszú óráig, s azalatt beszéltek jelenték- 
telen, tréfás, közönyös dolgokat. Oh de ő vétkes boldog- 
ságot érze szívében ez alatt ! És mit használ neki, hogy 
senki sem tudja, ha ő maga érzi, hogy e boldogság lopott 
kincs! Mit használ neki, ha az, ki meglopatott, nem 
tudja annak értékét, de az ő szívét annál nehezebben 
nyomja az ! 

Végre fölmentek ismét a kastélyba. 

Fanny férjével hagyá egy perezre vendégét. Csak egy 
perezre ; nem tetszett az hosszabbnak egy pillanatnál, az- 
után késő estig együtt maradt velők. 

Rudolf, midőn aludni ment, hálóterme előszobájában 
egy virágbokrétát talált az asztalon, díszes chinai virág- 
edényben, melyben egyszerre észrevéve legfelül az egyet- 
len gyönyörű dahliát. 

Azt hivé, hogy érti. 

Másnap ismét egész délig el voltak foglalva a férfiak 
úgynevezett hivatalos ügyekkel. Terveket készítettek, vi- 
táztak országos intézmények felől, untatták egymást poli- 
tikai okoskodásokkal, ki gondolt volna a nőre ? 

Délután esős idő keletkezett, a miből az a kettős baj 
támadt, hogy János úr kétszer oly álmos volt, mint egyéb- 
kor, Fannynak pedig nem lehetett a kertbe menekülni 
a hol a szabad ég oltalma jobban megőrzé a rettegett ve- 
szélytől. 

Láz volt az, a mit érzett, minden idegeiben. Tudta, 
észrevette, hogy e férfi, kit a nélkül is oly őrülten imád, 
azt akarja, hogy őt szeresse. Ha játék ez tőle, úgy az ret- 
tentő játék, és ha való, akkor még rémítőbb. 

Koezogás az ajtón, alig ér rá kimondani, hogy: « sza- 
bad)), midőn Eudolf már szobájába lép. 

Fanny nem halavány most, hanem lángtól égnek ar- 
czai, Rudolfot meglátva, felszökik nyugvó fektéből, s za- 
varodottan bocsánatot kérve, hogy rögtön vissza fog térni, 
kéri, hogy addig foglaljon helyet és maga addig kifut a 
szobából. Társalkodónéját akarja szólítani. Három-négy 
szobán keresztül megy, sehol sem talál senkit. Isten 
tudja, hová lettek valamennyien ? Egy cselédje sincs kö- 
zel. Ezen nyugtalanító tudattal kénytelen visszatérni. 

Rudolf azon perczben, melyben visszatért, észrevette, 
miszerint Fanny egy könyvet, melyből eddig olvasott, hir- 
telen félretett s zsebkendőjét rávetette, hogy Rudolf meg 
ne lássa azt 

Rudolfnak érdekében volt egy mélyebb pillantást vet- 

Jókai: Egy magyar nábob. TT. ^•'* 

hetni e nő jellemébe s tudnia kellett, minő könyv lehetett, 
melyet úgy iparkodik elrejteni? Ezek a hypocrita nők a 
modemé jeunesset és a nouvelle Messalinet olvassák, s 
szeretnek mellette szigorúaknak látszani. 

Felemelé a könyvről a zsebkendőt s felnyitá a könyvet. 
Az egy imakönyv volt. S a mint a könyv magától szétnyilt 
két helyen, két lenyomott virág látszott meg annak lapjai 
között, — az iris és az amarant . . . 

Eudolf egyszerre elkomolyodott. Szíve elszorult. Csak 
most gondolt rá, hogy minő játékba kezdett. 

E két virág ugyanazonsága annyira megzavarta és el- 
vonta figyelmét, hogy csak akkor vévé észre a visszatérő 
hölgyet, midőn az lázasan remegve előtte állt. 

Mind a ketten visszadöbbentek egymástól. 

A titok el volt árulva. És a kié volt, ép úgy megijedt 
attól, mint a kié lett. 

Eudolf szótlanul tekinte a nőre, s ez vissza rá. Oly 
szép, oly bűvös-bájos szép volt ez asszony néma fájdal- 
mában, a mint lassan, öntudatlanul összekulcsolá kezeit 
és keblére szorítá, hogy könyei kitörését erőszakkal fojtsa 
vissza. 

Rudolf elfeledé szerepét s megindulva rebegé : 

— Én Istenem. 

Most már valóban érte mindent. 

A szánalom e hangjára megtört az erőszak, melylyel 
Fanny könyeit visszatartá, s elkezdtek azok szép arczain 
végig omlani, míg ő maga egy karszékbe rogyott. 

Rudolf érzékenyen szólt hozzá, megfogta szép kezét 
gyöngéden. 

— Miért sír ön? 

Pedig tudta jól, hogy miért sír. 

— Miért jött ön ide ? kérdé szenvedélytől reszkető han- 
gon a hölgy, magát nem tartóztatva többé. Mikor én na- 
ponkint azon imádkoztam Istenhez, hogy önt soha se 
lássam meg többet, mikor én kerültem azt a helyet, a hol 
önnel találkozhatom, miért kellett önnek keresni fel en- 

gem? El vagyok veszve, mert elhagyott az Isten. Egész 
életemben nem volt férfi képe szívemben, csak az öné. 
De el volt az temetve jól. Miért kellett azt újra felidézni? 
Nem látta ön, hogy futottam mindenütt ön elől, a hol 
megjelent? Nem az ön karjai tartottak-e fel, hogy a ha- 
lálba ne fussak, midőn ismét találkozánk? Ah, marén 
akkor sokat szenvedtem ön miatt. Oh, miért kellett ön- 
nek ide jőni, hogy lásson kétségbeesve, nyomorultan. 
Nyomorultan. 

És kezeibe rejté arczát és sírt. 

Eudolf nagyon megbánta, a mit cselekvék. 

Fanny kis idő múlva vévé kendőjét az úgy is leleplezett 
imakönyvről s megtörülve könyes szemeit, megszilárdult 
hangon szólt : 

— Most mit használ önnek tudni, hogy egy esztelen nő 
a kétségbeeséssel küzd, midőn önre gondol ? Boldogabb 
lesz-e ön ez által ? Én boldogtalanabb lettem, mert most 
már a gondolattól is meg kell tiltanom magamat, mely 
önt elém hozza. 

Oh mint fájt az ifjú lelke, mint fájt neki az, hogy egy 
ily szívet meg kellett sebzenie ! 

Mit mondhatott volna neki ! Micsoda szava van itt a 
vigasztalásnak? Tehetett-e egyebet, mint hogy kezét nynjtá 
neki s engedé, hogy azt könyeivel, csókjaival halmozza? 
eng^dé, hogy a szenvedély kétségbeesésében keblére omol- 
jon s zokogva, fuldokolva ölelje át, mondhatlan kín és 
mondhatlan gyönyör között? 

És midőn kisírta magát keblén, elcsöndesült a nő, el- 
hagyta a zokogást és suttogó, de szilárd szóval mondta : 

— Én most esküszöm önnek azon Istenre, a ki ítélni 
fog fölöttem bűneimért, hogy ha még egyszer meglátom 
önt, azon óra halálom órája lesz. Azért kerüljön engemet, 
ha szán. Nem szerelmet, csak szánalmat koldulok. Vala- 
hogy el tudok veszni majd idővel. 

Eudolf szép szemeit könyek ékesítek. Szegény asz- 
szony megérdemelte volna, hogy boldog legyen. Csak egy 

13* 



Digitized by 



Google 



lOfí 

perczig volt boldog életében. Midőn zokogva az ő keblén 
függött. 

Már most akármilyen hosszú lehet az élet. 

Budolf elhagyta a nőt, s alig várva, hogy Kárpáthy fel- 
ébredjen, búcsút vőn attól, s visszautazott Szentirmára. 

Nagyon szomorú és megilletődött volt az egész úton. 

Mindig azon szegény nő könyeit érzé kezein, arczán, 
szívében égni, mindig az ő zokogó szavai hangzottak fü- 
lébe, lelkébe. Egész hazáig. 

Otthon a vidám, eleven, kedves nő futott eléje, s édes 
csókjaival letörlé a keserű könyek nyomát. 

— Ah te Madarason voltál ! szólt csintalanul csevegve 
Flóra. Nekem megsúgta a kis ujjam, hogy te kémkedni 
jársz. Nos, mit tanultál? 

— Neked igazad van, szólt gyöngéden Eudolf. A nők 
nem gyöngék. 

— No akkor szent a béke. — Mit izent Fanny? 

— Légy jó e nőhöz, mert e nő nagyon, nagyon boldog- 
talan. 

Flóra öröme határtalan volt, s azt a kis felleget, a mit 
férje homlokán észrevett, nem sokára elűzte napfényes 
örömével. Eudolf a boldogság özönében úszott ; de a leg- 
boldogabb óra örömei közt is mindig érzeni vélte arczán 
és szívében azokat az égető könyeket, s fülében, lelkében 
hangzottak a szavak, miket nem bírt elfeledni többé. 

Flóra okos lelke vett-e észre, sejtett-e valaha e titokból 
valamit? Angyalarcza azt nem mutatta soha .... 



XXVI. KELLEMETLEN FÖLFEDEZÉSEK. 

Néhány hónapig nem látjuk ismerőseinket. Úgy teszünk, 
mint az amerikai lapszerkesztő; pihenést adunk a közön- 
ségnek, az alatt fürdőkre és bivalyvadászatra járván, ha- 
nem ha megtértünk, majd igen szép vadászkalandokat fo- 
gunk mesélhetni. 

Ez alatt épen vége van a fürdői saisonnak, a föuraságok 
mindenünnen megtértek téli szállásaikra. Kezdenek már 
többen Pestre gyülekezni, s itt alakítanak köröket, a mi 
bizonyosan nem csekély lendületet ad a fővárosnak. 

Szentirmayék is megérkeztek, s a szép hölgy és a derék 
férfi ideáljai a magasabb köröknek. Mindenki iparkodik 
velők ismeretséget köthetni s elég delnő és lovag akad, 
ki a férj, vagy a nő után eped, természetesen mind hasz- 
talan. 

De legnagyobb zajt üt Kecskerey úr megérkezte. Hol 
volt, merre járt Kecskerey úr? — Műutazást tett a hazá- 
ban. Beszéltek róla a hírlapok. Hol volt? merre járt? 
mely úri asztaloknál ebédelt? hogy fogadtatott? Altalános 
diadallal mindenütt; körútja egyetlen szívhódítási expe- 
ditió volt. Mindenkit elbájolt, elragadott és emléke örökre 
feledhetetlen lesz mindazon helyeken, a hol egyszer meg- 
fordult. Ezt mondták a hirlapok> obligát magasztalásokkal 
kisérve a szívély-, kedély- és nedélydús delnőket és del- 
kisasszonyokat, kik őt szívesen látták. 

Megérkezék azonban végtére ! Nála nélkül vajmi unalmas 
lett volna az egész téU saison. Addig nem is beszéltek sem 
bálokról, sem estélyekről, a míg ő vissza nem jött. Ilyesmit 
elrendezni sajátszerű tehetség, tulajdon hivatás kell, s ez 
kiválólag Kecskerey barátunké. Mert minthogy az egész 
világ Kecskerey barátunknak hívja őt, illő, hogy-mi is úgy 
czünezzük. 

A legelső dolog egy jóravaló férfi-clubot gyűjteni össze 
válogatott gentlemanekből, olyasmit, a mit most kaszinó- 
nak nevezünk, s keresztül esve azokon az apró párbajo- 
kon, melyeknek okvetlenül kellett történni a tagok meg- 
válogatása következtében, mint megszilárdult testületet 
mutathatjuk azt be, a hol csak igen jeles és kitűnő gaval- 
lérokkal fogunk összejönni. 

Kecskerey úr maga is ugyanazon érdekes alak, s midőn 
délesti óráiban felteszi magában, hogy szeretetreméltó le- 
gy^en, annjd kedves csípős anekdotát tud n^esélni műuta- 

zása köréből, hogy még a tekeasztalokat is odahagyják, az 
ő elmés előadásait hallgatandók, mely után igen sok szi- 
vély-, kedély- és nedélydús családhoz nem volna tanácsos 
másodszor betenni a lábát az érdemes gentlemannek. 

Épén most is valami lesz a begyében, mert nagyon sut- 
tog az ismerősökkel, figyelmessé téve, hogy ha Abellinával 
beszélgetni látják, majd gyűljenek körüle, mert az igen 
érdekes jelenet fog lenni. 

Vájjon micsoda nagy baj érhette Abellinót, hogy Kecs- 
kerey barátunk ily könnyeden beszélhet felőle ? Kérdé Li- 
vius RudolfJioz fordulva. Mert különben több tekintettel 
szokott viseltetni a Kárpáthy majorátus leendő örököse 
iránt. 

Rudolf vállat vont. Bánta is ő, akármi történt Abelli- 
nóval. 

íme most lép be ! Most is az a daczos, hetyke lépés, az 
a büszke, kötekedő tekintet, mintha az egész világ az ő 
inasaival volna tele, az a visszataszító szépség : — szép, 
de üres vonások. 

— Ah jó estét Béla, jó estét ! rikácsol felé messziről 
Kecskerey barátunk, meg sem mozdulva helyéből, a hol 
lábait átölelve ül, mint a hogy a régi magyar kártyákon 
festik a makk-kettőst. 

Abellino erre odajárul, személye iránti különös figye- 
lemnek tulajdonítva azt, miszerint egy egész csomó gaval- 
lért húz oda magával, kik elhagyják tekeasztalaikat, whist- 
partiejaikat, s körüle gyülekeznek. 

— Gratulálok ! kiált éles orrhangon Kecskerey, hosszú 
kezeit Abellino felé lobogtatva. 

— Mit gratulálsz nekem, te makkcsali ? (Lám, Abelino- 
nak is feltűnt az általunk említett nagy hasonlatosság ama 
históriai képhez.) 

Ez Abellino részére húzta a nevetőket. 

— Tudod, hogy nagybátyádtól jövök, kedvesem. 

— Ah, ez más, szólt Abellino szelídebben hangolva s 
jónak látta Kecskerey barátunkat egy kissé dédelgetni, mert 

hisz az ügyében járt és bizonyosan kedvező híreket 
hoz. 

— Hát mit csinál az én kedves jó öregem? 

— Hiszen épen azért gratulálok. Mindnyájan köszön- 
tetnek, csókolnak, ölelnek oda haza. Az öreg úr egészséges 
mint a makk, mint a fáról szakasztott alma. Ne legyen 
miatta legkisebb aggodalmad, a nagybácsi jól érzi magát, 
Hanem a nagynéni beteg, nagyon beteg és alkalmasint 
még betegebb fog lenni. 

— Szegény nagynéni, szólt Abellino, magában gondolva, 
hogy alkalmasint ez hát az a jó hír, a miért gratulálni 
kellett. Valóban jó hír. Talán meg is hal ez asszony. — 
És mi baja? 

— Hja ! nagyon veszélyes baja van. A hogy arcza, ter- 
mete megváltozott azóta, soha rá nem ismernél. Az a szép 
rózsaarcz és az a karcsú őzike termet! Mind oda van ! 

(Úgy kell neki, gondola titkon Abellino, el kell vesznie 
azon természettelen visszony miatt, mit egy vén emberrel 
kötött. Úgy kell neki.) 

— Bizony barátom, folytatá Kecskerey, midőn legutóbb 
láttam, már akkor orvosai megtilták neki mind a lovaglást, 
mind a kocsizást. 

Abellinónak még most sem jutott volna eszébe az igazi 
gondolat, ha véletlenül egy pár gyorsabb eszű ember, ki 
azért jött ide, hogy nevetni fog, s így könnyebben kitalálta 
a gondolatok élét, el nem kaczagta volna rá magát. Ez 
egyszerre világot derített agyában. 

— Ezer ördög ! Ha te most igazat beszélsz ! 
AbelUno arcza nem bírta elrejteni a dühöt, mely belse- 
jében felforrott e szóra. 

— Hisz különben mi okom lett volna gratulálni ? szólt 
Kecskerey nevetve. 

— Ah, ez infámia ! kiálta fel magánkívül Abellino. 

A körülállók szánni kezdték s az érzékenyebb, szívűek 
széledeztek körüle. Azt mégis borzasztó elgondolni, hogy 
ez ember, kit beléptekor milliók urának tQ.rtottunk, és 

maga is annak tartotta magát, íme néhány szóval koldussá 
van avatva. 

Csak Kecskerey nem szánta, ö nem szán senkit, a ki 
szerencsétlen ; neki csak boldog emberekhez van köze. 

— E szerint nincs mit tenni más számomra, mormolá 
fogai közt Abellino, mint vagy magamat ölni meg, vagy 
ezt az asszonyt. 

Kecskerey oly hangosan, a hogy torkán kifért, felelt e 
kétségbeesett mormogásra. 

— Már ha gyilkolni akarsz barátom, akkor olvasd Pita- 
vált, abban mindenféle nemeit és fajait meg fogod ismer- 
hetni a mérgezéseknek növényi és ásványi méreggel, a 
késsel és baltával, pisztolylyal és hurokkal való gyilkolá- 
soknak, s a corpus delicti hogyan és miképen való eltün- 
tetésének, elásva, eldarabolva, vízbe sülyesztve, megégetve. 
Az egész egy tizenkét kötetes kis könyvtár ; a mit ha az 
ember végig olvasott, maga magáról is azt hiszi, hogy 
gyilkos. Ajánlom ezt figyelmedbe. Hahaha. 

Abellino mind erre nem ügyelt. 

— Ki lehet az, a kit ez asszony szeret ? 

— Nézz körül barátom és fogd rá valakire. 

— Legalább azt szeretném megismerni és megölni. 

— Én egész bizonyossággal tudom, hogy kit szeret, szólt 
Kecskerey. 

— Kit ? kérdé Abellino villogó szemekkel. Oh, azt az 
embert szeretném ismerni ! 

Kecskerey mulatságot csinált belőle, a nyakát vállai közé 
húzva, folytatá: 

— Akárhányszor láttam őt vele ölelkezni, nyakába bo- 
rulni és megcsókolni. 

— Ki az ? ki az ? kiálta Abellino, megragadva Kecskerey 
karját. 

— Szeretnéd tudni ? 

— Akarom tudni ! 

— Hát — a férje. 

— JJz ostoba gúny ! szólt Abellino egészen elfeledkezve 

magáról. Ezt senki sem fogja hinni. Azon nő szeret vala- 
kit ! szeret valakit gyalázatos átadással. És ez a vén gaz- 
ember tudja és eltűri, csakhogy rajtam bosszút állhasson. 
De én kitudom, hogy ki az ? kitudom, ha az ördög is és 
gyalázatos pert indítok ez asszony ellen, a milyet még 
ember nem látott. 

Többen azok' közöl, kik hozzá közel álltak, tréfásan 
kezdtek mentegetőzni, hogy rajok ne gyanakodjék, ők 
ártatlanok az egészben, ők nem dicsekedhetnek Kár- 
páthyné boldog hajlandóságával. 

E perczben erős férfias hang szólalt meg közöttük. 

— Uraim ! önök nem veszik észre, hogy helytelen és 
nemes emberekhez nem illő tréfát követnek el egy asszony 
nevével, a kit sértegetni senkinek sincs oka, sem joga a 
világon: 

— Mi ez, -Rudolf? Mit érdekel téged ez ügy? kérdé 
Kecskerey elcsodálkozva. 

— Az, hogy én férfi vagyok és nem engedem, hogy 
előttem egy nőt rágalmazzanak, a kit én tisztelek. 

Ez nagy szó. Már erre csakugyan el kellett hallgatni. 
Nemcsak azért, mert Rudolfnak igaza volt, s mert ő er- 
kölcsi tekintélylyel bir a világ előtt, hanem azért is, mert 
ő legjobb vívó és lövő a környékben és hidegvérű és sze- 
rencsés. 

A clubban nem hozták többet elő Kárpáthynét. 

Flóra pedig megtudta az esetet, s örömében, gyönyörű- 
ségében össze-vissza csókolá érte férjét. 



XXVn. KARPATHY ZOLTÁN. 

A mitől Abellinonak reszketni kellett, megtörtént. — 
Kárpáthy Jánosné anya lett. Fiat szült. 

Egy reggelen ezen örömhírrel lépé meg házi orvosa a 
Nábobot: « önnek neje fiat szült !» 

Ki m^me hozzá fogni, hogy János örömét leírja? A mit 

csak remélni, csak képzelni mert magában, legmerészebb, 
legforróbb vágya teljesült: nejének fia van! Fiu ! a ki 
nevét örökölni, örökíteni fogja, a ki boldogabb időben szü- 
letvén, helyrehozza apjának hibáit s ifjú erényekkel vál- 
tandja be a vén adósságokat, mikkel a Eárpáthy- család 
hazának és emberiségnek tartozik. 

Mivé fog lehetni e fiu nemesebb nevelés által, mint 
minőben ősei részesültek! Mennyi boldogság, mennyi 
nagyság vár majd egykor rá ! hogy fogják nevét milliók 
áldani ! 

Csak addig élhetne még, míg őt beszélni hallja, hogy 
figyelhetne édes gagyogásaira, hogy mondhatna neki sza- 
vakat, miket az megtanuljon és el ne felejtsen soha, hogy 
majd ha egykor a nagy és nemes eszmék ünnepelt hőse 
leend, elmondhassa: « ezeknek neveit a jó öreg Kárpáthy 
Jánostól hallottam legelőször ». 

Mi legyen e fiu neve? Egyike azon fejedelmek nevének, 
kik a legelső Kárpáthy-őssel áldomást ittak a szép Hunnia 
földén. 

Legyen Zoltán. Kárpáthy Zoltán ! Milyen szépen fog az 
hangzani. 

Majdan odahozták hozzá az új világpolgárt, s oda tették 
kezébe, hogy ölelje, hogy csókolja meg: az örömköny ki- 
csordult szeméből, alig látott tőle, pedig úgy óhajtott látni ! 
Repeső tekintettel nézte a gyermeket. Szép, erőteljes fiu 
volt az, mint egy kis pirosképü angyal, hogy apró kezecs- 
kéinél s nyakánál szinte ráncz támadt a kövérség miatt, 
szája alig volt nagyobb, mint egy szamócza, hanem ragyogó 
szemei, miknek tiszta lazúrját semmi drága kőhöz nem 
lehet hasonlítani, annál nagyobbak, s ha olykor lecsukta 
azokat, a hosszú szempillák gömbölyű orczáira feküdtek. 
Nem sírt, egészen komoly volt, mintha most is tudná már, 
hogy a gyöngeség milyen nagy szégyen, s midőn János úr 
elragadtatással emelé őt ajkaihoz, s szúrós, tövises baju- 
szával össze-vissza csókolá piros két orczáját, még moso- 
lyogni kezdett s vígan kiáltott egy párszor, a mit azután 

a körülállók János úrral együtt találgattak, hogy mit 
mondott? 

— Beszélj még lelkem kicsinyem, rebegé János, látva, 
hogy a gyermek mindenféle változatokra illeszti ajyvó göm- 
bölyű ajkait, mintha tudná ő jól, hogy mit akar mondani, 
de nem találná rá az igazi szót. — Mondjad, mondjad ! 
Ne félj semmit, megértjük mi. Mit mondtál megint? 

Az orvos azonban és a tudós asszonyok jónak látták 
megérteni a csecsemő beszédét, oda magyarázva azt, hogy 
az visszakívánkozik már anyjához, azért elég lesz most az 
egyszerre a szeretgetés, s kivették őt János úr kezéből, 
visszavitték anyjához, mely után a jó úr nem tehetett 
egyebet, mint hogy oda lopózott a mellékszobába s ott 
hallgatózott, ott fülelt, ha nem sír-e a gyermek ? minden 
kijövőtöl megkérdezte, hogy mit csinál, hogy van azóta? 
és minden bemenőtől izent neki valamit. 

Ki bimá örömét leimi, ha egy-egy vidám kiáltása a 
gyermeknek kihallatszott a szobából; hiszen csak még 
egyszer megkaphassa, soha sem teszi őt le kezéből ! 

Dél felé ismét kijött hozzá az orvos, s kérte őt, hogy 
menjen át vele más szobába. 

— Miért? Én szeretek itt lenni. Legalább hallom, a mit 
róla beszélnek. 

— Igen, de én meg nem akarom, hogy odabenn meg- 
hallják, a mit mi beszélünk. 

János rámeredt. Bosszul kezde lenni az orvos hideg te- 
kintetétől s gépileg követte őt a szomszéd terembe. 

— Nos, uram ; mi az, a mit ön nekem akar mondani, 
hogy mások meg ne hallják? 

— Nagyságos uram. Ma nagy öröm szállt nagyságod 
házára. 

— Azt tudom, azt érzem, uram. Áldom érte az Istent. 

— Isten nagy örömet mért nagyságod szívére, de jónak 
látta a fájdalom által is próbára tenni azt. 

— Mit akar ön mondani? ordíta fel ijedten Kárpáthy s 
arcza elkékült? 

— Lám, nagyságos uram, ez volt, a mitől féltem, azért 
híttam ki a mellékszobából ; legyen ön keresztyén és ta- 
nulja viselni az Isten kezét. 

— Ne kínozzon ön, mondja, mi történik? 

— Nagyságod neje meg fog halni. 

Kárpáthy egy szó nélkül állt meg e hír után. Most azon 
a helyen maradt állva es egy hang nem repült el szájáról. 

— Ha volna számára e világon segély, szólt az orvos, 
azt mondanám, még van remény ; de kötelességem meg- 
mondani önnek, hogy számára csak órák, csak perczek 
vannak még hátra, azért nagyságos uram, tegyen erőszakot 
indulatjain s jöjjön be hozzá, s búcsúzzék el tőle, mert 
kevés szava van még hátra. 

Kárpáthy hagyta magát vezetni a haldokló szobájába. 
Előtte összefolyt a világ ; nem látott ő senkit, nem hallott 
semmit, csak őt látta ott feküdni halványan, elhervadtan, 
a halál verítékével gyönyörű orczáin, a halál halaványsá- 
gával édes ajkai körül, a halál megtört fényével szép lelkes 
szemeiben. 

Oda állt ágya mellé és nem szólt egy szót is. Szemei 
könytelenek voltak. A szoba tele van szolgálattevő nőkkel. 
Itt-ott elfojtott zokogás hallik. Nem lát ő, nem hall ő 
semmit. Csak a haldoklóra néz némán, mereven. Az ágy 
mellett kétfelől két ismerős nő ül, egyik Teréz, a másik 
Flóra. 

A jó öreg nagynéne összekulcsolt kezekkel imádko- 
zik, arczát a vánkosba rejtve. Flóra a kis gyermeket tarlja 
ölében, ki keblén csendesen elaludt. 

A beteg fölemeli törtvilágú szemeit férjéhez ; kinyújtja 
reszkető forró kezét s megfogja vele férjéét s odavonja azt 
lihegő ajkaihoz. 

.... — Emlékezzék reám . . . susogja alig hallhatólag. 

János nem hallja, nem eszmél reá, mit mondott neki, 
csak mind a két kezében tartja neje kezét, mintha azt 
hinné, hogy ezáltal visszatartja őt a haláltól. 

A haldokló nj^ögése mindig nehezebb lesz, keble láz^- 

sabban piheg, fejét nem bírja egy helyen tartani. Csak 
egyes zavart szavakat rebeg még, melyek iszonyú kint 
okozhatnak neki ; oh, a test küzdelme a lélekkel mily ne^ 
héz, a mig egymástól el birnak szakadni ! Zavart, hagy- 
mázos szavakat mond csupán : « — az iris és az ama- 
ránt .... a sárga jávor, — szegény árva jávor, ültessétek 
azt máshová .... eljösz-e hozzám, ha meghalok? Ha 
meghalok, szabad lesz hozzám eljönnöd . . . .» 

János érzi a kezében tartott kéz szorításáról, minő 
iszonyú kínt kell ezalatt kiállania, a míg e szavakat 
mondja. 

Alig egy órai nehéz küzdés után elcsöndesül a beteg 
lázas küzdése, vérerei nem lüktetnek oly sebesen, keze 
nem oly forró többé ; lélekzetvétele megkönnyebbül. 

Tisztán kezd látni ismét, mindenkire ráismer. Nyugodt, 
szeUd hangon szólt a körüle állókhoz, arczának kínos 
izzadtsága elmúlik. «Férjem, kedves férjem», szól érzé- 
keny tekintetet vetve Jánosra. 

A férj örül magában, gondolva, hogy ez a gyógjrulás jele ; 
az orvos lecsüggeszti fejét, ő tudja, hogy ez a halál jele. 

Azután Flórához fordul a beteg. Kérő tekintetét meg- 
érti a barátné, s ölében tartott kisdedét oda tartja a beteg 
ajkához. 

Fanny hevesen, édesen szorítja őt hhegő keblére, össze- 
csókolja az alvó gyermek arczát, ki minden csóknál fel- 
nyitja nagy, sötétkék szemeit s ismét lehunyja és alszik 
tovább. 

Az anya visszateszi őt Flóra keblére s megszorítja 
a delnő kezét és suttogva rebegi : 

— «Légy anyja gyermekemnek. » 

Flóra nem tud felelni neki, csak fejével int. Hang nem 
jön ajkára; fejét félre fordítja, hogy ne lássa a haldokló 
szemeinek könyezését. 

Ekkor elvonja kezeit a beteg és összetéve keblén, el- 
rebegi az egyszerű imát, mire gyermekkorában tanítot- 
ták meg : 

— Isten. Én Istenem, Légy irgalmas nékem. Szegény 
bűnös leányodnak. Most és mindenkoron Ámen. . . . 

Azzal lehunyja szemeit csöndesen és elalszik. 

— Elaludt . . . suttogja a férj csöndesen. 

— Meghalt .... rebegi az orvos bánatos tekintettel. 

És a jó öreg Nábob térdre hull az ágy mellett s arczát 
a holt párnáiba temetve, zokog keservesen . . . keser- 
vesen ... 

A nő alszik és álma örök. Arczán a túlvilág halvány- 
sága dereng. Most már álmodhatik boldog szerelemről — 
a feltámadásig . . . Senki sem fogja őt többé felkölteni .... 



XXVm. TETKOS LÁTOGATOK. 

Nemsokára eljött a tél : korán beálltak a hideg, zúz- 
marás, hófuvatagos idők ; fehér erdők, fehér mezők lát- 
szottak az alföldi sikon minden oldalról, s már délután 
négy órakor elkezdte a láthatárt körülfogni az a sötét 
szürkés, lilaszín gőzkör, mely perczről-perczre magasabban 
emelkedik, míg végre az ég boltozatán összeér és éjszaka 
van. Csak a sík hófehérsége tart némi világot a táj felett. 

Halavány fakó szalagok látszanak a nagy hóabroszon 
vonva, miket jövő-menő szánok törtettek egyik falutól a 
másikig. 

A kárpátfalvi kastély oly búsan látszik mélázni az egj^- 
kedvű, egyszínű tájkép felett. Máskor messze fénylettek 
ablakai estenden, s víg vadász-csoportok hánykódtak népes 
udvarán ; most alig két-három ablakban ég világ s csak a 
kémények kék füstje mutatja, hogy még laknak benne. 

Egyikén e fakó utaknak a hosszú téli est beálltával 
csengőtlen paraszt szánt látunk végig sikamlani, mely az 
alaktalan síkság félhomályán keresztül Kárpátfalva felé tart. 

A szán hátuljában egyszerű köpenybe burkolt férfi ül, 
elől juhászbundából hajtja egy paraszt ember a két ösztö- 
vér lovat. 

A hátnlülő gyakran feláll a szánban s mintha keresne 
valamit, széttekingefr a síkságon. Már előtte sötétlenek a 
kárpátfalvi vadaskert erdejei s a mint egy dobogó hídra 
fölérnek, megpillantja a jövevény, a mit keresett. 

— Azok ott ugyebár fenyőfák? kérdi kocsisától. 

— Igenis, ifjú uram. Megismerhetni azokat messziről, 
mert akkor is zöldek, mikor minden más fa lehullatta a 
levetet. 

Az egész határban nincsen több ezeknél. János úr ide- 
jében ültették valamennyit. 

— Itt majd megálljunk, atyafi. Kend térjen be amoda 
a csárdába, mely az útfélen van, én addig egyet fordulok. 
Egy óránál tovább nem maradok ki. * 

— Nem jó volna, ha elkísérném az ifjú urat, ha vala- 
hova akar menni? Itt farkasok is szoktak ám járni. 

— Nem szükséges, jó barátom. Nem félek én. 

Azzal leszállt az idegen a szánról s fokosát kezébe véve, 
a hómezőn keresztül arra felé vette útját, a hol a fenyők 
sötétlenek a hófehér síkság közepén. 

Mi van ezen fenyők alatt ? 

A Kárpáthy-család temetkező helye az. És a jövevény, 
ki azt ez órában látogatja, — Boltay Sándor. 

Az ifjú kézműves a visszaérkező Teréztől hallá, hogy 
Fanny meghalt. A nagyságos asszony csak úgy leszállt a 
sír férgeihez, mint a legszegényebb kézműves felesége és 
sirja talán ínég elhagyatottabb, mint azé. 

Sándor azonnal közié határozatát az öregekkel. 

El kellett vándorolnia a megholt kedves sírhalmához, 
kit éltében-haltában úgy imádott, s kinek most már a föld 
alatt bevallhatta, hogy szerette, s hűlt szívéhez épen any- 
nyi joga van most, mint akárkinek a földön. 

A két öreg nem iparkodott őt visszatartani : hadd men- 
jen, hadd vigye oda bánatát és felejtse ott; talán majd 
jobb kedvű lesz, ha ott kisírhatta magát. 

Télvíz idején útnak indult a fiu, s a leírás után, melyet 
Teréztől hallott, megismeré a fenyő-ligetet, melyet Kár- 

páthy János ültetett a sírbolt körül, hogy zöld legyen ott 
akkor is, midőn minden holt és fehér. 

Elhagyta a szánt, keresztül vágott a mezőn, a fuvaros 
betért az útféli csárdába az alatt. 

Egy másik úton e közben két lovast látunk haladni a 
még félig töretlen csapáson. Egyik hátrább maradva üget, 
négy izmos agarat vezetve hosszúra bocsátott pórázon. 

— Kókanyomokat látok Márton, szól az elől menő lovas, 
a hátuljövőt figyelmeztetve. Könnyen ráakadhatunk a friss 
hóban, ha vigyázunk rá, s még elfoghatjuk, mielőtt Kár- 
pátfalvára érnénk. 

A lovász erősíteni látszik ura állítását. 

— Menj te egyenesen a nyomon s adj át két agarat 
nekem, én az erdő felől megkerítem addig. 

Azzal- átvett a beszélő kettőt az agarak közöl s kísérőjét 
előre bocsátva, maga oldalvást került, lassú lépést járatva 
a hóban. 

A mint azonban kísérőjét elveszte szem elől, hirtelen 
megváltoztatta irányát, s gyors poroszkolással tartott a 
fenyves felé- 

Odaérve, a fenyvest körülvevő árok előtt leszállt nyer- 
géből, lovát megköté egy bokorhoz, agarát a nyeregkápá- 
hoz s átmászott a széles árkon. 

A hó világnál bizton haladt keresett czéljához. 

Nagy fehér márvány-emlék emelkedett egy zöld lomb 
oldalában, rajta fenn a halál szomorú angyala, aláfordított 
fáklyával. 

Az éji lovas egyenesen az emlék felé tart. 

E látogató Eudolf . 

Tehát mind a ketten eljöttek s a sors úgy akarta, hogy 
ott találkozzanak együtt. 

Eudolf biztosan sietett a fehér emlékoszlophoz s meg- 
döbbenve állt meg, midőn annak talapján egy férfialakot 
látott, összeroskadt, félig ülő, félig térdeplő helyzetben 
heverni. De az is megdöbbent az ő alakjától. 

Egyik sem ismert rá a másikra. 

— Mit keres ön itt, uram ? szólt Eudolf, elébb vissza- 
nyerve hidegvérét, s közelebb lépett a térdeplőhöz. 

Sándor ráismert e hangra. Megtudta, hogy az Eudolf és 
nem birta megérteni, hogy jön az e helyre, ez órában ? 

— Gróf Szentii-may úr, szólt szelíden ; én azon kéz- 
műves vagyok, kihez ön annyi szívességgel volt egykor ; 
tetézze e jóságát most azzal, hogy hagyjon itt egyedül és 
ne kérdezzen tőlem semmit. 

Eudolf bámulva ismert rá az ifjúra. Most világlott át 
eszén, hogy hiszen e nő, mielőtt Kárpáthy neje lett volna, 
egy szegény ifjú kézművessel volt eljegyezve, a ki érte oly 
bátran, oly lovagi merészséggel tette ki magát a halálnak. 

Most értett mindent. 

Megfogá a szegény ifjú kezét s megszorította azt. 

— Ön szerété e hölgyet. Ön eljött őt megsiratni? 

— Igen, uram. Nincs a kit megszégyenítsek vele. A ha- 
lottakat szabad szeretni. Én szerettem e nőt, szeretem 
most is és soha sem fogok mást szeretni. 

Tehát vele volt eljegyezve, gondola Eudolf magában, 
mennyire szerettetek ! Milyen boldog lett volna, ha ez ifjún 
kívül soha sem ismer senkit ; még most is élne és boldog 
volna. Mennyi nemesség, mennyi önzéstelen szerelem 
fogadta volna az ifjú szivében, kitől úgy elszakította ma- 
gát, hogy az csak nyugvó porában látogathatja őt meg újra. 

És a kézműves nem kérdé a főúrtól : «hát önt mi hozza 
e helyre ily órában, hát ön kit keres itt a halottak között?)) 
Mással volt elfoglalva ő. A kedves, vidám gyermekre gon- 
dolt, ki egyszerű polgári viseletben ott ült mellette egykor 
a jázmin-lugas alatt s beszélt előtte gyermeteg örömmel, 
minő jó gazdasszony fog ő lenni egykor ! . . . És midőn 
homlokát a hideg márványra haj tá, aztképzelé, hogy most 
az ő sima vállán nyugszik feje. 

Eudolf úgy szánta az ifjút. 

— Maradjon ön itt, én egyedül hagyom. Itt a temetőn 
kívül meg fogom várni, ha valamiben szolgálatára lehetek, 
rendelkezzék velem. 

fTi^kai: Egy magyar nábob. IL 14 

— Köszönöm uram, én is megyek ; már elvégeztem, a 
miért ide kellett jönnöm. Lássa, nem tudtam volna élni ; 
megölt, álomkórossá tett az a gondolat, hogy ő meghalt és 
én még csak közel sem lehettem hozzá. El kellett jönnöm, 
hogy megpróbáljam, ha megöli-e hát az embert a szivbeli 
érzés ? Most már tudom, hogy nem öl meg, most már 
megpróbálom, hogyan lehet tovább élni ? 

A sirkőre nagy arany betűkkel volt felvésve a kedves 
halott neve ; a hóvilágtól ott ragyogtak a betűk. 

((Kárpáthyné, Mayer Fanny.» 

Az ifjú kézműves levevé föveget s áhitattal, tisztelettel, 
minővel egy halott ajkait szokták érinteni, megcsókolá e 
névnek «Fanny)) mindenik betűjét. 

— Ön előtt nem szégyenlem e gyöngeséget, szólt azután 
felállva Eudolfhoz, hisz önnek nemes szíve van, ki engem 
nem fog kigúnyolni. 

Eudolf nem felelt semmit, de félre fordítá arczát. Isten 
tudja, miért nem akarta, hogy most ez ifjú szemeibe 
lásson. 

— Már most mehetünk, uram. 

— Hol akarja ön az éjt tölteni? Jöjjön Szentirmára 
velem. 

— Köszönöm, uram. Ön igen jó hozzám. De még ez 
órában fordulok vissza. A hold nemsokára feljő, az út 
eléggé látható. Sietnem kell, mert sok dolog múlik nálam 
nélkül otthon. 

Nem lehetett őt erőtetni, a férfi fájdalma azt kivánja, 
hogy ne vigasztalják. 

Elkisérte őt Eudolf az útféli csárdáig, a hol a szán ké- 
szen várt reá ; nem állhatta meg, hogy meg ne szorítsa 
kezét forrón és meg ne ölelje. 

Sándor gondolni sem tudta, miért oly nyájas, oly jó ő 
hozzá e magas úr. 

A szán nemsokára eltűnt az éj homályban, azon az úton 
vissza, melyen ide jött. Eudolf csendesen haladt tüszkölő 
ménjével a hósíkon keresztül . . . Ismét visszatért a fenvő- 

fákhoz. Ismét fölkereste a fehér emléket. Ott megállt és 
gondolt a sokat szenvedett nőre, ki tán ott alant is róla 
gondolkozik. Előtte állt arcza, midőn utána nézett az el- 
vetett amarantnak, midőn szilaj paripán vágtatott előre, 
midőn szerelemben kétségbeesett arczczal omlott keblére, 
hogy ott édes kín és fájó gyönyör között kisírja fájdalmát, 
melyet éveken át elrejtve hordozott. És a midőn ezekre 
gondolt, szép szemei megteltek könynyel. 

Az eltávozott ifjú térdének nyomai még ott látszottak a 
hóban, mely az emlék talapját belepte. Eudolf elgondol- 
kozott. 

Hát nem érdemelt-e meg ennyit azon nő, ki szen- 
vedett, — szeretett, — és meghalt? Meghajtá ő is térdót 
az emléken. 

És olvasá azt a nevet .... Mint a kisértethivás, oly 
csábítón ragyogott előtte az öt betű «Fanny». 

Sokáig habozott önmagában. Gondolkozott . . . gondol- 
kozott . . . 

Végre odahajolt és megcsókolá sorba az öt betűt .... 
épen, mint ama másik ifjú . . . 

Azzal lovára veté magát. Eltévedt lovásza, ki urát nem 
találta, már nyugtalanul kürtölt a vadaskert szélében, azt 
nemsokára utolérte s félóra múlva Kárpáthy János udvarán 
voltak, ki sietve hivatá Eudolf ot még ez éjjel. 



XXIX. A VÉGINTÉZET. 

Eudolfot már várták a kastélyban. A mint leugrott lová- 
ról, az előcsarnokban várakozó Pál rögtön felvezette őt 
Kárpáthyhoz. 

A cselédség mind fekete ruhát kapott, a mióta az úrnőt 
eltemették s a tükrök és czímerek a szobákban még azon 
módon be voltak fekete fátyollal húzva, a hogy a temetés 
napján hagyták. 

János magán-szobájában várt Eudolfra, s a mint belépni 

látta őt, felkelt helyéből és eléje sietett, s megrázta forrón 
az érkező kezét. 

— Köszönöm, Eudolf, köszönöm, hogy eljöttél, meg- 
bocsátasz, hogy ily órában, ily sietséggel küldtem érted. 
Hozott az Isten. Nagyon köszönöm, hogy eljöttél. — 
Eudolf, én olyan különösen érzem magamat. Három nap 
óta valami szokatlan kellemes érzés állja el tagjaimat, 
hogy éjjel felkölt álmomból s a különös öröm miatt, vagy 
nem is tudom minek nevezzem, nem lelem helyemet. Én 
halálomat érzem. Kérlek, ne mondj ellent. Nem félek én 
attól ; vágyódom utána. Olykor valami gyors zúgás csap 
el fülem mellett, mintha valami sebesen elrepült volna 
mellette. Én tudom, mi az ? Kétszer éreztem^hasonlóxű, mind 
kétszer szélütést kaptam ; úgy hiszem, most ez az utolsó 
lesz. Örömmel gondolok rá, legkisebb félelmet sem érzek 
előtte. Azért küldtem hozzád, hogy most józan észszel, 
nyugodt vérrel végintézetet tegyek, melynek végrehajtására 
téged kívántalak felkérni. Elfogadod-e azt? 

Rudolf némán inté helyeslését. 

— Jer tehát velem a levéltárba. A többi tanúk mind ott 
várnak már. A kiket hirtelen összegyüjthettem, különben 
becsületes emberek mind. 

A míg végig mentek három-négy szobán, János gyakran 
megállítá Eudolf ot, elmondva neki: «nézd, itt ezen szobá- 
ban hallottam őt legutoljára nevetni, — ott ama széken 
feledé shawlját, most is ott van, — amott az asztalon egy 
pár keztyű, miket legutoljára viselt; itt ült, — itt rajzolt, 
amott a zongora most is felnyitva, az ábrándmü kitárva a 
támlán. Ha még egyszer visszajönne !» 

Majd egy szobába nyitott be, melyet a mint a gyertyák 
megvilágítottak, Eudolf döbbenve rendült össze. 

— Öreg, nem jó helyen járunk. Eltévedtél tulajdon 
házadban, ez nőd hálószobája. 

— Tudom. De nem jöhetek el mellette soha, hogy be ne 
lépjek. Ma mégis utoljára látom azt, mert holnap be fogom 
f aláztatni. Látod, minden úgy maradt, a hogy ő hagyta. 

Nem ezen szobában halt meg, ne borzadj tőle. (Oh Kudolf- 
nak egészen más oka volt borzadályt érezni e helyen.) 
Amaz a kertre nyílik. Látod, minden a régi helyén : a 
lámpa, melynél irni szokott, az asztalon egy félig megírt 
levél, melyet senki sem olvasott. Százszor bejöttem azóta 
a szobába, soha egy betűt nem olvastam abból. Szentség 
az előttem. Az ágy előtt még a két kis hímzett papucs, 
akkorák, mintha gyermek számára volnának készítve. Az 
asztalon egy kitárt imakönyv, melynek magától szétnyílt 
lapjai közt egy iris és egy amarant és egy jávorf a-le vél. 
Nagyon szerette a virágokat. 

— Menjünk innen, menjünk, sürgeté őt Eudolf. Nekem 
fáj az, a mit te beszélsz. 

— Neked fáj és nekem jól esik. Egész napokat elültem 
itt, ezeken a helyeken s visszagondoltam magamban min- 
den szót, a mit mondott, láttam őt magam előtt mindenütt, 
ébren, aluva, mosolyogva, szomorúan; — láttam, mint 
hajtá szép fejét e vánkosokra; láttam álmodni, láttam meg- 
halni ... 

— Oh jerünk, jerünk innen. 

— Elmegyünk, Eudolf. Már most nem jövök vissza 
többet soha. Holnap sima fal lesz az ajtó helyén, az ablakra 
vastáblák jönnek. Érzem, hogy nem kell őt itt többé fel- 
keresnem. Másutt, másutt fogom én őt fölkeresni, más 
szobában lakunk mi majd együtt. Menjünk, menjünk. 

Ea könytelenül, mosolyogva, mint a ki menyegzőjére 
készül, hagyá el a szobát, az ajtóból még egy pillanatot 
vetve szemével, még egy néma csókot vetve kezével a 
sötétség felé, mintha egy senkitől sem, csak általa látott 
kedves lényt üdvözölne utolszor. 

— Jerünk, jerünk. 

A levéltár nagy termében ott várták már a tanúk. 

Négyen voltak : a helybeli jegyző, egy fiatal, teltképű 
férfi, ki a meleg kályhának támaszkodott háttal; a jószág- 
igazgató, az emberséges Varga Péter, ki azon kegyet kérte 
ki magának, hogy hadd járjon ő is, mint a többi cselédség, 

fekete ruhában, s azóta nagyon drága szó az, a mi az ő 
száját elhagyja, s akármiről beszél, mindig azon végzi sza- 
vát, hogy mindennek korán kell meghalni, a mi szép és a 
mi jó, csak mi élünk sokáig, — vén bűnösök. 

A harmadik tanú a pap. A negyedik Kiss Miska. A jó 
fiu elhagyta a fényes salonokat, miknek ünnepelt hőse 
volt, hogy öreg barátja legszomorúbb napjait felderítse. 
Valóban, alig tehetelt volna jobbat valakivel. 

A fiscalis is ott van és tollakat farag minden ember szá- 
mára s azokat félszárig veri a kalamárisba, melyek a kerek 
asztalon mindenki elé vannak téVe, hogy észrevételeit 
jegyezhesse. 

Abból, hogy senki sincs jelen a Nábob nagyságos és 
méltóságos s főtisztelendő ismerősei közül, lehet gyanítani, 
mennyire sietett e végintézkedéssel s tanúkul a legigény- 
telenebb embereket hívta össze. 

A mint János és Eudolf beléptek, az együttlevők komoly 
ünnepélyességgel üdvözlék az érkezőket, mint szokás és 
illő ilyen alkalmaknál, a midőn egy élő rendelkezik a 
halála utániakról. 

János úr inte mindenkinek, hogy üljenek le, Eudolfot 
jobbjára, balfelől Kiss Miskát ülteté, átellenébe a fiscalist, 
hogy értse^ a mit mondott. 

Az asztal legtávolabb végére ült Varga uram s elrakott 
maga elől minden gyertyát. Ö tudja, hogy miért ? 

— Édes barátim, jó feleim ! Kezdé a Nábob, míg min- 
denki mélyen elhallgatott : Isten megszámlálta napjaimat s 
mulandó éltemet dicsőbbel váltja fel, azért legyetek tanúim, 
hogy a miket ez órában mondok, ép észszel, józan elmé- 
vel mondom. Azon földi javakból, miket Isten ő szent fel- 
sége kezeimre bízott, több, mint egy millió forintra menő 
készpénzzel rendelkezhetem, mint a mely szerzeményem. 
Adja az Isten, hogy több áldás legyen azon, mint volt az 
én kezeimben rajta. Végrendeletemet azon kezdem, a ki 
előttem a legkedvesebb volt a világon és a ki már a sír- 
ban nyugszik. Ez a sír kezdete és vége életembeli intézke- 

déseimnek, valamint legelső gondolatom ez, midőn fel- 
ébredek, ós legutolsó, midőn lefekszem, és örökkévaló, 
midőn majd nem ébredek fel többet. Legelső hagyományom 
ötvenezer forint, melynek kamatjait nyerje az urodalmi 
kertész, kinek kötelessége lesz ezért kora tavasztól késő 
őszig iris és amarant virágokat tenyészteni, miket «ő)) 
annyira szeretett, s azokkal feledhetlen nőm sírját be- 
ültetni, ugyancsak tizezer forint kamatját élvezzék a 
madarasi kastély kertészei, firól-fira kötelességük leend 
ezért egy az üvegház közelében álló jávorfát ápolni, 
mely alatt egy fehér pad áll ... Ez volt az ő kedvencz 
helye, suttogá itt félig magához beszélve János, itt ült 
ő egész délutánokon keresztül ... És ültessen a ker- 
tész egy másik jávorfát mellé, ne álljon ott oly ma- 
gányosan; ha valaha kiszárad a fa, vagy valami tisz- 
teletlen utód kivágatja azt, az egész összeg szálljon a sze- 
gényekre. 

Eudolf hideg, mozdulatlan arczezal ült ott a beszélő 
mellett ; senki sem veheti észre rajta, mit érez, midőn e 
szavakat hallja ! 

«Milyen bolondos volt ez az öreg utolsó napjaiban is, 
fogják egykor mondani az utódok, a kik végrendeletét 
olvassák; fűnek- fának hagyományozott.)) 

— Továbbá, folytatá János, ötvenezer forintot hagyok 
oly czélra, hogy annak- jövedelméből szegény, jóerkölcsű 
leányok házasíttassanak ki. Minden évben azon napon, 
melyen felejthetlen nőmmel megesküvénk, gyűljenek össze 
az uradalombeli hajadonok a templomban, imádkozzanak 
Istenhez azokért, a kik meghaltak, akkor háromnak a 
szüzek közöl, kiket a lelkész legérdemesebbnek fog Ítélni, 
nyújtsa át a község előtt a mennyasszonyi koszorút és az 
összeget, azután menjenek ki a sirhoz, szórjanak rá virá- 
got és imádkozzanak, hogy tegye őt Isten boldogabbá a 
túlvilágon, mint volt itt ezen a földön. Ez az én kíván- 
ságom. 

Itt megállt, megvárva, míg az ügyvéd utóiéri az írással 

szavait, mialatt fájdalmas csend uralkodott a teremben, 
csak a papíron nyargaló toll perczegése által zavarva. 

Midőn az ügyvéd feltekintett a papirról, mutatva, hogy 
mindent leirt, János felsóhajtott s fejét alácsüggeszté : 

— Midőn elhozza rám Isten azon órát, melyben mulandó 
éltemet elhagyom, folytatá nyugodt, szilárd hangon (min- 
den szó oly viszhangosan zengett el a teremben, mintha 
egészen üres volna az) — a midőn meghalok, kivánom, 
hogy azon ruhámba öltöztessenek, melyben vele megeskü- 
vém, hű cselédem az öreg Pál ismerni fogja azt. Kopor- 
sóm, melybe tenni fognak, készen áll már hálószobámban, 
mindennap látom azt és megszoktam rágondolni, gyakran 
belefekszem és elgondolom, hogy milyen jó lesz, ha nem 
kell kiszállni belőle többé. Egészen fel van már készítve, 
sokat törődtem rajta, épen olyan, mint az «övé». A név ki 
van verve szépen ezüst szegekkel, csak az évszámot kell 
majd utána tenni. Ugyanazon teremben akarok kitéve lenni, 
melyben ő volt. Felettem ugyanazon lelkész mondjon imát, 
ki fölötte imádkozott, a mi oly szép volt. 

— Uram, uram, szólt közbe a lelkész. Ki olvasott az 
élet és halál könyvében, hogy kettőnk közöl ki él tovább ? 

János inte neki, hogy legyen nyugodt, ezt jobban tudja 
már ő. 

— Addig semmi gyászfáiyolt le ne vegyenek a szobák- 
ról, legyen mindefi úgy, a hogy az ő temetésekor volt. 
Ugyanazon éneklő diákok jöjjenek el Debreczenből s éne- 
keljék fölöttem ugyanazon énekeket, egyet se mást. Mind 
ugyanazt, a mit ő fölötte, ugyanazon ifjak. Nekem oly szép 
volt ez ének mind. 

— Oh uram, szólt a pap, lehet, hogy azon ifjak már 
akkor meglett férfiak lesznek valamennyien. 

János megcsóválta fejét és folytatá. 

— És azután felnyitván a sírboltot, két fülke között 
töressék át a közfalat, hogy ne legyen az én koporsóm és 
az ő koporsója között semmi, hogy szállhassak sírba azon 
boldog gondolattal, hogy ő mellette fogok aludni a boldog 

feltámadás napjáig, melyet hozzon el Isten minden igaz- 
hivőre. Ámen. 

Es a nagy komoly férfiak mind sirtak köinil az asztal 
mellett és egyik sem szégyenlé magát a másik előtt; még 
a hidegvérű ügyvéd is összerágta tollát, s nem látta a 
betűket, melyeket leirt .... Csak János arczán nem volt 
szomorúság. 

Úgy beszélt, mint a ki vőlegényi szobáját rendezi. 

— Meglévén pedig az eltemetés, sírkövemet, mely szin- 
tén készen áll muzeumomban, tegyék az övé mellé. Csak 
az évszám hiányzik itt is. Azon kívül semmi se tétessék 
hozzá. Kívánom, hogy úgy maradjon, a hogy van. Nevem 
van ráírva, semmi más. Alá e sorok vannak vésve : «Élt 
csak egy esztendőt, álmodta a többit)). Ennyit rólunk, meg- 
haltakról, elmulandókról, folytatá Kárpáthy. Egy kincsem 
van a föld alatt, kivel nemsokára egyesülni fogok. Másik 
kincsem, örömem, lelkem reménye itt marad. És ez fiam. 

E szóknál jelent meg a legelső köny Kárpáthy szemé- 
ben. Széttörülté azt, örömköny volt. 

— Ne legyen hozzám semmiben hasonlatos; legyen 
jobb, legyen okosabb, mint apja volt. írja ügyvéd úr ezen 
szavakkal. Ki előtt titkolóznám ? Isten színe előtt állok. 
Akarom, hogy fiam jobb legyen, mint én voltam. Talán az 
ő erényeiért megbocsátja az Isten, megbocsátja a haza, mit 
ellene vétettünk, én és őseim és azok mind, a kik hozzám 
hasonló életet éltek. Mutassa ő meg életével, milyeneknek 
kellett volna lennünk? A gazdagság ne rontsa meg szívét, 
hogy vénségében meg ne bánja ifjúságát. Bár gondoskodtak 
volna rólam így ! Bár apám kincseinek felén vezetőt, férfit 
nyert volna meg, ki megtanított volna rá, mint használjam 
a másik felét? Én azt akarom, hogy fiam boldog legyen. 
Mi a boldogság? Pénz? Birtok? Hatalom? Egyik sem az. 
Én bírtam mindezt és nem voltam boldog. Lelke legyen 
gazdag. Eszes, becsületes, szilárd, jó polgár, jó hazafi 
legyen, s nemessége necsak czímerére, hanem szívébe is 

legyen írva. 

E szavaknál az agg férfi arcza oly magasztos, oly tiszte- 
letreméltó kifejezést vőn fel, hogy önkénytelen eszébe jut- 
tatá a ránézőnek ama rég elhunyt ősöket, kiknek midőn 
lankadt kezéből kihullott a buzogány és a kézíj, a körül- 
álló ivadéknak tanácsokat mondának, mik szerint ezer évig 
tartson élete e honnak. 

— Jól tudom, folytatá Kárpáthy, hogy ha egyetlen fiam 
gyámsága legközelebbi rokonára jutna, vagy megvesztege- 
tett birák neveznének ki számára önző, hizelgő gyámnokot, 
azok megrontanák szívét, könnyelmű, esztelen embert 
nevelnének belőle, lelkét készakarva törpén hagynák, mert 
hisz a gazdagok bűnei több hasznot hajtanak az önzőknek, 
mint erényeik. Es elborzadok azon gondolattól, hogy fia- 
mat egy olyan megromlott szellem gondnoksága alatt kel- 
lene tudnom, mint unokaöcsém, Béla ! — Ne aggódjék ön 
e sorokat leirni, ügyvéd úr. Én az Isten Ítélőszéke előtt 
vádolom őt, hogy rossz ember, rossz rokon, rossz hazafi, 
s csak bolondsága menti rosszaságát. Nem! Arról meg 
akarok nyugodva lenni, hogy ő nem ronthatja meg gyer- 
mekem szívét. Oly kézbe akarom őt adni, a hol minden jó 
indulat erénynyé válhatik benne, oly kézbe, mely őt vezetni 
fogia a becsület és honfi-dicsőség útjain, mely ápolni, védni 
fogja őt, jobban, mint ha én a sírból kinyújtanám kezemet 
az ő védelmezésére, oly férfi kezébe, ki jobb atyja lesz neki, 
mint lettem volna én, s ha nem fogja is őt szerethetni job- 
ban, mint én szerettem, de szeretni fogja okosabban .... 
E férfi, kit fiamnak törvényes gyámul rendelek : gróf Szent- 
irmay Eudolf. 

A jó öreg szívesen nyújtá e szavaknál a mellette ülő 
ifjúnak kezeit ; míg Eudolf felszökött helyéről s keblére 
borult és átölelte ; és igen sokáig tárták egymást átölelve, 
mi alatt senki sem szólt egy szót is. 

Azután Eudolf ismét helyére ült, elfogódott hangon 
suttogva, hogy a gyámságot elvállalja. 

— «0)) is így kívánta azt; szólt a Nábob. Utolsó órájá- 
ban monda e szavakat, kedves nőd karjaira téve fiát: 

«légy anyja gyermekemnek)). Én nem felejtettem azt el. 
És most én mondom te neked ! légy atyja gyermekemnek ! 
Boldog gyermek ! Milyen jó atyát, milyen jó anyát hagyunk 
neki örökségül ! 

A jó öreg sokáig nem birt szóhoz jönni, midőn e részét 
végintézetének elmondá, a nagy érzés annyira erőt vett 
rajta, hogy alig birt magán uralkodni. Idő kellett rá, míg 
újra erejéhez tért és folytathatá: 

— Most emlékezzünk meg arról, a ki életemnek leg- 
keserűbb óráit okozta : unokaöcsémről, kit Bélának keresz- 
teltek s ki magát Abellinonak nevezte. Nem számlálom el 
azon vétkeit, miket Isten, a haza és én ellenem elköve- 
tett. Bocsássa meg azokat neki Isten és a haza, miként én 
is megbocsátom ; de tettető és hazug volnék Isten előtt, 
ha azt mondanám ez órában, hogy őt szeretem. Olyan 
hideg vagyok iránta, mint a kit soha sem láttam. Isten 
csapásának tartom rajta azt, hogy saját vagyonát külföl- 
dön őrült semmiségekre elpazarolván, az enyimet nem 
örökölheti ; maga kereste, maga érdemelte, s Isten kezéből 
vette ki ez ostort, hogy saját fejére üssön vele. Ha ő név- 
napomon kibékülés helyett koporsót nem küld, ha ő csel- 
szö vényeivel egy ártatlan hajadon lelki üdvét megrontani 
nem törekszik, soha sem lettem volna én e derék hajadon 
férje, kit Isten nyugtasson meg a földben s dicsőítsen meg 
az égben, nem lett volna gyermekem, ő leendett örökösöm. 
Isten akarta így és ő hozta magára veszedelmét. Most 
koldusbotra jut. Adóssága több, mint a mennyi hajszála 
van. Mi lesz belőle ? Dolgozni nem tud, semmihez sem ért, 
soha sem tanult semmit, nincs testének lelkének hová 
lenni. Magát meg nem öli ő, mert akéjenczek nem tudnak 
öngyilkosok lenni. Ne is legyen az ! nem kívánom. Éljen 
és maradjon ideje megtérni Istenhez. Nem kívánom, hogy 
kolduljon, nem kívánom, hogy szükséget lásson, hogy má- 
sok ajtajára szoruljon. Hanem rendelem, miszerint Pesten 
lakó jogigazgatómnál mindennapra kijárjon számára egy 
arany. Ez úgy hiszem elég arra, hogy valaki a szűkölkö- 

dés ellen biztosítva legyeja. Ezen egy aranyat pedig min- 
dennap saját maga vegye fel és senkinek másnak az rajta 
kívül ki ne adassék, hanem a mely nap ki nem vette, az 
az ügyvédnek marad és senki azt adósság fejében le nem 
foglalhatja és soha egy napot is előlegezni abból nem 
szabad. A midőn pedig János fő vétele napja eljön, azon a 
napon kapjon egyszerre száz aranyat. Akarom, hogy előre 
Örüljön e napnak minden esztendőben és megemlegesse 
azt évről-évre. 

Vele elvégeztem e földön dolgomat. 
Több rokonom nincs, a kiről megemlékezzem. 
Barátaimat könnyű felszámítanom, csak hármat isme- 
rek, kit valóban így nevezhetek s nem puszta szokásból. 
Az első Eudolf. Ká gyermeket hagytam. Második Kiss 
Miska, ő is jó emberem, ki mindig szeretett; ha baleset 
ért, ő volt mindig mellettem; neki hagyom kedvencz 
paripáimat, kedvencz agaraimat. Ezeknek jobb gazdát, neki 
kedvesebb emléket tudom nem hagyhatnék. Harmadik jó 
barátom Varga Péter, jószágigazgatóm ... 

— Oh uram . . . akará hebegni a másik öreg, de nyelve 
nem akart mozogni. 

. . . Neki hagyom öreg szolgámat Pált és öreg Vidra 
bohóczomat és a lapáji pusztát, melyet magam szerzek, 
éljen ott boldogul két hű cselédemmel. 

. . . Minden tisztviselőim, a kik jelenleg földi birtokaimat 
kezelik, fizetéseikben maradjanak, s ha elnyomorodnának, 
vagy ha gyarlóságaik miatt el kellene bocsáttatniok is, ne 
veszítsék el fizetéseiket. 

... A mi rendelkezhető vagyonom ezeken fölül meg- 
marad, azt jelen végintézetem végrehajtója, gróf Szent- 
irmay Eudolf bölcs belátása szerint oly köz hazai intéz- 
ményekre fordítsa, melyek nemzeti lételünk emelésére 
szolgálandnak ; kívánom és óhajtom Istentől, hogy az a 
hon, melynek földében őseim nyugszanak, s melyben én 
is nemsokára nyugodni fogok, örökké boldog legyen és 
viruljon, hogy a nemzet, melynek tagía lehetnem Isten 

megengedte, az utánam következő jobb és okosabb ivadék 
alatt méltó helyet foglaljon el minden mívelt nemzetek 
közt, s nevét tanulják becsülni az idegenek. Engem, söté- 
tebb idők szülöttét, nem használhat már az új, boldogabb, 
nemesebb, eszesebb kor. Én csak annyi jót tehetek, hogy 
helyet adok nálamnál jobbaknak^ 

... És most lelkemet Istennek, testemet a földnek 
ajánlva, várom nyugodalmas megoszlattatásomat, s Isten- 
ben vetett bizalommal közelitek porrá lételem órája felé.» 

Az utolsó szavak is leírattak. Az ügyész felolvasá a vég- 
rendeletet s azzal Kárpáthy János után a jelenvolt tanúk 
mind aláirtak, megpecsételek azt s még azon éjjel másik 
példányban is kiállítva, azt Eudolf, mint megyefőnök át- 
vette. 

Ekkor monda Kárpáthy a papnak, hogy hívja be az 
egyházfit. 

Bejött az, s a kis gömbölyű ébenfa-asztalra egy arany 
serleget borral, s egy arany tányérkát, hosszúra vágott 
kenyérszelettel, helyezett. Az úr* szent vacsorája ez. Utolsó, 
minőben a halálra vált betegeket részeltetik. 

A pap oda állt az asztal elé, melyen a bor és a kenyér 
volt. Kárpáthy keresztyén alázattal járult a szent jelvények 
elé, a többiek némán álltak körül. 

A pap njníjtá a tört kenyérfalatot : 

— Az üdvözítő Jézus fogadjon be téged testének sebeibe. 
És nyujtá a poharat : 

— Az vére mossa le a te bűneidet. 

János áhítattal imádkozott az egyszerű szertartás után, 
8 azután jámbor megnyugvással monda a lelkésznek : 

— Nemsokára színről-színre fogom látni ama boldo- 
gabb hazákat. Ha meghallják önök, hogy beteg vagyok, ne 
tartsanak imát a templomban meggyógyulásomért, az hiába 
volna ; hanem imádkozzanak az új életért. És most men- 
jünk fiamhoz. 

Fiamhoz ! Mennyi érzés, mennyi indulat van ez egy 
Sióban : fiamho?; ! 

Mind, á kik jelen voltak, odamentek, körülállták a gyer- 
mek bölcsőjét; az komolyan tekinte szét e hallgatag férfi- 
arczokon, mintha már ö is közéj ök való volna. János ki- 
vette őt s karjára emelé. A gyermek nagy, okos szemeivel 
úgy látszott rá ügyelni, s az öreg érzékeny csókja után 
mindig újra illesztgette apró ajkait. 

Azután körül vándorolt a többi öregek kezén ; minde- 
nikre oly komolyan tekinte, mintha tudná jól, hogy ezek 
igen tiszteletre méltó férfiak és midőn Eudolf is kezébe 
vette, a gyermek kaczagni, hánykolódni kezdett, kis kezei- 
vel vergődve, s nagyokat sikongatva, mint a hogy a gyer- 
mekek szokták tenni, mikor jó kedvök van ; ki tudja, miért ; 
Eudolf megcsókolta a gyermek homlokát. 

— Hogy örül, mintha tudná, hogy ezentúl te fogsz atyja 
lenni ... 

Néhány óra múlva estebédnél ült az egész társaság. 

Feltűnt, hogy János úr semmit sem evett és nem ivott. 

azt monda, hogy nem akar a szent kenyér és bor 
, után közönséges ételekkel ellakni, s holnapig nem eszik 
semmit. 

Vén cselédje azonban, ki felszolgált, megsúgá Rudolf- 
nak, hogy már tegnap estétől fogva egy falatot nem érin- 
tett az öreg. 



XXX. BUCSUVETEUEK. 

Mindenki jókor lefeküdt a kastélyban, csak Rudolf ma- 
radt fenn sokáig. A kandallóban barátságos tűz lobogott ; 
éjfélen túl elült ott a tűz előtt, s múltról és jövőről gon- 
dolkozott. Elmondani ezen eszméket, árulás volna. Van- 
nak titkok, miknek jobb a szivek fenekén maradni. 

Éjfélután nagy járás-kelés támadt a kastélyban, cselé- 
dek futkostak a folyosókon fel s alá. Rudolf még fel volt 
öltözve s kilépett a tomáczra. Szemben találkozók az öreg 
Pállal. 

— Mi baj ? kérdezé tőle. 

Az öreg szolga szólni akart, de ajkai össze voltak kul- 
csolódva, álla görcsösen remegett, mint a ki sírni akar és 
nem tud. Végre kitört a szó és a köny ajkán és szemein, 
zokogva monda : 

— Meghalt ... 

— Lehetetlen az ! kiálta Eudölf és sietett János háló- 
szobájába. 

Ott feküdt a Nábob behunyt szemekkel, kezeit össze- 
téve mellén, előtte nejének arczképe, hogy utolsó pillan- 
tása is ő reá essék. Oly tiszteletre méltó volt ez arcz a 
halál után, letisztulva róla a gyarló szenvedélyek, csak az 
ős eredeti jelleg látszott meg minden vonásiban. 

Olyan csendesen halt meg, hogy még hű szolgája sem 
vette észre, ki vele egy szobában aludt és csak midőn a 
nagy nesztelenség által megdöbbentve, költögetni kezdé, 
akkor látta, hogy halott. 

Csakugyan jól sejté utolsó óráit. Az a névtelen öröm, 
az a kimagyarázhatlan jóérzés a halál közelléte volt. 

Eudolf rögtön orvosáért küldött, ámbár egy tekintet ez 
arczra meggyőzheté, hogy itt többé orvosra nincsen szük- 
ség. Mire az megérkezett, már vége volt mindennek, csak 
a ravatalra volt szükség. 

Minden előre el volt készítve hálószobájában a ravatal- 
hoz. Koporsó, szemfödél, czín\erek, fáklyák. Nem félt a 
koporsótól úgy, miként ama névünnepén. 

Úgy történt minden, a hogy megrendelé. 

Ugyanazon szobában álhták fel ravatalát, a hol neje 
feküdt. 

Felöltöztetek azon köntösbe, melyben vele megesküdött, 
úgy tevék a koporsóba. 

Ugyanazon énekes ifjakat hívták meg, kik neje fölött 
énekeltek olyan szép, olyan megható halotti dalokat. 
Ugyanezen halotti énekek zendültek meg az ő koporsója 
fölött is. 

Halálának híre benyargalá az egész vidéket s miként 

amaz ünnej)ély napján, ismét tarka néppel tölt meg a 
kárpátfalvi udvar. De most a vig arczok helyett szomorúak 
jöttek. Senki sem maradt el a régi ismerősök közöl; min- 
denki sietett őt még egyszer látni és mindenki azt monda, 
hogy nem lehet ráismerni, úgy elváltozott a halálban. Hát 
még a kik életében látták őt így elváltozni. 

Koporsóját roj)pant nép követté a sírboltig,- fáklyáit az 
ország legelőbbkelő férfiai vitték s a legtiszteletreméltóbb 
delnők járultak utána. 

A szokás úgy hozta magával, hogy az általános örökös, 
az egyetlen fiu kisérje atyja koporsóját; De az még csak 
félesztendős, azt ölben kellett vinni. Szentirmayné vitte 
keblén. És mindenki, a ki látta, azt álhtá, hogy oly gyön- 
géden tudja e gyermeket ölelni, takargatni, mintha valódi 
anyja volna. 

Boldog gyermek ! 

A legnagyobb csapásokon, apa-anya veszteségen fájda- 
lom nélkül esik át s új atyát, új anyát nyer helyettök. 

A jó öreg Nábobot elbúcsúztatá ugyanazon lelkész, ki- 
nek szavai oly vigasztalólag hangzottak neje felett, sokan 
sírtak, de legtöbbet sírt maga az a pap, a kinek a többit 
vigasztalni kellett volna, csak az téríté magához, midőn 
végül a megholt ismerőit kellett előszámlálnia, mely vége- 
szakadatlan lajstrom tökéletesen kivert minden érzés- 
foghatóságot minden lélekből. Annyi nagyságos, méltó- 
ságos, főméltóságú és excellentiás, főtisztelendő, tiszte- 
lendő és tiszteletes, tekintetes, nemes, nemzetes és vitézlő 
urak, kiktől egy alázatosan porrá lett halott, — vitézlett 
Kárpáthy János ezennel búcsút vészen. 

Azután levitték őt ama csendes szobákba, mikben a 
halottak laknak, odatették nyugodalmas ágyát elhunyt 
neje mellé. Az utolsó ének oly enyészetesen hangzott a 
sírboltba alá, a földön keresztül ; maguk a sírásók is siettek 
onnan feljutni. A nagy vasajtó döngve csapódott be utána. 

Most már örökre boldog ! . . . 

XXXI. A VILÁG NYELVE. 

A magyarországi leggazdagabb családfők egyike követte 
nejét a sírba, maga után egy reményteljes fiu-magzatot 
hagyva, a ki akkor született, midőn már senki sem várt 
reá, s születésével nagy zavart idézett elő sokak számítá- 
saiban. 

A vélt örökös, Abellino, ki már nagybátyja rovására 
milliókat szedett föl, egyszerre koldussá lett ez által, s 
bukása megérziett egész az Isle de Jeruzsálemig. 

A sok össze-vissza bonyolult esetnél nekiszabadult a 
világ nyelve, néhány hétig elég tárgyat nyújtott az öreg 
Nábob halála, s ha e sok beszédet mind összeszedjük, azt 
is megtudjuk, a mi nem igaz. 

Jerünk legelébb is Kecskerey úrhoz. 

Nagy tánczestély van nála. Úgy hiszem, Szépkiesdy gróf 
költségén, kinek valamely szép énekesnő tetszett meg, s 
azzal kíván ott mulatni. 

Eégi ismerőink közöl többeket itt fogunk találni. 

Itt van Livius, itt Conrad, a bohó Erdey Gergely, az 
étvágya ellen küzdő Málnay George, a szabadelvű Darvay 
Jenő, a szép Csendey, a különcz báró Berky, az előtán- 
czos Csepcsy Aladár, és ki tudna, emlékezni a többire, 
kiket tulajdon édes apjok is képes volna elfeledni. 

Tánczszünet van ; a férfiak a pipázóterembe gyűltek. 

Egy emanczipált hölgy is odavetődött közéj ök, kecsesen 
füstölve a fehér papirszivarral s délczegen hintázva magát 
egy szánalaku vasszéken. 

Kecskerey barátunk három paamlag-vánkost gyűrt maga 
alá, azokon ül, hogy magasabb legyen, onnan mulattatja 
a társaságot elmés élczeivel. 

Kaczagnak. Az öreg Kái*páthy temetését beszélik. 

Most épen a végrendeletet kíséri kommentárokkal és 
illő travestatiókkal Kecskerey barátunk. 

Jókai : Egy magyar nábob. U. 1'^ 

— Az öreg úrtól minden esetre igen szép gyöngédség 
volt, hogy az iriseket úgy pártul fogta^ mert azok szép 
virágok. Mondják, hogy még a kaszásoknak is meghagyta 
huszonöt bot büntetés alatt, hogy a hol egy irist találnak 
a mezőben, azt le ne kaszálják, hanem kikerüljék. 

Az emanczipált hölgy azt jegyzi meg erre, hogy ő ki 
nem állhatja a virágokat, mert az mind merő szenvelgés. 

A jávorfák levágatását pedig valóságos gyilkossággá 
avatta és azért semmiféle erdejében vágatni nem szabad. 

— De mi lelte az öreget e bohóságokkal ? kérdé v^aki. 

— Hát lehet azt tudni, hogy ő mit miért tett? 

Ez is mutatja, hogy nagy bolond volt. Most Abellinonak 
nem marad más, mint bebizonyítani, hogy nagybátyja bo- 
lond volt, mikor megházasodott, és így sem házassága, 
sem az abból született fiu nem érvényes. 

Óriási kaczaj követte ezen ötletet. 

A liberális Darvay Jenő jónak látta erre egész komoly 
arczczal megjegyezni, miszerint ezt alig hiszi jogosan ki- 
vihető esetnek. ' 

— Magam sem hiszem, szólt Kecskerey nevetve. 

— De hát mi lesz azon esetben Abellinoból? Ezt sze- 
rette volna ismét valaki tudni. 

— Nem kell miatta aggódni ; az öreg úr gondoskodott 
róla, viszonza Kecskerey fejét hátravetve; mindennap 
egyre-másra egy aranyat kap in natura, melyet a Maroc- 
caner-házban lakó ügyvivőtől kell személyesen elvinnie, 
még pedig tökéletes koldus-costumeben : rongyos szűr a 
nyakában, kiszakadt csizmában, zsíros kalappal, posztó- 
szélből varrott tarisznyával, s nagy szegesvégű bottal ; így 
kell neki minden reggel beállítania, ha azt akarja, hogy 
aranyat kapjon, különben meghalhat éhen. 

Eettentő kaczagás fogadta a leleményes illustratiót. Mint 
látjuk, e perczben senki sem oly nevetséges ember, — 
mint Abellino. 

Abellinoról senki sem tartá érdemesnek tovább beszélni. 

A gazdag majorátustól elmaradt, s rá lesz szorulva azon 

égy pár ezer forintnyi jövedelemre, melyet nagybátyja ke- 
gyelemdijul hagyott neki. Ez mindenesetre legnagyobb 
bűne, a mi valaha terhelé. Ölhetett akárhány embert köny* 
nyelmű párbajokban, tehetett semmivé akárhány nőt köny- 
nyelmű szerelemben, azt nem rótták fel neki vétkül, azért 
megbocsát a világ, az csak érdekesebbé teszi az embert ; 
de hogy koldussá lett, hogy legmagasabb kilátásaiból alá- 
sűlyedt, azt nem bocsáthatták meg neki. Ö e pillanattól 
fogva csak nevetség tárgya lehet. Vájjon mit fog kezdeni ? 

— Legjobb volna, ha instruktornak szegődnék unoka- 
öcscse mellé, szólt valaki. 

De iszen annak már megválasztá János úr Eudolfot, 
szólt Kecskerey, kikötve, hogy semmire se tanítsa a fiút 
mint : lovagolni és pipázni. Képzelem, Kudolf neje meny- 
nyire örül, hogy ilyen könnyen jutott családhoz ! 

Ez olyan jó tréfa volt, hogy az emanczipált delnő nevet- 
tében szinte hanyatt veté magát székestül, — alig birták 
elkapni. 

A liberális Darvay Jenő csak annyit szeretett volna 
megtudni, vájjon utolsó óráiban megtért-e az öreg az el- 
lenzék zászlói alá? 

— Volt rá gondja! nevetett Kecskerey; egészen más 
érzések között múlt ki. Egy banda czigányt állított oda 
ágya fejéhez, a kik paraszt nótákat húztak fölötte, s körül- 
rakta magát tokaji üvegekkel, hogy még a más világra se 
menjen át józanon. Végrendeletében meghagyta, hogy 
koporsójára szőlőkoszorút tegyenek s ezt a nótát húzzák a 
czigányok, mikor a temetőbe viszik: « Múlik, mint az ár- 
nyék, ez az életö, mely igen szép halotti melódiával kez- 
dődik, hanem azután végződik egy allegron, melynek szö- 
vege : «fogj nosza kulacsokat!)) Két czigánybandának pedig 
vitahtiumot rendelt, hogy egyik reggel, másik este min- 
dennap elhúzzák sírja fölött kedvencz nótáit ; a kortyondi 
frátereknek pedig átok alatt hagyta meg, hogy minden 
esztendőben halála napján összegyűljenek s ott a sírja 
fölött igyanak egyet az ő egészségére ; azután jutalmat tű- 

15* 

zött ki azon három szűz számára, a kiknek egy esztendő 
alatt legtöbb szeretőjük fog lenni, csupán azt kötötte ki, 
hogy a temetőbe ne járjanak csókolózni, mert ő azt nem 
szereti hallgatni; azon felül mindenét a czigányokra 
hagyta. 

— Csak az a kár, szakitá félbe Gergely gróf a kedé- 
lyes rágalmakat, sardonikus mosolygással, hogy azok- 
nak nem hagyományozott semmi,t, a kik emlékét válogatott 
anecdotákban fogják örökíteni, legalább mi sem fáradnánk 
itt ingyen! 



Hallottuk Kecskerey urat, most hallgassuk a kortyondi 
frátereket. 

Kutyfalvinál vannak. Oda kaptak most valamennyien. 

Forog az örök pohár kézről-kézre. Elemükben vannak. 
Azaz, hogy az elem van most ő bennük, a bor. Óriási 
nagyokat kaczagnak. Az a boldogabb, a ki bolondabbat 
tnd mondani. 

— Megtért az öreg vénségére, mond Horhi Miska, foly- 
tatva egy régen nyújtott beszédet. Egész nap zsoltárt éne- 
kelt s megtanult vénségére francziául, meg németül, hogy 
a más világon, haneha az angyalok nem tudnának magya- 
rul, tudjon beszélni velők. 

— Hahhahha ! Francziául és németül. 

— Utolsó nap befalaztatá a pinczeajtót, magam beszél- 
tem a kőművessel, a ki ott dolgozott, hogy senkinek se 
legyen alkalma az ő borának miatta a részegség bűnébe 
esni, s megtiltotta a bormérést valamennyi dominiumán, 
csak a patikában szabad ezentúl árulni. 

— Hahhahha ! orvosságos üvegekben ! 

— Megparancsólá még azt is, hogy senki a más fele- 
ségére rá ne merjen nézni, a ki az ő jószágain lakik s 
valahány csapodár asszony van, fojtassék a Berettyóba, 
és a mely iskolás leány az iskolás fiúkkal játszik, kövessen 
eklézsiát. 

— Hahhahha ! ^ templom-ajtóban ! 

— De az unokaöcscsét csak nem merte kitagadni. 

— Esztendei fizetést rendelt neki ; hiába, félt, hogy 
megátkozza a más világon. 

— Dehogy. Szégyenlette, hogy egy Kárpáthynak ne 
legyen mit enni. 

— Félt szegény öreg a haláltól nagyon, azért változott 
úgy meg; ha csak koporsót emlegettek előtte, odalett, s 
mit or érezte elközelgetni halálát, nyolcz papot állított az 
ágya körül s meghúzatott minden harangot, úgy imádkoz- 
tak mellette, majd lehúzták lábaiknál fogva az angyalokat 
az égből, hogy csak ne haljon meg. Mindenét templomokra 
hagyta. . 

— Kivéve a fiát. Azt Szentirmay úrnak ajándékozá. 

— De iszen, szólt Kutyfalvi, csúf, szemtelen pofával, 
élt volna csak még sokáig a menyecske, s kaptam volna 
én oda a házhoz, fogadom, hogy lett volna neki mit el- 
ajándékozni holta után. 

— De már arról magam is felelek ! szól mellére ütve 
Csenkő Laczi. 

— En is, én is ! kiáltanak valamennyien. 

Es- nincs senki itt, a ki vagy egy poharat a fejükhöz 
vágjon. 

Míg élt e nő, meg nem mertek előtte állani, s nem tud- 
tak egy okos szót váltani vele, s most halála után jut 
eszükbe rágalmazni. 

Ez is egyike az eredetiséghez tartozó vonásoknak. 

Hagyjuk őket magukra, ezek gyógyíthatatlanok. Betegek, 
a kik az orvosságot be nem veszik. 



Vessünk most egy pillantást a boulevard des Italiens-i 
clubba. 

Az ismerős seigneurök és lordok most is ott szólják a 
világot az erkélyszobában, s ha kifogytak a közellevőkből^ 
előveszik azokat^ a kik távol yannak. 

Jelen van a különcz lord, az éjszaki herczeg, marquis 
Debry és többen, kikre semmi gondunk. 

Épen most lép be monsieur Griffard, a gazdag bankár, 
ugyanazon sima, mosolygó képpel, a milyennel rendesen 
láttuk. 

— Ah, monsieur Griffard legjobban fogja azt tudni, mert 
ő körülményesebben ismerte, kiált elé a vidám marquis. 
(Hihetőleg valamely érdekes tárgy felől foly kétséges vitat- 
kozás, a mely eldöntésre vár.) Mondja csak monsieur, igaz-e, 
hogy Abellino nagybátyjának fia született? 

— Tökéletesen igaz, szól mr. Griffard, leoldva hosszú 
téli shawlját nyakáról. 

— Ez nagy baj Abellinora nézve. Kivált ha be nem 
bizonyíthatja, hogy a kérdéses örökös egy helyettesített. 

— Azt pedig be nem bizonyithatja, szól Griffard úr 
egész bizonyossággal. 

— És azt sem, hogy nagybátyjának neje valakivel tilos 
viszonyban élt volna ? 

— A nő példánya volt az erénynek, viszonzá mr. Griffard. 

— Eh. Ez akkor nagyon rossz helyzet Abellinora nézve. 

— Még rosszabb a hitelezőire, szól közbe lord Bur- 
hngton. 

— Ügy hiszem, hogy hitelezői, kik reménylett örökség 
fejében pénzzel tartották, most szép savanyú képeket csi- 
nálnak. 

— Az kétségtelen, szól mr. Griffard mosolygó, derült 
arczával. 

Egy vonás, egy szemhunyorítás, egy ráncz a homlokon 
nem mutatja, hogy ő maga is egy pár milliót vesztett e 
fatáhs új örökös miatt. Azt ő nagyon restellené, ha valaha 
a világ megtudná, miszerint egy vastag fejű barbár tábla- 
bíró keresztet vont számadásain keresztül. 



Ha találkozott valaki Mayemé asszonysággal s kérdezé, 
kit gj^ászol? 

— Az én feledhetetlen angyali leányomat, az én gyö- 
nyörű Fannymat, nagyságos Kárpáthy János úr hitvesét, 
az én szivemtől szakasztott gyermekemet. 

És azután sírt, mint a záporeső. 

A Mayer leányok is feketéberr jártak. A fekete ruha na- 
gyon emeli a szépséget. De már ha mégis valaki elég ki- 
váncsi volt azt hinni, hogy a viselet előnyén kívül más 
egyéb okuk is lehet e sötét színű kelmékhez s ez iránt 
tudakozódni kezde, nem sírtak ugyan, mert az árt a szép 
szemeknek hanem ők is elmondák : 

— Nagynénénk (!) halt meg: a gazdag Kárpáthy Já- 
nosné, s ámbár mi ránk nem hagyott semmit — a fukar, 
azért mi mégis meggyászoljuk. 

Egy napon annyira vitte az anyai elérzékenyülés Mayer- 
nét, hogy levelet irt Eudolfhoz, melyben «sűrű könyhul- 
latások» kíséretében elmondja, hogy ő egyetlen, feledhe- 
tetlen angyali leányától, az ő gyönyörű Fannyjától, nagy- 
ságos Kárpáthy Jánosné asszonyságtól még csak egy czipő- 
szalagot sem bír, a miről rá emlékezhessék, a mit keblében 
viselve, naponta százszor elővonhasson és százszor meg 
százszor összecsókolhasson, s hogy ez milyen nagy keserű- 
ség egy anya szivének. Eeményli, hogy Eudolf nem lesz 
oly kegyetlen, miszerint egy szegény, szerencsétlen, balsors 
által látogattatott anyát imádott leányára való emlékezés- 
től meg akarjon fosztani ; hanem utána nézend, ha nem 
találna-e örökre megsiratott leányától vagy egy félkeztyűt, 
vagy más egyéb értéktelen tárgyat ? Ne legyen annak egy 
fillémyi becse is, mert ha valami értékest akarna neki 
küldeni, azt el sem fogadná, stb., stb. . . . 

Eudolf megérté a jó asszonyság kivánatát, s küldött 
neki emlékül — tízezer pengőt. 

S Mayemé oly kegyes volt, hogy — nem küldte vissza. 

MásszoB ismét Flórának irt levelet az érzékeny anya, 
illetve nagyanya, a melyben ismét keserű könyhuUatások 
között borul lábaihoz, elmondván, hogy milyen fájdalmas 
az egy nagyanya szívének, ha egyetlen egy unokáját még 

csak nem is láthatta, ha még csak álmodni sem képes fe- 
lőle. Ha meghal, még a más világon is hiába fog vele talál- 
kozni, mert ott sem ismerhet rá ! — Esedezik tehát, — - 
kezeit, lábait csókolva a méltóságos asszonynak, adja tud- 
tára : hogyan és miképen láthatná ő meg egyetlen egy re- 
mányteljes unokáját? Hallja, hogy milyen szép, milyen 
remek, milyen kedves gyermek. Ö gyalog is elmegy oda, 
ha térden állva kell is odáig csúsznia, csakhogy egy pilla- 
i^atig láthassa valahonnan, valami erdő széléből, vagy va- 
lami toronyból, akár egy pinczeablakból, hogy őtet észre 
ne vegye senki, azután nem bánja, ha meghal ; s a többi, 
s a többi. 

Szentirmayné igazán megdöbbent e fenyegetéstől. 

Hiszen csak az kellene még a világ nyelvének, hogy 
Mayerné oda menjen, érzékeny jeleneteket játszani leánya 
gyermekével. Mit tehetett? Imi veszedelmes volt neki, 
mert képes volt levelével eldicsekedni s azt nem akarta, 
hogy kezének irása oly háznál, mint Mayeréké, hányódjék, 
vetődjék s közszemlére legyen kitéve. 

Szentirmayné okos nő volt s kedélyének leleményessé- 
gében kitalálta az ellenszert, mely Mayerné nagyon kelle- 
metlen látogatását távol tartandá házától. 

Irt Teréznek. 

Azon lekötelező, behízelgő modorban, mely neki any- 
nyira sajátja volt, kérte meg az érdemes hölgyet, hogy 
hagyja el Pozsonyt megholt barátnéja iránti szeretetből s 
töltsön nála néhány hetet. 

Teréz nem állhatott ellent a szíves meghívásnak, sőt 
némi kötelességet vélt abban feltalálni, hogy Fanuy gyer- 
mekének nevelési gondjait Szentirmaynéval megoszsza. 
Midőn Pozsonyból eltávozott, úgy vett búcsút egyetlen 
bizalmas ismerőitől, Boltaytól és Sándortól, mint a ki bi- 
zonyosan tudja, hogy ott fog maradni, a hová megy. 

Úgy is lett. 

Flóra soha sem bocsátá őt többé vissza s a jó polgárnő- 
nek soha sem volt alkalma arra gondolhatni, hogy itt tán 

nem eléggé becsülik ; az egész háznál mindenki úgy te- 
kintés mint egyikét a legtiszteletreméltóbb rokonoknak. 

Az ő jelenléte igen természetesen örökre távol tartá a — 
drága nagymamát, a ki a kerek földön senkitől sem félt, 
csupán csak egyedül Teréztől. A paradicsomból képes 
volna őt visszariasztani azon gondolat, hogy Teréz is ott 
lesz, hideg, szenvedélytelen arczával s azokkal az elevenig 
látó figyelmes szemekkel, a mik előtt tettetni nem lehet. 

De még más valakit is elriasztott a háztol Teréz ottléte. 
És ez Marion kisasszony. 

A mely nap Teréz megérkezett, ő szíveskedett kirán- 
dulni kőhalmi jószágára, csak néhány hétre, a míg az új 
vendég ott lesz, s minthogy ez a néhány hét esztendőkig 
tartott, ő is ott marad végképen Kőhalmon, — vexálni a 
kasznámékat és ispánnékat. 

És azután egyik esztendő a másik után jött. Teréz csak 
mindig ott maradt a háznál, Marion pedig egészen elmúlt 
onnan, cöak néha-néha vetődött be ismét, mikor már na- 
gyon meggyűlt benne a méreg, hogy azt kiönthesse. 

Flóra rendesen ilyenkor oly foglalkozásokat talált ki 
Teréz számára, vagy átküldé Kárpátfalvára, hogy Marion- 
nak soha sem volt alkalma a békességes hölgyet bosszant- 
hatni. 

Gyakran bizalmas órákban elbeszélgetett Teréz az ifjú 
úrnővel Panny gyermekkoráról, elmondá viszontagságait, 
a veszélyeket, mikben forgott. Mennyit szenvedett titkos 
szerelem miatt. Mennyit áldozott fel ! Nagyon szeretett egy 
ifjút és annak nevét sem mondta soha senkinek, a sírba 
vitte magával a titkot. 

És Flóra meghitt órákban elmondá e szomorú dolgo^ 
kat Eudolfnak, hogy'azon nő gyermekkorától fogva szere^ 
tett boldogtalanul és még tán a túlvilágon is szeret, és 
kényszeríté férjét igen gyakran elmenni vele a fenyőfák 
ligetéhez, s meglátogatni azt a sírkövet, melynek^ mind- 
egyik betűje, mintha egy égő szem volna, mely könyezv§ 
^ mosolyg ! . . . . 

Egy szép napfényes délután künn a parkban sétált Flóra, 
egy kis csevegő hároméves gyermeket vezetve kezén. 

A gyermek őt tanulta nevezni anyjának s fecsegve tett 
hozzá százféle kérdést, mik közöl egyre is dolgot adna 
megfelelni akárkinek. 

A kastélyba ezalatt Marion kisasszony érkezett meg. 

Hallva, hogy Flóra a parkban sétál, sietett el hozzá. 

— Jó estét, jó estét, kedves grófném ! Másod magával? 
másod magával? Alázszolgálója, nagyságos Kárpáthy úr, 
alázszolgálója. Ha én ezelőtt húsz esztendővel önnek pa- 
pájára hallgattam volna, most ön már nagy legény lenne. 

(Persze a három éves fiu értette ezt az élczet.) 

— Ah milyen gyöngéd anya ön, Flóra ! Milyen szépen 
tartja azt a fiút. Milyen kár, hogy önnek magának nincs 
gyermeke. 

(Egyike a legfájóbb gyöngédtelenségeknek egy fiatal 
nőnek szemére vetni, hogy nem anya.) 

— No de az illusio megvan. Mégis van gyermeke. Még 
pedig szép gyermek. Látszik, hogy szüléi nagyon szeret- 
ték egymást. S hogy a csalódás annál nagyobb legyen 
önre nézve, a szemei a megszólalásig hasonlítanak Rudolf 
szemeihez. 

— Valóban, szólt Flóra elevenen, sőt még szája moz- 
dulása is úgy hasonlít hozzá, s azzal ölibe kapta a gyer- 
meket s összecsókolá szemeit és száját. 

(Ez a nő hígvelejű ! gondola magában Marion kisasz- 
szony, bosszúsan feszítve ki napernyőjét — pedig árnyék- 
ban voltak ; — még csak féltékenynyé sem lehet tenni.) Azt 
hitte, majd akkor meg fogja utálni a gyermeket, ha gyanút 
gerjeszthet ellene szívében. Nem ismerte Flóra szívét. 

Tiszta, ártatlan volt az, mint egy gyermek szíve s még 
a fogalom is hiányzott belőle azon eszmék számára, miket 
Marion meg akart benne honosítni. 

E naptól fogva még jobban szerette a gyermeket. 

Néhány év múlva ha találkozandunk vele, mint boldog 
édes anyát látandjuk, angyalszép és angyaljó gyermekék- 

tői körülrajongva, kiknek mindegyike azt hiszi Zoltápról, 
hogy az nekik testvérök és Terézről, hogy az nekik nagy- 
nénjök. Flóra mindegyiket egyiránt kényezteti, s Eudolf 
mindegyikhez egyiránt szigorú. 

Mégis midőn egyszer Flóra azzal lepi meg a székváros- 
ból hazatérő férjét, hogy a kis Zoltánnal eléje lovagol — 
a hölgy szelid fehér paripáján, a gyermek egy kis eleven 
tatár lovon — Eudolf nem állhatja meg, hogy meg ne 
csókolja a fint. 

Még alig volt hat éves a gyermek, midőn egyszer Flóra 
felvitte a gyűlésterembe, a hol Eudolf épen egy ragyogó, 
elmés beszédet tartott; a gyermek komolyan hallgatta 
végig s midőn hazavitték, összegyfijté Eudolf apró gyer- 
mekeit s több kis pajtását a gyermek-szobába s ott megye- 
gyűlést játszva velők, oly komoly arczczal mondta el előttük 
az egyszer hallott beszédet és oly gyermeteg lelkesülés- 
sel, hogy a ráleső Flóra el volt ragadtatva. 

Mi lesz e fiúból, hogyha felnő ! . . . . 



Azon két ifjú nemes neve, kiket István és Miklós név 
alatt ismerénk meg, azóta két óriássá nőtt fel nemzetünk 
történetében. Ha Isten erőt ad lelkemnek, egykor meg- 
kisérlendem őket nagyságuk tetőpontján bemutathatni. 



Többi ismerőseinkről kevés mondanivalónk van még. 

AbeUino mind e mai napig él. 

Egy igaz folt nincsen rajta többé. Alhajjal, álfogakkal, 
hamis termettel csalja a világot és magát. Szakállát, baju- 
szát festi, képét herczegnő-vizzel mossa ; egyik fülére még 
ama jeles párbaj óta nagyot hall s abba kis hallócsiga 
van téve ezüstből, azonban operákat csak halló-tülkön 
keresztül képes élvezni. 

így j ár-kel a világban. Toldott, foldott kisértet a múlt 
szép időkből, egyik kezében a mankós bot, melylyel kösz- 

vényes lábain segít, másikban a halló-tülök. De ő azért 
mindig azt hiszi, hogy most is azon szeretetreméltó alak, 
melynek a nők ellene nem állhatnak s most is életre- 
halálra udvarol minden szép nőnek, minden fiatal leány- 
nak, s azt hiszi, hogy azok őrjöngnek utána, s ha kineve- 
tik, azt hiszi, örömtikben nevetnek, hogy őt láthatják. 

Mindennapra kijár az egy arany, mely miatt Pestről 
nem mozdulhat ki, csupán csak János nap iitán, a mikor 
egyszerre száz aranyat kap és elutazik, s addig vissza 
nem jön, a míg benne tart ; de azért ő most is úgy beszél, 
mint mikor még milliomokat prédált el. tJgy magasztal 
mindent, a mi külföldi, s ócsárolja az itt levőt. Elfogadja 
a mi megvan, faute de mieux, — jobb hiányában ; de szíve, 
ha ugyan van nála ilyesmi, örök honvágyban szenved, — 
Paris felé. 

Minden ember igen komikus alaknak tartja, s a főbb 
körökben csak azért is szívesen látják, mert sokat lehet 
rajta nevetni. 

Szegény ember ! 

Más ember, ha megvénül, azt tisztelni szokták, az ő 
vénsége pedig arra való, hogy azon köröknek, mikben ő 
boldogabb időkben tón-adó, első szerepvivő volt, mulat- 
tatására legyen. 

Más embert vigasztal az nagy szerencsétlenségek után, 
hogy azokat érezni tudja ; hogy komoly, hogy szomorú tud 
lenni, hogy megveti az életet, hogy meg tud halni : neki 
büntetése az, hogy nem érez, nem gondolkozik és mégis 
óhajt élni. 

VEGSZO A «MAÖYAK NAB0B»-H02;. 

(A második kiadásnáh) 

Magyarországon egész e század közepéig a nemesség 
képviselte a vagyont, értelmiséget és nemzeterőt. Ez az 
egjdk'tény. 

És a magyar nemzet ez időben oly szegény, oly mívelt- 
ségnélküli és oly erőfogyott volt, miként alig más nép 
Európában. Ez a másik tény. 

A következtetést, — ha szíveskedett a türelmes olvasó 
e regényt végig lapozni, — meglelé. - 

Nagy hiba volna magamforma apró emberektől, ha azt 
hitetnék el magukkal, hogy valami nagy bajon segíteni 
tudnak, vagy ha az jobbra fordul, maguknak érdemeket 
tulajdonítanának benne; de még nagyobb hiba lenne, ha 
erejök csekélységének érzetében ezt a csekélységet nem 
iparkodnának arra fordítani, hogy nagyobbak és erősebbek 
társaságában csak egy lépésnyi haladásra is vihessenek egy 
elnyugodni készülő ügyet. 

Nálunk a vagyonos osztály hivatása naponkint emelke- 
dik. Az ősi hazaszeretet, a nemzeti míveltség és az okszerű 
gazdálkodás példáit tőlük várja a nemzet. 

Az idők elmúltak, a midőn a gazdag magyar nem tartá 
magát a magyar nemzet tagjának. Nagy és nemes elődök 
példája megmutatta, hogy boldogítani a legnagyobb bol- 
dogság. 

Most már, ha a regényíró alakokat keres, kikben az üres 
álmíveltség divathőseit, vagy a durva, parlagi, borzas jelle- 
meket mutassa be, kénytelen értök a régen múlt időkbe 
visszamenni. Amonnét ma csak a valódi míveltséget, s az 
ős szokásokból csak a valódi honfiúságot látjuk elfogadva ; 
s egyik által sem leszünk sem mimagunk, sem mások előtt 
nevetségesekké. Vannak-e még a jelenben mintaképei e 

torzalakoknak ? nem hiszem és nem állítom ; annyi bizo- 
nyos, hogy engemet még senki sem támadott oneg, a ki 
magában Abellinora vagy Kutyfalvi Bandira ismert volna. 

Az öreg Nábob jellemében osztálya nyers hibáit szándé- 
koztam visszaadni, miket j ókori nevelés és korszerű mívelt- 
ség mind megannyi erényekké lett volna képes átvará- 
zsolni ; de unokaöcscse jelleméhez nem találtam semmi 
szépíteni, semmi kiengesztelni valót. Az ő botlásai nem 
hibák, hanem bűnök. Embernek rossz, hazafinak jellem- 
telen, szeretőnek aljas, férfinak nyomorult, tekintélynek 
esztelen, úrnak — önhibája miatt — koldus. Egy kiment- 
hető betű nincs rajta. Megvetés, kigúnyoltatás e földi 
jutalma. 

E végszó megírásával azért késtem, hogy barátaim (ko- 
molyan értve a szót) véleményét és illető megrovásait 
elébb meghallhassam, s szólhassak művem hibáiról. 

Eosszalják^ hogy az első kötet, tehát a regénynek egy 
negyedrésze, csupa episodokból áll. Én magam sem találok 
számára mentséget ; hanem azt hiszem, hogy ez arány- 
talanság talán minden irányregénynél megvan, a hol a 
társadalmi eszméknek keresztülvitele felszabadít a művészi 
formák alól. A mesét illetőleg tulaj donképen az egész első 
kötet egészen el is maradhatott volna, ha alakjaim jellem- 
zésére okvetlenül nem szükségeltetnék. 

Nen^ helyesHk, hogy két nagy nevet bele szőttem é 
regénybe, kiknek azután nem adtam szerepet. Én e két 
jellemet valódi mythoszi alaknak tartom társadalmunk 
történetében, kiket mellőzve, magyar irányregényt azon 
időkből senki hálátlanság és ismeretienség vádja nélkül 
nem írhat, mint nem írhattak hőskölteményt a római irók 
Mars és Minerva nélkül ; a különbség csak az, hogy rólok 
csupán valót szabad írni, s költői alakokul felhasználni 
azon századnak, melyben éltek, tiltja a méltó kegyelet. 

Némi anachronismusokat hallék megjegyeztetni, miknek 
megrovását köszönettel fogadva, iparkodtam e második 
kiadásban kiigazítani. 

A nyelv ellen tett észrevételek, miszerint nagyon sok- 
szor használom az idegen szavakai Erre, ha tréfálni akar- 
nék, azt mondhatnám, hogy annyira bele voltam merülve 
azon kor tanulmányozásába, hogy még nyelve is rám 
ragadt, hanem e vád egyéb műveimet is illeti, tehát kény- 
telen vagyok egész őszintén megvallani, miszerint én a 
végletekig vitt purismust azért nem szeretem, mert újabb 
időkben avatatlan, a nyelvek össz^ehasonlított jellemét nem 
értő nyelvészek annyira elszaporították a rossz új szava- 
kat nyelvünkben, hogy kénytelen vagyok a régieket vissza- 
kérni, s használatban tartani mindaddig, míg a magyar 
tudós társaság nagy szótára elkészül, melyben valódi ér- 
telmű, kifejező és magyar hangzású műszavakat fogunk 
találhatni, a minőket Czuczor, Széchenyi és Szemere Pál 
tudtak helyettesítni ; természetesén itt nem tudományos 
műszavakat s nem azoknak alkotóit értettem, mert azokat 
szeretem úgy, a hogy vannak ; s szent borzalommal eme- 
lek kalapot á vegytani műszavak rejtelmes kongása előtt. 

Végre bocsánatot kérve szíves olvasóimtól hosszadal- 
masságomért, kérem derék műitészeinket, vegyék bonczkés 
alá szerény művemet, s a mi hibáit még én nem ismerem, 
legyenek szívesek felfedezni. Tanulni nem szégyen és én 
szeretem tudni halottaimról, hogy miben haltak meg. 

Pesten, 1858. márezius 3-án. 

Jókai Mór, 

